
OM HERVARARSAGA. 

Af prof. R. C. BOER. 

H ervararsaga er en af de mest sammensatte sagaer, 
der er overleverede fra den nordiske oldtid. Den er 
derfor i stand til i en højere grad end flere andre sagaer 
at vække interesse hos den forsker, der ønsker at vide, 
hvorledes et så kompliceret litterært arbejde er bygget op 
af enkle elementer. Hidtil har man ved denne saga ikke 
nået store resultater. Det udførligste skrift om sagaen er 
Heinzels bekendte afhandling fra 1887, men hans tids me¬ 
tode, der for alle mulige ting søger direkte tilknytninger i 
en fjern oldtid og på samme tid forsømmer i ro at under¬ 
søge det givne stof og at lade det fortælle sin egen udvik¬ 
ling, har også her, ligesom ved så mange andre stoffer, 
lidt skibbrud. Også her kan man kun da vente varige 
resultater, hvis det lykkes at tilbageføre kildernes ‘ved 
siden af hinanden’ til historiens ‘efter hinanden’. Det 
første skridt på denne vej består i en metodisk analyse, 
dertil må en kronologisk gruppering slutte sig. Og det 
første krav til forskeren er, at han frigør sig for de for¬ 
domme, der som følge af tyve år gamle, for uimodsigelige 
gældende udsagn klæber ved stoffet. Om det er lykkedes 
mig at fyldestgøre disse krav, må læseren afgøre. 

§ i. Den ukloge dreng. 

H. s. 224 R. s. 223 får Heidrekr gode råd åf sin fader. 
Det er indledningen til en fortælling, der på flere steder 
afbrydes ved uvedkommende sagnelementer, men som let 

Aarb. f. nord. Oldk. og Hist. 1911. 1 

lader sig udskille fra disse. Af Hpfunds råd hører der fire 
sammen. Disse er: 

1. ikke at hjælpe en mand, der har dræbt sin lånardréttinn, 

2. ikke at hjælpe en mand, der har dræbt sin félagi, 

3. (i sagaens rækkefølge 4), ikke at være sent om kvælden 

ude hos sin frille, 

4. (i sagaens rækkefølge 6), ikke at opfostre en mægtigere 

mands barn. 

Sagaens fjerde råd varieres på et senere sted, idet der 
siges, at Heidrekr ikke skal fortælle hemmeligheder til sin 
frille. Og det er kun i denne form, at rådet kommer til 
at stå sin prøve. Det er sandsynligt, at denne variant er 
blevet indført for at tilpasse rådet til en situation, der 
senere er opstået i sagaen. Den form, hvori rådet gives 
på det oprindelige sted, er i så fald den oprindelige, og 
man må deraf slutte, at fortællingen tidligere har været i 
overensstemmelse med denne ældre form af rådet. Efter 
at der var foretaget en forandring i fortællingen, passede 
rådet i dets oprindelige form ikke længere til situationen, 
og nu blev et nyt råd indført lige foran det sted, hvor 
rådet skal vise sin dygtighed, men også den gamle redak¬ 
tion af rådet blev som en forstening stående på det sted, 
hvor den fra begyndelsen havde stået. At sagaens fjerde 
råd skulde være en absolut vilkårlig tilsætning, er uan¬ 
tageligt, og at det hænger sammen med historien om 
HeiSreks frille, er endnu tydeligt nok. 

At de fire råd, som vi har udskilt fra de øvrige, hører 
sammen, er klart. Heiårekr slår dem hen, og at han der¬ 
ved handler uklogt, viser sig med hensyn til dem alle ved 
samme lejlighed. Heiflrekr opfostrer en mægtigere mands 
barn, og følgen deraf bliver, at han tages til fange, da han 
mistænkes for at have tilføjet drengen skade; rådets me¬ 
ning er, at han ikke er i stand til at værge sig imod en 
mægtigere modstander. Alligevel vilde Heiårekr være slup¬ 
pet fra legen, hvis Hrollaugr ikke havde vidst, hvad der 

var hændet hans søn. Han ved det, da Heiflrekr ikke har 
agtet på det råd, at han skal tie med sine hemmeligheder 
for sin frille, der nu har forrådt ham. Og endnu vilde 
der have været en lejlighed til at undgå straffen, hvis 
Hei5rekr ikke havde løskøbt de to skurke, som nu lønner 
ham ved at tilbyde at hænge ham. Ti der var ingen 
anden, der vilde lægge hånd på ham. Det er altså for¬ 
sømmelsen af de fire råd, der ved een og samme lejlig¬ 
hed bevirker hans ulykke. 

Typen af denne fortælling er i eventyr vel bekendt. 
Jeg anfører et sted af Grimms Kinder- und Hausmårchen, 
hvor den er forbundet med historien om en jomfru, der 
hentes ud af et fortryllet slot. På hjemvejen kommer 
helten i ulykke, ved at han forsømmer to råd, hvoraf det 
første er identisk med de to første råd i sagaen, medens 
det andet efter betydningen svarer til sagaens fjerde råd. 
Det er nr. 57 ‘Der goldene Vogel’. Rådene lyder: ikke at 
købe galgekød og ikke at sætte sig ned ved randen af en 
brønd. Helten løskøber derpå sine to brødre, der har for¬ 
tjent galgen, og fortsætter sammen med dem sin rejse, 
men da han engang sætter sig ned ved randen af en 
brønd, støder de ham ned i brønden 1 . 

Man behøver ikke at antage, at fortællingen oprindelig 
sluttede med, at Heiflrekr blev hængt. Når sagaen på flere 
steder forsikrer, at det er med forsæt, at HeiSrekr er sin 
faders råd ulydig, så hænger det sammen med yngre for¬ 
bindelser, som senere vil nærmere blive omtalt; at løs¬ 
købe forbrydere og give dem friheden, er mere et tegn 
på uklog godmodighed end på ond vilje, og straffen for 


1 Ved indflydelse fra denne fortælling har også det i eventyret 
dermed forbundne forløsningssagn optaget det motiv, at helten ikke 
adlyder de gode råd, der gives ham. Denne udbredelse af motivet 
uden for dets oprindelige grænser er fuldstændig analog med den måde, 
hvorpå der i sagaen gives allehånde råd, der ikke vedkommer sagnet 
om den ukloge dreng. 

1 * 

disse ikke ondskabsfulde dumrianer består i regelen i en 
god skræk. Således bliver helten i Grimms eventyr hjulpet 
ud af kniben ved den samme ræv, der allerede før har 
tjent ham tro, og den oprindelige slutning af historien i 
Hervararsaga er næsten uændret bevaret i R, hvor der 
fortælles, at kongens søn i sidste øjeblik kommer løbende 
til sin fader og beder ham ikke at dræbe hans fosterfader 1 . 
Men hvad der ikke kan være rigtigt, er, at Heidrekr selv 
har skjult drengen og nu sender bud efter ham, for at 
han skal komme ham til hjælp. Derved bliver den hele 
fortælling til en unyttig komedie. På denne måde erfarer 
Heidrekr ikke til sin skade, at han har handlet uklogt, ti 
ved hver eneste erfaring, frillens troløshed, kongens magt, 
misdædernes utroskab, ved han i forvejen, at det har ingen 
nød, at han bare behøver at sige et ord for at gøre ende 
på forestillingen. Den eneste slutning, som han med rime¬ 
lighed kan drage deraf, er, at det for en spøgefugl af hans 
slags ikke er farligt at slå gode råd hen i vejr og vind*. 

Deraf følger, at Heidrekr ikke kan have sagt til Sifka, 
at han har dræbt kongens søn. Ti hvis det var sandt, 
så kunde prinsen ikke senere befri sin fosterfader, men 
hvis det ikke var sandt, så vilde det forudsætte, hvad der 
også fortælles i sagaen, at Heidrekr har sat alt det gøgl i 
gang for ingenting, hvad vi ovenfor har tilbagevist. Her 
skjuler sig altså en fejl i overleveringen. Og da der her 
ganske uventet er tale om Tyrfingr, som denne fortælling 
iøvrigt ikke ved noget om, ligger den slutning nær, at den 
fejl, som her er blevet påvist, hænger sammen med for¬ 
bindelsen med et uligeartet sagnstof. 

1 Når der står i H, at Heidrekr befris ved sine mænd, så beror 
det på en forvanskning. Denne fremstilling står under indflydelse af 
et fra Salomonsagnet bekendt motiv. 

* Det er en ubegribelig fejltagelse af Heinzel (Ober die Hervarar¬ 
saga s. 28), at Heidrekr skulde iværksætte denne indfiltrede intrige for 
at bringe kongen til at øve en uret imod ham, idet han håber, at denne 
uret senere skal bødes med datterens hånd! 

OM HERVARARSAGA. O 

Heidrekr har altså ikke meddelt nogen hemmelighed 
til sin frille, og kritikken af fortællingen bekræfter den 
ovenfor udtalte formodning, at det råd, som tager hensyn 
til dette træk, og som meddeles på det urigtige sted, ikke 
er oprindeligt. Når vi tager hensyn til den ældre form af 
rådet, der meddeles på det rigtige sted, så må vi slutte, 
at Sifka ikke har forrådt Heidreks hemmelighed, men ham 
selv, til kong Hrollaugr. Sagnets indhold bliver da følgende: 
Heidrekr er hos kongen på besøg. Engang hænder det, at 
kongens søn, der sammen med sin plejefader er gået på 
jagt, ikke vender tilbage. Heidrekr får skylden, og sent 
om aftenen tages han til fange hos sin frille (der udleverer 
ham). Kongen beslutter at lade ham hænge; de to mænd, 
som Heidrekr har løskøbt, står færdige til at udføre kongens 
befaling, — da kommer den unge prins hjem og overbeviser 
faderen om plejefaderens uskyld. Heidrekr får sin frihed 
tilbage og kongens datter til ægte. 

De overvejelser, der efter H og R fører kong Hrollaugr 
til at tilbyde Heidrekr sin datter, er yngre forsøg på at 
forklare dette skridt, der ved de begivenheder, som går 
foran, ikke længere motiveres. Da Heidrekr selv er skyld 
i, at kongen har fattet mistanke til ham, tjener giftermålet 
ikke længer til at bøde på den krænkelse, han har lidt, 
men kongen frygter hans magt, hvad der dog strider mod 
den tidligere hævdede omstændighed, at Hrollaugr er den 
mægtigste af dem. Sagaens redaktioner stemmer her hel¬ 
ler ikke ganske overens. I H går Heidrekr tilbage til sine 
skibe; kongen frygter for sin søns liv og sender et sende¬ 
bud til Heidrekr; i R finder forsoningen sted straks efter 
Heidreks befrielse. Dette står den oprindelige form af 
overleveringen nærmere. Hvor dårligt man senere har 
forstået fortællingens mening, viser sig bl. a. også, hvor 
der siges i H kap. 9, at Heidrekr, da han indbydes af Hrol¬ 
laugr til en fest, svarer dem, der advarer ham, at han 
ril rise sin ringeagt for alle sin faders råd. Ti han har 


Digitized by Google 


Original from 

UNIVERSITY OF MICHIGAN 


6 


OM HERVARARSAGA. 


aldrig fået det råd, ikke at tage imod en indbydelse. Me¬ 
dens altså den oprindelige fortælling forudsætter, at Hrol- 
laugr altid og overalt vil vise sig mægtigere end Hei8rekr, 
får han nu først magt over ham, ved at Heidrekr ophol¬ 
der sig i hans rige. Denne nydannelse står i sammen¬ 
hæng med, at Heidrekr i følge en yngre forbindelse selv 
er blevet til en mægtig konge, der ikke behøver at frygte 
Hrollaugr, så længe han ikke frivillig har givet sig i hans 
vold. Og denne tanke har vistnok overhovedet været af 
betydning for omdannelsen af fortællingen. Den passive 
rolle, der hører til den uerfarne dreng, passer kun dårligt 
til en konge, der allerede ved en tidligere lejlighed har 
overlistet sin første svigerfader på en måde, der lod det 
forekomme usandsynligt, at han denne gang skulde være 
så aldeles rådvild. Hans naive handlemåde er blevet til 
en forsætlig handling, der rigtignok motiveres på en ikke 
fyldestgørende måde. 

Sagaens tredie, femte, syvende og ottende råd, hvoraf 
de to sidste alene står i H, er yngre tildigtninger. Allige¬ 
vel hænger det femte råd sammen med den fortælling, 
hvorom der ovenfor har været tale. Heidreks frille, der 
har forrådt ham, bliver afstraffet. Han sætter hende på 
sin bedste hest og rider med hende til floden. Men da 
hun er så overmåde tung, ødelægges hesten. Derpå tager 
han hende på sine skuldre og kaster hende ned, så at 
hendes rygrad knækkes 1 , og hun føres bort af åen. En 
senere fortæller har troet, at også uheldet med hesten 
skyldes Hei5reks ulydighed mod sin faders råd. Derfor 
hedder det nu: at hann riåi eigi inum bezta hesti sinum, 
efhann parf miok at sky nda (sål. R, omtrent det samme H). 
Men at hesten ødelægges, kommer ikke deraf, at Heiårekr 
har skyndt sig for meget, men af at Sifka er for tung. 


1 I H står, at hendes ben (fotleggr ) brækkes; hvad der sker videre 
med hende, fortælles ikke. 

Rådet er altså en urigtig slutning fra hestens ødelæggelse 
ved Sifkas afstraffelse. 

Sagaens tredie råd lyder: at kona hans sé eigi heiman- 
fqrul til frænda sinna. Hverken rådet eller episoden, hvor¬ 
til det sigter, har noget med historien om den ukloge dreng, 
der ikke adlyder rådene, at skaffe. Episodens motiv fore¬ 
kommer også på andre steder 1 : en horkarl eller en anden 
misdæder genkendes ved en genstand, som hører ham til, 
en hårlok eller lignende. 1 den form af anekdoten, der 
optræder i sagaen, får den utro kone lejlighed til at være 
sammen med sin elsker, ved at hun rejser hjem til sine 
slægtninge. Den ved hånden liggende moral: ‘derfor skal 
man ikke lade sin kone rejse hjem’, har fået det udtryk, 
at ægtemanden i forvejen får et råd, og derved er anek¬ 
doten blevet knyttet til en historie, hvis pointe var, at 
man kommer i ulykke ved ikke at høre på gode råd. 
En yderligere anledning til, at anekdoten er blevet optaget 
i denne sammenhæng, kan have været, at en af de for¬ 
tællinger, hvoraf sagaen er sammensat, indeholdt i for¬ 
vejen motivet om en utro kone, der forstødes af sin mand. 
Det nærmere herom vil blive meddelt på et senere sted. 

§ 2. ddins yndling. 

Det syvende og det ottende råd står alene i H, men 
her findes et element, der er ældre end redaktionernes 
fælles kilde, og som derfor må være tabt i R. Motivet 
om de gode råd er på en måde blevet dominerende; alt, 
hvad der kommer Heiårekr på tværs, skyldes hans ulydig¬ 
hed mod disse råd. Da Heidrekr nu omkommer på grund 
af 05ins vrede, der som hans gæst er blevet ilde behand¬ 
let af ham, forstår man let, at han får det råd, at være 
god mod fremmede. Men mindre klart er det råd, ikke 
at sætte Tyrfingr ved sine fødder, ti derom er der senere 


1 Således hos Boccaccio 3. 2. 

slet ingen tale. Alligevel må rådet have nogen betydning, 
og efter vor erfaring ved det fjerde råd kan man ikke 

længe være i tvivl om, hvad man skal tro derom. Det 

% 

kan ikke betyde andet, end at Heidrekr vil omkomme 
ved Tyrfingr, som han mod sin faders råd har sat ved 
sine fødder. 

Den nære sammenhæng mellem sagnene om Heidreks 
og om Geirrøds død er bekendt. Jeg har (Arkiv 22, 160) 
vist, at i Grimnismål, ved siden af prosaens meddelelse, 
at Geirrødr falder i sit sværd, versene snarere forudsætter, 
at han dræbes af lønlige fjender. Om der består en di¬ 
rekte sammenhæng mellem dette træk og Heidreks død 
efter sagaen, kan alligevel være tvivlsomt; det vil vise sig, 
at denne dødsmåde i sagaen ikke er oprindelig, men stam¬ 
mer fra et element i sagaen, der ikke er beslægtet med 
sagnet om Geirrødr (smnl. § 6). Derimod lærer vi af det 
ottende råd, at sagaen på et tidligere udviklingstrin har 
kendt den samme dødsmåde, som prosaen af Grimnismål 
taler om. Heidrekr havde, medens han talte med Gestum- 
blindi, Tyrfingr stående foran sig, og da han ved vædde- 
kampens slutning vilde stå op, faldt han i sit sværd. Deraf 
har en sagamand draget den slutning, at han havde fået 
det råd, aldrig at have Tyrfingr stående ved sine fødder. 
Senere blev i følge forbindelse med en anden fortælling 
det motiv indført, at Heidrekr bliver dræbt af sine trælle, 
men rådet blev stående ligesom det fjerde råd. Først i 
R er rådet udeladt, hvorved der opstod en bedre sam¬ 
menhæng. 

Ved siden af fortællingen om rådene og anekdoten om 
den utro kone indeholder sagaen om Heidrekr endnu føl¬ 
gende meddelelser: hans fødsel, drabet af Angantyr II, 
hans udestående med kong Haraldr i Reidgotaland, Agan- 
tyr den tredies fødsel, ranet af Sifka, der bliver Hlpds 
moder, og samtalen med Gestumblindi, som slutter med 
kongens undergang. 

Af disse træk danner Angantyr den tredies og Hlpds 
fødsel en indledning til en senere episode, den om broder- 
krigen. Angantyr den andens død hører, som nedenfor 
skal påvises, i sin oprindelige form til fortællingen om den 
ukloge dreng, der ikke adlyder rådene. I Sifka falder 
Hlpds moder og den utro frille,- der forråder sin elsker, 
sammen 1 . Heidreks fødsel danner et bindeled mellem den 
ukloge dreng og Hervpr og hører altså til sagaens yngre 
elementer. 

Tilbage bliver der da to hændelser, der uden tvivl hører 
nær sammen, nemlig Heidreks opsving ved drabet af kong 
Haraldr og hans død. Ved erkendelsen af denne sammen¬ 
hæng træder slægtskabet med stoffet i Grimnismél endnu 
tydeligere frem end før. I begge fortællinger er det en 
yndling af 6dinn, som guden har ophøjet, og som han 
senere, efter at kongen ved en ugæstfri modtagelse har 
vist sig gudens yndest uværdig, vender ryggen. Ti at det 
ikke er Hpfundr, men 6dinn, der opægger Heidrekr til at 
dræbe sin svigerfader, er aldeles klart. Ikke alene Geir- 
rø5s svigefulde behandling af sin broder lader sig her 
sammenligne; endnu meget nærmere står Odins rolle i 
Gautrekssaga, hvor han som Hrosshårsgrani forfører Star- 
kadr til at svige sin herre. Ud fra den forudsætning, at 
det er 6dinn, der beskytter Heidrekr, lader det sig også 
forklare, at den sidste ofrer kong Haraldr og hans hird 
til denne gud, ligesom Starkadr, der i omtrent de samme 
ord siger: nu gef ek pik édni (sml. H s. 228, 4. R s. 327,6). 
Også anledningen til Heidreks forræderi er næsten den 
samme som til Starkads; i Gautrekssaga får vikingerne 
modvind; så står der: peir feldu spån til byrjar ; derpå 
viser det sig, at guden vil have et offer. I Hervararsaga 
plages landet af misvækst; på (var) .... felldr blétspånn 
til (R s. 325, 31); guden vil have den unge mand, der er 


1 Sml. s. 42. 

den fornemste i landet. 1 sagaens sammenhæng, hvor denne 
fortælling er blevet forbundet med den om den ukloge dreng, 
er Hpfundr trådt i Oflins sted. Grunden til at overføre 
6dins rolle på Hpfundr har været, at det er Hpfundr, der 
også på andre steder giver Heiårekr råd; modsigelsen, at 
Heidrekr. der ikke vil adlyde noget af rådene, denne gang 
er sin fader lydig, viser, at dette råd stammer fra en an¬ 
den fortælling 1 . 

Først da man ikke mere forstod, at kongen står i et 
særskilt forhold til Oftinn, er motivet om Freysdyrkelsen 
og galten, på hvilken der sværges, blevet indført i sagaen. 
Oprindelig kan helten i denne historie ikke have været 
en Freysdyrker. 

§ 3. Hervqr. 

I. Hervararkvida. Angantys spådom. Tyrfingr. 

De strofer, der handler om Hervprs besøg ved grav¬ 
højene på Samsø, er de ældste kilder, der indeholder be¬ 
retninger om hende. Strofernes antal er i H 30 (str. 1—30), 
i R 23 (str. 18—40) eller 28, om man regner str. R 13—17 
med. I R mangler str. H 1, 1—4. 4. 7. 19. 20, medens 
str. H 28—30 falder i en lakune. 

Ved undersøgelsen af strofernes ægthed og deres ind¬ 
byrdes forhold må spørgsmålet om plusstroferne i H ikke 
sammenblandes med det om strofernes ægthed i det hele. 
Det er nemlig ikke udelukket, at en strofe, der alene står 
i H, er ældre end håndskrifternes fælles kilde og altså er 
tabt i R, og at den alligevel hører til en relativ ung gruppe 
af strofer. En sådan gruppe, om hvilken der kan og må 
rejses tvivl i dens helhed, en str. H 1—7. Vi betragter 
først plusstroferne indenfor denne gruppe. 

Her er det let at se, at H har ret m. h. t. str. 4. Str. 

1 Disse forhold viser, at navnet H 9 fundr hører til fortællingen om 
den ukloge dreng, ikke til den om Odins yndling, der opgives af sin 
beskytter. Navnet passer også fortrinligt til en mand, hvis eneste rolle 
består i at give gode råd. 

5, 7—8 siger hyrden: brennr fold ok fen , — forum haråara , 
hvorpå Hervpr svarer: Hirdumat fælaz vid fnqsun slika. 
fnqsun ‘fnysen, gnistren’ står i direkte forhold til brennr , 
og derfor må str. 6 følge umiddelbart på str. 5. Da hyr¬ 
den siger str. 1, 5—8. 3. 5, Hervpr str. 2. 6, må der imel¬ 
lem str. 3 og 5 stå en strofe, der siges af Hervpr, og det 
er str. 4 1 . I R er str. 4 tabt, og for at beholde et regel¬ 
mæssigt afvekslende ordskifte, har man ladet str. 5 og 6 
bytte plads, så at hyrden får det sidste ord. Men derved 
kom ordene hirdumat fælaz vid fnqsun slika til at stå i 
en strofe, der går foran hin, til hvilken fnqsun viser tilbage. 

Man kan med rette formode, at dette aldeles sikre re¬ 
sultat med hensyn til str. 4 også må gælde for str. 1,1—4 
og str. 7. Disse strofer er da ikke som Heusler og Ranisch 
mener, tilsætninger i H, men de er tabt i R. At de er de 
eneste fortællende strofer i episoden, beviser intet imod 
dem allerede af den grund, at det aldeles ikke er afgjort, 
at str. 1—7 er opstået tilligemed str. 8—30. Vi vil tvært¬ 
imod snart se, at det slet ikke forholder sig således. Men 
i en gruppe af syv strofer kan halvanden fortællende strofe 
ikke forkastes af den ene grund, at der ikke findes flere. 
Det er af betydning, at str. 1 i R blot består af fire linier. 
De øvrige replikker omfatter alle en hel strofe, men da 
digteren til indledningen, der fortæller, at Hervpr møder 
hyrden, ikke havde behov for mere end en halv strofe, 
lod han hyrden begynde samtalen med strofens anden 
halvdel 2 . 


1 At str. 4 ikke må deles mellem Hervpr og hyrden, har allerede 
Bugge (i noterne) set. 

* Det kan ikke være rigtigt, hvad Heusler og Ranisch antager, at 
der skulde være tabt en halvstrofe af hyrdens tale, og at H derpå 
skulde have tildigtet en fortællende halvstrofe, ti det er klart, at hyr¬ 
dens tale begynder med ordene Hverr er einn saman t ey kominn, og 
til ordene gakktu greilliga gistingar til slutter sig umiddelbart Hervprs 
svar: Munkat ek ganga gistingar til. Der kan altså hverken foran 
str. 1,5 eller efter str. 1,8 være tabt en del af hyrdens tale. 

Det fremgår af disse overvejelser, at overleveringen af 
str. 1—7 i H er bedre end den i R, og at R har tabt str. 1, 
1—4. 4. 7. Men ikke des mindre må str. 1—7 i sin hel¬ 


hed betragtes som en senere tildigtning til den ægte Her- 
vararkviåa, der begynder med str. 8. Det bevises ved den 
matte tone, der hersker i den hele samtale, og som ved 
siden af det gamle digts kraftige stil springer umiddelbart 
i øjnene. Jeg anfører blot følgende tegn på mangel af 
selvstændighed og digterisk kraft: gentagelser: 3, 5. 5, 8: 
fqrum fråliga, fqrum haråara. 3, 3. 4, 3.: vinr vikinga, 
drengja vin . 3, 2. 3, 4. 5, 1.: spakr ertu eigi, på ert van¬ 
farin, heimskr pykki mér. Dette sidste sted fører over til 
de direkte efterlignelser af steder i Hervararkviåa; det be¬ 
ror på 24, 1: heimsk ertu, Hervqr. Lignende steder er: 
5, 6: haugar opnaz , d. e. 15, 2; 3, 7: allt er uti åmått , 
sml. 15,6: atalt er uti (man kan endog tvivle, om 3,7 for 
allt ikke er at læse atalt); 6, 1: hiréumat fælaz , sml. 16, 


3—4 at ek ... . fælumz. 


Eksempler på strofernes vidt¬ 


løftighed og kraftløse sprog findes 2, 6, en bredere for¬ 


klaring af hraåliga i 2, 5; 3, 6, ligeså af fråliga i 3, 5; 


6, 5—8; 7, 3—4. Hvad indholdet angår, må der først be¬ 


mærkes, at der i modsætning til den egentlige kvi5a ingen 


fremgang er i samtalen; det er blot en kedelig gentagelse 
af samme motiv, at Hervpr ikke frygter; af enkeltheder 
skal her henvises til str. 4 med den barnagtige bemærk¬ 
ning, at hun ikke vil lade sig holde tilbage ved gaver. 
Det bliver end mere meningsløst derved, at ingen byder 
hende en gave, medens hun lige i forvejen har tilbudt 
hyrden en foræring. Endelig må der bemærkes, at de 
fortællende strofer 1,1—4. 7, der hører sammen med grup¬ 
pens øvrige strofer, alligevel i den hele sammenhæng ikke 
er uden betænkelighed. Om de end ikke alene vilde af¬ 


gøre sagen, kan de dog støtte vort resultat, at str. 1—7 
ikke hører til Hervararkvifia. Denne begynder str. 8 med 
en så tydelig indgangsstrofe (Vaki pu, Anganfyr o. s. v.), at 

man også af denne grund ikke kan tvivle på de omtalte 
strofers sekundære karakter 1 . 

Lignende forhold som ved str. 1, 1—4. 4. 7 møder vi 
ved str. 19—20, der mangler i R. Hervprs ord str. 21: 
Madr péttumz ek mennzkr til pessa, ådr ek sali ydra sækja 
réåak er et direkte svar på str. 20: Kvedkat ek pik, mær 
ung, mqnnum lika, er pu um hauga hvarfar å nottum, 
(madr korresponderer med mqnnum); på str. 18 kan str. 21 
lige så lidt følge som på str. 17, (om man forkaster str. 18, 
der ligesom 17 siges af Angantyr); i disse to strofer er der 
ikke tale om, hvad Hervpr er i stand til, men om den 
ulykke, som Tyrfingr vil forvolde, og om HeiOreks frem¬ 
tidige magt. 

Da nu str. 21, der forudsætter str. 20, også står i R, 
må man slutte, at teksten i R her går tilbage til læse¬ 
måden i H; R har altså tabt str. H 19—20. Men heller ikke 
her følger deraf, at disse strofer eller een af dem ikke kan 
være en del af en interpolation i den tekst, der ligger til 
grund både for R og H. Der kan med god grund rejses 
tvivl mod str. 19, men denne hører, hvad oprindelsen an- 

1 Der må her i forbigående siges nogle ord om str. R 13—17 
(s. 311—313), der mangler i H, og som ligeledes danner et slags ind¬ 
ledning til Hervararkvifta. At de ikke hører til det gamle digt, er 
klart. Men de kan godt være ældre end de to redaktioners fælles 
kilde, og i så fald er de tabt i H. Derfor synes at tale, at HervQr 
siger i H (s. 210, 11—12): ekki fæ ek hér yndi , det er str. R 17, 7—8. 
Aldeles sikkert er det dog ikke, da disse ord, hvis stroferne er en 
senere tilsætning i R, kan være optaget i strofen fra den prosaiske 
tradition. Strofernes mangel på poetisk flugt er iøjnefaldende. Til mo¬ 
tivet, at HervQr ikke ved, hvem hendes fader er, kender sagaen ellers 
ikke noget; tværtimod siger Bjartmarr i H, da han beslutter at op¬ 
fostre hende, at eigi var på aldauda ætt Arngrfms sona, ep hon lifdi. 
Motivet er ganske vist ungt; det har ikke fået nogen betydning for 
begivenhedernes udvikling. Meningen er vel at forklare hendes pludse¬ 
lige beslutning, at rejse bort. Men denne forklares på en tilfredsstil¬ 
lende måde ved hendes herkomst og karakter. Begge redaktioner for¬ 
tæller også, at hun allerede ved en tidligere lejlighed er løbet bort for 
at drepa menn til fjår sér. 

går, ikke sammen med str. 20, men med str. 17. 18. For 
at forstå sammenhængen må vi først lægge mærke til, at 
strofens sidste fire linier er en variant af anden halvdel 
af str. 21. Når man nu sammenligner disse to halvstrofer 
med teksten i R, så ser man, at H 19, 9—10 1 står i R 
på det sted, der svarer til H 21,7—8. Altså H 19,7—10: 
sel mér, Angantyr, ut or haugi hlifum hættan Hjalmars bana. 
H 21, 5—8: selpu mér or haugi, pann er hatar brynjur, 
dverga smidi ; dugira pér at leyna. R 34, 3—8 (svarende 
til H21,5—8): selpu mér or haugi, pann er hatar brynjur, 
hlifum hættan Hjalmars bana. At R har ret, bevises der¬ 
ved 1. at Angantyr svarer H 22 R 35: liggr mér und her- 
dum Hjalmars bani , hvad der sigter til H 19 R 34, ikke 
til H 21, 2. at den maskuline form pann i str. H 21, 5 
viser hen til det følgende Hjalmars bana , ikke til dverga 
smidi , medens dverga smidi godt kan stå i str. 19, hvor 
intet pronomen går foran. 

Altså må i H str. 19, 9—10 og 21, 7—8 bytte plads. 
Men str. 19, 7—10 med slutningsversene fra str. 21 er en 
yngre variant af 21, 5—6 (+ 19, 9—10), og denne variant 
er opstået sammen med str. 17.18. Ligesom str. 19,7—10 
er en gentagelse af str. 21, 5—8, således str. 17, 5—8 af 
26, 5—8. Heusler og Ranisch (Eddica Minora s. XVIII) 
holder str. 17 for en forsætlig og virkningsfuld gentagelse, 
men en oversigt over digtets indhold vil vise, at denne 
antagelse er urigtig, og at allerede Vigfusson i CPB, om 
end ikke på ganske fyldestgørende grunde, alligevel med 
rette har udeladt denne strofe. Der er en tydelig tanke¬ 
gang i digtet, der forbyder at nævne indholdet af str. 26 
allerede der, hvor str. 17 står. 

Str. 8—11 indeholder besværgelsen og den første opfor¬ 
dring til den døde om at afstå sværdet. Derpå svarer 


1 Anden halvstrofe i str. H 19 består af 1. 7—10, da første halv¬ 
strofe har seks linier. 

Angantyr med to strofer (12. 13); han forbavses over, at 
hun vækker døde mænd, og på hendes opfordring svarer 
han med den første den bedste løgn, der falder ham ind: 
han påstår, at Tyrfingr ikke er i hans besiddelse; fjen¬ 
derne har taget sværdet med sig. Men hun tror ham 
ikke; str. 14 udtaler hun en forbandelse og erindrer ham 
om det nære slægtskab mellem dem. Derpå forsøger han 
str. 15 at indgyde hende skræk: øen er omgivet af ild; 
de døde kommer ud af deres grave; pak dig bort, så snart 
som muligt. Hervprs svar str. 16 passer meget godt dertil: 
hun frygter hverken ild eller døde mænd, hvorpå Angan¬ 
tyr str. 20 siger, at hun ikke ligner andre mennesker, hun, 
som kommer her bevæbnet om natten og besøger de døde. 
Hervpr svarer str. 21: ‘jeg er et menneske, der kan gøre 
det (madr svarer til str. 20, 2); giv mig sværdet’. Angantyr 
forsøger da for sidste gang at gøre hende forskrækket 
(str. 22): ‘sværdet ligger under mine skuldre, men det er 
omgivet af flammer; ingen mø vil vove at tage det i sin 
hånd’. Men da heller ikke dette argument bider på hende, 
og da hun svarer (str. 23), at hun vil vove det, og at den 
ild, der omgiver sværdet, vil slukkes, så snart hun ser på 
den, vægrer han sig ikke længer for at være hende til 
vilje, om han end synes, at hun er tåbelig. Imellem 24,8: 
måkat ek per synja og 25,1, hvor hun siger: vel gerdir pu , 
overleverer han hende sværdet. Hun giver str. 25 sin til¬ 
fredsstillelse til kende, men nu siger han (str. 26), at hun 
ikke ved, hvorover hun glæder sig, da dette sværd vil 
forårsage undergangen af hele hendes æt. Hende derimod 
er det ligegyldigt (str. 27); hun bryder sig ikke om, hvor¬ 
dan hendes sønner senere hen vil tvistes. 

Man må tilstå, at digtet bevirker en tiltagende spæn¬ 
ding, og at der ikke siges et ord for meget og heller ikke 
for lidt. Egentlig truer Angantyr ikke Hervpr; han er ikke 
ilde sindet mod hende, men i begyndelsen tager han ikke 
hendes ønske alvorligt, og siden, da han har forstået, at 

det er hendes alvor, advarer han hende på en stedse mere 
indstændig måde, og disse hans advarsler kulminerer i 
hans sidste ord om ættens undergang, som han udtaler, 
da det i grunden allerede er for sent. Men denne gode 
sammenhæng forstyrres på en voldsom måde mellem str. 
16 og 20 ved de tre strofer 17—19, der dels udtaler for 
tidligt, hvad der først skal siges senere, og derved gør 
str. 26 virkningsløs 1 , dels taler om ganske uvedkommende 
ting. Stroferne deles i følgende afsnit: 1. str. 17,1—4: en 
indledning uden indhold, hvori Angantyr erklærer, at han 
vil sige noget. Den tjener alene til at fylde str. 17. 2. str. 
17, 5—8: den ovenomtalte gentagelse af str. 26, 5—8*. 
3. str. 19, hvis sidste halvdel er en næsten ordret gen¬ 
tagelse af str. 21, 5—8, medens første halvdel, hvad ind¬ 
holdet angår, gentager str. 11. 4. str. 18, der aldeles ikke 

passer i digtets tankegang, hvor Hervpr fordrer, Angantyr 
vægrer sig ved at opfylde hendes ønske og søger at skræmme 
hende. I denne strofe begynder faderen på een gang at tale 
om hendes tilkommende søn, Heiørekr, der skal bære svær¬ 
det og vil blive den mægtigste af alle konger. Det er klart, 
at disse ord hverken kan have den hensigt eller den virk¬ 
ning at holde hende tilbage fra hendes forsæt, og det bliver 
da også uforståeligt, hvorledes Angantyr efter denne spå¬ 
dom kan vedblive at advare hende 8 . 

Det er let at se, at gentagelsen af str. 26, 5—8 i str. 17, 
5—8 ingen anden hensigt har end den at kunne anbringe 
strofe 18 om Heidrekr. I lige måde tjener str. 19 til at gøre 
en overgang fra str. 18 til str. 20, hvor Angantyr igen taler i 
en ganske anden tone. Str. 17—19 hører altså nær sammen; 


1 Str. 26,1—4: veizt eigi pu .... hverju fagna skal bliver endogså 
ganske meningsløse, hvis hun ved alt, hvad der følger. 

* H har derpå udeladt disse vers på det oprindelige sted (str. 26, 
5—8). Første halvdel af strofen er bevaret. 

8 Det er altså urigtigt, når Heusler og Hanisch (s. XVIII) tror. at 
der skal være strofer tabt efter str. 18. 

de er blevet indskudt på samme tid med en bestemt hen¬ 
sigt. Senere har R tabt str. H 19—20. 

Vi skal nu forsøge at besvare det spørgsmål, hvad An¬ 
gantyr mener, når han siger, at dette sværd vil forvolde 
Hervgrs slægts undergang. Han har vistnok ikke tænkt 
på alt, hvad der følger i sagaen. 1 historien om Angan¬ 
tyr III og Hlp9r går hans spådom heller ikke i opfyldelse; 
Anganfyr III lever og regerer længe efter sin broders død 
og bliver stamfader til en mægtig æt. Men det er heller 
ikke hævet over enhver tvivl, at spådommen må sigte til 
Angantyr den andens og til Heiåreks død, ti når man und¬ 
tager den uægte str. 18, nævnes ikke nogen af dem i Her- 
vararkvida. Den eneste strofe, der giver en nærmere op¬ 
lysning angående str. 26, er str. 27, men her kan der næppe 
være tale om disse begivenheder. Når Hervpr her taler om 
tilkommende stridigheder mellem sine sønner, så kan der¬ 
med drabet af Angantyr II ikke godt være ment, for det 
første fordi der mellem Hei8rekr og Angantyr II ikke er 
tale om nogen trætte, endvidere fordi Angantys død kun 
fortælles i forbigående og derfor ikke kan være historiens 
midtpunkt, hvad den måtte være, hvis det var denne be¬ 
givenhed, spådommen drejede sig om, for det tredie fordi 
alene Angantyr, ikke Heidrekr, omkommer, hvad man dog 
måtte vente efler den udtydning, som Hervpr synes at 
give spådommen. 

Man bliver da nødt til at antage en af to følgende for¬ 
klaringer af str. 26. 27. Enten har digteren ikke vidst 
mere, end han lader Angantyr sige; det er ham udeluk¬ 
kende at gøre om Herv{)r, der så heltemodigt henter svær¬ 
det ud af gravhøjen, og han lader Angantyr udtale for¬ 
bandelsen, fordi sligt hører til fortællinger af denne typus. 
Hervpr opfatter sin faders ord rent subjektivt, som om han 
har spået om en trætte imellem hendes sønner. Denne 
forklaring er den simpleste og naturligste. Men muligt er 
det også, at digteren har tænkt sig en fortsættelse, som 

Aarb. f. nord. Oldk. og Hiat. 1911. 2 

han ikke meddeler, men til hvilken han lader Hervpr ud¬ 
tale en hentydning. Denne fortsættelse kan da ikke have 
været den samme, der findes i sagaen; Hervprs sønner 
blev uenige, og til sidst omkom de begge, muligvis så¬ 
ledes, at de dræbte hinanden med det fortryllede sværd, 
(sml. spådommen i Åsmundar saga kappabana, der iøv- 
rigt heller ikke går i opfyldelse, en uregelmæssighed, der 
ligeledes har sin grund i forbindelsen med fremmede ele¬ 
menter). 

Jeg holder den første af disse to forklaringer ubetinget 
for den rigtige. Men om man end foretrækker den anden, 
— så meget er klart, at de sagamænd, der senere på grund 
af dette digt og andre overleveringer har sammensat Her- 
vararsaga, ikke har vidst mere om spådommen, end der 
står i digtet. Deres virksomhed består blandt andet deri, 
at de har gjort Heiørekr til Hervprs søn. I Hei9rekr har 
vi hidtil skelnet mellem to skikkelser, 1. den konge, der 
ved 65ins hjælp bliver mægtig, men senere bringes til 
fald af sin beskytter, 2. den ukloge dreng, Hpfunds søn, 
der er sin faders råd ulydig og derved kommer til under¬ 
gangens rand. Som et tredie element af sagaen træder 
Hervpr til, der bliver til denne sammensatte skikkelses 
moder. Om disse forbindelsers relative kronologi vil der 
senere blive tale; her skal kun bemærkes, at det snarest 

er den onde konge, ikke den ukloge dreng, der har attra- 

/ 

heret Hervpr. Ti hans karakter stemmer nærmere over¬ 
ens med Hervprs. En anledning til denne forbindelse 
kan have været, at den onde konge omkommer ved et 
sværd, som er hans ejendom 1 . Dette sværd er da blevet 
identificeret med Tyrfingr, det sværd, som af Hervpr er 
blevet hentet ud af bersærkernes gravhøj. Igennem dette 
forhold til den onde konge, der er blevet til hendes søn, 
er Hervpr da også blevet forsynet med en mand, og 


1 Sml. ovenfor s. 8. 

denne mand er Hpfundr, den ukloge drengs fader. Herom 
tales der c. 6 (H). Hpfundr er en søn af Gudmundr å 
Glasisvpllum, den konge, under hvis regering den lange 
fredstid var. Som Hpfunds hustru udfører Hervpr natur¬ 
ligvis ikke krigerske bedrifter. Men at hun bliver en så 
fredelig mands kone, det måtte forklares, og derfor for¬ 
tælles der, at hun opholdt sig en tid hos Gudmundr. Ved 
denne lejlighed kunde da de unge gøre bekendtskab med 
hinanden. På et af sine strejftog kommer hun derhen, 
og efter nogen tid løber hun igen bort for at fortsætte sit 
vikingeliv. Derpå begiver hun sig til sin bedstefader, hvor¬ 
ved Hpfundr får en lejlighed til at fri. På samme måde, 
hvorpå hun forlader Gudmundr, er hun tidligere løbet bort 
fra sin bedstefader, og hun har dræbt mænd i bedste¬ 
faderens land, som hun dræber en mand hos Gudmundr. 
Disse enkeltheder har ingen dybere betydning; de tjener 
kun til at illustrere hendes vildhed; drabet hos Gudmundr 
belyser på samme tid en nyindført egenskab ved Tyrfingr, 
som Hervararkvida intet ved om, nemlig at sværdet skal 
forvolde en mands død, så ofte som det bliver draget. 

Ikke så aldeles enkelt forholder det sig med drabet af 
Angantyr II. Det er ikke noget træk af stor betydning, 
men det er alligevel ikke ganske parallelt med drabet af 
den mand, der har draget Tyrfingr. Der siges rigtignok 
i H, at Heidrekr dræber sin broder, fordi sværdet en¬ 
gang er blevet trukket af skeden. Men i R står noget 
andet, som uden tvivl er mere oprindeligt. Det bevises 
ved, at forestillingen er mere enkelt, og at H har bevaret 
en meget tydelig reminiscens efter den 1 . Jeg tror, at for¬ 
tællingen om Angantyr den andens død med undtagelse 
af navnet hører til eventyret om den ukloge dreng, der 

1 Derved bekræftes, hvad man kunde vente på forhånd, at et i 
den yngre tradition med så stor forkærlighed gentaget motiv som det 
om Tyrfings farlighed ikke er blevet fjernet ved en senere bearbejder, 
men tværtimod er nyoptaget i H. 

ikke hører på de gode råd. Den unge mand må ved for¬ 
tællingens begyndelse begive sig på rejse for at prøve rå¬ 
dene, og der hører altså en indledning til, der oplyser om 
anledningen til denne rejse. Indledningen er i den redaktion 
af eventyret, der er blevet optaget i sagaen, at han er blevet 
forvist fra landet, og landsforvisningen er en straf for, at 
han har dræbt sin broder. Hans misgerning må være 
stor, fordi Hpfundr er en så overmåde retfærdig mand, 
der vist ikke uden tilstrækkelig grund vilde sende sin søn 
bort. I overensstemmelse dermed fremstilles begivenheden 
i R på følgende måde: Hei5rekr vil gøre noget ondt. Han 
har allerede forårsaget et manddrab, men det er ham ikke 
nok. Af hvilken grund han er så ildesindet, vides ikke, 
da det, som går umiddelbart foran, er tabt i håndskriftet. 
Han kaster nu på må og få i mørket en sten i den ret¬ 
ning, hvorfra han hører menneskelige stemmer, og det 
viser sig bagefter, at han har truffet sin broder. Derpå 
bliver han forvist fra landet. I H derimod er anledningen 
til brodermordet den, at Hei5rekr allerede i forvejen er 
blevet forvist fra landet for det manddrab, som han har 
forvoldt. Men på samme tid får Tyrfingr skylden; Heifl- 
rekr drager i raseri sværdet, og da ingen anden er til 
stede end broderen, bliver han nødt til at dræbe denne, 
da Tyrfingr må blive en mands bane. Her angrer han 
det senere. 

Den rolle, som Tyrfingr her har fået ved Angantys 

♦ 

død, er årsag til, at Heidreks landsforvisning er blevet 
flyttet til et tidligere sted. Det er i den oprindelige for¬ 
tælling ved landsforvisningen, at moderen giver sønnen 
den mark guld, hvormed han senere frikøber to misdæ¬ 
dere. Derpå har traditionen tilføjet, at hun giver ham 
Tyrfingr ved samme lejlighed. Hun glemmer heller ikke 
at meddele ham sværdets egenskaber. Dette står endnu 
i R. Men det forstår sig, at sværdet måtte blive opfattet 
som den vigtigste af gaverne, og at det altså ikke mere 

kunde skilles fra den begivenhed, hvormed det nu engang 
var blevet forbundet — landsforvisningen. Men nu for¬ 
tæller H, at Angantyr bliver dræbt, ikke med en sten, 
men med Tyrfingr. For at det skulde være muligt, måtte 
gaven af sværdet og tilsammen dermed landsforvisningen 
flyttes til et tidligere tidspunkt, som nødvendigvis måtte 
ligge før Angantys død. Det er også sket. Men de ord, 
der ledsager gaven af sværdet, hvori moderen omtaler 
dets egenskaber, er blevet stående på det oprindelige sted, 
hvor de også står i R, ved gaven af en pengesum, der 
heller ikke er blevet flyttet. Følgen af omflytningen er, 
at Heidrekr nu bliver jaget bort for den mindre forseelse, 
at han har opægget to mænd imod hinanden, ikke for 
den større, at han har dræbt sin broder. Således er 
brodermordet blevet til en blot og bar illustration af Tyr- 
flngs farlighed. En anden følge af omflytningen er, at 
Heidrekr nu får to gange en gave af sin moder. Tilsam¬ 
men med pengesummen får han faderens råd. Men der¬ 
ved opstår den^ modsigelse, at Heidrekr, der umiddelbart 
efter broderens drab er forsvundet i skoven, efter nogen 
tids forløb vender tilbage for at bede om de råd, som 
han i forvejen har besluttet ikke at adlyde. R fortæller 

m 

ganske rigtigt, at han får rådene på moderens begæring 
ved den samme lejlighed, hvor faderen fælder hans dom. 

Navnet Angantyr for Heidreks broder stammer fra Her- 
vprdigtningen. Da broderen bærer dette navn i begge re¬ 
daktioner, er navnet ældre end fortællingens omdannelse i H. 

At Heidrekr dræber sin broder er næppe en årsag til 
forbindelsen af sagnet om den ukloge dreng med Hervgr. 
Ti, som vi ovenfor har påvist, broderen blev oprindelig 
ikke dræbt ved et sværd, men ved en sten. Spådommen 
har altså ikke spillet en rolle ved sagnenes forbindelse 
således som ved fortællingens senere omdannelse. 


Digitized by Google 


Original from 

UNIVERSITY OF MICHIGAN 



22 


OM HERVARARSAGA. 


§ k. Hervqr. 

II. Ungdom. Forhold til Angantyr I. Tyrfings 

oprindelse. 

Om Hervprs ungdom fortælles kun nogle små begiven¬ 
heder, der antyder, at hun vil blive en krigersk kvinde. 
Nogle mænd råder til at udsætte det spæde barn, da man 
på grund af hendes afstamning ikke kan vente noget godt 
af hende. Hun bliver skøn, hun øver sig i at skyde, hun 
gør meget ondt, løber bort og lever et omstrejfende liv og 
som viking. Det er altsammen træk uden dybere betyd¬ 
ning, der passer til ungdommen hos enhver kvinde af 
hendes art. 

At hun er en datter af Angantyr, forudsættes af Her- 
vararkvifta. På et par steder anråber hun fire af brødrene, 
men str. 8 nævner hun specielt Angantyr, og sig selv kal¬ 
der hun hans datter. Det forstår sig da, at der i en bi¬ 
ografi måtte gives oplysning om, hvordan hun kom til 
verden, og dette nås ved fortællingen om bersærkernes 
ophold hos Bjartmarr jarl. Man kan på ingen måde slutte 
deraf, at en anden end Angantyr oprindelig har været 
Hjålmars medbejler. Derom kunde der være tale, hvis 
den biografiske fremstilling af begivenhederne var den 
ældste. Men kampen på Samsø og Hervgrs fødsel har 
oprindelig ingen ting med hinanden at gøre; digteren af 
Hervararkvifla har vistnok ikke stillet sig det spørgsmål, 
på hvilken tid Angantyr kan have taget Bjartmars datter 
til ægte; det var først den mand, der af flere overleve¬ 
ringer har sammensat en kronologisk fortælling, som fik 
med dette spørgsmål at gøre, og han besvarede det, så godt 
han kunde. Derpå har bearbejderen af B, for ikke at lade 
Angantyr gifte sig på samme tid som han bejlede til en 
anden kvinde, sat Hjprvarår som Hjålmars medbejler i 
Angantys sted, men i kampen stiller også han Angantyr 
overfor Hjålmarr, og han lader Hjålmarr svare Oddr, der 

vil kæmpe med Angantyr, at han har lovet prinsessen i 
Sverige noget andet end at lade Oddr eller nogen anden 
gå i tvekamp for ham. Overfor disse vidnesbyrd betyder 
det ingenting, at Hervpr spørger hyrden på Samsø efter 
Hjprvards høje, ti Hjprvarflr er blevet begravet på samme 
sted som Angantyr, og valget af hans navn bestemmes her 
af alliterationen. Jarlens navn Bjartmarr (Bjarrmarr R) 
kan være ungt i overleveringen; datteren hedder i digtet 
Tofa (H) eller Svafa (R); prosaen i R nævner hendes navn 
også ved brylluppet. 

Vi vil nu forsøge at besvare det spørgsmål, hvem der 
er den ældste skikkelse, Hervpr eller Angantyr. Efter kil¬ 
derne at dømme bliver svaret: Angantyr. Hervararkvida 
kender Angantyr som Hervprs fader; derimod nævner stro¬ 
ferne om kampen på Samsø ikke datteren. Deraf følger 
rigtignok ikke, at digteren ikke kan have vidst noget om 
Hervpr, ti han havde kun liden anledning til at omtale 
hende. Men i hvert fald giver kilderne ikke nogen anled¬ 
ning til at antage, at Hervpr skulde være den ældste af de 
to. Det væsentlige i den hele skikkelse består i hendes 
forhold til faderen, medens Angantyr har sin egen saga, i 
hvilken Hervpr ingen rolle spiller. Hvis altså digtningen 
om kampen på Samsø og Hervprkvadet ikke er opstået 
på samme tid — og mangelen af en nærmere sammen¬ 
hæng mellem begivenhederne forbyder at antage en sådan 
enhed i affatningen — så er Hervgrkvadet det yngste af 
de to og Hervgr altså den yngre skikkelse. 

Til samme resultat føres man ad en anden vej. Fore¬ 
stillingen om de berygtede bersærker, der lå begravede på 
Samsø, vakte frygt, og spørgsmålet, om der var nogen, der 
vilde vove at plyndre deres grave, kunde føre til digtningen 
pm Hervpr. På en måde er denne digtnings fabel parallel 
med andre fortællinger i Fornaldarsggur og andensteds om 
helte, der giver sig i kast med højboer; nyt og for det 
foreliggende sagn karakteristisk er alene, at røveren er 

den dødes datter, og, hvad der direkte hænger sammen 
dermed, at hun bringer ham til frivillig at afstå det sværd, 
som hun beder ham om. Historien er altså opstået ved 
en kombination af en kamp med en højbo og den i de 
nordiske lande udbredte forestilling om krigerske kvinder. 
Den genealogiske forbindelse udtrykker tanken, at kun den, 
der er af samme æt, er i stand til at tage det op med 
Angantyr. Det er en lignende tanke som den, der lader 
Sinfjptli på begge sider stamme fra Vplsungr. 

I hvilken fortælling er det nu, at sværdet Tyrfingr op¬ 
rindelig hører hjemme? Efter min mening ikke i Samsø¬ 
kampen. For det første ved digtet om denne kamp ikke 
noget om sværdet. Hjålmarr siger str. R 6, at han er blevet 
såret ved Angantys i gift hærdede sværd, men sådant kan 
siges om ethvert fortræffeligt sværd; derimod vides ikke, 
at Tyrfingr ved denne lejlighed skulde have vist nogen¬ 
somhelst iøjnefaldende egenskab. Prosaen lader forstå, at 
sværdet har spillet en lidt mere end almindelig rolle, men 
det ser snarere ud som en slutning fra Hervararkvida end 
som en selvstændig overlevering, og en anden opfattelse af 
begivenhederne er også bevidnet ved siden deraf. H af¬ 
gør sagen kort med en henvisning til prvaroddssagaen: 
Hjålmarr dræbte Angantyr og døde derpå af de sår, han 
havde fået. I R ser Hjålmarr og Oddr, at Angantyr har 
Tyrfingr i hånden, og at sværdet skinner som solen; Oddr 
vil kæmpe med Agantyr, fordi han tror, at hans skjorte 
vil yde bedre beskyttelse mod Angantys sværd end Hjål- 
mars brynje, men Hjålmarr vælger selv at bestå denne 
kamp. Derpå besejrer Oddr de elleve brødre, men om 
Hjålmars kamp står der kun: ‘herom er at sige, at Hjål¬ 
marr fik seksten sår, og at Angantyr faldt død ned’. Det 
stammer fra str. R6; om Tyrfings betydning ikke et ord. 
På lignende måde forholder det sig med fremstillingen i 
prvaroddssaga. Der findes mange strofer, men ingen af 
dem nævner sværdet. Men sagaforfatteren kender natur- 

ligvis Tyrfings egenskaber. Angantyr vil kæmpe med Oddr 
for at forsøge sit sværd mod hans skjorte — et andet 
udtryk for den samme tanke, som han udtaler i R af 
Hervprs saga. I den derpå følgende samtale siger An- 
gantyr, at sværdet skal følge ham i graven, om han skulde 
omkomme; det viser sig her, at forfatteren har kendt Her- 
vararkvida. Derpå bliver der kæmpet med det bekendte 
resultat; om Tyrfings betydning er der ikke videre tale. 

Ganske anderledes i Hervararkvida. Her er sværdet 
midtpunktet, hvorom det hele drejer sig. Her forbindes 
der også med sværdet en spådom; — det er et sværd med 
ualmindelige egenskaber. Disse egenskaber er for fabelen 
uundværlige, ti det er alene for deres skyld, at Hervgr 
vover at nærme sig gravhøjene. 

Navnet Tyrfingr har digteren af Hervararkvida hentet 
fra en af Angantys brødre, der nævnes i prvaroddssaga 
og i Hyndluljéd, og som også Saxo kender. Sværdel får 
hos ham også en overnaturlig oprindelse: det er smedet 
af dværge. Str. 11 nævner som dets smed Dvalinn, et al¬ 
mindeligt dværgenavn, som står poetisk for ‘dværg’; i 
samme mening tales der str. 8 om ‘dværge’ i plural. Dig¬ 
teren meddeler også navnet på Tyrfings tidligere besidder, 
Sigrlami (med varianten Svafrlami); det er ham, for hvem 
dværgene har forfærdiget sværdet. Dette navn har ligeså 
lidt nogen hjemmel i en ældre overlevering som dværgens. 

Af disse elementer har redaktion H af Hervararsaga 
lavet en lille roman, der oplyser om, på hvilken måde 
Sigrlami kommer i besiddelse af Tyrfingr. Fra en navne- 
ramse, der er overleveret i en interpolation i Vpluspå, kendte 
han Dulinn som en kammerat af Dvalinn, og derfor har 
han gjort dette dværgepar til sværdets smede. At de ikke 
overleverer sværdet uden at føje en forbandelse til, forstår 
sig — det hører til denne slags fortællingers skema. Men 
denne forbandelse er ikke den samme, som vi allerede 
kender fra digtet, og som Angantyr udtaler, og allerede 

derved tilkendegiver den sig som uægte. Den er også al¬ 
deles overflødig, ja selv om dens indhold var kongruent 
med Angantys spådom, vilde den være til ingen nytte, da 
gengangerens ord er stærke nok i sig selv og ikke behøver 
dværgens autoritet for at gå i opfyldelse. 

Dværgenes spådom indeholder tre punkter: 1. kongen 
vil omkomme ved dette sværd. Det lader sig let forstå. 
Sværdet må komme i Angantys besiddelse, og derfor må 
Angantyr tage det fra kongen, som han på samme tid 
dræber. Det berettes da også umiddelbart derefter. 2. svær¬ 
det vil blive en mands bane, så ofte som det drages. Dette 
står også i R og må altså være ældre end spådommen, 
hvis trækkets optræden i R ikke beror på en kontamina¬ 
tion. Men først i H bliver det opfattet på en overdreven 
måde 1 , og egenskaben afledes nu fra dværgenes udsagn. 
3. der vil bedrives tre niddingsværker med sværdet. Det 
er en dårlig slutning fra de mange mord, sagaen fortæller 
om. Hvilke disse tre niddingsværker er, er ikke så let at 
sige, men at eet af dem er drabet på Angantyr II, derom 
kan der ikke være tvivl 2 , og således ser vi også heraf, at 


1 Egenskaben har vistnok oprindelig ikke noget med trolddom at 

• 

gøre. R fortsætter med flere egenskaber: en ekki var pat kvikt , hvårtki 
mann né kvikvendi, er lifa mætli til annars dags, ef sår fekk af ho- 
num , hvdrt sem var meira eda minna. Aldri hafdi hann brugdiz l 
hqggi eda stadar numit, fyrr enn hann kom t jqrd, ok sd madr , er 
hann bar i orrostu, mundi sigr fd, ef honum var vegit. Det er især 
den sidstnævnte egenskab, at sværdet altid må sejre, der kunde blive 
udgangspunktet for den opfattelse, at det måtte blive en mands bane, 
nårsomhelst det droges. (Det er endog muligt at opfatte ordlyden i R: 
aldri mdtti hann svd hafa beran, at eigi yrdi hann mannz bani, ok 
med vqrmu biddi skyldi hann jafnan slldra, således, at med hafa beran 
antydes blot, at sværdet drages til strid; jeg vil dog ikke påstå det, 
om end det, som følger, synes at tale for denne opfattelse). Men først 
i H lægges der i sammenhæng med optagelsen af historien om dvær¬ 
gene eftertryk på. at sværdet også skader, når det ved en tilfældighed 
bliver draget. Det oplyses nu ved drabet af en mand, der af nysger¬ 
righed har trukket Tyrflngr af skeden og ved Angantyr den andens død. 

2 Dette drab forøves jo med Tyrflngr. Ved de to andre niddings- 

dværgenes spådom ikke er ældre end den ene redaktion 
af sagaen, der lader Angantyr II blive dræbt med Tyrfingr. 
Denne fortælling om sværdets oprindelse står da heller 
ikke i R, der nøjes med de fra Hervararkvifla hentede op¬ 
lysninger, at Tyrfingr stammer fra dværge og har været i 
Sigrlamis besiddelse. Da dværgene her ikke spår kongen 
noget ondt, behøver han heller ikke at omkomme på en 
voldsom måde; Arngrfmr får af ham sværdet til foræring. 

I H hedder den konge, der erhverver sværdet, Svafr- 
lami. Denne variant er ældre end håndskrift H, ti også 
Prvaroddssaga kender dette navn. En skriver, der har 
kendt begge navneformer, har gjort Svafrlami til en søn 
af Sigrlami, og han lader sønnen modtage sværdet af 
dværgene. Men på eet sted i H (Bugge s. 206,1) er Sigr¬ 
lami blevet stående. Når redaktion MÅBE af Qrvarodds- 
saga fortæller, at Arngrimssønnerne er sønner af Svafr- 
lamis datter, så kan det ikke bero på Hervararkvifla, der 
ikke ved noget om disse genealogiske forhold, men for¬ 
fatteren må have kendt en redaktion af Hervararsaga, der 
i dette punkt stemmede overens med H 1 . 

Tyrfings historie lyder altså således: 

1. Samsøkampen. Hjålmarr dræber Angantyr og får 
selv et dødssår; derpå siger han i en strofe, at Angantys 
sværd har truffet ham i hjertet. 

2. Hervararkvida. Hervgr opsøger sin faders gravhøj 

værker tænker man nærmest på drabet på kong Haraldr og på HIq$s 
død. Men det må alligevel bemærkes, at overleveringen meddeler hver¬ 
ken om Haraldr eller om Hlpdr, at de omkommer ved Tyrfingr. Imid¬ 
lertid synes den mand, der optog dværgens spådom i den skrevne saga, 
at have opfattet sammenhængen på denne måde. Heidreks død kan 
næppe være ment, ti efter den opfattelse, der repræsenteres af det . 
ottende råd, omkommer Heiflrekr rigtignok ved Tyrfingr, men ikke 
ved menneskehånd, så at hans død ikke kan kaldes et niddingsværk; 
efter den yngre i R overleverede fremstilling bliver kongen dræbt, men 
ikke med Tyrfingr (se derom nedenfor). 

1 Om forholdet mellem Hervararsagas og Qrvaroddssagas redak¬ 
tioner se § 5. 

og nøder ham til at overlevere hende sit sværd. Sværdet 
kaldes Tyrfingr efter en af brødrene. Angantyr spår, at 
sværdet vil volde hendes slægts undergang; det bliver så¬ 
ledes til et tryllesværd. Men dette motiv bliver foreløbig 
i baggrunden, og spådommen går da heller ikke i op¬ 
fyldelse. 

3. Der fantaseres om sværdets fortrinlige egenskaber 
såvel i indledningen til R, der allerede ved noget om, 
at det altid må blive en mands bane, som i prosafortæl¬ 
lingen om Samsøkampen i Hervararsaga og i prvarodds- 
saga, men for kampens udgang får disse egenskaber allige¬ 
vel ikke nogen betydning. Også i fortællingen om Angan- 
tyr III og Hlpår bliver Tyrfingr nævnt (se herom nedenfor). 

4. I redaktion H tillægges sværdet egenskaber, der er 
farlige også for dets ejer; disse tilskrives en forbandelse, 
som dværgene har knyttet til det, og der tildigtes episoder, 
hvori denne forbandelse går i opfyldelse. 

§ 5. Kampen på Samsø. 

I årene 1888 o. ff. har jeg om denne episode med Hein- 
zel ført en diskussion, der ved den på den tid alminde¬ 
lige måde at betragte spørgsmål af denne art på, kun 
kunde føres til en foreløbig afslutning. Efter tyve års for¬ 
løb håber jeg at kunne bidrage noget mere til de hid¬ 
rørende spørgsmåls løsning. 

Vi må begynde med nøje at skelne mellem kilderne. 
Disse deler sig i I stroferne, II de prosaiske kilder. 

I. Stroferne synes ikke at være opstået på samme tid. 

1. Navnekatalogen. Man kan med rette formode, at 
strofen med Arngrimssønnernes navne har været udgangs¬ 
punktet for denne digtning. Strofen ser ikke ud til fra 
begyndelsen at have været en indledning til et fortællende 
digt, og det er også alene i prvaroddssagaen, at den er 
optaget i samtalen mellem Hjålmarr og Oddr før kampen. 
Katalogen meddeles også på et med Qrvaroddssagaen ikke 

korresponderende sted i Hervararsaga og hos Saxo, og 
strofen er optaget, om end temmelig sent, i HyndluljéO. 

Strofen kender bersærkernes forældre, Arngrimr og Ey- 
fura, højere rækker dens genealogi ikke op. Først i følge 
forbindelsen med den yngre HervararkviOa og de deraf 
dragne slutninger i den prosaiske tradition er Eyfura blevet 
til en datter af Sigrlami (sml. ovenfor). 

2. 3. Stroferne før kampens begyndelse og Hjålmars 
dødssang. 

2. Det er ikke let at bestemme disse strofers værdi. 
Deres overlevering er i det hele dårlig, og man har for¬ 
søgt at bøde på dem, dels ved gentagelser, måske også 
ved tildigtning af nye strofer eller dele af strofer. Resul¬ 
tatet er i prvaroddssagaen 7 strofer (str. 9—15), deriblandt 
een strofe med fem langvers, een med tre, een med to og 
en halv. Disse strofer står ikke i H af Hervararsaga, der 
henviser i denne del af fortællingen til prvaroddssaga; i 
R står der bare tre af dem, Bugge str. 1—3 (= QOs f str. 
11. 15, 1—2. 12, 3—4. 13), medens indholdet af pOs. str. 
12,1—2 meddeles i prosaisk opløsning. Den dårlige over¬ 
levering viser allerede, at stroferne i det hele taget ikke 
er digtede af en sagamand, således som en hel del af pr- 
varoddssagaens øvrige strofer, fra hvilke de også adskiller 
sig i stilistisk henseende. Men ved deres overlevering skil¬ 
ler de sig også fra Hjålmars dødssang, der er bevaret i 
god tilstand, hvor blot str. 21 er en kombination af str. 
19 og 24, og hvoraf desuden tre strofer (pOs. 18. 22. 25) 
mangler i R. Man har derfor ret til at antage, at stroferne 
før kampen og dødssangen heller ikke er blevet digtet på 
samme tid, og efter overleveringen at dømme er stroferne 
før kampen de ældste 1 . Man behøver da heller ikke at 
antage, at digteren af disse strofer har vidst noget om ind¬ 
holdet af dødssangen. Dødssangen indfører et nyt motiv 
i sagnet. 

1 Om enheden af stroferne før kampen sml. s. 36 anm. 

Af versene før kampen fremgår, hvad også prosaen 
beretter, at bersærkerne overfalder skibenes besætning, 
medens Hjålmarr og Oddr er fraværende. Det er altså et 
gammelt træk. Man kan slutte deraf, at der ikke kan 
være tale om en i forvejen aftalt hélmganga, da bersær¬ 
kerne, hvis de havde at forberede sig til en sådan, ikke 
vilde have forspildt deres kraft umiddelbart før den kamp, 
der forestod dem, for derpå at være, som der siges i R, 
mattminni enn Pess a milli sem eptir nockurs kyns sottir. 
Når man agter på de faste regler, der gælder for tve¬ 
kampen, og som efter prosaen også overholdes i kampen 
mellem fostbrødrene og bersærkerne, så lader også af 
denne grund rydningen af skibene sig ikke forene med 
holmgangen. 

Det viser sig altså, at fortællingens grundmotiv er en 
kamp af to helte imod tolv, hvori de tolv omkommer, 
medens den ene af de to overlever kampen 1 . Det er et 
almindeligt motiv fra vikingetiden, hvor deslige kampe 
hører til de daglige begivenheder. Hvis navnekatalogen, 
som vi ovenfor har antaget, er ældre end Samsøkampen, 
så er det altså en digtning om Angantys og hans brødres 
død. Digteren fortæller, at de dræbes af to mænd, efter 
at de har dræbt besætningen på disses skibe. 

Af de to helte kaldes den ene i poesien og i prosaen 
Hjålmarr; den anden nævnes ikke i stroferne, men pro¬ 
saen kalder ham Qrvaroddr. Oddr er i denne rolle ældre 
end prvaroddssaga, da også Saxo kender ham som ber¬ 
særkernes drabsmand, men at han dog oprindelig ikke 
hører til Hjålmarsagnet, har jeg gjort opmærksom på Ar- 

1 At antallet af bersærkernes fjender er to, ved også Hervarar- 
kvida (H str. 13). Stedet ( tveir, er lifdu) kan endogså synes at tyde 
på et stadium i overleveringen, da alene bersærkerne, ikke en af fost¬ 
brødrene, omkommer. Men det modsiges ved str. 19. 22. 28, hvor svær¬ 
det kaldes Hjålmars bani. er lifdu i str. 13 må da betyde, ‘som endnu 
levede, da jeg døde’, og derfor lader Angantyr også følge: var på eig- 
andi einn um sidir. 

kiv 8, 118 (sml. pOs. Leiden s. XXXVIII, Halle s. XVI). 
På samme steder har jeg antydet muligheden af, at den 
S6ti, der nævnes i dødssangen str. 19, skulde være Hjål- 
mars kammerat i den ældre tradition. Denne mening er 
som et sikkert resultat optaget i Heusiers og Ranischs Ed- 
dica Minora (s. XXXVIII). Men mere end en mulighed er 
det dog ikke, og der lader sig sige så meget derimod, at 
jeg nu for tiden tvivler stærkt på min tidligere antagelses 
rigtighed. Først er da at bemærke, at Hjålmars dødssang 
er et svar på tiltale fra kammeratens side, så at man ikke 
skulde vente, at han vilde omtale samme kammerat i tre¬ 
die person, han gør det heller ikke i de øvrige strofer, hvor 
han siger: Drag pu mér af hendi o. s. v. Endvidere, at S6ti 
i Fornaldarspgur er et stereotypt navn for onde vikinger og 
bersærker, ikke for helte. Og navnet kan i str. 19 af døds¬ 
sangen let forklares på en anden måde; det kan stå for 
‘viking’ i almindelighed, så at hvarf ek ut med Sota be¬ 
tyder: jeg begav mig på vikingetog 1 . Denne tanke dan¬ 
ner en fortrinlig modsætning til skildringen af det behage¬ 
lige liv ved hoffet (frå fqgrum ftjoåa syng vi). Vi må derfor 
slutte, at vi af kilderne ikke kan lære en ældre kammerat 
af Hjålmarr at kende end Oddr. 

Digterens sympati er ubetinget på de tos side. Det 
viser sig ved bersærkernes betegnelse som bqls of fyldir, 
fyråa flårådastir, tirarlausir y ved en meddelelse som den, 
at de grenjandi gengu af qskum , medens Hjålmarr og hans 
kammerat kaldes tryggvir menn , og den første får tilnavnet 
enn hugumstori. Brødrenes optagelse i Hyndluljéå kan 
vække den formodning, at de ikke altid er blevet opfattet 
på denne måde, og det er derfor ikke umuligt, at en ældre 
tradition berettede noget andet om dem eller omtalte dem 
ved denne lejlighed med større respekt. Hvis deres sejr 

1 Hvis denne forklaring af navnet S6ti er rigtig, fremgår også deraf, 
at endnu dødssangen går ud fra, at Oddr og Hjålmarr er på et vikinge- 
tog, og at deres møde med bersærkerne er tilfældigt. 

over skibenes besætning skulde være en rest af en sådan 
tradition, så vilde deraf følge, at der allerede i denne del 
af fortællingen ligger to lag over hinanden. 

3. Sympatien for Oddr og Hjålmarr har vistnok sin 
grund deri, at de kæmper mod en stor overmagt. Derved 
bliver deres heltemod større. Den ene af dem, som falder 
i kampen, bliver til en tragisk skikkelse, og hans skæbne 
bliver genstand for en romantisk digtning: han genser 
ikke sin elskede. Denne slags tragik hører næppe old¬ 
tiden til; den tyder på, at Hjålmars dødssang er et for¬ 
holdsvis ungt kvad, og dette bekræftes ved de mange lån 
fra ældre digte, deriblandt fra Helgedigtene, som findes 
her (sml. pOs. Leiden s. 211). Det er altså digteren af 
Hjålmars dødssang, der har skabt Ingibjgrgs skikkelse og 
gjort hende til en datter af den svenske konge. 

Om de poetiske kilders forhold til andre digte er at be¬ 
mærke, at den ældste del af de under 2 nævnte strofer må 
være ældre end HervararkviCa, der forudsætter kampen på 
Samsø. Derimod kan Hjålmars dødssang og dermed Ingi- 
bjgrgmotivet godt være betydelig yngre end Hervararkvida. 

II. Prosakilderne. 

1. Hervararsaga. I begge redaktioner møder vi et nyt 
motiv: en af brødrene, oprindelig Angantyr, er blevet til 
Hjålmars medbejler. Det er blot en yderligere konsekvens 
af det sidstnævnte trin. Da Hjålmarr, der omkommer i 
kampen med Angantyr, har en fæstemø, der dør af sorg 
over hans død, så mangler der kun, at det er hende, 
kampen gælder 1 . Denne nydannelse er ældre end Her- 

1 Jeg tager herved den hypotese tilbage, som jeg i 1892 (Arkiv 8, 
117) har fremstillet angående oprindelsen af motivet om medbejler- 
skabet. Rigtignok er der en stor lighed mellem IngibjQrgs skæbne og 
det, som redaktion H fortæller om Qgn og Ålfhildr, men deraf følger 
ikke, at hun har sit forbillede i en af dem eller i begge. Arngrfms- 
sønnernes genealogiske forbindelse med Starkadr er næppe ældre end 
redaktion H af Hervararsaga. Vel må det være rigtigt, at slægtens 
overførelse til Hålogaland hænger sammen med denne genealogiske for- 

vararsagas nedskrivning; det bevises derved, at sagaens 
prosa i den scene, hvor der er tale om medbejlerskabet, 
viser tydelige spor af poetiske kilder (s. prvaroddssaga Lei- 
den, indl. s. XLVI), og at Saxo kender det samme motiv 
i fortællingen om Helgo og Helga, om hvilken s. neden¬ 
for. I R er derpå Hjgrvarår sat i Hjålmars sted, s. oven¬ 
for s. 22. 

2. prvaroddssaga. Heinzel har antaget, at Qrvarodds- 
sagas fremstilling af begivenhederne på Samsø er den mest 
oprindelige, og at Hervararsaga har kombineret to fortæl¬ 
linger om Angantyr, kampen på Samsø efter prvarodds- 
saga og historien om Helgo og Helga hos Saxo, hvori 
Angantyr bliver dræbt af Starkadr. Imod denne mening 
har jeg i udgaven af pOs. (Leiden s. XLV ff.) samt Arkiv 
8, 121 anført grunde, som jeg her ikke skal gentage. Da 
fremstillingen i Hervararsaga har udviklet sig indenfra, er 
der heller ikke nogen grund til at vende tilbage til denne 
kombinationsteori. Men jeg tror nu at måtte bedømme 
prvaroddssagaens stilling i traditionen på en lidt anden 
måde end for 22 resp. 18 år siden. Jeg troede den gang, 
at man i prvaroddssagas prosa ikke kunde søge en sagn¬ 
form uden medbejlerskab, da prosaen på flere steder lader 
sig lettere forstå ud fra Hervararsagas end fra prvarodds¬ 
sagas forudsætninger. Hvad der i høj grad vanskeliggør 
bedømmelsen af disse spørgsmål, er muligheden, ja sand¬ 
synligheden, af flere ubevidste kontaminationer. Sagaernes 
forfattere var litterært dannede mænd, der havde en del 
læsning og let kunde have kundskab om afvigende frem¬ 
stillinger af de fortællinger, som de meddelte, uden at de 
derfor altid med bevidsthed behøvede at følge dem. Når 
vi nu kender to sagaer, begge to kun i yngre redaktioner, 
og vi heller ikke ved, hvilken af disse sagaer der er den 

bindelse, men denne overførelse er heller ikke kommet tidligere i stand 
end i H. Begge meddelelser er kombinationer af en ung redaktør af 
sagaen; de støttes ikke ved nogen parallel beretning. 

Aarb. f. nord. Oldk. og Hist. 1911. 3 

ældste, da kan det være ligefrem umuligt med sikkerhed 
at dømme om alle litterære berøringer, da de fleste til¬ 
lader mere end een forklaring. Derfor kan man heller 
ikke udlede overleveringens oprindelige udvikling af disse 
kilder. Af betydning er de kun for deres egen tids litte¬ 
raturhistorie. 

Når man betragter ^rvaroddssagaens fremstilling af 
kampen på Samsø fra dette standpunkt, da vil man nær¬ 
mest lægge vægt på hovedlinierne i fortællingen, og da 
synes det dog ikke at være uden betydning, at beret¬ 
ningen stemmer aldeles overens med den fremstilling, som 
vi har erkendt som den mere oprindelige, og man vil 
ikke være meget tilbøjelig til at tro, at den skulde være 
opstået ved tabet af et motiv — det om medbejlerskabet — 
hvorom man allerede ved, at det er forholdsvis ungt i 
overleveringen. Og det er heller ikke umuligt at forklare 

de fleste træk, der kan opfattes som reminiscenser fra 

✓ 

Hervararsagaens sagnform, på en anden måde 1 . På den 
anden side lader det sig ikke nægte, at en del af dem 
kan bero på den ubevidste kontamination, hvorom her 
ovenfor har været tale. Og dette forklaringsprincip gæl¬ 
der i hvert fald for navnet Svafrlami for Eyfuras fader 


1 At Hjålmarr i episoden optræder som hovedperson i modsætning 
til andre steder i sagaen, har sin grund deri, at episoden, hvori der 
fra begyndelsen tilfalder Hjålmarr en ikke ubetydelig rolle, oprindelig 
er et heterogent element i Qrvaroddssagaen. Men deraf følger ikke, at 
sagnet om Hjålmarr allerede var udviklet til sin yderste konsekvens, 
da det blev optaget i en fremstilling af Odds bedrifter. — Når ber¬ 
særkerne efter kampen med besætningen synes at vide, med hvem de 
har at gøre, så kan det være på grund af oplysninger, som de har ind¬ 
hentet i forvejen; Qrvaroddssaga selv indeholder flere eksempler på, 
at vikinger forespørger sig hos landets folk eller andre fremmede om 
andre vikingers navne og nationalitet. — Aftalen om kampens gang 
vækker ganske vist tanken på en hélmganga, men lignende aftaler 
forekommer dog også ellers (f. eks. pOs. s. 90), og når Angantjr siger, 
at hans våben skal følge ham i graven, så forudsætter det ganske vist 
Hervararkvifla, men ikke Angantys medbejlerskab. 

(sml. s. 27). I det hele taget synes altså Qrvaroddssagaens 
prosa at repræsentere et yngre skud af en overlevering, 
der er oprindeligere end den, der foreligger i Hervararsaga. 

I denne sammenhæng må der siges et ord om forholdet 
mellem de overleverede redaktioner af de to sagaer. I 
prvaroddssagaen er Samsøkampen alene bevaret i den 
yngre redaktion MÅBE. Det er muligt, at de få enkelt¬ 
heder, der tyder på en indflydelse fra Hervararsagaens 
tradition, udelukkende hører denne redaktion til; kilden 
til disse små træk må være H eller dens kilde, da kun 
denne redaktion nævner Svafrlami. Af redaktionerne af 
Hervararsaga har H haft kendskab til en ældre redaktion 
af prvaroddssaga, ti den citerer en sådan (MÅBE er yngre 
end H og kan derfor ikke være ment). Derimod er det 
mere end tvivlsomt, om R har kendt den skrevne prvar- 
oddssaga, og at forfatteren af R skulde have benyttet et 
håndskrift af denne saga som en hovedkilde, er en hypo¬ 
tese af udgiverne af Eddica Minora, der aldeles ikke lader 

sig bevise. En sammenligning viser, at begivenhedernes 

♦ 

gang i hovedtrækkene er den samme — det beror på over¬ 
leveringens oprindelige enhed —, men enkelthederne og 
især ordvalget er meget forskellige. Den eneste overens¬ 
stemmelse i udtryk består i ordene R s. 302, 17: siåan 
gengu peir å land upp grenjandi , pOs. s. 97, 4: ok ganga 
grenjandi , er peir koma å landi , men denne sætning para¬ 
fraserer str. R 1 pOs. 11. Der består altså ikke den rin¬ 
geste anledning til den antagelse, at fra det punkt, hvor 
H henviser til prvaroddssaga, R heller ikke kan repræ¬ 
sentere en selvstændig redaktion, men må udelukkende 
have øst af samme fremmede kilde 1 . Derimod er det na¬ 
turligvis ikke umuligt, ja endogså på forhånd sandsynligt, 

1 Når Hjålmarr også i denne del af fortællingen kalder sig selv 
hofudsmann pessarar hålmgqngu , så bliver det af Heusler og Ranisch 
bortforklaret som en vilkårlig tilsætning af R i Qrvaroddssagaens frem¬ 
stilling. Mon ikke vilkårligheden her snarere er på kritikernes side? 

3* 

at den tradition, der ligger til grund for R, ligeså lidt 
som prvaroddssaga er aldeles fri for ubevidste eller halvt 
bevidste kontaminationer med søstertraditionen. På en så¬ 
dan kan Odds skyrta , der for denne fortælling ikke er af 
nogen betydning, bero; derimod behøver den ikke at være 
yngre i overleveringen end Odds navn overhovedet, og den 
behøver da heller ikke at stamme fra en skriftlig opteg¬ 
nelse af prvaroddssaga *. Når derimod R stemmer over¬ 
ens med pOs. mod H deri, at den svenske konge hedder 
Ingjaldr, hvad virkelig har været navnet på en svensk 
konge, har jeg allerede i indledningen til Leidenerudgaven 
givet til kende, at R og pOs. har ret, og at Yngvi i H 
beror på en forvanskning, og jeg ser ikke, hvortil det 
tjener at vende dette forhold om, hvis ikke for at kunne 
slutte, at R er afhængig af pOs. 

3. Saxo I, 250. Denne fortælling danner en gruppe 
med prvaroddssaga. Oddr og Hjålmarr møder tilfældigvis 
bersærkerne på et vikingetog; de er gået fra skibene for 
at hugge en mast; bersærkerne overfalder besætningen og 
rydder skibene; derpå finder en kamp sted, hvori Hjål- 


1 Som støtte for deres mening anfører Heusler og Ranisch end¬ 
videre str. R 1 QOs. 11, der efter Heinzel oprindelig skal høre til 
Odds ævidråpa, og som de tror at være optaget fra ()Os. i R af Her- 
vararsaga. (Sml. om Heinzels mening, der forbinder str. 11 med str. 13, 
Arkiv 8,124, hvor der er påvist, at str. 11 ikke må forbindes med str. 13, 
men med str. 9). Hvis denne opfattelse skulde være rigtig, vilde str. R 1 
være at forklare på samme måde som omtalen af Odds skyrta. Men 
jeg tror dog næppe, at p Os. str. 11 kan stamme fra ævidråpaen, blandt 
andet fordi str. 9, hvormed den hænger sammen, er digtet i umiddel¬ 
bar tilslutning til navnekatalogen i str. 8. (For at tilpasse str. 9 til 
ævidråpaen er Heusler og Ranisch nødte til at ændre 1. 5). En vanske¬ 
lighed er ganske vist brugen af præteritum i str. 11, men denne tem¬ 
pus slutter sig til præteritum i str. 9, hvor den passer godt. Jeg har 
allerede tidligere (i indledningen til Leidenerudgaven) gjort opmærksom 
på, at str. 9.11 ikke står i direkte forbindelse med str. 10.12.13, men 
danner med den ældre str. 8 en række for sig. Jeg holder str. 10.12.13 
for rester af en stroferække, der er ældre end 9. 11. 

marr omkommer, og Oddr dræber alle bersærker, også 
Angantyr. Den' betydeligste nydannelse er her, at Oddr 
træder endnu mere i forgrunden end i sagaen; han er 
endogså blevet til Angantys drabsmand. Det nære for¬ 
hold til Qrvaroddssaga forbyder at aflede fortællingen di¬ 
rekte fra en ældre form, der endnu ikke vidste noget om 
Ingibjprg. Men da den svenske prinsesse i sagaen hver¬ 
ken nævnes i samtalen før kampen eller under kampen, 
men først i Hjålmars dødssang, er der intet, der vidner 
imod, at også Saxo kan have vidst om hende; hans frem¬ 
stilling er da at opfatte som en med hensyn til Odds be¬ 
tydning yderligere gående form af første del af sagaens 
fortælling l . 

4. Saxo I, 291. For så vidt denne episode beror på 
Hjålmarsagnet, er det Hervararsagaens sagnform, der ligger 
til grund. For Samsøkampens historie er den kun der¬ 
ved af betydning, at den viser, at medbejleren er ældre 
end Hervararsaga, ti Saxo har, som vi fremdeles vil se, 
ikke kendt sagaen. 

1 Ora Saxos og Qrvaroddssagas forhold til Hervararsaga har også 
Olrik (Saxo II, 60, men især Arkiv 14, 80) udtalt sig. Også han an¬ 
ser Saxos fremstilling for en afledet sagnform, men på grunde, som 
jeg ikke fuldstændig kan bifalde, nemlig, >at fortællingen var blevet så 
simpel, at man i stedet for Hjålmars hele livsindhold, hans elskov, 
kamp og bitre død. digterisk besunget, kunde nøjes med fortællingen 
om et af en vandrende kæmpes storværkers — Alene fortællingens 
enkelthed er for mig ikke noget bevis på dens uoprindelighed; den 
vilde snarere bevise det modsatte, ti også den oprindelige fortælling 
har været enkel, som de fleste episke stoffer, og at elskovsmotivet 
nødvendigt må være gammelt, er et postulat, som ikke støttes ved de 
ældre kilders analyse. Men Saxos fremstilling er ikke så enkel som 
det oprindelige sagn; den viser blot en udvikling i en anden retning 
end Hervararsaga; medens denne sidste indfører medbejlerskabet, har 
den tradition, der ligger til grund for Saxo og Qrvaroddssaga optaget 
stoffet i en række af Odds bedrifter; derpå har Saxo eller hans di¬ 
rekte kilde gjort Oddr til hovedperson og kastet fortællingens slut¬ 
ning over bord. 

Overleveringens stamtavle. 

Navnekatalogen 

(muligvis forbundet med en nu tabt overlevering om bersærkernes 

bedrifter). 

i 

Fortællingen om bersærkernes død. 

(Kampen på Samsø). 

(Heltene: Hjålmarr og en ubekendt, der tidlig identificeres med Qrvaroddr). 
Hervararkvida. Digtningen om Hjålmars elskede. 

. j 

Motivet om medbejlerskabet. Kilden til Qrvaroddssaga og Saxo. 

I " i i i 

Træk hos Saxo 1,291. Hervararsaga.Qrvaroddssaga. Saxo 1,250. 

(Den punkterede linie betyder virkelige og mulige kontaminationer). 

§ 6. Angantyr III og Hlqår. Hunnerslaget 

Fortællingen indeholder to hovedelementer, en kamp 
mellem brødre og en krig mellem Goter og Hunner. Grun¬ 
dene til, at jeg i modsætning til Heinzel skiller disse mo¬ 
tiver fuldstændig fra hinanden, vil meddeles nedenfor. Vi 
undersøger først forholdet af sagnet om de fjendtlige brø¬ 
dre til fortællingen om Hervpr 1, og stiller det spørgsmål, 
om broderkampen kan have sin oprindelse i spådommen 
i Hervararkvifla. Et vist forhold til denne spådom kan 
ikke nægtes; stroferne om Angantyr III nævner Tyrfingr, 
og digteren har altså forestillet sig, at spådommen her på 
en eller anden måde vilde gå i opfyldelse. Men ser man 
nærmere til, så bliver der ikke meget tilbage af denne 
overensstemmelse. Angantyr III omkommer aldeles ikke, 
men han lever længe og bliver stamfader til en mægtig 
æt, og om Hlpdr fortælles vel, at han falder i kampen, 
men her er der ingen tale om Tyrfingr. Efter prosaen at 
dømme, der rigtignok berigtiges ved str. 97, skulde man 
tro, at Hlp5r ikke engang bliver dræbt af sin broder. Det 
er da også den reneste vilkårlighed, når Heinzel antager, 
at her skulde være strofer tabt, der handlede om spå¬ 
dommen. 

Således fører allerede en kort betragtning af overleve- 

ringen til den slutning, at forholdet til Hervprsagnet må 
være sekundært. Hlpftr og Angantyr er blevet til Hervprs 
sønnesønner, fordi de er brødre, der fører krig mod hin¬ 
anden, og fordi en historie som deres overfladisk syntes 
at passe til en spådom om ulykke gennem et med for¬ 
bandelse belagt sværd. En medvirkende årsag til denne 
forbindelse kan navnet Angantyr have været, hvis man 
har ret til at antage, at dette navn fra begyndelsen hører 
til begge sagn. Det spørgsmål vil nedenfor blive drøftet. 

At fortællingen om de fjendtlige brødre er opstået uaf¬ 
hængigt af Angantys spådom, bevises også ved de be¬ 
kendte parallele overleveringer. Her er først at nævne 
Saxos beretning i første bog om uenigheden mellem Hum- 
blus og Lotherus. Endskønt Saxo ikke meddeler enkelt¬ 
heder, synes navnene at bevise sammenhængen. Genea¬ 
logien er: 


hos Saxo: 

Humblus I. 

i 

Dan. 

i r 

Humblus II. Lotherus. 


i sagaen: 

Angant^r 1. 

i 

Hervpr. 

HeiSrekr. 


Humli. 

Sifka. 


Angant^r III. Hlpdr. 


Humblus I og Lotherus korresponderer fuldstændig med 
Humli og Hlpdr, men Humblus II indtager hos Saxo samme 
plads som Angantyr III i sagaen. A priori er det ikke mu¬ 
ligt at afgøre, hvem der har ret; Saxo kan have sat bedste¬ 
faderens navn i Angantys sted, men sagaen kan ligeledes 
have indsat oldefaderens navn for Humli. Men sagaens 
vidnesbyrd støttes ved det sted i Wfdsid, der nævner Hli^e 
og Ingenjiéow sammen. Disse to navne alene vilde ikke 
bevise stort, men de får betydning derved, at samme vers 
også nævner Headorfc og Sifeca. Hvor der i een vers¬ 
linie står fire navne af Hervararsaga ved siden af hin¬ 
anden, er et tilfælde vel udelukket. 

Vanskeligere er det nøjagtigt at bestemme, hvilke slut- 

ninger man med føje kan drage af disse navne. Det er 
en af Heinzels største fejl, at han her på den ene side ér 
gået meget for vidt, medens han på den anden side har 
ladet vigtige ting upåagtede. 

Af Wfdsid fremgår aldeles ikke, hvilket forholdet er 
mellem Hli{>e og Ingen|)éow. 1 streng forstand kan man 
ikke engang sige, at de er fjender. Men noget må over¬ 
leveringen have vidst om dem, og da deres fjendskab er 
det mest elementære træk i deres senere saga, er det ikke 
umuligt, at man kan forudsætte dette fjendskab allerede 
for det angelsaksiske digt. Men det går aldeles ikke an 
at interpretere ind i det gamle digt, at Hltye og lngenJ>éow 
skal have været brødre, og på dette at bygge en hel række 
af hypoteser. Ti dette frændskabsforhold kan meget godt 
være betydelig yngre 1 , og vi må smukt lade være at over¬ 
føre til Wfdsi'5 indholdet af Hervararsaga. 

Af disse to navne, om hvilke vi på grund af den om¬ 
stændighed, at de nævnes sammen med Headoric og Si- 
feca, antager, at de antyder de samme personer som An¬ 
gantyr og Hlp5r, kan vi altså foreløbig kun slutte, 1. at 
Hervararsaga har overfor Saxo ret i, at den ene broder 
hedder Angantyr, og at Saxos tradition altså har fjernet 
Angantyr og sat Humblus II i hans sted. 2. at vi s. 39 
med rette har antaget, at navnet Angantyr oprindelig hører 
til to forskellige sagn og altså har været en grund til den 
genealogiske forbindelse af brødrene med Hervpr og An¬ 
gantyr I. Ti af den angelsaksiske overlevering fremgår, 
at Angantyr ikke bærer sit navn efter oldefaderen, og det 
er heller ikke antageligt, at Angantyr I skulde være op¬ 
kaldt efter sin datters sønnesøn, blandt andet fordi over- 


1 Et lignende tilfælde foreligger i historien om Halvdan og In- 
gjald. I den angelsaksiske overlevering hører disse fyrster som be¬ 
kendt til forskellige stammer, der fører krig imod hinanden; i den 
oldnorske digtning er de blevet til brødre. Det er naturligvis meget 
godt muligt, at det forholder sig ligedan med Hlipe og Ingen|)éow. 

leveringen om ham er ældre end den om Hervpr, der dan¬ 
ner det genealogiske bindeled 1 . 

Af ikke ringe betydning er endvidere i Wi'dsi'5 navnet 
Hea[)orfc. At dermed antydes samme person som Heid- 
rekr, er klart. Deraf fremgår, at allerede den angelsaksiske 
tradition kendte i denne sammenhæng navnet på den mand, 
der senere gælder for de fjendtlige brødres fader. Dette navn 
stammer altså i sagaen fra fortællingen om Hlgdr og An- 
gantyr. Denne Heidrekr opfattedes uden tvivl allerede som 
Angant^s fader, førend denne blev sat i et genealogisk for¬ 
hold til Hervpr. Og deraf lader det sig da forklare, at 
Angantyr III ikke er blfevet til Hervprs søn, men til hen¬ 
des sønnesøn. Hans fader hed Heidrekr; men man vidste 
allerede, at Heidrekr ikke var Hervprs mand. Ti hun 
havde fået Hpfundr til mand. Hpfunds og Hervgrs søn, 
den ukloge dreng, der ikke adlyder gode råd, og som i 
følge en ældre forbindelse var blevet identisk med den 
konge, der forråder kong Haraldr og senere trætter med 
6dinn, er blevet identificeret med Angantys fader Heidrekr, 
og således er Angantyr, der først da blev til den tredie — 
den anden er Hervprs søn, der bliver dræbt af sin bro¬ 
der — blevet til Hervgrs sønnesøn. Vi kan deraf slutte, 
at identificeringen af den ukloge dreng med den onde 
konge og forbindelsen af denne skikkelse med Hervpr er 
ældre end den genealogiske forbindelse mellem Hervpr og 
de fjendtlige brødre. 

I følge den her omtalte forbindelse blev den konge, 
der forråder sin svigerfader, til en gotisk konge, og da 
han ikke er Gote ved afstamning, bliver han til Goternes 
konge ved giftermål. Resultatet er da, at kong Haraldr, 
der bliver ombragt af Heidrekr, ligeledes opfattes som en 

1 Man må lægge mærke til, at Angant^r den førstes slægt har 
hjemme i Sverige. Bélmr er øen Bolmsø i søen Bolmen i det sydlige 
Sverige (P0s. Halle s. 52). Og navnet Ongen|»éow for en svensk høv¬ 
ding forekommer allerede i Béowulf. 

gotisk konge, og at det er ham, fra hvem i sagaen Heid- 
reks gotiske rige stammer. Det er derfor med datteren af 
denne konge, at han avler Angantyr III, der således i 
krigen med Hlgflr optræder ikke blot som sin faders, men 
også som sin moders lovlige arvtager. 

Også navnet Sifeca i Widsid giver en vigtig oplysning, 
nemlig at sagaens Sifka, der har en dobbelt rolle, og af 
hvis dobbelte oprindelse sagaen har bevaret tydelige re¬ 
miniscenser, bærer sit navn efter HIpOs moder. Dette 
navn har derpå også den frille fået, der hører til fortæl¬ 
lingen om den ukloge dreng, og til sidst, i R, er disse to 
kvinder blevet identificeret med hinanden. 

Men man kan heller ikke her drage en vidtgående slut¬ 
ning og påstå, at Sifeca allerede i Wfdsi'8 skulde være Hlijies 
moder. Hvem Sifeca er, derom meddeles ingenting. Jeg vil i 
det følgende fremsætte en gætning, der rigtignok med det 
overleverede materiale ikke fuldstændigt kan bevises, men 
som jeg tror at kunne gøre sandsynlig. Den nedertyske digt¬ 
ning kender Sifka som mandsnavn. Det er slet ikke umuligt, 
at den Sifeca, der nævnes i Widsid, ligeledes er en mand, og 
det støttes ved følgende omstændigheder: 1. har navnet, der¬ 
som det i nominativ lyder Sifeca, den maskuline endelse, 
(i Widsi'5 er alene akkusativformen overleveret, men den 
nedertyske form på a for det tilsvarende mandsnavn tyder 
på et angelsaksisk maskulinum). 2. nævner digteren de 
berømte mænd, som han har opsøgt. Blandt de pågæl¬ 
dende navne findes ikke et eneste kvindenavn 1 . Og man 
kan blandt disse heltenavne heller ikke vente at støde på 
et sådant. Når hertil kommer, at Sifka i andre kilder 
optræder som en meget bekendt mand, der spiller en be- 

1 Den eneste kvinde, som WfdsiS nævner, er Ealhhild. Men hun 
fremstilles ikke som regerende fyrstinde, og digteren opsøger hende 
ikke, men han ledsager hende fra Angel til Eormanrfcs land. Se mit 
skrift: Die Sagen von Ermanarich und Dietrich von Bern, Halle 1910, 
s. 15 o. f. 

tydelig rolle i et af de største sagn, medens Hervarar- 
sagaens Sifka er en biperson uden større betydning, så 
vil man være tilbøjelig til at tænke på den samme Sifka, 
der senere optræder som Erminreks rådgiver, især da her 
nævnes en hel række af navne, der står i forbindelse med 
Erminrekr 1 . På den anden side har vi set, at Sifeca hel¬ 
ler ikke lader sig skille fra Headoric, Hli|)e og IngenJ)éow. 
Således føres vi til den slutning, at det rigtignok er Wfd- 
sfds Sifeca, der går igen i sagaens Sifka, men at navnet 
alligevel i Wi'dsid antyder en mand, og at det først på 
skandinavisk jordbund på grund af endelsen a, der min¬ 
dede om de svage feminina, er blevet opfattet som et 
kvindenavn. 

Det ligger da nær at tro, at Sifka oprindelig ikke har 
været HliJ>es moder, men hans fader, og hvis vi nu har 
ret til i overensstemmelse med sagaen at opfatte Headoric 
som IngenJ)éows fader, bliver det forståeligt, ad hvilken 
vej Hlgdr og Angantyr er blevet til halvbrødre. Efter at 
Sifka var blevet opfattet som et kvindenavn, fattedes der 
til Hlpdr en fader; han kaldtes for Sifkas søn, d. v. s. han 
syntes at bære navnet efter sin moder, som det ofte sker 
med frillesønner. Derpå har digtningen ved en ved hån¬ 
den liggende tilknytning fjernet den usikkerhed, der lå over 
Hlgds oprindelse, og gjort ham til en bastard af Heidrekr, 
hvorved Sifka er blevet til Heidreks frille og Hlgdr til 
Angantys halvbroder. 

1 Hervararsaga møder brødrene hinanden i spidsen for 
henholdsvis en gotisk og en hunnisk hær. Har digteren 
af Widsid også vidst noget herom? Vi er i stand til posi- 


1 Deraf følger ikke, at denne Sifeca, om han end er samme per¬ 
son, der senere optræder som Erminreks rådgiver, allerede i Wfdsid 
må have været opfattet som sådan. Hvis han stod i et nært forhold 
til kongen, så kan det have været en grund til, at han senere har 
trængt Odoaker ud af rådgiverens rolle. — Om forholdet mellem Sifka 
og Odoaker s. Die Sagen von E. und D. v. B. s. 59. Om Becca ibid. s. 60. 

tivt at svare nej. Heinzel har påstået det omvendte, men 
på aldeles utilfredsstillende grunde. Hans kombinationer 
består i, 1. at han ser i Hlijie og Ingenj)éow fjendtlige 
brødre, et postulat, hvis usandsynlighed ovenfor er blevet 
påvist, 2. at han sætter denne af ham antagne broderkrig 
i forbindelse med kampene ymb Wistlawudu, der nævnes . 
i Wi5si5 1. 121. Men dette er umuligt af følgende grunde: 

1. Det er ikke sikkert og heller ikke sandsynligt, at Hli[)e 
og lngen{)éow har noget at skaffe med kampene ymb 
Wistlawudu. Vi må her gå lidt nærmere ind på det hele 
afsnit 1. 109—122 1 . Først siger digteren 1. 109—111, at 
han har gennemrejst Goternes land, og at han har besøgt 
de bedste gesiåas ; det var Eormenrfcs hird. Derpå følger 
1. 112—119 en række af navne, hvis enkelte afdelinger 
indledes med ordene sohte ic. Ved slutningen af rækken 
siges der, at der blev ofte kamp, når Hrædernes hær 
skulde værge tronen imod Ætlas mænd ved Wistlawudu. 
Stilistisk er det ligeså muligt, at navnene i 1. 112—119 
hører til mænd af Eormenrics hird som det modsatte. 
Navnene selv afgør heller ikke sagen med bestemthed; 
der står flere navne på gotiske helte, og hertil kan også 
Headorfc, Hlipe og Ingenpéow regnes, men med hensyn 

1 Stedet lyder: 

109. Bonan ic ealne geondhwearf épel Gotena; 

110. sdhte ic å gesipa på sélestan; 
pæt væs innweorod Earmanrices. 

Hédcan sdhte ic and Beadecan and Herelingas, 

Emercan sdhte ic and Fridlan ond Éastgotan, 
frddne and gddne fcedcr Unwénes. 

115. Seccan sdhte ic and Beccan, Seafolan and Péodrtc, 

Heaporic and Sifecan, Hlipe and Incgenpéow. 

Éadwine sdhte ic and Elsan, Ægelmund and Hungar, 
and på wloncan gedryht Wipmyrginga. 

Wulfhere sdhte ic and Wyrmhere; ful oft peer wig ne ålæg, 

120. ponne Hræda here heardum sweordum 
ymb Wistlawudu wergan sceoldon 
ealdne épelstdl Ætlan léodum. 

til andre er det mere tvivlsomt, og nogle af dem kan 
umuligt regnes til Eormenrics hird. Således Péodric. Hvis 
det er Diderik af Bern, som jeg tror, da er han rigtignok 
• en gotisk fyrste, men det strider mod enhver overlevering, 
at digteren skulde have forestillet sig denne fjende xai égoxrjv 
af Erminrekr som kæmpende for Eormenrfc imod Hun¬ 
nerne, der ellers altid er hans forbundsfæller mod Ermin- 
rek. Men hvis det er en anden Diderik — nogle tror på 
grund af Seafola, der nævnes ved siden af ham, at det er 
en frankisk fyrste — så er han ingen Gote, og han hører 
da hverken til den 1.109 nævnte éfiel Gotena eller til inn- 
weorod Earmanrices. Ikke at tale om Éadwine, der efter 
1. 98 sammenlignet med 1. 8 er en anglisk fyrste (s. Die 
Sagen von Erm. und D. v. B. s. 15). 

Hvis nu navnene i 1. 112—119 a er en nærmere ud¬ 
førelse af 1. 109—111, så hører de sammen, og så består 
der også en sammenhæng med 1. 119b—122; det er da 
disse mænd, der hørte til Earmanrfcs hird, som værgede 
tronen ved Wistlawudu. Men hvis 1.112—119 indeholder 
tilfældige navne — om end for største delen. navne på go¬ 
tiske helte — der er stillet sammen på grund af ubevidste 
associationer, så er der heller ikke nogen grund til at for¬ 
binde dem alle med 1. 119 b—122, der handler om kam¬ 
pene ved Wistlawudu. Beretningen om disse kampe skyl¬ 
des da nærmest en association med de sidste af disse 
helte, altså Wulfhere og Wyrmhere, der nævnes 1.119 a 1 . 

2. Hvad der imidlertid gør Heinzels kombination ab¬ 
solut umulig, er følgende omstændighed. Hvis det var 

aldeles sikkert, at 1. 109—122 handler om en og samme 

* 

begivenhed, og at HliJje og Ingen{)éow altså hører til de 
helte, der kæmpede ved Wistlawudu, så vilde der umid- 

1 Det fortjener at bemærkes, at digteren efter 1.122 fortsætter med 
navne på fyrster, som han har besøgt. Derved støttes den opfattelse, 
at 1. 119 b—122 er en parentes, der knyttes alene til de navne, som 
går umiddelbart foran. 

delbart følge deraf, at de i disse kampe ikke havde stået 
overfor hinanden, men ved siden af hinanden. De vilde 

da høre til de mænd, der wergan sceoldon ealdne épelstol 

* 

Ætla léodum. Det er netop det modsatte af det, som Her- 
vararsaga beretter, at Hlpdr optræder som Hunnernes an¬ 
fører imod Goterne. 

Altså: enten har Hlipe og Ingen|)éow ikke kæmpet ved 
Wistlawudu, eller de har kæmpet der, men som venner 
imod en fælles fjende. Deraf følger med fuldkommen 
sikkerhed, at, hvis der skulde være nogen sammenhæng. 
mellem kampene ved Wistlawudu og kampen på Dun- 
heiflr i Hervararsaga 1 , hvad vi foreløbig har tilstrækkelig 
grund til at tvivle på, er forholdene dog meget mindre 
enkle, end Heinzel har troet, og at Heinzel er aldeles på 
vildspor, når han afleder disse kampe fra en fælles grund¬ 
form, for hvilken han tror at have fundet et historisk for¬ 
billede. Det bliver endnu værre derved, at Heinzel over¬ 
fører motivet om de fjendtlige brødre, ikke alene til den 
angelsaksiske tradition, hvor det er umuligt, men også 
derfra til historien, og allerede dpr stiller en af brødrene 
på Hunnernes side. 

Det er kun på een måde muligt at søge en sammen¬ 
hæng mellem kampene ymb Wistlawudu og kampen på 
Dunheidr, når man ved Widsid 1.119 b—122 ikke tænker 
på det sagn, der senere har udviklet sig til en fortælling 
om en broderkrig. Det er efter 1. 116 muligt, at Widsid 
har vidst noget om en kamp mellem Goterhøvdingerne 
Hlif)e og IngenJ)éow; efter 1.119 b—122 véd dette digt om 
en krig mellem Hunner og Goter; man kunde så tænke, 
at disse to krige i den nordiske tradition var blevet til een 
krig, hvorved Hlgdr var blevet til en hunnisk fyrste. Om 
der er grund til en sådan antagelse, skal nedenfor undersøges. 

1 Her ser vi for et øjeblik bort fra den distinktion, som vi har 
gjort og fremdeles lader gælde, mellem sagnet om broderfejden og 
Hunnerkampen i sagaen. 

Vi kommer nu til slaget mellem Goterne og Hunnerne. 
Her kar Heinzel igen på den mest positive måde påstået, 
at forbilledet for denne digtning, som han ikke skiller fra 
broderkrigen, skal være slaget på de Catalauniske sletter, 
og den mening er af senere forskere simpelthen blevet 
accepteret, som om den var bevist. Og dog vilde nogen 
kritik ikke have været overflødig, ti også her er lærdom¬ 
men større end besindigheden. Heinzel anfører en hel 
del græske og latinske citater, men ser man til, så har 
argumentationen ikke den ringeste værdi. Fortællingens 
skema afledes af to begivenheder, nemlig: 1. en kamp 
mellem to romerske generaler, Aétius og Litorius, af hvilke 
den ene kommer Vestgoterne til hjælp, medens den anden 
anfører hunniske tropper. Den ene skal være prototypen 
til Angantyr, den anden til Higår. Ligheden består ude¬ 
lukkende deri, at der står Hunner overfor Goter, hvad 
der er passeret mangen gang; de to romerske generaler 
har ikke stor lighed med sagaens brødre. 2. en beretning 
om to brødre, sønner af en Frankerkonge, af hvilke den 
ene søger støtte hos Aétius, den anden hos Attila. Af 
disse brødre identificerer Heinzel ligeledes den ene med 
Angantyr, den anden med Hlgdr, og Attila skal være Humli. 
Her er det i det mindste lykkedes at opdage et par fjendt¬ 
lige brødre. Men om det var nødvendigt for at nå dette 
mål helt at søge hen til de to frankiske prinser, er et an¬ 
det spørgsmål. De er i det store slag ved Chålons ganske 
ubetydelige bipersoner, og deres stilling har ingen lighed 
med Angantys og Hlpds. De frankiske brødre er begge 
flygtninge og søger hjælp hos fremmede krigshøvdinger, 
men Angantyr er selve kongen, Goternes anfører, og Hlpår 
er ligeså lidt en flygtning, men Hunnerkongens dattersøn, 
der angriber sin broder med hjælp af sin bedstefaders hær. 
Det er naturligvis muligt, at et motiv omdannes i digt¬ 
ningen, men for at man skal tro det, må sammenhængen 
først bevises ad en anden vej end ved en lighed, som ikke 

består. En tredie begivenhed henter Heinzel fra historien 
for at forklare et af navnene. To og tyve år før slaget ved 
Chålons kæmpede Aétius med en frankisk fyrste, der hed 
Chlodio. Fra denne mand skal Hlpdr have fået sit navn. 
Ligheden består deri, at også Chlodio har været i fjendtlig 
berøring med Aétius, der nu engang skal være Angantyr. 

Hvad der mere anføres, ser rigtignok i Heinzels stil 
kolossalt ud, men det reduceres ved en nærmere betragt¬ 
ning til de ubetydeligste almindeligheder. S. 53 opregner 
Heinzel: ‘einen sieg der Goten uber die ungeheure mehr- 
zahl der Hunnen in einer hochst blutigen schlacht’, ‘die 
zahlenangaben uber die hunnische streitmacht’, ‘die grosse 
des schlachtfeldes, die lange dauer des kampfes, acht 
tage (beretningerne om slaget ved Chålons véd efter Hein¬ 
zel dog kun om tre dage), die blutigen flusse’. Denne hele 
optælling betyder ikke noget andet end en heftig kamp 
mellem Goter og IJunner, hvori Goterne sejrer; til et stort 
slag hører en stor valplads, mange døde o. s. v. I udfaldet 
er der derimod den forskel, at ved Chålons falder Goter¬ 
nes, men ikke Hunnernes konge, medens der i Hervarar- 
saga sker netop det modsatte. Ved siden af disse gen¬ 
tagne bemærkninger om slagets storhed anføres et par 
andre ting, der ikke beviser meget mere. Hunnerne dra¬ 
ger gennem silva Hercynia , og sagaen taler om Myrkviår. 
Men hvoraf ved Heinzel, at silva Hercynia er det samme 
som MyrkviOr? Og hvis det ikke er det samme, hvad be¬ 
tyder det da, at fjenden, der drager fra et land til et an¬ 
det, må passere gennem en skov? ‘Der gluckliche Anfang 
der hunnischen Unternehmung’. Det forstår sig da af sig 
selv. Når en beretning om en krig skal have noget ind¬ 
hold, så må der være vekslende held og uheld — ellers 
er fortællingen slut, så snart den begynder. Den mest 
enkle form for skemaet er, at handlingen har to akter, 
og den form bruges i sagaen. 

‘Der patriotische Charakter des Kampfes, da, wie aus- 

drucklich hervorgehoben wird, die Gothen ihre Freiheit 
und ihr Vaterland zu vertheidigen hatten’. Det sigter 
til s. 288 , 6—8: Gotar vqråu frelsi sitt ok féstrjqrå fyril: 
Hunurn; stoåu pvi fast, ok eggjaåi hverr annan. Noget 
patriotisk i moderne betydning indeholder denne sætning 
ikke, men at Goterne værger deres land, er en følge af, 
at de er de angrebne; iøvrigt tales der i'en lignende tone 
om Hunnernes kampmod 1.4—5: våru Hunar allåkafir ok 
så på sinn kost, at su ein var Uf s vån, ef peir sigruåuz, ok 
ilt mundi Gota griåa at bidja. Begge partier er forbitrede, 
og det er altså en livssag at sejre. Sligt står i mange for¬ 
tællinger om store slag. 

Ligefrem forbavsende er den måde, hvorpå endog for¬ 
tællingen om Hervpr II misbruges for at nå det ønskede 
resultat. I slaget ved Chålons er der ikke tale om kæm¬ 
pende kvinder, men vi ved andensteds fra, at Goterne 
kendte dem. Og derfor skal Hervpr stamme fra slaget 
ved Chålons. Som om der var den mindste grund til at 
stille det spørgsmål, om Hervpr kan være en gotisk skik¬ 
kelse. Kæmpende kvinder hører til de hyppigste fæno¬ 
mener i oldnordisk digtning; Hervprs bedstemoder, der 
bærer samme navn som hun, er en krigersk kvinde og 
en hovedperson i sagaen, og alligevel skal Nordboerne for 
at kunne digte om hende have fået underretning om kæm¬ 
pende kvinder i slaget ved Chålons, som de historiske kil¬ 
der ikke ved det ringeste oml På denne måde kan man 
også bevise, at Hervpr stammer fra Kaflerkrigen, fordi der 
i Sydafrika forekommer bevæbnede kvinder. 

Og for disse almindeligheders skyld overses, at der 
hverken i begivenhedernes gang eller i navnene, og heller 
ikke i skuepladsen, består den mindste overensstemmelse. 
Goter kæmper med Hunner — det er det hele. Og me¬ 
dens ellers altid Attila optræder som Hunnernes konge, 
også i sagn om begivenheder, hvorved han ikke kan have 
været til stede, opfordres vi her til at tro, at han i det 

Aarb. f. nord. Oldk. og Hist. 1911. 4 

eneste tilfælde, hvor han virkelig har været med i slaget, 
skal være blevet fjernet — da man vidste, at han døde 
ved en anden lejlighed (sic!) —, som om det var nødven¬ 
digt at lade Hunnerkongen omkomme i slaget, om man 
end vidste bedre I Og for at forklare lokaliseringen til et 
ganske andet hjørne af verden, antages der da en konta¬ 
mination med andre kampe, om hvilke blot kan siges, at, 
hvis de er af nogen betydning for sagaen, så kan de lige 
så godt have været udgangspunktet for den hele overleve¬ 
ring, ti også i disse blev der kæmpet forfærdeligt, og val¬ 
pladsen var efter siåget bedækket med lig. 

Jeg har dvælet så længe ved Heinzels teorier, så uhold¬ 
bare som de er, fordi de endnu har en vis autoritet, om 
de end ikke fortjener den. Jeg går nu over til en nær¬ 
mere undersøgelse af overleveringen. For det første tror 
jeg da, at der må drages ganske andre slutninger af disse 
store tal, end Heinzel har gjort. De bekræfter, hvad der 
også fremgår af andre grunde, at denne poesi er yngre 
end de fleste af Eddadigtene. Den oldnordiske digtning 
fra den gode tid ynder ikke store tal; det psykologiske 
står i forgrunden; det er den enkelte helts manddom, der 
belyses. Nibelungendigtningen viser tydeligt, hvordan der 
i oldtiden digtedes om voldsomme kampe. I Atlakvifla er 
Hpgni ledsaget af Gunnar alene; i Atlamål, der er yngre, 
nævnes fem helte og nogle huskarle. Yngre digtninger 
over dette emne kender vi ikke fra Skandinavien, men i 
Tyskland ser vi, hvorledes tallene stiger; først bliver Ni be¬ 
lungernes antal til 1,000 i Pidrekssaga, derpå til 10,000 i 
Nibelungenlied. En parallel udvikling viser Diderikdigt- 
ningen. De middelhøjtyske såkaldte eper stiller også her 
store tal i karakterernes sted; på een dag falder 50,000 
mænd eller endnu flere. I Norden illustrerer digtningen 
om Angantyr og Hlpdr den samme ændring i smagen: 
store masser af døde, men kun lidt af karakteristik. En 
udvikling fra mindre tal til større lader sig endogså di- 

rekte konstatere, når man sammenligner versene med sa¬ 
gaens prosa og med den fortælling hos Saxo, der behand¬ 
ler samme emne (sml. s. 54.55 og anm.j. Om vi kendte denne 
digtning i en endnu lidt ældre form, så vilde tallene være 
endnu mindre end i sagaens vers, men allerede den del af 
traditionens udvikling, som vi mægter at overskue, viser, at 
der ikke kan være tale om nogen sammenhæng med de 
store mængder af døde i slaget ved Chålons. Det er på 

9 

tiden, at man for alvor stiller sig det spørgsmål, om man 
kan vente, at slige ting som et stort antal krigere og døde, 
der hører til det mest vekslende i sagnene, kan være ma¬ 
teriale at bygge på, hvor der i stoffet mangler ethvert 
holdepunkt 1 . 

Vi spørger nu, om sagnet om de fjendtlige brødre, der 
er spontant udviklet af en enklere form, også spontant er 
blevet til en fortælling om et uhyre slag, eller om det er 
blevet forbundet med et andet sagnelement, hvorved kri¬ 
gen mellem Angantyr og Hlpdr har antaget de store di¬ 
mensioner, som vi møder i sagaen. Her er det Saxo, der 
giver et tydeligt svar. Af de to fortællinger hos Saxo, der 
har været sammenlignede med denne krig, korresponderer 
den ene med broderkrigen, men ikke med Hunnerslaget, 
den anden med Hunnerslaget, men ikke med broderkri¬ 
gen 2 . Den første har vi allerede omtalt; vi skal nu nær¬ 
mere se på den anden. Den står i femte bog. Dens ind¬ 
hold er følgende: 

Frotho har ægtet datteren af Hunnerkongen. Senere, 
da hun er blevet ham utro, forstøder han hende. Det er 
anledningen til krigen. Hunnerkongen, der selv hedder 

1 Noget andet er det naturligvis, når karakteristiske tal stemmer 
overens, som i det foreliggende tilfælde i sagaen og hos Saxo. 

* Allerede deraf kan man med sikkerhed slutte, at det ikke kan 
være rigtigt, når udgiverne af Eddica Minora tror (s. XV), at Saxo har 
benyttet Hervararsaga til sin fremstilling af Hunnerslaget. Saxo står 
derved, at de to sagn, der i sagaen er forbundne, endnu meddeles som 
særskilte overleveringer, på et ældre trin end sagaen. 

4* 

Hun, forbinder sig med Olimarus, Orientalernes eller Ru¬ 
tenernes konge. Forberedelserne varer i to år. Hun an¬ 
fører hæren, Olimarus flåden. 

Frotho udsender Ericus disertus for at udspejde fjen¬ 
dernes skare. Han taler med Olimarus og senere med 
Hun. Denne lader ham tage til fange, men da Ericus 
siger, at det ikke sømmer sig, at flere angriber een, bliver 
han sat i frihed. Hun har derved det hemmelige håb, at 
Ericus vil sætte Frotho i skræk ved underretningen om 
fjendernes store antal. Ericus vender tilbage og giver be¬ 
retning om flådens størrelse. 

Frotho samler en flåde og erobrer nogle øer; derpå be¬ 
sejrer han en del rutenske skibe. Efter en kort tid møder 
han Rutenernes hovedmasse og overvinder også denne. 
Beskrivelse af de mange lig, hvori skibene bliver sid¬ 
dende fast. 

(Fortællingen afbrydes ved lovgivninger). 

Først nu spørger Frotho Ericus om Hunnernes hær, 
og Ericus giver en beskrivelse deraf. Han råder kongen 
til foreløbig at undvige kamp; Hunnerne drager derpå 
gennem store, øde strækninger og lider mangel på levneds¬ 
midler, så at mange af dem dør. En profet, Uggerus, for¬ 
lader Hunnerne, kommer til Frotho og meddeler ham nyt. 

(Fortællingen afbrydes ved en del af Hildesagnet). 

Frotho sørger nu for provianteringen, men da hæren 
er så overmåde stor, sulter mange af hans mænd ihjel. 
Derfor forbyder han, at der må komme endnu flere kri¬ 
gere til ham; en flåde i Elben skal standse menneske¬ 
strømmen. 

(Der følger en del af Hildesagnet). 

Frotho sender mænd efter proviant til Norge, Sverige 
og Orknøerne. Her optræder Olimarus ganske uventet i 
Frothos tjeneste. Hun udruster en ny hær. Fra en mængde 
undertvungne lande får Frotho levnedsmidler. Han her¬ 
sker over ikke mindre end halvtredsindstyve riger. 

Slaget begynder. Den første dag bliver tre hovedfloder 
i Rusland opfyldt med lig, så at der dannes en bro, og 
man kan ride tre dage i træk hen over ligene. Efter syv 
dages forløb falder Hun, hans broder overgiver sig, og 
170 konger underkaster sig Frothos herredømme. 

Når vi sammenligner Hervararsagas fremstilling af Hun¬ 
nerkrigen med denne fortælling, er lighederne store nok 
til at lade os antage en sammenhæng, men ved siden 
deraf findes der mange afvigelser. 

I stedet for den indledning, at Frotho ægter og derpå 
forstøder en hunnisk prinsesse, finder vi i sagaen fortæl¬ 
lingen om brodertvisten. Man kan være i tvivl, om ind¬ 
ledningen hos Saxo er senere tilsat, eller om den er rela¬ 
tiv oprindelig og i sagaen er blevet fjernet på samme tid, 
da en ny indledning — motivet om de fjendtlige brødre — 
optoges 1 . 

Efter at Hlpdr er blevet tilbagevist af sin broder, for¬ 
tælles der i to strofer og et lille prosastykke om Hun¬ 
nernes forberedelser (s. 274 f.). Disse tager een vinter (hos 
Saxo to år). 

Derpå følger (s. 276) den prosaiske beskrivelse af hæren, 


1 Motivet hos Saxo kan meget godt være en tildigtning. Men der 
må alligevel lægges mærke til, at sagaen kender det samme motiv på 
et andet sted, men i forbindelse med Heidrekr, ikke med Angant^r, 
der ellers i Hunnerslaget svarer til Frotho. Den kvinde, der lader sig 
sammenligne med Frothos forstødte hustru, er ikke Sifka I, der stam¬ 
mer fra fortællingen om broderkrigen, og heller ikke Sifka II, der hører 
til historien om den ukloge dreng, men den dronning fra Saxland, der 
ligesom Frothos hustru begår utroskab mod sin mand med en under¬ 
ordnet person og derpå jages bort. Hvis der består en sammenhæng, 
så må man antage, at motivet er blevet fortrængt ved det fremmede 
motiv om broderkrigen, og at man derpå, for ikke at lade det gå tabt, 
har knyttet det til Heiftrekr og givet det en plads efter hans første 
kones død og før giftermålet med Hrollaugs datter, så at rækkefølgen 
af de kvinder, som Heidrekr levede sammen med. når man tager fril¬ 
lerne med, blev: Kong Haraids datter, Sifka I (frille), prinsessen fra 
Saxland, Sifka II (frille), .Hrollaugs datter. 

der beror på en strofe, som først senere meddeles (str. 95 
s. 286). De to steder stemmer ikke fuldstændig overens, 
og heller ikke noget af dem med Saxo. At strofen har 
det oprindelige, er let at se. 

I strofen beregnes mandskabets antal på følgende måde: 

1. 6 fylki. 

2. i hvert fylki 5 pusundir. 

3. i hver [msund 13 hundruå. 

4. i hvert hundrad halir fjorlalåir. 

I prosaen: 

1. (nævnes som 4) 33 fylkingar. 

2. i hver fylking 5 pusundir. 

3. i hver ])usund 13 hundruå. 

4. i hvert hundrad fernir fjorir tigir. 

Hos Saxo korresponderer hermed beskrivelsen af flå¬ 
den; hvad der siges om landhæren, lader sig ikke sam¬ 
menligne. Der optælles: 

1. 6 konger, hver med en flåde. 

2. i hver flåde 5,000 skibe. 

3. på hvert skib 300 rorkarle. 

4. (passer dårligt i sammenhængen): hvert tusinde be¬ 
står af fire fløje, hver fløj af et antal af 300; altså består 
hvert tusinde af 1,200. Det må vel gælde om skibenes 
tusinder, da mændene ikke er delt i tusinder, men i hobe 
på 300. Delingen i fire korresponderer nærmest med stro¬ 
fens halir fjor taldir, men dette begreb er overført fra mæn- 
denes hundreder til skibenes tusinder; fejlen viser, at en 
beretning om en landhær er blevet omdannet til en med¬ 
delelse om en flåde og dens mandskab. De 300 mænd 
på hvert skib kan sammenlignes med de 13 hundrede i 
hvert tusinde, som strofen og sagaens prosa nævner; tal¬ 
lene 6 og 5,000 stemmer overens med strofen; det sidste 
tal også med sagaens prosa. 

Disse tal og deres rækkefølge viser, at der er en nær 

sammenhæng mellem Saxos fortælling og sagaens 1 . Der 
findes endvidere den overensstemmelse, at underretningen 
om flådens resp. hærens størrelse bringes ved en spejder. 

I sagaen følger (c. 14, Bugge s. 277) episoden om Her- 
vpr II. Saxo ved ingenting derom. Hunnerne plyndrer 
og ødelægger derpå landet. Angantyr får underretning 
derom ved Ormarr 2 , der har været Hervgrs hærfører. 

Derpå (str. 89 s. 281) udsender Heidrekr Gizurr gamli 
for at udfordre Hunnerne, og den følgende strofe nævner 
de steder, hvorhen han skal stævne fjenden. Han ud¬ 
fører dette hverv str. 93 efter at have truet Hunnerne med 
05ins vrede (str. 92). Hlp5r vil tage ham til fange, men 
Humli siger, at man ikke må angribe et sendebud. 

Dette optrin er parallelt med besøget af Ericus diser- 
tus i Huns hær. Der findes en del afvigelser. Ericus går 
ud for at spejde, Gizurr for at udfordre fjenden. Det viser 
sig imidlertid senere, at han på samme tid er spejder. 
Begge trues med at berøves deres frihed, men Ericus bliver 
taget til fange, Gizurr ikke. Ericus udtaler selv grundene, 

1 De tre beretninger illustrerer fortræffeligt tallenes ovenfor (s. 50f.) 
omtalte voksen i traditionen. Om vi antager, at det uklare udtryk 
halir fjår taldir i strofen betyder, at hærens hundreder består af 120 
mænd, så får man efter strofen: 

6 X 5 X 13 X 120 = 46,800 mænd. 

I prosaen betyder fernir fjérir tigir næppe noget andet end fire 
hobe på 40 mænd. (Sål. også Bugge i anmærkningerne, som deraf 
slutter, at halir i strofen skal betyde 40 mænd. Men det er ikke vist, 
at forfatteren af prosaen har forstået strofen rigtigt). 

Det hele bliver da: 

33 X 5 X 13 X 4 X 40 = 342,800 mænd. 

Hos Saxo bliver det: 

6 X 5 X 1,200 X 300 = 10,800,000 mænd. 

Det er ganske klart, at det mindste tal er det mest oprindelige. 

* Det forekommer mig i høj grad voveligt på grund af en Wyrm- 
here, der nævnes i Wfdsfft ikke sammen med andre navne af Her- 
vararsaga, med Heinzel (s. 50, sml. iøvrigt Ant. Russ. I, 162) at antage, 
at Ormarr skulde høre til den ældre tradition. Ormars rolle er i det 
mindste ikke oprindelig; den er en efterligning af Gizurs (sml. s. 66 anm.j. 

hvorfor det ikke går an, at han holdes fangen; i sagaen 
lægges disse grunde i munden på Humli, der oprindelig 
ikke hører til denne tradition. Hos Saxo er grunden, at 
Ericus er alene, i sagaen, at Gizurr er et sendebud. I det 
hele hænger sagaens fremstilling bedre sammen. Det må 
bemærkes, at den består her udelukkende af vers. 

Derpå rider Gizurr hjem og underretter kongen om 
fjendernes antal. 

Saxos fremstilling er her kommet ud af sporet ved 
delingen af den fjendtlige hær i en flåde og en landhær. 
Derved opstår denne rækkefølge: 

1. besøg hos den fjendtlige flåde. 

2. besøg hos landhæren. Her frihedsberøvelsen. 

3. sendebudets tilbagekomst. 

4. underretning om flåden. 

5. kamp med flåden. 

6. underretning om landhæren. 

Af disse motiver kender sagaen alene 2. 3. 6. 

At 6 umiddelbart må følge på 3 og ikke kan skilles 
derfra ved 5, er klart. Indholdet af underretningen om 
flåden stemmer hos Saxo overens med sagaens underret¬ 
ning om landhæren, medens underretningen om landhæren 
hos Saxo, der først meddeles efter kampen med flåden, 
har et afvigende indhold. Men det er besøget hos land¬ 
hæren med frihedsberøvelsen, der, også hvad indholdet 
angår, korresponderer med besøget hos fjenden i sagaen. 
Det er dette besøg, der stammer fra den fælles kilde. 

Angantyr samler sin hær og drager til Dunhei5r. I 
stedet derfor har Saxo lange beretninger: 1. om søslaget, 

2. om Hunnernes uheldige tog gennem ubeboede egne, 

3. om provianteringen. Til 2 svarer, at Hunnerne i sa¬ 
gaen drager gennem Myrkviår; 1 og 3 er nydannelser. 

Derpå følger c. 15 fortællingen om slaget, der varer i 
otte dage, og hvori Angantyr uafbrudt får friske tropper fra 
mange sider, ligesom Frotho får mange hjælpetropper. 

Derpå falder Hlpflr og Humli, og der siges, at floderne 
hæmmedes og strømmede over ved de mange døde mænd 
og heste. Dette stemmer i hovedtrækkene overens med 
Saxos fremstilling. 

Angantyr siger ved sin broders lig to strofer, der intet 
tilsvarende har hos Saxo. 

Sammenligningen af kilderne viser, at Saxos fortælling 
om Frothos krig med Hunnerne og sagaens om krigen 
mellem Goter og Hunner er nær beslægtede. De har til 
fælles en krig mellem Hunner og et andet folk, Danske 
resp. Goter. En spejder eller et sendebud er nær ved at 
tages til fange; derpå gives han fri; han underretter sin 
tyrste om fjendernes antal — tallene er oprindelig de 
samme —, derpå kæmpes der i otte dage; Hunnerkongen 
falder; floderne er opfyldt med lig. 

På begge sider findes der vigtige afvigelser fra den fæl¬ 
les kilde, men af meget forskellig art. Hos Saxo består 
de i en kolossal udvidelse af forholdene. Hunnerkongen 
får en forbundsfælle i Rutenernes konge; til landkrigen 
føjes et søslag, og efter landslagets forbillede spærres vejen 
for skibene ved ligenes masse; spejderen begiver sig lige¬ 
ledes til flåden og underretter kongen om dens størrelse 
såvel som om landhærens; tallene er forøgede indtil det 
latterlige. Overensstemmelsen i alle disse enkeltheder mel¬ 
lem landkrigen og søkrigen viser, at denne sidste ikke 
beror på et selvstændigt sagn, der skulde være blevet for¬ 
bundet med landkrigen, men kun på en blot og bar efter¬ 
ligning af landkrigen 1 . I øvrigt tales der meget om forbe¬ 
redelser, om togets vanskeligheder, om provianteringen. 

Af en ganske anden art er de træk, som sagaen har 
forud for Saxo. De danner fortællingen om striden mel¬ 
lem brødrene Angantyr og Hlgdr, om søsterens død, og 
hertil hører også de vers, som Angantyr siger ved Hlp8s 

1 Søkrigens oprindelige selvstændighed antages altså urigtigt i Ed- 
dica Minora s. XV. 

lig ved kampens slutning. Denne fortælling er, som vi 
har påvist, den samme, der står i Saxos første bog. 

I den sammensatte fortælling stammer personnavnene 
HlpØr og Angantyr fra sagnet om broderkrigen. Men Hun¬ 
nernavnet stammer fra sagnet om det store slag; det be¬ 
viser den parallele fortælling hos Saxo. Vi har ovenfor 
vist, at den HliJje, der nævnes i Widsfø, ikke kan have 
været en hunnisk fyrste. Han er altså i sagaen blevet til 
en sådan ved forbindelsen af hans historie med Hunner¬ 
slaget. Hos Saxo er Lotherus da heller ikke en Hunner, 
men en Dansker. Men denne opfattelse behøver alligevel 
ikke at være rigtig. 

Det samme gælder om Humli. Han er Hipøs bedste¬ 
fader, og dette støttes ved Saxos vidnesbyrd. Da Angan- 
tys fjender blev til Hunner, er Humli blevet til Hunner¬ 
nes konge. På samme måde blev Hipøs moder, Sifka, til 
en hunnisk prinsesse. 

På det spørgsmål, til hvilken nationalitet Angantyr og 
Hlpør hører, giver kilderne ikke et og samme svar. Efter 
den sammenhæng, i hvilken de nævnes i WfdsiØ, kan man 
tro, at de her gælder for Goter, og da dette for Angantys 
vedkommende støttes ved Hervararsaga, har denne opfat¬ 
telse den største sandsynlighed for sig. Den danske tradi¬ 
tion har lokaliseret historien i hjemmet og gjort brødrene 
til Danske. 

Men imellem hvilke folk og hvor blev det store slag, 
som sagaen forbinder med broderkrigen, oprindelig leveret? 
At Hunnerne står på den ene side, derom er sagaen og 
Saxo enige, og det vil derfor vel være rigtigt. Men allige¬ 
vel må her spørges, hvad der menes med Hunnerne. Det 
er jo bekendt, at flere kilder lokaliserer Hunaland i Saksen, 
og det må undersøges, om denne lokalisering også gælder 
her. En endnu større usikkerhed består der angående 
Hunnernes fjender; Saxo taler om Danerne, sagaen om 
Goterne. Begge vidnesbyrd savner umiddelbart indlysende 

vished; Saxos opfattelse kan bero på en lokalisering i hjem* 
met, sagaens på forbindelsen med sagnet om Angantyr og 
Hlpdr. Spørgsmålet kan da kun løses ved hjælp af de 
øvrige geografiske oplysninger. Men af disse er heller ikke 
mange brugelige. For det første må man her se bort fra 
navnet Danparstadir. Om dette navns betydning skal jeg 
her ikke tale. Men at det intet betyder for Hunnerslagets 
vedkommende, bevises derved, at det ikke hører til denne 
fortælling, men til sagnet om broderkrigen. Vi ser det af 
den korresponderende fortælling hos Saxo, hvor brødrene 
gøres til Dans sønner. Det er vistnok ikke rigtigt, men 
det må have en grund, og den kan kun være, at man af 
Danparstadir har abstraheret et mandsnavn Danpr, hvis 
bærer her er blevet identificeret med Danr og er blevet 
opfattet som fader til Humblus II og Lotherus. Da Danr 
er Danernes eponymos, så bliver følgen, at fortællingen 
om Humblus og Lotherus har fået sin plads i begyndelsen 
af Saxos bog; de er jo sønner af den mand, hvormed den 
danske historie begynder. , Men denne udvikling af over¬ 
leveringen forudsætter, at navnet Danparstadir hører til 
fortællingen om de fjendtlige brødre, der hos Saxo endnu 

ø 

ikke er blevet kontamineret med Hunnerkrigen. 

Heller ikke kan man slutte noget fra navnet Myrkviår, 
da det alene nævnes i strofer, der handler om brodertvisten, 
og da det ikke er bekendt, hvad der menes med Myrkvidr. 

Stroferne om Hunnerslaget nævner stednavnene Dylgja, 
Dunheidr, Jqsurfjqll. I stedet for Dylgja har prosaen at 
Dylgjudqlum. Det er aldeles klart, at dette er et poetisk 
navn, der betyder ‘fjendskabets dale\ og at det altså ikke 
giver nogen geografisk oplysning. Hvad Jpsurfjpll vil sige, 
vides ikke, og så bliver der blot Dunheidr tilbage 1 . Ved 
dette navn har Heinzel tænkt på Donau og Don; han fore¬ 
trækker sidstnævnte flod og slutter deraf, at forestillingen 

1 Eo forbindelse af poetiske og geografiske stednavne forekommer 
også i andre kilder, f. eks., som Bugge har påvist, i Helgedigtene. 

om slaget ved Chålons, der skal være fortællingens egent¬ 
lige tema, skulde være blevet forbundet med en tradition 
om tidligere Hunnerkampe i Rusland eller måske om kampe 
af Skandinaver ved det russiske riges stiftelse. Foreløbig 
er dertil at bemærke, at det er altsammen hypoteser, og 
at Heinzel har forsømt at nævne endnu en tredie flod, 
nemlig Duna, den største flod i Vestrusland, der kunde 
være Nordboerne bedst bekendt, fordi den ligger nærmest. 
Når vi ser hen til Saxos fremstilling, så kan den give an¬ 
ledning til tvende opfattelser af lokaliteten. Når Frotho 
afspærrer Elben med skibe, så ser det ud, som om toget 
går i sydlig retning, og som om det gælder Sakserne, der 
jo ofte kaldes Hunner. Men senere siges der, at de tre 
største floder i Rusland er opfyldt med lig. Det er det 
sikreste at holde de træk, hvori begge overleveringer stem¬ 
mer overens, for relativt oprindelige, og vi tør derfor slutte, 
at den ældste lokalitet for Hunnerkrigen, der kendes, er 
den russiske slette. En yderligere kombination af de to 
kilder fører videre til den slutning, at det virkelig er floden 
Duna, hvorom der er tale i sagaen. Ti derved forstår vi 
også Saxos tre floder. Kampens skueplads kan have været 
den del af det Centrale Plateau, der umiddelbart slutter sig 
til WaldaThøjden, hvor Duna, Wolga og Dniepr har deres 
kilder ikke langt fra hinanden. Absolut sikker er denne sid¬ 
ste formodning ikke, ti Saxos tre floder kan bero på en 
overdrivelse. Men også hvis så er, bliver dog den opfattelse, 
at med Dunheiflr menes sletten ved Duna, den naturligste. 

Angående det historiske udgangspunkt for sagnet er det 
ikke muligt at udtale mere end en mere eller mindre sand¬ 
synlig formodning. Men så meget synes at være sikkert, at, 
hvis kampene er blevet leveret i Rusland, er det de asiatiske 
Hunner, der er tale om. Deres fjender kan da heller ikke 
have været de Danske, der aldrig har ført krig med Hun¬ 
nerne. Det bliver da sagaens tradition, der i denne hen¬ 
seende har størst krav på at anses for pålidelig. Sagaen 

fortæller, at Hunnerne kæmpede med Goterne. Anledningen 
til forbindelsen af dette sagn med broderkrigen kan have 
været, at der i begge overleveringer stod Goter på den ene 
side — i den ene overfor andre Goter, i den anden over¬ 
for Hunner. Derved føres vi hen til den tid, da Goter og 
Hunner førte krige med hinanden på de russiske sletter. 

Disse kampe er blevet bekendt i Nordeuropa og har 
givet anledning til en endnu betydeligere digtning end 
stroferne i Hervararsaga. Det er jo også digtningen om 
Erminrek, der har sit udspring i disse begivenheder. Det 
forstår sig af sig selv, at krigen ikke var sluttet med døden 
af den konge, der dræbte sig selv, endnu førend kampen 
var begyndt. Førend Goterne blev fuldstændig under¬ 
tvungne, har de gjort modstand, om end forgæves. 

Ad denne vej kan man da komme til at antage en 
fjern sammenhæng med kampene ymb Wistlawudu , der 
omtales i Wfdsid. Ti også disse synes at være en remi¬ 
niscens fra Goternes sidste forsøg på at modstå den over¬ 
mægtige fjende. 

Men dermed ophører overensstemmelsen. I sagaens 
enkeltheder må man ikke søge historiske træk. Wfdsid 
står kronologisk historien nærmere, og billedet af begiven¬ 
hederne, som man får af de få linier, svarer til det, man 
skulde vente i forvejen. Der er tale om gentagne kampe 
i en forsvarskrig; det synes at have været en række små- 
kampe. I Weichselens skove har heltene trukket sig til¬ 
bage, og de overfalder, som det ser ud, fjenden i små af¬ 
delinger. 

Den nordiske tradition har da omdannet nederlaget til 
en umådelig sejr. Dertil kan have bidraget, at man vid¬ 
ste, at Goterne senere har afrystet det hunniske åg, men 
vistnok ikke mindre, at digtningens sympati er på Goter¬ 
nes side, med hvem man var sig stammeslægtskabet be¬ 
vidst. Goterkongen Heidrekr stammer da også i overleve¬ 
ringen fra nordiske forældre. 

Også af disse grunde kan man ikke søge historiske 
enkeltheder i fortællingen om Hunnerslaget. Det er ikke 
engang et bestemt slag, der ligger til grund for digtningen. 
Poesien har opfattet forholdene således, at for at besejre 
en sådan overmagt som Hunnernes, der havde underkastet 
sig Goterne for lang tid, behøvedes der en overordentlig 
kraftanstrengelse, og denne anstrengelse er skildret under 
billedet af et slag. Det er naturligvis muligt, at lokaliteten 
og udarbejdelsen står under indflydelse af senere krige, der 
ikke har noget at gøre med Hunnerkrigen. Men vi ken¬ 
der ikke nogen beskrivelse af et slag, der kunde formodes 
at have været forbillede for traditionens. Fortællingen er 
også, når man undtager de træk, der senere er kommet 
til, af en så almindelig art, og den mangler i den grad 
karakteristiske enkeltheder, at det må betegnes som fuld¬ 
stændig håbløst at søge efter noget forbillede. Sendebud, 
der taler med fj enden og bliver udsat for fare, store hære, 
kampe, der varer længe, masser af døde — det er poe¬ 
siens sædvanlige midler, hvormed der fremstilles krige, 
også hvor et historisk forbillede ikke er til stede. At vi 
kan konstatere sammenhængen mellem sagaens og Saxo^ 
beretninger, har sin grund deri, at flere af disse motiver 
optræder i samme rækkefølge, og at der er en ikke ringe 
overensstemmelse i tallene. Og alligevel er afstanden mel¬ 
lem disse nær beslægtede traditioner allerede blevet så stor, 
at der ikke vilde behøves meget mere for ganske at udviske 
ligheden. Da der mangler et fortællingsskema med en nogen¬ 
lunde fast form, som kunde ligge til grund for overleve¬ 
ringen, vilde et par århundreder uden tvivl være tilstrække¬ 
lige til at gøre iagttagelsen af en sammenhæng umulig. 


Den sammensatte fortælling om Angantyr og Hlpdr ind¬ 
ledes med en beretning om Heiflreks død. Til hvilket af 
sagaens mange elementer hører denne? 

Vi har allerede set, at det fremgår af det ottende råd, 

at overleveringen har passeret et stadium, på hvilket der 
fortaltes, at kongen, rimeligvis ved et forsøg på at gribe 
efter sit sværd for dermed at dræbe sin gæst, kom til at 
såre sig selv og døde deraf. Det ottende råd må være 
blevet tilføjet, efter at fortællingen om den ukloge dreng, 
der får de mange råd, var blevet forbundet med historien 
om den onde konge, der vækker 6dins vrede. 

Men senere er denne sammensatte fortælling blevet sat 
i forbindelse med historien om Angantyr III og Hlg5r, og 
nu giver sagaen en ganske anden fremstilling af begiven¬ 
hederne. Heiårekr slår efter 65inn, men fejler ham, og 
snart derpå bliver han myrdet. Den korte bemærkning, 
hvormed overleveringen i afskrifterne af H slutter: ok å 
Peiri nétt var konungr drepinn, afviger i tidsbestemmelsen 
fra R, hvor kongen bliver dræbt å einni nott , altså efter 
nogle dages forløb. Fremstillingen i R, der er mindre godt 
afpasset efter den nye sammenhæng, synes at være den 
oprindeligste; hvad H meddeler, er da resultatet af et for¬ 
bedringsforsøg; det lader sig næppe tænke, at en yngre 
bearbejder skulde have udsat 65ins hævn til et senere 
tidspunkt. At episoden om HeiSreks død ikke hører til 
fortællingen om Gestumblindi, men til sagnet om de fjendt¬ 
lige brødre, ser man let, når man betragter dens fortsæt¬ 
telse. Her meddeles, hvordan kongens død bliver hævnet. 
Der står her en halv strofe, der ved sit underlige indhold 
og sine mærkværdige stednavne bærer et forholdsvis gam¬ 
melt præg og derfor næppe kan være en senere tildigtning 
til prosateksten. Strofen nævner Heiårekr, hvis navn, som 
vi har set, hører til sagnet om Angantyr III. Episoden er 
også i sammenhæng med broderkrigen let forståelig; den 
danner en meget god indledning til den. Brødrene kæm¬ 
per om arven; det lader sig da høre, at fortællingen be¬ 
gynder med faderens død. Den ægte søn, den lovlige 
efterfølger, begynder med at bevise sin ret til tronen der¬ 
ved, at han straffer sin faders mordere. Til denne ind- 

ledning hører også det træk, at morderne stjæler kongens 
sværd; det fremgår af versene, hvor der siges, at gedden 
må undgælde for Heidreks død; det er nemlig derved, at 
tyvene er kommet i besiddelse af det sværd, hvormed de 
skærer hovedet af fisken. Dette sværd kan altså umuligt 
være Tyrfingr; når det kaldes ved dette navn i prosaen, 
så er det en følge af forbindelsen med Hervprsagnet. Hvor 
lidt denne forbindelse endnu er gennemført, viser sig også 
derved, at kongen ikke engang omkommer ved sit eget 
sværd. Først dræber trællene Heidrekr og hans følgesvende, 
og derpå borttager de sværdet. Hvis episoden ikke var 
noget andet end en omdannelse af den ældre slutnings¬ 
scene i sagnet om Gestumblindi, da vilde dette vigtige 
træk, at Tyrfingr bliver kongens bane, hvis tidligere op¬ 
træden i overleveringen bevidnes ved det ottende råd, vist¬ 
nok ikke være tabt, især i en sammenhæng, hvor der var 
så god plads til det. 

§ 7. Alderen af stroferne i sagaens sidste afsnit. 

De resultater, vi er nået til m. h. t. sagaens tilblivelse, 
fører med sikkerhed til den slutning, at den største del af 
stroferne i den sammensatte fortælling om broderkrigen og 
om Hunnerkrigen ikke kan være gamle. Ti de forudsætter 
en eller flere af de i sagaen foreliggende forbindelser af 
forskellige sagn. 

Vi betragter først de strofer, der efter deres indhold 
hører til broderkrigen. 

Str. 70—81 indeholder samtalen mellem brødrene, hvor 
Hlpdr kommer til Årheimar for at kræve sin del af Heid¬ 
reks efterladenskab, samt en indledende strofe, der med¬ 
deler, at han begiver sig på vejen. Her findes følgende 
hentydninger til forskellige sagnelementer: 

Str. 70 siges Hlpdr at være født i Hunaland. Strofen 
er altså yngre end forbindelsen mellem broderkrigen og 
Hunnerkrigen. 

Str. 77 nævner Tyrfingr. Strofen er yngre end forbin¬ 
delsen af den sammensatte fortælling om broderkrigen og 
Hunnerkrigen med den om Angantyr I og Hervpr, ti det 
er herfra, Tyrfingr stammer. 

Samtalen mellem brødrene forudsætter altså omtrent 
den hele saga, og den må i den foreliggende form være 
opstået indenfor sagaens ramme. 

Derimod er det ikke umuligt, at disse strofer har be¬ 
varet rester af en ældre poetisk behandling af emnet, og 
at de hist og her indeholder ældre motiver eller navne, 
lader sig ikke nægte. Et sådant navn er Danparstadir i 
str. 76, der har givet anledning til opfattelsen hos Saxo af 
brødrene som sønner af Dan (s. ovenfor s. 59). Mulig¬ 
heden af, at en eller flere ældre strofer i uændret form 
er blevet optaget i samtalen, er da heller ikke udelukket; 
måske er det grunden til, at skønt Angantyr str. 77 nævner 
Tyrfingr blandt de ting, som han ikke vil dele med sin 
broder, denne sidste i sin brede optælling af de gaver, 
som han ønsker at modtage, ikke taler om sværdet. 

Str. 69 (Bugge s. 265) er næppe opstået sammen med 
str. 70—81. Men om denne strofe, der lader Humli regere 
over Hunnerne, gælder dog ligeledes, at den er yngre end 
forbindelsen af broderkrigen med Hunnerkrigen. Da den 
nævner flere personer, der ikke vedkommer sagaen, kan 
den ikke godt være digtet til brug for sagaen, men dog 
er Heinzels formodning, at den skulde stamme fra et læn¬ 
gere genealogisk digt som Widsid, ikke rigtig. Den ser 
nærmest ud til at være en memorialstrofe af samme slags 
som navneremserne i Snorra Edda, der heller ikke stam¬ 
mer fra oldtiden. Den er da på grund af navnet Humli 
optaget i sagaens sammenhæng. 

Halvstrofen 68 synes efter s. 63 at tilhøre den ældre 
tradition om broderkrigen. 

Str. 84—87 hører til episoden om Hervpr II. Hendes 
navn forekommer ikke i stroferne, men da ikke alene 

Aarb. f. nord. Oldk. og Hist. 1911. 5 

navnet stammer fra Hervprsagnet, men den hele skikkelse 
er en efterligning af Hervpr I, kan stroferne heller ikke 
være ældre end str. 77, der nævner Tyrfingr. At episoden 
ligeledes forudsætter forbindelsen af broderkrigen med Hun¬ 
nerkrigen, fremgår af den allerede omtalte omstændighed, 
at også dens anden hovedperson, Ormarr, er en efterlig¬ 
ning af Gizurr 1 . Der er heller ikke nogen grund til at 
udskille et par af disse strofer fra de øvrige og at antage, 
at de oprindelig skulde have hørt til en anden sammen¬ 
hæng. Der kan næppe være tvivl om, at episoden og dens 
strofer er opstået på samme tid. 

Str. 96—97 indeholder Angantys tale ved broderens lig. 
En direkte antydning af deres alder er ikke til stede. 

Vi kommer til de strofer, der handler om Hunnerslaget. 

Str. 82. 83 udtaler Humli sit forsæt at udruste en hær. 
Disse vers korresponderer med Saxos beretning om Hunner¬ 
nes udrustning, og str. 82 nævner da også Hunnerne. Men 
da str. 83 nævner Hlpdr, kan disse strofer heller ikke være 
ældre end forbindelsen af dette sagaafsnits hovedelementer. 

Til samme resultat kommer vi m. h. t. str. 88—95, som 
helhed betragtet. Ti str. 94 kaldes Gizurr, en skikkelse fra 
Hunnerkrigen, Angantys mand. På den anden side fore¬ 
kommer også . her ligesom i str. 70—81 enkeltheder, som 
tyder på en tradition, der er ældre end denne forbindelse, 
da de korresponderer med lignende steder hos Saxo. Her¬ 
til hører først og fremmest str. 95 med sin beretning an¬ 
gående Hunnerhærens størrelse, endvidere str. 91. 93 med 
navnene på kampens steder, muligvis også str. 92, hvor 
Gizurr forbander Hunnerkongen. Direkte antydninger an¬ 
gående alderen af str. 88—90 fattes; hvis de danner en 
gammel indledning til str. 91—93, så er her bevaret en 
gammel samtale i poetisk form. 

I sagaens overlevering følger str. 88 med en kort pro- 

1 At forholdet ikke er det omvendte, bevises blandt andet derved, 
at Gizurr svarer til Ericus disertus hos Saxo. 

saisk overgang umiddelbart på str. 87. Det er værdt at 
lægge mærke til, at der ikke er nogen sammenhæng mel¬ 
lem disse strofer. Når Angantyr siger str. 88: nu erum vér 
færi, er vér fleiri skyldum, så har det ikke noget at gøre 
med Hervprs nederlag, men meningen forklares ved str. 89: 
når det kommer an på at tjene kongen, så er de mænd 
ikke til stede, der altid er rede til at drikke hans øl. Det 
er iøvrigt blot en retorisk talemåde, der tjener til at op- 
ægge mændene; Gizurr er da også straks beredt til den 
rejse, som kongen tænker på. Man kan da heller ikke 
sige, at der er en modsigelse mellem strofen og prosaens 
og Saxos meddelelser, at Goterne har en så umådelig stor 
hær, om end mindre end Hunnernes 1 . 

Disse data er vistnok tilstrækkelige til at vise, at stro¬ 
ferne i denne del af sagaen ikke, som Heusler og Ranisch 
antager, er rester af et større digt, hvoraf i det mindste 
en trediedel skulde være tabt, medens de tabte strofers 
indhold delvis skulde være bevaret i prosaen. Prosaen 
gør i det hele taget heller ikke indtryk af at være en 
parafrase af tabte strofer; for en ikke ringe del indehol¬ 
der den de samme meddelelser som versene, og man 
kunde derfor snarere være fristet til at anse den for en 
på grundlag af de bevarede strofer lavet fortælling 2 end 
for en parafrase af tabte strofer. Selv om der altså var 
grund til at anse versene for rester af et sammenhængende 
digt, vilde jeg alligevel ikke antage, at prosaen beroede på 
disse tabte strofer, men jeg vilde da tro, at sagaskriveren 
næppe havde kendt flere vers end dem, som han med¬ 
deler, og at han deraf havde draget sine slutninger. Men 
nu er disse strofer ikke rester af eet digt, men de er op- 

1 Sagaforfatteren har ikke ret forstået str. 88, når han forklarer 
den ved denne bemærkning: ok sidan leit hann yfir hird sina, ok var 
ekki mart lid med honum. 

* På nogle steder forholder det sig også uden tvivl således. Men 
for det hele gælder det ikke. 

5* 

stået på forskellig tid, og en betydelig del af dem er digtet 
til brug for en fremstilling, der allerede beroede på en 
række af kombinationer , og af hvilken prosafortællingen 
må have udgjort den betydeligste del. Vi må derfor slutte: 
prosaen — ikke ordret, ti den prosaiske tradition tillader 
altid flere friheder end den poetiske, men alligevel — pro¬ 
saen er ældre end den største del af stroferne. Disse er 
digtede for at optages i den hele sammenhæng og har al¬ 
drig eksisteret selvstændigt. Men de er alligevel opståede 
forholdsvis længe før den skriftlige tradition, og derfor er 
hukommelsesfejl i versene og andre forvanskninger ikke 
udelukkede. 

Den ældste overlevering, som vi således lærer nærmere 
at kende, består i to prosafortællinger, blandede med nogle 
få strofer. Om det også er traditionens ældste form, kan 
med de midler, der står til vor rådighed, ikke bestemmes. 
Det er naturligvis en let sag med et magtsprog at afgøre, 
at den eneste form, hvori et heltesagn kan have levet, 
nødvendigvis må have været den poetiske, men det er 
vistnok forsigtigere her ikke at dømme med så stor sikker¬ 
hed. Og så meget står fast, at hvis der ligger længere 
digte forud for overleveringen, må disse næsten ganske 
være gået under, længe førend broderkrigen og Hunner¬ 
slaget blev kombineret til en eneste fortælling. De fælles 
kilder for Saxo og sagaen har da også uden tvivl været 
disse med nogle strofer blandede prosafortællinger, hvis 
forholdsvis høje alder vi ovenfor har påvist. 


1 Man kan med nogen grund formode, at alle yngre strofer i dette 
afsnit af sagaen og den sidste redaktion af de ældre strofer, for så vidt 
som de ikke har beholdt deres oprindelige form, skyldes en og samme 
forfatter. 

Den unge alder af disse strofer er afgørende i spørgsmålet om for¬ 
holdet af str. 74,1: Rgmr var i ranni til Hamdismål og Ragnarsdråpa. 
og af str. 76,1—2: Hrls pat et mæra, er Myrkvidr heitir til Atlakvida. 
Der kan ikke være tale om andet, end at sagaens vers har lånt disse 
udtryk fra de ældre digte. 

$ 8. Kronologisk oversigt over sagaens oprindelse. 

1. Angantyr og Hlpår. 

1. Widsfå nævner to fyrster, IngenJ>éow og Hlipe, om 
hvem den senere tradition bekræfter, at de er gotiske fyr¬ 
ster. Man kan formode, at de fører krig med hinanden. 
Der er grund til at antage, at den første er en søn af 
Heaåoric, den anden af Sifeca, der begge nævnes i samme 
verslinie. Sifeca er formodentlig et mandsnavn; den yngre 
tyske tradition kender det som navnet på Erminreks råd¬ 
giver. 

2. I den skandinaviske overlevering er Sifeca blevet til 
en kvinde, der nu kaldes Sifka. Hun er Heiåreks frille; 
Angantyr og Hlpår er blevet til halvbrødre, der trættes om 
faderens arv. Som bedstefader til Higår nævnes Humli. 
Til arven hører Danparstaåir. 

3. Den tradition, der ligger til grund for sagaen, til¬ 
føjer en fortælling om Heiåreks død og hævnen derover. 

4. (stammer fra 2). Hos Saxo er navnene Humli og 
Higår bevarede; Sifka og Heiårekr er blevet bortijernede; 
den sidstnævnte erstattes ved Dan, en afledning af Dan- 
parstaåir; brødrene, der i denne tradition er helbrødre, 
bliver til danske konger, og da de er sønner af folkets 
eponymos, får de en plads ved kongerækkens begyndelse. 
1 stedet for Angantyr optræder Humblus II. 

II. Goter og Hunner. 

1. En fortælling om en kamp mellem Goter og Hun¬ 
ner i Rusland, der synes at have sit udspring i begiven¬ 
hederne fra året 375, hvorom Widsi'å synes at indeholde 
bedre erindringer. 

2. Krigen bliver til en umådelig sejr, som Goterne vin¬ 
der. Slaget leveres i Rusland i nærheden af Duna, mulig¬ 
vis på grænsen af Waldaihøjden og det Centrale Plateau, 
hvor tre floder tager deres udspring. Digtningen har op¬ 
taget et optrin, hvori et sendebud, der på samme tid spil¬ 
ler en spejders rolle, kommer i fare og senere giver op- 

lysninger angående fjendernes antal. Om grunden til krigen 
allerede på dette trin er, at den gotiske konge har forstødt 
en hunnisk dronning, er ikke sikkert. 

3. Hos Saxo træder Danerne i Goternes sted; tallene 
bliver overmåde store; til landkrigen føjes en søkrig. Nye 
navne optræder; Frotho er en dansk konge; Hun er en 
afledning af folkenavnet; også Ericus disertus er et nor¬ 
disk navn. (Den forstødte dronning). 

Den form, der optræder i Hervararsaga, er 2. 

c 

III. Angantyr og Hervpr. 

1. a. Kampen på Samsø. De tolv bersærker, af hvilke 
Angantyr er den fornemste, omkommer i kampen med 
Prvaroddr og Hjålmarr. 

b. Senere får Hjålmarr en fæstemø i Upsala, der dør 
af sorg eller efter en yngre variant dræber sig selv, da 
hun får efterretning om hans død. 

c. Deraf drages den slutning, at Angantyr var Hjål- 
mars medbejler. De under b og c nævnte træk er vist- 
nok yngre end III, 2. 

2. Til forestillingen om de døde bersærker som farlige 
højboer knytter sig den nye, at deres gravhøje opbrydes 
af en heltemodig kriger. Denne forestilling er i sagalittera¬ 
turen meget udbredt; for sagnet om Angantyr er det der¬ 
imod karakteristisk, at højbryderen er en kvinde, og at 
hun er Angantys egen datter. Højboen modsætter sig op¬ 
brydningen, og han påstår, at det sværd, som hun fra¬ 
tager ham, vil ødelægge hele hendes slægt. Hun opfatter 
det som en spådom, at hendes sønner vil kæmpe med 
hinanden, men hun bryder sig ikke derom. 

Det trin, hvorpå overleveringen står i sagaen, er 1 b + 2. 
Da 2 ikke er en omdannelse, men en fortsættelse af 1, 
kan 1 og 2 bestå ved siden af hinanden i en og samme 
fortælling. 

IV. 6dins yndling. (Den onde konge). 

En variant til sagnet om Odinn og Geirrøår, der på den 

anden side har lighed med Starkafisagnet. En lykkeridder 
berøver på Odins råd på en troløs måde sin svigerfader, 
landets konge, livet og sætter sig selv i hans sted. Senere 
vækker han gudens vrede, og denne antager menneskelig 
skikkelse og besejrer ham i en gådevæddekamp, hvorpå 
han omkommer ved sit eget sværd. 

V. Den ukloge dreng. 

1. Eventyret begynder i den form, der optræder i sa¬ 
gaen, med et brodermord, en forholdsvis ung indledning, 
der tjener til at forklare, at morderen bliver forvist fra 
landet. Faderen, den vise Hpfundr, giver sin søn fire gode 
råd med på vejen, men han adlyder intet af dem. Der¬ 
ved kommer han i stor livsfare, da han mistænkes for at 
have dræbt sit plejebarn, en mægtig konges søn. Men i 
sidste øjeblik frelses han ved barnet. Hans frille, hos 
hvem han opholdt sig, da han blev taget til fange, og 
som har forrådt ham, bliver straffet ved at kastes i åen. 

2. Den vise Hpfundr bliver gjort til en søn af Guft- 
mundr på Glasisvoldene. 

Disse fem fortællinger er ikke på een gang blevet for¬ 
bundet med hinanden. Der findes antydninger af, at der 
eksisterer et nærmere forhold mellem 1 og II og mellem 
III. IV. V. 

1,3 4- II, 2. 

Den omstændighed, at Angantyr (III) er en gotisk fyrste, 
kan have været en grund til, at hans historie er blevet 
blandet sammen med sagnet om Hunnerslaget, hvor der 
ligeledes står Goter på den ene side. I følge denne for¬ 
bindelse er Hlp5r og Humli blevet til hunniske fyrster og 
Sifka til en hunnisk prinsesse. (Den utro dronning fra 
II,2(?), der forskydes af sin mand, forbindes med Hei5- 
rekr. Det siges nu, at hun stammer fra Saxland). 

III, 14 2 + IV. 

Den onde konge, der omkommer ved sit eget sværd, 
opfattes som en søn af Hervpr, og hans sværd er altså 

Tyrfingr, der stammer fra bersærken Angantyr. Et for¬ 
bindende led mellem de to fortællinger kan sværdet have 
været. Angantys spådom går nu på en måde i opfyldelse, 
om end ikke således, som Hervpr i sin sidste replik til 
faderen har forestillet sig det. Hendes eneste søn omkom¬ 
mer ved det farlige sværd. 

(III, 1 + 2 + IV) + V, 2. 

På samme konge overføres eventyret om den ukloge 
dreng, der ikke adlyder gode råd. En følge af denne for¬ 
bindelse er, at det er den retfærdige Hpfundr, der nu også 
giver det troløse råd. Det synes at vise, at den ganske 
overfladiske lighed, som består i, at der i begge fortæl¬ 
linger gives råd, har været en grund til deres forbindelse. 
Andre følger af den nye sammenhæng er, at i en yngre 
redaktion af sagaen det brodermord, hvormed eventyret 
indledes, forøves med Tyrfingr. Broderen kaldes allerede 
før den skriftlige tradition Angantyr efter bedstefaderen. 
Hervpr får Hpfundr, den ukloge drengs fader, til mand. 

(I, 2+ 11, 2) + (III, 1.2 + IV + V, 2). 

Hovedanledningen til denne forbindelse består i, at Hlpdr 
og Angantyr er fjendtlige brødre, hvad i forbindelse med 
navnet Angantyr måtte henlede tanken på den første An¬ 
gantys spådom. Angantyr (III) bliver nu til Hervprs sønne¬ 
søn; hans fader Heiflrekr identificeres med hendes søn. 
Sifka vedbliver at være en hunnisk prinsesse, som Heifl- 
rekr tager til frille. Denne skikkelse identificeres med 
den ukloge drengs frille, men således, at der kan skelnes 
to trin i udviklingen: på det første trin får den utro frille 
samme navn som den hunniske kvinde, men rollerne for¬ 
veksles ikke (således H); på et senere trin, der repræsen¬ 
teres af R, bliver de to kvinder opfattet som identiske. 
Tyrfingr bliver til slægtens sværd: det nævnes i en strofe 
om krigen mellem Angantyr og Hlpdr. Der indføres en 
Hervpr II, der får sit navn efter bedstemoderen og er 
krigersk som hun. Der dannes en episode om et slag, 

hvori hun omkommer, til dels efter forbillede af Hunner¬ 
slaget. Der digtes en hel del nye strofer. 

Andre nyheder i den yngre tradition anføres her efter 
sagaens rækkefølge: 

Beskrivelsen af Gudmunds rige (kun i H). Tyrfings 
historie, indtil sværdet kommer i Arngrims hænder (til 
dels en abstraktion af stroferne; i H og R udført på for¬ 
skellig måde). Efter Tyrfings forbillede nævnes også an¬ 
dre sværd med navn (H). Bersærkernes måde at optræde 
på (en slutning fra deres senere gerninger, iøvrigt i over¬ 
ensstemmelse med andre beskrivelser af bersærker). An- 
gantys giftermål og Hervprs fødsel (en slutning fra, at 
Hervpr er Angantys datter). Som følge deraf bliver i R 
Hjprvardr i Angantys sted Hjålmars medbejler. Hervprs 
ungdom, hvori hun viser sin krigerske natur. De pro¬ 
saiske dele af fortællingen om sværdets erhvervelse ved 
Hervpr. I versene nogle yngre strofer (str. H 17—19 og en 
del andre; alene i R str. R 13—17). Hervprs besøg hos 
Guflmundr (H, lakune i R). Det tredie, femte, syvende og 
ottende råd (de to sidstnævnte tabte i R). En ændring i 
fortællingen om Sifkas utroskab, således at hun nu ikke 
længer forråder sin elskers skjulested, men hans hemme¬ 
lighed. I sammenhæng dermed opstår der en variant af 
det fjerde råd, der optages ved siden af rådets oprindelige 
redaktion, men på et senere sted i sagaen, umiddelbart 
foran den episode, hvortil det hører. Også i denne epi¬ 
sode tages der hensyn til sagaens øvrige elementer: kong 
Hrollaugr véd, at Heidrekr har bedraget kong Haraldr; 
Tyrfingr nævnes; Goterne nævnes; Hrollaugs datter bliver 
den yngre Hervprs moder. 

Til sagaens yngre elementer hører vistnok også en del af 
gåderne. Men det er næppe gørligt nøjagtigt at bestemme 
deres oprindelige antal. Jeg må her nøjes med en hen¬ 
visning til Finnur Jénssons behandling af dette emne i 
jubilæumsskriftet til K. Maurer. 

Til slut må her nævnes offeret til Freyr (s. ovenfor 

s. 10), og det genealogiske anhang ved sagaens slutning, 
der måske ikke er ældre end H eller endnu yngre (s. Indl. 

t. Hauksbék s. XCVI f.). 

§ 9. De overleverede redaktioners indbyrdes forhold. 

Vi har forsætlig udsat en nærmere sammenligning af H 
og R — fra papirshåndskrifterne bortses — til slutningen af 
denne undersøgelse, da det i mange tilfælde først på grund¬ 
lag af sagaens forhistorie kan afgøres, hvilken redaktion der 
har den oprindeligste fremstilling. På flere steder har vi set, 
at den fremstilling, der hænger bedst sammen, ikke altid er 
den ældste. I det hele er jeg enig med Finnur Jénsson deri, 
at R repræsenterer den bedste redaktion. Det lader sig ikke 
nægte, at H til en vis grad må betragtes som en omarbejdelse. 
I sagaens første del hænger flere tilføjelser og ændringer sam¬ 
men med den store betydning, der tillægges sværdet. En 
tilsætning er næsten den hele indledning med beskrivelsen 
af Gudmunds rige, fortællingen om bersærkernes forfædre, 
historien om dværgene og deres forbandelse, der står i 
direkte sammenhæng med omarbejdelsen af Angantyr den 
andens død, måden, hvorpå Arngrimr kommer i besiddelse 
af sværdet. I den senere del af sagaen er det især histo¬ 
rien om barneopfostringen, der har været udsat for ind- 
gribende ændringer. Mindre afvigelser er: navnet Svafr- 
lami, der, oprindelig en variant, bliver til navnet på en 
søn af Sigrlami, den fejl ved Sifkas afstraffelse, at hun 
brækker et ben i stedet for rygraden, navnet Ingjaldr for 
den svenske konge, tabet af en halvstrofe (Bugge str. 26, 
5—8), en misforståelse (s. 211, 13) af str. 4, 1, hvor Hervprs 
halssmykke opfattes, som om det var hyrdens, måske 
navnet Tova for Svava. Hertil kommer nogle afvigelser i 
begivenhedernes rækkefølge, som senere skal omtales. 

I R er antallet af afvigelserne ikke mindre, men de er 
i det hele taget af ringere betydning. Hjprvarår træder i 

Angantys sted, en del strofer (H 1, 1—4. 4. 7. 19. 20) er 
tabte; det syvende og ottende råd er blevet flernet for at 
opnå en bedre sammenhæng; fortællingen om kampen med 
kong Haraids fjender er meget udførligere end i H, uden 
at den derfor indeholder meget mere, og det samme gæl¬ 
der om episoden om dronningen fra Saxland; Sifka I og 
Sifka II er blevet fuldstændig identificerede. Mindre fejl 
er følgende: Holmr for Bolmr ; s. 301, 23 mangler ordene 
en nu (H s. 208,19), hvorved meningen forstyrres; s. 327, 9 
Hundland for Hunaland , s. 329, 16 har Heiflrekr fået det 
råd, ikke at meddele hemmeligheder henni (d. e. til Sifka), 
i st. f. frillu sinni , som der står i H; i kampen med Haraldr 
får Heidrekr en flerdedel af kongens mænd på sin side i 
st. f. halvdelen; af Arngrimssønnerne nævnes kun en del. 
Også her forekommer en enkelt afvigelse fra den rigtige 
rækkefølge. 

Meget vanskeligt er det spørgsmål at bedømme, om de 
to redaktioner stammer fra en fælles skriftlig kilde. De 
stemmer overens 1. i fortællingens indhold og begiven¬ 
hedernes rækkefølge. Afvigelserne er her så ubetydelige, 
at de må være sekundære. 2. på flere steder, men ingen¬ 
steds gennemgående i længere afsnit i ordlyden. 

Finnur Jénsson i Indl. t. Hauksbék s. XCV tænker på 
en kort, skreven saga som kilde, ‘som de så hver på sin 
vis har omarbejdet og forøget med det stof, de hentede 
fra de endnu levende mundtlige traditioner, der naturlig¬ 
vis var blevet meget dunkle’. Men denne skriftlige kilde 
forekommer ham ikke så vigtig, at den skulde hindre ham 
i s. XCIII at tale om to selvstændige bearbejdelser af de 
samme traditioner, eller to sagaer, ‘der intet umiddelbart 
slægtskab indbyrdes har’. Her synes der udelukkende at 
være tale om en mundtlig kilde. 

Er der mulighed for at afgøre sagen med nogensom¬ 
helst vished? Findes der enkeltheder, der med nogen 
sikkerhed henviser enten til en fælles mundtlig kilde eller 

til en skriftlig kilde for begge? Vi undersøger med hen¬ 
syn hertil først stroferne, siden prosaen. 

I. Stroferne. Forskellighederne består i 1. plusstroferne 
i H, som vi har erkendt som relativt ægte, 2. plusstroferne 
i R, om hvilke det samme ikke kan siges med samme 
sikkerhed, 3. rækkefølgen, 4. varianter. Plusstrofeme i H 
lader formode en mundtlig kilde, da stroferne lettere kan 
være tabt i mundtlig end i skriftlig overlevering. Af plus- 
stroferne i R kan ingen slutning drages. I rækkefølgen 
findes der forvekslingen mellem H 19, 9—10 og 21, 7—8; 
den tillader mere end een forklaring, om end den simple- 
ste er, at den beror på en memorialfejl. 

Varianternes tal er større, end man skulde vente ved 
blot og bar afskrivning, og en del af dem ser da også ud 
som memorialvarianter, f. eks. hvor synonymer ombyttes, 
eller et vers, ja hele halvstrofer, fyldes med aldeles af¬ 
vigende ord, f. eks. 

str. H 1,7 greilliga R 18 sy slig a 

- 2, 5 hraåliga - 19 elligar 

- 2, 6 ådr hedan liåir - 19 ådr vit skiljum, 

sml. H 10, 5. 11, 8. 12, 8, og især H 6, 5—8 R 21, 5—8. 

H 14, 6—8 R 29, 5—8 o. s. v. 

Her er også at nævne navnet Svafrlami (H str. 8), der 
har givet anledning til en hel episode i indledningen; — 
det kan næppe bero på en afskriverfejl. 

II. Prosaen. I sådanne tilfælde, hvor forskellen ude¬ 
lukkende består i ordlyden og i udførligheden, kan man 
antage, at den korteste redaktion er den mest oprindelige. 
Men det lader sig ikke afgøre, om den længere har ud¬ 
videt en skreven kilde, eller om den på en udførligere 
måde har gengivet indholdet af en mundtlig fortælling. 
Det samme må siges om de stoflige afvigelser, hvor vi 
har at gøre med en omarbejdelse; af omarbejdelsens re¬ 
sultat fremgår ikke, om en skriftlig eller en mundtlig kilde 
ligger til grund for omarbejdelsen. Derimod er de få ufor- 

sætlige afvigelser i rækkefølgen, som findes hist og her, af 
betydning for spørgsmålet. Her har en af redaktørerne 
været i tvivl om rækkefølgen, hvad der ikke vilde have 
været muligt, om han havde haft en skreven saga for 
sig, hvori rækkefølgen stod fast. Uvilkårligheden af disse 
små afvigelser bevises derved, at der i det hele ikke be¬ 
står nogen tendens til at ændre rækkefølgen, der tvært¬ 
imod respekteres i høj grad 1 . 

Et sådant tilfælde findes i H s. 228,10—12. 229,13—15, 
hvor der begge gange fortælles, at Heiflrekr tager Sifka (I), 
Humlis datter, til frille. Sammenligningen med R s. 327,10 
viser, at det første sted er det rigtige. Redaktøren af H 
var i tvivl, om dette konkubinat skulde omtales før eller 
efter giftermålet med den saksiske prinsesse, og så har 
han gjort det på begge steder. Hans usikkerhed har uden 
tvivl sin nærmeste grund deri, at der efter dette giftermål 
er tale om Sifka II (s. 229,19—21), hvilket sted korrespon¬ 
derer nærmest med R s. 329,14—16 2 . I øvrigt er indfly¬ 
delsen af de to steder, der handler om Sifka I og II, gen¬ 
sidig, ti af R fremgår, at også det sidste sted er flyttet lidt 
tilbage. Dets rigtige plads vilde være s. 230, 5 efter med¬ 
delelsen on} barneopfostringen, lige foran ordene Pat hafåi 
fadir hans enn rååit honum o. s. v., sml. R s. 329,14—15: 
Sifka Humla dåttir var på i annat sinn meå konungi; en 
honum var pat rååit o. s. v. 

1 Herhen hører altså ikke flytningen af Heidreks landsforvisning 
til et tidligere sted i H, da denne flytning er en følge af den rolle, som 
Tyrfingr har fået i episoden (ovenfor s. 21), og altså er sket forsætlig. 

2 At de to kvinder sammenblandes i R, er noget andet, s. derom 
ovenfor s. 42. Det er en yderligere konsekvens af. at de allerede i re¬ 
daktionernes fælles kilde bærer samme navn. 

Forholdet mellem H og R vilde på dette sted også tillade en anden 
forklaring, hvis man antog en skriftlig kilde. H kunde da være rela¬ 
tivt oprindelig, og i R kunde en sætning, der handlede om Sifka I, og 
som korresponderede med H 229, 13—15, være blevet sammenblandet 
med en sætning om Sifka II, hvorved Sifka II som selvstændig skik¬ 
kelse blev elimineret. Men da H viser endnu flere små usikkerheder 
i rækkefølgen, er den i teksten givne forklaring at foretrække. 

Et lignende tilfælde findes H c. 9.10 s. 232, 21—233, 2, 
R c. 8. s. 331, 20—332,1. 

Rækkefølgen i H. Rækkefølgen i R. 

1. Heidrekr får Hrollaugs 1. Hrollaugr byder Heidrekr 

datter til ægte og tager sin datter. Han modtager 

hende med sig hjem. tilbudet og rejser med 

hende hjem. 

2. Sifkas afstraffelse. 2. Sifkas afstraffelse. 

(3. Heidrekr bliver en spe- 3. Rryllup. 

kingr). 

4. D 6 tt ir Peira hét Hervqr. 4. Dåttir peira hét Heruqr. 

Vi ser foreløbig bort fra H 3. Men foran H 4 R 4 kan 
R 3 ikke godt undværes; peira forudsætter, at der umiddel¬ 
bart foran har været tale om Heidrekr og hans dronning, 
ikke om Sifka 1 . H har opfattet forholdene således, at 
Heidrekr endnu i Hrollaugs land gifter sig med kongens 
datter; i R finder brylluppet sted, efter at Heidrekr er 
kommet hjem. Hvis H havde haft en skriftlig kilde, der 
indeholdt R 3, så vilde den næppe have udeladt denne 
sætning. 

H c. 10, R c. 8. 9. 

Rækkefølgen i H. Rækkefølgen i R. 

1. Heidrekr bliver en spe- 1. Heidreks datter, 
kingr. 

2. Heidreks datter. 2. Heidrekr bliver en spe- 

3. Gestumblindi er i ubliåu kingr. 

Heidreks konungs. 

4. Kongens dommere. 

5. Kongens ggltr. 3. Heidreks gpltr. 

6. Kongens heitstrenging. 4. Kongens heitstrenging. 

7. Sendebud til Gestum- 5. Gestumblindi er kongens 
blindi, at han skal kom- uven. 

me til kongen. 6. SendebudtilGestumblindi. 

1 Når et papirshåndskrift efter peira tilføjer Hergerdar , er det et 
forbedringsforsøg. 

H har her to fejl i rækkefølgen. Meddelelsen, at Hei5- 
rekr bliver en spekingr, er indledningen til historien om 
Gestumblindi, medens bemærkningen om Hervpr er slut¬ 
ningen af sagaens forangående afdeling. Derfor må den 
sidstnævnte bemærkning stå foran, som i R. Sætningen 
om Gestumblindis fjendskab med kongen står ligeledes for 
tidligt; den hører sammen med, at kongen sender ham et 
bud, som der står i R. — Bemærkningen om dommerne, 
der mangler i R, er blot en udvidelse. 

Angående sværdets erhvervelse ved Angantyr meddeler 
R, at han får det affaderen, da han begiver sig på vej 
til tvekampen; i H siges der allerede ved bersærkernes 
første optræden, at Angantyr havde Tyrfingr, og der til¬ 
føjes navne på to af hans brødres sværd. Hvilken redak¬ 
tion der her har den rigtige rækkefølge, kan ikke med 
bestemthed afgøres; det synes rationelt, at der meddeles, 
ved hvilken lejlighed Angantyr fik Tyrfingr, ligesom det 
samme meddeles om hans fader. 

En lille fejl i rækkefølgen findes i R i episoden om 
kong Haraids ofring. I H vier HeiOrekr kongen og hans 
hird til OSinn, før han angriber dem, og det er ganske 
naturligt, da kongen jo er et offer, der stilles i Heiftreks 
søns sted. I R står først, efter at kongen og hans mænd 
er blevet dræbt, og efter at HeiSrekr har taget riget i be¬ 
siddelse, at han betaler med disse mænd for sin søn, ok 
gaf hann nu Penna val 6dni. 

Disse uvilkårlige små afvigelser i rækkefølgen synes 
ved siden af strofernes overlevering at bevise, at begge 
redaktioner går tilbage til en ipundtlig tradition, der ikke 
for begge var fuldstændig den samme. Den tradition, 
hvorfra H stammer, var i nogle henseender endnu den 
rigere; den havde bevaret en del strofer, som søstertradi¬ 
tionen har tabt, men på nogle punkter var den mindre 
sikker, og den havde optaget flere nye motiver (dværgenes 
historie o. lign.). 

Men håndskrifterne H og R er ikke originaler. Der 
findes afvigelser, der beror nærmest på en skriftlig tradi¬ 
tion, som f. eks. varianterne Svafu og Tofu , de ovenan¬ 
førte ord en nu (s. 208,19), der mangler i R, Hundland i R 
s. 327, 9. Det vilde ikke være vanskeligt at tilføje endnu 
nogle tilfælde. 

Lighederne i ordvalget må altså stamme fra den mundt¬ 
lige overlevering. De beror til dels på versene — således 
kampen på Samsø og de begivenheder, der danner ind¬ 
ledningen til den. Men for en del må disse sætninger og 
udtryk have hørt til den mundtlige prosafortælling. Det 
vækker ingen forbavselse, når man tænker på, hvilken 
fast form eventyr og mange andre populære fortællinger 
kan have i det mundtlige foredrag. Hervararsaga giver 
således et vigtigt bidrag til sagaernes forhistorie og løs¬ 
ningen af spørgsmålet om deres form, før de blev ned- 
skrevne. For denne sagas vedkommende synes der at 
være i det hele en fri form ved siden af et fast skema, 
men på ikke få steder også faste sætninger med en be¬ 
stemt udtryksmåde. 

I et tilfælde som det, hvor den ene redaktion henviser 
til prvaroddssaga, medens den anden meddeler fortæl¬ 
lingens indhold uden en sådan henvisning, behøver man 
altså ikke at antage, at den ene redaktion har strøget for¬ 
tællingen, der stod i dens kilde, eller at den anden har 
kombineret sin fremstilling af to skriftlige kilder, ti her 
står vi overfor stoffets frie behandling i det udvortes. 
Episodens indhold hører til overleveringen, men forfatte¬ 
ren ved, at det står også i en anden saga; derfor har han 
den frihed udførligt at meddele episoden eller at nøjes med 
en henvisning, alt efter eget behag. 

Amsterdam, August 1910. 

YDERLIGERE BIDRAG TIL DANMARKS STEN¬ 
ALDERSFOLKS ANTHROPOLOGI. 

Af prof. dr. H. A. NIELSEN. 

I Årbøger f. nord. Oldk. og Hist. for 1906 meddelte jeg 
i noget afkortet form en oversigt over tidligere af mig 
foretagne undersøgelser af en del af nationalmusæets bedre 
bevarede forhistoriske skeletmateriale. Men foruden det 
da omhandlede stenaldersmateriale findes der fra tidligere 
tiders undersøgelser henhørende til de samme grave en 
del andre, dels hele, dels fragmenterede knogler, som have 
vist sig at kunne udfylde defekter i det tidligere og i det 
hele komplettere de tidligere graves skeletfund på værdi¬ 
fuld vis. Dertil er der så ved de senere års undersøgelser 
af stenaldersgrave bragt et betydeligt antal af store og med 
omhu indsamlede fund af skeletdele for dagens lys, hvis 
anthropologiske værdi just ikke så meget ligger i de en¬ 
kelte knoglers bedre bevaringstilstand som særlig deri, at 
hvor musæets embedsmænd tidsnok ere bievne kaldede til 
stedet, ere saa at sige alle benresterne, selv de mindste 
stykker, bievne bragte til musæet til nærmere undersøgelse, 
efter at deres leje i forhold til andre knogler og i selve grav¬ 
rummet var bestemt og indtegnet på udgravningsplanerne. 

Man har i de senere år anvendt den samme omhu 
overfor skeletdelene som overfor oldsagerne, har benyttet 
sig af graveske, spatel og pensel i stedet for tidligere tiders 
hakke og spade, og har således ikke blot bevaret langt 
mere i hel tilstand end tidligere, men navnlig har man 

Aarb. f. nord. Oldk. og Hist. 1911. 6 

fået et langt sikrere billede af lejringsforholdene; lejlig¬ 
hedsvis har man indstøbt hele skeletter eller partier af 
sådanne i gibsmasse; kort, ved musæets højt udviklede og 
omhyggelige undersøgelsesteknik have de sidste års fund 

bragt tilveje et stort skeletmateriale af så betydelig inter- , 

# 

esse i flere henseender end i ren og skjær anthropometrisk, 
at en mere udførlig fremstilling af det hele i samling ved 
siden af målbestemmelserne skjønnes at være berettiget og 
af interesse. 

Ganske vist bliver det samlede materiale lidt inegalt, 
dels fordi de ældre fund hovedsagelig kun indeholde de 
velbevarede kranier og enkelte komplette og særlig store 
lemmeknogler — fra 22 af de ældre jættestuefund er der 
i det bevarede skeletmateriale kun l /s af det antal indi¬ 
vider, som efter skjøn kunne angives gravlagte —, me- 
dens kun undtagelsesvis fragmenter og særlig de små og 
spæde barneknogler ere medtagne. I de yngre og yngste 
fund er derimod alt taget med, også de mindste fragmenter. 
Men desuden har også gravenes bevaringstilstand en af- 
gjørende betydning for, hvad der er tilbage af de højlagte. 
I de store af en jordhøj dækkede jættestuer, hvor kam¬ 
merets og gangens dæksten ere på plads, finder man skelet¬ 
delene velbevarede for det meste. Hvor graven er mere 
eller mindre forstyrret, er antallet af skeletdele og deres 
konservering ganske afhængigt af tilfældigheder, særlig af 
hvor længe det er, siden graven berøvedes sine værdifulde 
sten. Dog har også lokalitetens jordbundsbeskaflenhed 
en betydelig indflydelse på konserveringen. Øernes kalk- 
holdige moræneler bevarer skeletterne langt bedre end det 
midterste og vestlige Jyllands sandjord. Dette er sikkert 
grunden til, at der fra de over 400 undersøgte jydske en¬ 
keltgrave ikke er bevaret en knogle; kun en begrænset, 
skyggeagtig misfarvning af sandet svarende til skelettet 
har man i en del grave kunnet konstatere. Enkeltgravene 
ved Sebbersund viste ret velbevarede skeletdele; men grav- 

lægningen var der foregået i en ældre stenalders kjøkken- 
mødding. Også i andre jysdke kjøkkenmøddinger er der 
fundet skeletdele. I Sjællands jord have enkeltgravs- 
skeletter fra Stevns og Kjøbenhavns omegn vist sig ret 
vel bevarede. 

De for det meste åbent stående og udækkede lang- og 
rund-dyssekamre, til hvis indre nedbør og gravrøvere gjen- 
nem tiderne have havt så let adgang, have kun gjemt 
yderst få skeletrester til undersøgelsen. 

I det hele viser det sig, at Sjælland og Lolland-Falster 
have leveret den største del af skeletmaterialet fra sten¬ 
alderen. 

Men selv om således det til forskjellige tider tilveje¬ 
bragte materiale ikke er helt ensformigt, og selv trods 
det at den største part kun består af mere eller mindre 
fuldstændige brudstykker, så lader der sig dog med nogen 
sandsynlighed drage slutninger af det ret store antal ske¬ 
letdele om landets stenalders befolknings bygning og liv 
på enkelte områder. 

Det samlede skeletmateriale hidrører fra 4 langdysse- 
kamre, 49 jættestuer, 18 gravkister, 7 enkeltgravspladser 
og 3 mosefund og har afset fra de komplette og bedre 
bevarede knogler bestået af mange tusinde større og min¬ 
dre fragmenter, af hvilke et ikke ringe antal har kunnet 
samles til hele knogler, eller har passet kompletterende til 
ældre defekte knogler fra samme grav, eller har kunnet 
repræsentere et individ fra vedkommende grav. Kort sagt, 
alle fragmenter ere fra de enkelte grave med omhu gåede 
3 gange igjennem, og efter at alt, hvad der på forskjellig 
vis havde betydning, var undersøgt og benyttet, blev det 
ubestemmelige og interesseløse kasseret. 

Det er en selvfølge, at det for de enkelte grave gjen- 
nem de bevarede skeletdele bestemte antal individer må 
give en minimumsbestemmelse. Hvormange individer der 
have været gravlagte i højen, er det umuligt at få oplysning 

6 * 


Digitized by Google 


Original from 

UNIVERSITY OF MICHIGAN 



84 BIDKAG TIL DANMARKS STENALDERSFOLKS ANTHROPOLOGI. 

om, og de skjønsbestemmelser, som angives for nogle af 
gravene, ere ikke meget pålidelige, næppe så pålidelige, 
som de minimalbestemmelser, de bevarede skeletdele kun¬ 
ne give. 

Der lindes fra alle gravene knogler, som må bestem¬ 
mes som mands- og kvindeknogler; men i de fleste og 
særlig i de i de senere år undersøgte stenaldersgrave findes 
der også knogler af børn, selv af ganske spæde børn. 
Der er som nedenfor anført i alt bestemt over 600 indi¬ 
vider, og deraf c. 450 voksne, resten børn. Af barne- 
knoglerne er et betydeligt og uberegneligt antal blevet 
upåagtet ved de tidligere undersøgelser, og et stort antal, 
særlig af de små og spæde børn, er gjennem de tusinder 
af år sikkert opløst gjennem forvitring. For de voxnes 
knoglers vedkommende og da særlig for dem, der hid¬ 
røre fra de senere års undersøgelser, er det hovedsagelig 
forvitringen, man har at regne med som formindskende 
faktor. Forvitringen er imidlertid, som korteligt fremhævet, 
i høj grad varierende efter gravenes beskyttende tilstand. 
Men i den samme grav må forvitringens destruerende ef¬ 
fekt i det hele og store være omtrent den samme, hvad 
enten den gjennem de forløbne årtusinder har virket på 
store eller små voxne knogler, på mands- eller kvindeben. 
Og derfor mener jeg også at kunne antage om de c. 450 
voxne individer, selv om de kun repræsentere en ube¬ 
regnelig lille part af det samlede antal højlagte, at dér er 
formindskelsen i hovedsagen egal, således at de 450 vise 
os et jævnt formindsket talbillede af stenaldersfolket, eller 
vel rettere af den klasse af stenaldersfolket, som er bleven 
højlagt i de store stengrave. 

En detailleret beskrivelse af de bevarede knogler, hvis 
tal er omkring et par tusinde, vilde blive et uoverkom¬ 
meligt og ulæseligt arbejde. I skematisk form følger der¬ 
for under fortløbende numre en fortegnelse over skelet¬ 
fundene fra de enkelte grave kun medtagende af knogler og 

de foretagne målinger, hvad der har havt særlig interesse 
for kjøns- og antalsbestemmelsen samt i almindelighed lem¬ 
meknoglernes længdemål og enkelte andre, særlig patho- 
logiske mærkeligheder. De bevarede kraniers mål følge i 
tabellarisk opstilling under numre svarende til de enkelte 
graves fortløbende numre (p. 86 fif.). 

Hvad kjønsbestemmelserne angår, da ere disse fore¬ 
tagne efter de almindelige regler og ere selvfølgelig be¬ 
hæftede med den usikkerhed, som følger af, at ingen af 
legemets knogler viser absolut sikre kjønsmærker. Men 
alligevel giver dog den samlede sum af de enkeltvis ikke 
absolute kjønsmærker nogenlunde pålidelige resultater. Nu 
viser det sig ved den endelige, samlende optælling, at mine 
gjennem årene, efter samme norm foretagne kjønsbestem- 
melser, der hele tiden kun har opført de ret sikre ben 
som mands-, respektive kvindeknogler, medens de usikre 
have fået betegnelsen v — voxen, have givet langt færre 
kvindelige individer end mandlige. Men samtidig viser 
også materialets afsluttende bearbejdelse, at de knogler, 
hvis kjønsmærker vare således, at de kunde henvise dem 
både til mands- og til kvindesiden, og som jeg derfor 
havde henført til voxengrupperne, at disse »voxne ben« i 
det overvejende antal af enkeltbestemmelserne retteligen 
burde være bievne henførte til kvindeknoglerne. Der vil 
senere, hvor vi møde antydninger, som synes at vise dette, 
blive gjort opmærksom derpå. 

Det samlede antal individer fra alle de 81 grave er 
da mindst 616, bestemte som 229 mænd, 115 kvinder, 
111 voxne og 161 børn. Regnes nu kvinder og voxne 
sammen som kvinder, få vi 229 mænd og 226 kvinder el¬ 
ler omtrent lige mange mænd og kvinder. 

Men selv kun de 115 kjønsbestemte kvinder repræsen¬ 
tere et så stort antal — og det samme gjælder de 161 
børn —, at dette bestemt peger hen på, at gravskiken for 
kvinderne har været den samme som for mændene. Sikkert 

bør da de »voxne«, som gjøre antallet af mænd og kvinder 
lige, regnes til kvinderne. At barneknoglerne, og for børn 
regnes individerne indtil 18 år, dels på grund af komplet 
destruktion af de spæde og små ben gjennem forvitringen 
og dels på grund af mangelfuld indsamling, kun ere til¬ 
stede i et antal ligt c. V* af de voxnes, er ganske forklar¬ 
ligt. I året 1908 vare af samtlige her i landet døde 13138 
under 20 år og 25932 over 20 år. Derimod er der intet, 
der taler for, at voxne kvindeben skulde være mindre 
modstandsdygtige end mandsben over for de processer, 
som skeletresterne have været udsatte for i gravene. 

Betragtes alene 20 hovedsagelig i de senere år under¬ 
søgte, store grave (XVII; XVIII; XX; XXIV; XXXIV; 
XLVII; XLIX; L; LI; LII; Lill; LIV; LV; LVII; LVIII; 
LIX; LXIII; LXVII; LXXVII; LXX1X), og regne vi de 
som voxne opførte til kvinderne, få vi 135 mænd, 139 
kvinder og 126 børn (indtil 18de år), omtrent svarende til 
nutidsfordelingen. Når jeg således mener at kunne an¬ 
tage, at antallet af mænd og af kvinder i det behandlede 
skeletmateriale er lige stort, så er det ikke for at frem¬ 
hæve, at gravfundene vise, at i stenalderen var talforholdet 
mellem mænd og kvinder i befolkningen det samme som 
nu, thi en sådan antagelse behøver næppe noget bevis. 
Meget mere har det derigjennem været min hensigt at 
fremhæve, at alt tyder på, at kvinden i denne stenalders¬ 
tid har nydt den samme dødskultus som manden, har 
været ham ligestillet i samfundet. Gravene ere da slægts¬ 
grave, bostedsgrave, og de skeletter og skeletdele, som de 
huse, udgjøre en ethnisk enhed. 

Archæologerne have forlængst belært os om, at den 
stenaldersbefolkning, som høj lagde sine afdøde i de store 
stenaldersgrave, var en agerdyrkende og kvægavlende be¬ 
folkning; talrige ere de lerkar og skår af sådanne — også 
fra de ældste stenaldersgrave, dysserne, som vise aftryk 
af hvedekorn eller endog i lermassen endnu indeholde de 

forkullede korn; og i endnu større mængde har man i 
alle de velundersøgte grave fundet ben af tamme oxer, 
får og svin, dels anvendte til forarbejdning af redskaber 
og smykker eller andre nyttegjenstande, dels henlagte i 
graven som rester af offer måltid for de døde. Af dette 
fremgåer med sikkerhed, at de store stenaldersgraves bru¬ 
gere må have havt faste bosteder, ligesom stengravenes 
lejring på mange steder i landet endnu tyde på en samlet 
beboelse. 

Men er dette tilfældet, at de store stenaldersgrave, som 
dog vel nå gjennem det meste af 1000 år, ere en fast bo¬ 
siddende befolknings familie og slægtsgrave, så må det af 
gravene fremdragne skeletmateriale også være præget deraf, 
må hidrøre fra en fixeret, formbestemt, ensartet befolkning, 

4 

måske nok en jordejende overklasse i stenalderssamfundet, 
men næppe nogen mekanisk blanding med fremmede til¬ 
fældigt tilkomne elementer. Ved bedømmelsen af de op¬ 
lysninger, som de bedre bevarede skeletdele kunne give 
om legemsbygning og muligen om raceforhold er det af 
vigtighed at have disse omstændigheder, som kaste lys 
over materialets oprindelse, i erindringen. Og, såvidt jeg 
skjønner, ere de oplysninger, som skeletmaterialet viser sig 
at give, af en sådan art, at man må være berettiget til at 
betragte de store stenaldersgraves befolkning, således som 
ventes kunde, som en hjemmehørende, gjennem århun¬ 
dreder fixeret befolkning med spor af flere underracer i 
sig, ganske vist, men med et overvejende, prægende ele¬ 
ment. Desværre er det kun et mindretal af de mange kra¬ 
nier og lemmeknogler, som lader sig inddrage under de 
anthropologiske målebestemmelser. De foran på tabel B 
opførte mål ere tagne efter Frankfurt overenskomsten, og 
disse såvel som alle andre i dette arbejde anførte mål er 
angivne i millimeter. 

I alt har altså 166 kranier kunnet tillade mere eller 
mindre fuldstændig måltagning, angående hvilke der hen- 

vises til nævnte tabel B. 158 kranier have tilladt bestem¬ 
melsen af breddeindex og 111 af højdeindex. I serieop¬ 
stilling viser forholdet sig som nedenfor, idet de opførte 
hele tal indeslutte tallene fra for exempel 70 lil 70,9. 

Sættes dolichocephaliens yderste grænse med index 79,fl, 
viser det sig, at 73,6% ere langskaller og 26,6 kortskaller 
(brachycephale), medens 52,2 % ere orthocephale, 43,8 % 
hypsicephale og 4,6% chamæcephale (ret-,høj- og fladskallede). 

Af kvinderne ere 81,8°/o dolichocephale, medens af mæn> 
dene kun 72,7 °/o ere dolichocephale. 

En beskrivelse af de enkelte hoveder vilde kun blive 
en trættende gjentagelse af de samme vendinger. Jeg har 
derfor søgt at samle kranierne — uden at tage noget 
hensyn til de foretagne målinger og på en tid, da de for¬ 
længst beregnede indices vare glemte — efter deres ydre 
form i grupper af samme typiske bygning. Og først efter 
at hovederne efter den rent umiddelbare, ydre typiske lig¬ 
hed vare grupperede, fik hvert kranium en seddel tildelt 
med de respektive indices. Herved troer jeg, at race- el¬ 
ler typeforholdet kommer langt bedre og tydeligere frem 
end ved en sondring alene efter målene. Derved har det 
vist sig, at blandt de målgivende kranier er der i alt 
119, som lade sig samle i ensformede grupper; resten af 
de 158 hoveder er barnekranier samt defekte stykker. Så¬ 
ledes har det vist sig, at disse 119 kranier naturligt lade 
sig sondre i 5 typiske, ensformede grupper, i hvilke de 
enkelte hoveder vise en så gjennemgående lighed og ens- 
dannethed i de væsentlige bygningsforhold, at de må siges 
at danne bestemte typer. 

I. En stor gruppe af hoveder viser følgende fælles byg¬ 
ningsejendommeligheder: Kranierne ere store, navnlig for¬ 
fra bagtil. Norma verticalis danner en lang, bagtil spids 
ovoid. Forhovedet er gjennemgående kraftigt bygget med 
fremtrædende og sammenstødende supercilium, som på 
en del af hovederne endog er særlig stærk og på flere 
nåer i affiadet form omtrent ud til pandebenets fortsættelse 
mod kindbenet (process. zygomat. oss. front.). Tværfuren 
over superciliet er stedse tydelig og hyppig stærkt udtalt. 
Panden er skråt opstigende, og ofte må den karakteriseres 
som vigende, i nogle tilfælde endog stærkt vigende; den 
fortsætter i flad bue opad og bagtil, og gåer over i den 
ligeledes opad og bagtil gående, noget flade issebue i 
norma lateralis’s profilcontur. Vertex ligger stedse bag 

Aarb. f. nord. Oldlc. og Hist. 1911. JO 

V 

bregma i noget varierende afstand, fra 10—40 mm. Fra 
vertex falder norma lateralis’s issebue skråt nedad og bag¬ 
til, således at occiput (nakken) stedse bliver skråt frem¬ 
stående og er forsynet med en højt siddende, større eller 
mindre udposning bagtil af nakkebenets plade (chignon). 
Ved denne chignon-dannelse og det skråt udstående nakke¬ 
parti i det hele bliver foramen magnum i norma basila- 
ris rykket ret stærkt fortil. Hovedets bredde er moderat 
i absolut forstand; men i forhold til det spidst udstående 
nakkeparti bliver den ringe. Hovedets højde er middel¬ 
stor, og det gjør nærmest et lidt fladt indtryk. Forhovedets 
bredde er i og for sig ikke stor; men i forhold til det spidst 
tilløbende baghoved synes forhovedet bredt. Næseroden 
er på grund af det sammenstødende og stærkt udviklede 
supercilium dybt liggende. Øjenhulerne ere firkantede, 
skråtstillede og noget flade. Særlig i forhovedets bygning, 
hvad angåer superciliets fremtræden, tværfurens tydelighed 
og pandens deraf følgende skråstilling, er der nogen og 
ret fremtrædende forskjel mellem kjønnene, idet mands¬ 
hovederne have disse markerede træk noget mere udpræ¬ 
gede; men kvindehovederne savne ikke disse særmærker. 
Til denne hovedtyp høre mindst 62 kranier af de 119 
mere fuldstændige. Typen er afbildet i Årb. 1906 pg. 286 
og 287 med LNr. 169 og 182. 

Nu viste det sig, da indices vare bievne tildelte de 
enkelte hoveder, at gjennemsnitsbreddeindex blev 74,7 (max- 
imum 79,4, minimum 63,e). 32 indices ere under 75, 17 
fra 75 til 77 og 9 på 78, samt endelig 4 på 79. Højde- 
index viste følgende: der var 49 højdeindices; gjennem- 
snitsindex var 74,i. 40 af hovederne gave en index facial. 
sup. på 70,6. Denne kranietyp er altså virkelig dolichoce- 
phal, orthocephal og leptoprosop (lang- og retskallet med 
smalt ansigt). Disse 62 hoveder ere i deres ensformige, 
ejendommelige bygning utvivlsomt repræsentanter for den 
samme typ, som man finder i Frankrigs Cro-Magnon- 

Beaume-Chaude racehoveder, som man finder i tidligere 
stenaldersperioder og gjennem jernalderen såvel i den vest¬ 
lige og nordlige som i den østlige og sydlige del af Eu¬ 
ropa, kjendte under forskjellige navne: foruden Cro-Mag- 
non-hovedet, det megalithiske, det nordiske hoved, vikinge- 
hovedet og reihengråber-hovedet o. s. v. Mig synes Cro-Mag- 
non-hovedet at være den bedste typebetegnende benævnelse 
for dette kranie. At dette Cro-Magnon-hoved udgjør over 
50% af de typebestemmelige 119 danske stenalders kra¬ 
nier og det, hvad selve de formgivende typiske bygnings¬ 
ejendommeligheder angår, i ren tilstand, er et fænomen af 
ikke ringe anthropologisk-ethnologisk interesse. Under om¬ 
talen af legemshøjden komme vi atter tilbage til denne 
Cro-Magnon typ. 

II. En anden og mindre gruppe lader sig samle om 
følgende fælles bygningsejendommeligheder: Hovederne 
ere ret store. Norma verticalis er også her en ret lang, 
bagtil spids ovoid; men tilspidsningen er langt mindre frem¬ 
trædende. Hovedets længde er ret stor, dog noget mindre 
end Cro-Magnon gruppens. Bredden er både absolut og 
relativt større. Forhovedet synes derfor noget smallere 
end i første gruppe, og kraniet er i det hele noget 
mere gracilt i bygningen. Superciliet er, også på udpræget 
mandlige hoveder, svagt og tværfuren lidet udtalt og flad. 
Panden er derfor mere stejl, men ikke høj, og bøjer i 
ret skarp krumning bagtil, gående i en noget flad bue 
opad og bagtil over i isseprofilens ligeledes noget flad- 
buede, skråt bagtil og opad stigende linie. Vertex er for 
det meste 10—20 mm. bag bregma. Occiput er også her 
bagtil fremstående, men rundagtigt ligesom oppustet. Hele 
baghovedet viser sig således større og bredere både i nor¬ 
ma verticalis og lateralis. Foramen magnum er placeret 
som i Cro*Magnon-gruppen. Ansigtet er i det hele ligesom 
kraniet spinklere og synes i forhold til kalotten smallere. 
Der er dog et par kranier, der må henregnes til denne 

10 * 

gruppe, fordi de dele bygningsejendommeligheder med dens 
spinklere hoveder, men som fremtræde i noget større for¬ 
mer. Til denne gruppe II høre 19 kranier, hvis middel- 
breddeindex er 75,i, med max. 79,8 og min. 65,o. 9 bred- 
deindices ere under 75; 7 mellem 75 og 77, 2 på 78 og 
1 på 79. 

12 af hovederne lade bestemme højdeindex, der i gjen- 
nemsnit er 73,7, og 14 af hovederne give i gjennemsnit en 
index facialis sup. på 69,6. 

Også denne gruppe er dolichocephal, men i mindre 
grad og må efter Brocas deling betragtes som mesocephal; 
typen er retskallet og har smalt ansigt. 

Efter hele bygningen og udseendet, som også hvad 
kraniemålene angåer, stemmer gruppe II med den franske 
Avigny typ, den typ, som flere franske anthropologer an¬ 
tage at være indvandret til Frankrig fra nord og øst i 
den neolithiske tid. Den samme form optræder også i det 
nord- og østlige Tyskland samt længere mod syd og synes 
hyppig i den senere stenalders tyske enkeltgrave. 

Avigny typen er, fremstillet med LNr. 200, afbildet i 
Årb. 1906 pg. 293. Disse to langskallede grupper stå hin¬ 
anden ret nær, hvad dolichocephalien angåer; men den 
gjennemgående forskjel i formningen af hovederne beret¬ 
tiger sikkert sondringen i 2 typer. 

III. En tredie gruppe lader sig samle om følgende 
særmærker: Norma verticaljs viser en kort ovoid, som 
på omtrent halvdelen af hovederne er bredest bagtil. 
Panden er ret stejlt opstigende i smuk runding. Super- 
ciliet for det meste svagt. Norma lateralis’ høje, hvælvede 
pandeprofil gåer jævnt over i issebuens ligeledes høje, 
bagtil lidt opadstigende hvælving, der har vertex kun lidt 
bag bregma, og som under brat affald gåer over i nakken, 
der fortsætter stejlt nedad. Baghovedet bliver således ikke 
som hos de to foregående fremstående, men afslutter nor¬ 
ma lateralis profilen med en flad, svagt rundet linie. Fo- 

ramen magnum rykker derved forholdsvis langt tilbage. 
Dette mere eller mindre stejlt affaldende occiput er for 
det meste ikke forsynet med chignon; og er en sådan 
tilstede, er den lidet fremtrædende og‘lavt siddende. 

Hovedets længde er som følge af bygningsejendomme¬ 
ligheden ringe, både absolut og i forhold til bredden. Kra¬ 
niet er højt med høje, for det meste rundagtige øjenhuler 
og højt, smalt ansigt. 

Til denne gruppe høre 18 kranier med en middel- 
index på 83,i; max. 86,i; min. 79,2. 

De 15 af hovederne lade bestemme højdeindices, der 
som middelindex give 78,6. 11 af hovederne vise en mid- 
delindex faciales sup. på 70,8. 

Denne typ, som er afbildet i Årb. 1906, pg. 288 og 289 
med L.-Nr. 158 og L.-Nr. 237, er da. udtalt brachycephal, 
hypsicephal og leptoprosop (rundskallet, højskallet og med 
smalt ansigt) og slutter sig til den som Orrouy-Furfooz 
kjendte typ. 

Såvel målene som i ikke ringere grad den ydre form, 
som intet mål kan give et fuldt udtryk for, drage så ty¬ 
deligt skel mellem de to første, Cro-Magnon- og Avigny- 
typerne på den ene side, og Orrouy-Furfooz-typen på den 
anden side, at disse to i alle fald må betragtes som re¬ 
præsentanter for to forskjellige racer. Den første dobbelt- 
typ eller race må efter formningen af hovederne sondres 
i to underracer, medens målene ikke så skarpt sondre dem. 

Men foruden disse tre typer lader der sig sondre ved 
hovedernes ejendompielige bygning endnu 2 grupper, hvis 
kranier måske nok ere krydsningsformer, men af hvilke 
i alle fald den ene optræder i så stort et antal og af så 
ejendommelig ensartet en bygning, at dens opstilling som 
en særlig typ skjønnes berettiget. Den anden gruppe er 
mindre i antal af hoveder, og disses enkelte bygnings¬ 
elementer ere mindre ensartede; det er egentlig mere en 
• ejendommelig, noget plump storhed i formen, som knytter 


Digitized by Google 


Original from 

UNIVERSITY OF MICHIGAN 



150 BIDRAG TIL DANMARKS STENALDERSFOLKS ANTHROPOLOGI. 

dem sammen, og så, hvad der er ret mærkeligt, det at 
de alle stamme fra en enkelt jættestue, således at denne 
sidste gruppe måske snarest er at betragte som en familie- 
sidetyp. Begge disse sidste grupper har jeg givet navn 
efter indenlandske findesteder. 

IV. Denne ljerde gruppes hoveder ere ret små og af 
en egen tætsluttet bygning. Norma verticalis viser en kort, 
rundagtig ovoid, som ved omtrent Vi af kranierne er bre¬ 
dest bagtil. Superciliet er ret kraftigt, og der er tydeligt 
udtalt tværfure over det. Panden er smukt hvælvet og 
fortsætter over i norma lateralis’ høje og smukt rundede 
issebue, der viser vertex i bregma. Occiput fortsætter pan¬ 
dens og issens hvælving. Kalotten har i det hele en smuk 
kugleform med profilbuen i norma lateralis bygget over 
omtrent den samme radius for pandens, issens og nakke¬ 
partiets vedkommende. Der er for det meste ingen chig- 
non, og er en sådan tilstede, er den oftest flad og lavt¬ 
siddende. Det kraftige, sammenstødende supercilium be¬ 
virker, at næseroden bliver dybt liggende. Øjenhulerne 
ere flade og skråtliggende, ansigtet smalt. 

Der er i denne gruppe 14 hoveder, som give en gjen- 
nemsnitsindex på 81,i med max. 84,6 og min. 80,o. 11 af 
hovederne tillade bestemmelsen af højdeindex, hvis gjen- 
nemsnitsstørrelse er 79,2 med max. 84,o og min. 75,2. Den 
gjennemsnitlige index facialis sup. er 65,7. 

Jeg har givet denne gruppe navnet Møntypen, fordi 
4 hoveder fra 2 jættestuer på Stege bymark først vakte 
min opmærksomhed for denne ejendommelige form; men 
ellers er typen truffen flere steder på Sjælland og et en¬ 
kelt sted i Jylland. Møntypen, afbildet med L.-Nr. 121 i 
Årb. 1906, pg. 292, er altså svagt brachycephal, hypsice- 
phal og leptoprosop. 

V. Den femte gruppe tæller kun 6 kranier, der alle 
hidrøre fra den bekjendte Borreby jættestue, som inde¬ 
holdt blandt et større antal 25 så velbevarede kranier, at 

deres typbestemmelse kunde ske; der fandtes 12 hørende 
til Cro-Magnon-, 4 til Avigny-, 3 til Orrouy-Furfooz-typen, 
ingen til Møntypen og 6 til Borrebytypen, der ikke findes 
i andre grave. Denne Borrebytyp, som har vundet sig et 
europæisk navn, fortjener således næppe race-betegnelsen; 
den er en familie- eller slægtstyp. 

Det som særlig kjendetegner den, er hovedernes store, 
noget klodsede form i det hele, med særlig stærk udvik¬ 
ling af enkelte detailler i bygningen. Norma verticalis 
viser en kort, bagtil spids ovoid. Forhovedets pande- og 
ansigtsparti er det, som ved sin stærke udvikling har 
draget opmærksomheden hen på denne typ. Superciliet 
er kraftigt, hos 2—3 endog meget kraftigt, særlig på det 
ofte afbildede hoved L.-Nr. 168, og tværfuren bred og dyb. 
Panden er noget, på de tre stærkt vigende og gåer i flad 
bue opad og bagtil over i og fortsætter norma lateralis’s 
opstigende isseprofil. Occiput er stejlt, rundagtigt affal¬ 
dende uden chignon. Alle have de påfaldende store og 
massive underkjæber med stejlt opstigende kjæbegren. Kra¬ 
niet L.-Nr. 168 viser et særlig stærkt brynparti og stærkt 
vigende pande; det er afbildet sammen med et af de an¬ 
dre ejendommelige hoveder af Borrebytypen, L.-Nr. 177, i 
Årb. 1906, pg. 290 og 291. 4 af disse hoveder have antyd- 
ning af jssekam. 

De 6 hoveder af Borrebytypen have en gjennemsnits- 
breddeindex på 80,4; max. 83,8, min. 79,i. Den gjennem- 
snitlige højdeindex er 78,i, og index facialis sup. er 73,6. 
Borrebytypen er da i ringe grad brachycephal, hypsice- 
phal og leptoprosop. 

Angående samtlige kraniers enkelte mål henvises til 
foranstående tabel B. Gane- og underkjæbemålene ere 
udeladte. I fortegnelsen over de i de enkelte grave fore¬ 
kommende kranier og kraniedele er der ved en lodret 
streg bemærket, om over- og underkjæbe er tilstede, og i 
den derefter følgende kolonne er der ved CMT, AT, OFT, 

MT og BT angivet, om hovedet henhører under Cro- 
Magnon-, Avigny-, Orrouy-Furfooz-, Møntyp eller Borreby- 
typen. Tabellen indeholder målene: diameter naso men¬ 
talis og d. bizygomaticus, således at index facialis totalis 
let bestemmes, hvor målebetingelserne ere tilstede. Det 
samme gjælder for de ikke specielt opførte øjen- og næse- 
indices. 

Om tænderne vil der senere blive berettet noget nær¬ 
mere; her skal kun fremhæves, at de i de allerfleste af 
kjæberne ere påfaldende velconserverede, og at slidet gjen- 
nemgående er betydeligt stærkere, end man efter den ved 
tænderne givne alder og refererende til nutidsforholdet vil¬ 
de komme til at antage. 

Det overvejende antal af hovederne er af jævn og har¬ 
monisk bygning. Mange af disse stenaldersmennesker have 
havt smukke og fint formede hoveder. Ikke faa have 
utvivlsomt havt smukt formede ørnenæser; i det hele tyde 
de ikke ret mange fuldt bevarede næseben på velformede, 
lige næser. 

Ved arbejdet med de enkelte graves skeletmateriale har 
det for tieres vedkommende været mig påfaldende at finde 
så udprægede »personlige« ligheder mellem 2 eller flere 
kranier, at tanken om slægtslighed uafviselig har trængt 
sig frem. Der er således blandt Borrebytypens 6 hoveder 
en tydelig slægtslighed mellem L.-Nr. 174 og 181 samt 
mellem L.-Nr. 168 og 177. Ligeledes er der fra samme 
jættestue tydelig »personlig« lighed mellem L.-Nr. 159 og 
186 af Avignytypen. 

Fra 2 jættestuer på Stege bymark, udgravede i 1826 
og 1837, er der bevaret fra hver af gravene 2 hoveder 
af Møntypen, som ikke blot ere af ensartet ejendommelig 
bygning; men de vise, særlig de to, en sådan lighed, at 
de ved synet alene næppe nok skjelnes fra hinanden; 
dette gjælder L.-Nr. 117 og 121 og 124 og 125. I de sam¬ 
me 2 jættestuer fandtes i hver et af de to hoveder af grov 

Avignytyp, som vise den samme »personlige« lighed. Fra 
den dobbelte Svinø jættestues sydlige gang fandtes der 
blandt 10 kranier 6 af udpræget Cro-Magnon typ; i det 
hele ligne alle Cro-Magnonhovederne hverandre særlig me¬ 
get; men af disse 6 var der 4, L.-Nr. 567, 570, 571 og 573, 
hvis lighed var slående stor. Fra Uggerslev jættestue II 
er der to hoveder, L.-Nr. 206 og 207, af Avignytypen, som 
have den samme personlige lighed. Fra Rødby jættestue 
er der 2 Avignyhoveder med slående indbrydes lighed. 
Fra Brønhøj jættestue, hvor der lige under dækstenene, 
oven på del afsluttende lag, fandtes et kvindeskelet med 
en guldtrådsperle og en bronzenål, traf man dybere nede 
stenaldersbegravelse; et af de derfra bevarede hoveder, 
L.-Nr. 33, ligner slående det ovenfor nævnte bronzealders 
hoved. Begge ere afbildede i Årb. 1906, pg. 312 og 313. 

Der kunde fremdrages endnu flere fund af lignende 
art. De anførte, som indenfor den fælles typs rammer 
vise en slående »personlig« lighed, turde være nok til at 
bestyrke den antagelse, at de store stenaldersgrave ere 
slægtsgrave. Og vi skulle senere finde momenter, som 
yderligere tale for denne antagelse. At den almindeligt 
kjendte slægts- og familielighed i hovedets form hos le¬ 
vende også må kunne vise sig i de væsentlige træk i 
kraniet, er ganske forståeligt, når man mindes, hvor nært 
og egalt bløddelene overklæde kraniet. 

Det er en kjendt sag, at legemshøjden i det hele og 
store ståer i et vist forhold til hovedets bygning. 

Der findes fra de fleste af de 81 grave en del lemme¬ 
knogler, som også kunne bidrage til at give et billede af 
stenaldersfolkets legemsbygning og særlig give oplysning 
om legemshøjden. 

Desværre er det antal af hele skeletter, som ere fundne 
i gravene, og som ere holdte samlede efter optagelsen, 
ikke ret stort. De samlede skeletter, som ere bevarede, 

ere ved den beregnede legemshøjde, som er opført i den 
fortløbende fortegnelse over gravens skeletter, betegnede 
ved et *. De foranstående legemshøjder for 36 mænd og 
16 kvinder hidrøre fra samlede skeletter; de ere alle be¬ 
regnede efter de Manouvrierske tabeller, der ere baserede 
på målinger af franske; men de turde alligevel give et ret 
nøjagtigt mål for danske, vistnok i alle fald ikke for 
stort. Efter den til L.-Nr. svarende legemshøjde er op¬ 
ført index tibio-femoralis, hvor skinneben og lårben til¬ 
sammen ere tilstede i målelig tilstand. Højderne ere an¬ 
givne i millimeter. 

Gjennemsnitshøjde for de 36 mænd bliver 1715 mm. og 
for de 16 kvinder 1590. 

Selv om den meget store mandshøjde 1890 ikke med- 


Digitized by Google 


Original from 

UNIVERSITY OF MICHIGAN 














BIDRAG TIL DANMARKS STENALDERSFOLKS AKTHROPOLOGI. 155 

regnes, nåer dog gjennemsnitshøjden 1710. Forskjellen mel¬ 
lem mands* og kvindehøjden bliver altså 125 mm, en for- 
skjel, som vi senere skulle se stemmer meget godt med 
nutidsforholdet mellem mænd og kvinder. 

Dels fra de ovenomtalte mands- og kvindehøjder og 
dels fra det ikke sikkert til bestemte skeletter henhørende 
knoglemateriale, som efter bygning og størrelse er antaget 
for at være enten mandligt eller kvindeligt, og som sådant 
for de enkelte graves vedkommende tildels er opført under 
kranier eller fragmenter af kranier, hvortil det skjønnes 
at kunne høre — de således beregnede legemshøjder have 
intet * — foreligger der ialt 65 mandlige og 44 kvindelige 
lårbenshøjder. Beregnes en gjennemsnitslængde efter de 
enkelte lårbens i naturlig stilling tagne mål, fåes der for 
det mandlige lårben en længde på 474 og for det kvinde¬ 
lige lårben en længde på 416. 

Beregnes der en tilsvarende gjennemsnitshøjde, atter 
efter Manouvriers tabeller, fåes der for mænd en legems¬ 
højde på 1700 og for kvinder en på 1550 mm.; kjøns- 
forskjellen er da her 150 mm. 

Bestemmelsen efter lårbenet alene er ikke fuldt pålidelig; 
den vil for det meste give for lille en legemshøjde, i det 
mindste når det skulde gjælde nutidsbefolkningen her til¬ 
lands; men som vi strax skulle se, gjælder det også den 
stenaldersbefolkning, som det her drejer sig om. 

Foruden legemshøjderne, som ere nåede ad de to 
veje, kan der efter de samme tabeller gjennem andre 
knogler fåes et mindre antal højder, således at, når de 
tre grupper af bestemte legemshøjder tages under et, der 
da kan foreligge et antal af 158 legemshøjder for mænd 
og kvinder tilsammen. Højderne, som hidrøre fra de to 
sidste bestemmelsesmåder, ere ikke så pålidelige som de 
første 36 plus 16. Kjønsbestemmelsen lider i det hele af 
den foran omtalte usikkerhed. Men her møde vi atter et 
forhold, som tyder på, at de i listen som »voxne« op- 

førte, i virkeligheden maa henregnes til kvinderne. Det 
viser sig nemlig, at de for »voxne« bestemte legemshøjder 
alle 6 må siges at være kvindehøjder. Trods disse iboende 
mangler giver dog den samlede sum af de mindre sikre 
og de første, mere sikre højdebestemmelser et værdifuldt 
bidrag til oplysningen om de store stengraves befolknings 
legemshøjde og bygning i det hele, idet de 3 gjennemsnits- 
tal ikke afvige ret meget fra hverandre. Foruden de fuldt 
udviklede lemmeknogler er der fra næsten alle gravene 
bevaret et ikke ringe antal barneknogler, og som sådanne 
regnes alle de ben, som hidrøre fra individer, der skjøn- 
nes at være under 18 år. Disse barneknogler ville senere 
blive behandlede for sig. 

Under hver enkelt grav ere de fundne og som mands- 
og kvindeknogler bestemte ben, der have interesse for 
bestemmelsen af legemshøjderne, opførte, og længdemålene 
angives i mm. 

For lårbenenes vedkommende angive målene længden 
i naturlig stilling. Totallængde og trochanterlængden 
ere udeladte; heller ikke de andre brugelige mål ere i 
enkelthederne angivne; men de deraf beregnede indices 
blive senere omtalte, forsåvidt de give oplysninger af 
interesse. Nærmere beskrivelse af de enkelte ben som 
også specialmålene for krop- og lemmeknoglernes ved¬ 
kommende findes nedlagte i musæets archiv. 

Alt i alt giver det samlede materiale stof til bestem¬ 
melsen af 93 mands- og 65 kvindehøjder, hvis fordeling 
fremgåer af serieopstillingen på tabellen s. 157. 

Middelhøjden er efter denne samlede opstilling 1705 mm. 
for mænd og 1555 for kvinder; og forskjellen mellem 
mands- og kvindehøjden bliver da her 150 mm. Ved 
denne sammensmeltning bliver mandshøjden altså 10 mm. 
og kvindehøjden 35 mm. mindre, end vi fandt for de sam¬ 
lede skeletter, og kjønsforskjellen gåer fra 125 mm. op til 
150 mm. Efter det almindelig fremførte forhold mellem 

mands- og kvindehøjden i et nutidssamfund, c. 120 mm., 
passe de 2 først bestemte højder, 1715 og 1590, bety¬ 
deligt bedre end 1705 og 1555. Men den franske anthro- 
polog Topinard, på hvis undersøgelse dette gjennemsnitstal 
c. 120 mm. beroer, fremhæver netop i den pågjældende af¬ 
handling (Revue d’Anthropologie Bd. V, pg. 35) som en 
almindelig regel, at jo højere racen eller typen er af statur, 
des større er forskjellen mellem mands- og kvindehøjderne. 
Som middeltal finder han 122 mm. som kjønsdifferencens 
størrelse efler måling af 46 serier af alle racer og typer. 
Men ordnes serierne efter den almindelige højdemålsskala, 
finder han: 

i 7 serier med middelhøjde over 1700 en differ. på 149 mm. 
i 14 — — — på 1650—1700 — - 147 mm. 

i 9 — — — - 1600—1650 — - 132 mm. 

i 12 — — — - 1500—1600 — - 77 mm. 

i 4 — — — under 1500 — - 70 mm. 

Efter dette er den fundne legemshøjde, 1705—1715 for 
mænd og 1555—1590 for kvinder, vistnok nogenlunde rig- 

tig, således at mandshøjden kan sættes til et middeltal 
af 1710 og kvindehøjden til 1570, uden at der tages ret 
meget fejl. 

Men der kan foretages endnu en prøve på det fundne 
resultats rigtighed. Ved bestemmelsen af legemshøjden ved 
hjælp af lemmeknoglerne er det navnlig lår- og skinne¬ 
benene tilsammen, som give det rigtigste resultat. Og 
forholdet mellem de to bens længde — index tibio-femo- 
ralis — har derfor også været gjenstand for anthropolo- 
gernes undersøgelser gjennem en årrække. Topinard (Ele¬ 
mentes d’Anthropologie) angiver, at skinnebenets længde i 
gjennemsnit er 81,7 °/o af lårbenets i naturlig stilling, og 
efter en anden undersøgelse af 21 mænd af lille legems¬ 
højde, fra 1450 til 1600 mm., 79,7%, medens den saa- 
ledes beregnede index tibio-femoralis for 22 mænd af 
højder mellem 1730 og 2000 mm/viste sig at være 81,i. 
I adskillige år har jeg havt min opmærksomhed rettet på 
dette forhold og har, hvor lejlighed og mulighed gaves, 
hos magre individer søgt gjennem så nøjagtige målinger 
som muligt af lår- og skinneben at bestemme forholdet 
mellem de to bens længde hos individer af høj legems¬ 
bygning og af kort og tæt bygning. Ialt har jeg ganske 
vist kun kunnet måle omtrent en snes af hver slags; men 
stedse har jeg fundet, at den således bestemte index hos 
de høje bestandig oversteg det almindelig antagne tal 
81 ikke så lidt. Ved mit foredrag i Oldskriftselskabet i 
november 1910 fremhævede jeg dette forhold til støtte for 
antagelsen af den noget store middelhøjde hos stenalders¬ 
folket her tillands. Dr. Søren Hansen har siden (Militær¬ 
lægen XVIII, 137) prøvet antagelsen ved målinger på 330 
husarer af højder fra 1560 til 1730 mm., og skjønt målin¬ 
gerne ikke have kunnet tage sigte på direkte at bestemme 
index tibio-femoralis, tillade de ham dog at fastslå, at 
mindst halvdelen af højdeforskjellen mellem små og store, 
ialtfald indenfor de nævnte grænser, falder på underbenet. 

Vi skulle nu da undersøge, om den for de store sten¬ 
aldersgraves befolkning fundne legemshøjde bekræftes ved 
størrelsen af index tibio-femoralis eller ej. 

Men først kan det være tjenligt at se ganske kort de 
resultater, som S. E. Y. Rodriguez (Thése pour le doctorat 
en medicin. Paris 1909) kommer til gjennem behandlingen 
af det meget store materiale, som Paris huser; han an¬ 
giver at finde index tibio-femoralis for franske neolithiske 
ben som den mindste, nemlig 81,e; forCro-Magnontypen 83,8, 
for romerske Galler 82,2, for middelalders franske 82,4 og 
for nutids franske 82 , 2 . Legemshøjderne ere beregnede til 
respektive 1660, 1780, 1690, 1670 og 1670. 

På tabellen pg. 154 over de sikre skelethøjder er denne 
index anført, hvor både lår- og skinneben ere tilstede, 
hvilket er tilfældet for 21 af de 36 mandshøjder og for 
4 af kvindehøjderne. For mændene bliver index tibio-fe- 
moralis i gjennemsnit 83,i og for kvinderne 84,i. Men for¬ 
uden disse 25 sikkert sammenhørende femura og tibiæ er 
det muligt gjennem en nøje undersøgelse at skaffe tilveje 
fra de enkelte grave endnu en del sammenhørende og 
sammenpassende femura og tibiæ. Og således kan der 
beregnes endnu 14 indices tibio-femurales for rnænd og 
18 for kvinder. For denne gruppe af således bestemte 
bliver middelindex for mænd 80,6 og for kvinder 81,8. Når 
endelig de to grupper regnes sammen, få vi 35 mands¬ 
højder og 22 kvindehøjder og en dertil svarende middel¬ 
index tibio-femuralis på 82,i for mænd og på 81,8 for 
kvinder. Af det samlede materiale fremgåer da, at kvinde- 
index’en er mindre end mandens. Rodriguez, som drager 
sine resultater af studier over 2561 lårben og 2906 skinne¬ 
ben i Paris’ righoldige samlinger, knogler fra alle tider 
og alle racer, kommer til det resultat, at i 8 A af de race¬ 
grupper, hvori benene vare sondrede, var kvindernes in¬ 
dex tibio-femuralis mindre end mændenes. Jeg troer der¬ 
for, at det rette forhold omtrent træffes ved at sætte mid- 

deltallet mellem 1705 og 1715 for mænd og mellem 1590 
og 1555 for kvinder, altså som mandshøjde 1710 og kvin¬ 
dehøjde 1570 for de store stengraves befolkning. Kjøns- 
forskjellen bliver da c. 140 mm. Denne højdeforskjel mel¬ 
lem kjønnene stemmer godt med Topinards tal. Og den 
fundne middelhøjde, der er noget større end nutidens, 
for mændenes vedkommende i hvert fald, bekræftes fuldt 
godt ved de fundne indices tibio-femurales på 82,i (med 
max. 88,3 og min. 75,i) for mænd og 81,8 (max. 90,3 og 
min. 76,o) for kvinder. Med den større legemshøjde følger 
såvel en højere kjønsdifferens som højere tal for index 
tibio-femuralis; begge disse forhold ere et væsensudtryk 
for den høje statur. 

Men nu er det jo en almindelig fastslået kjendsgjerning, 
at de langskallede folketyper tillige ere højere af legems¬ 
bygning, et forhold som sikkert nok har sin årsag i 
hjerneskallens anlæg. Som foran anført lader der sig blandt 
de 119 bedre bevarede kranier udsondre 62 tilhørende Cro- 
Magnontypen, 19 af Avignytypen og 18 af Orrony-Fur- 
fooztypen. De to første grupper have gjennemsnitsbredde- 
index på 74,7 og 75,i; den sidste har gjennemsnitsbredde- 
index på 83,i. 

Det har nu en ikke ringe interesse at se, hvorledes 
legemshøjderne stille sig i de to dolichocephale og i den 
brachycephale typs grupper. Skjønt tallene ere små, ere 
de dog talende. 

Gjennemsnitshøjden for Cro-Magnon- og Avignytypen 
tilsammen er for mænd 1720 og for kvinder 1575 mm., 
med en kjønsforskjel på 145 mm. De få tal i Orrony- 
Furfoozgruppen give en middelhøjde for mænd på 1685 
og for kvinder på 1560, med en kjønsforskjel på 125 mm. 

Også disse legemshøjder falde mærkelig godt i tråd 
med de tidligere, og stemme påfaldende godt med, hvad 
der måtte ventes. 

Når så endelig dertil kommer, at den høje Cro-Magnon 

Legemshøjder. 

og Avigny typ udgjør over <le 
2 /s — 68 °/o — af de typebe¬ 
stemte hoveder, og sandsyn¬ 
ligvis af samtlige hoveder, så 
følger deraf også, at gjennem- 


snits-legemshøjden må blive større, og at den antagne 
middelhøjde 1710 mm. for mænd og 1570 mm. for kvin¬ 
der må siges at være den sandsynligste. 

At tilfældigheder af forskjellig art kan gjøre materialet 
uensartet, og at stedlige og individuelle variationer, særlig 
overfor de forholdsvis små talstørrelser, kunne spille en 
stor rolle i retning af at gjøre de vundne resultater min¬ 


dre pålidelige, skal villigt indrømmes. Men tallene ere 
nu en gang ikke større. Og en middelfejls beregning vil 
næppe give større pålidelighed, end serieopstillingen alene 
giver indtrykket af. 

Men er forholdet virkelig det, at stenalders folkets 


middelhøjde er som anført, så er den noget større for 
disse vore forhistoriske, agerdyrkende stenalderslandsmænds 
vedkommende, end den er hos nutidens befolkning i lan¬ 
det, og også end den er hos den agerdyrkende del. 

Højden af de målte værnepligtige mænd angives i 
»Danmarks statistik 1910« til 1683,6 mm.; men dette tal 


giver ikke noget udtryk for den gjennemsnitlige legems- 


Aarb. f. nord. Oldk. og Hist. 1911. 

højde hos den fuldvoxne mand i Danmark. Dr. Macke- 
prang beregner (Meddelelser om Danmarks Anthropologi, 
Bd. I) middelhøjden for voxne mænd i Landet til 1690— 
1692,6 mm. Men de fleste af de behandlede målinger ere 
foretagne på mænd i alderen 18—25 år. Og, hvad der 
savnes mest, kvindernes legemshøjde fåer man intet at 
vide om. 

Til sammenligning med de beregnede stenalders legems¬ 
højder hos en voxen, agerdyrkende befolkning kan jeg dog 
anføre en del målinger, foretagne af mig blandt en nutids 
landlig, agerdyrkende befolkning, som i flere generationer 
havde beboet deres gårde eller huse, som de fleste kunde 
oplyse havde været i slægtens besiddelse i mindst 3 gene¬ 
rationer, mange i 4—5 og en enkelt endog i 7 generationer. 
Undersøgelserne ere foretagne på Øland og Gjøl, mellem 
Hjarbæk vig og Skals å samt i Tværsted og Bindslev 
sogne og omfatte 281 mænd og 270 kvinder af alle aldre 
over 18 år; undersøgelsen er foretaget husstandsvis og 
uden noget udvalg. Mændenes middelhøjde er 1686 og 
kvindernes 1575 mm. Kjønsforskjellen er altså 111 mm. 
Og hvis disse mål kunne antages for at være den gjen- 
nemsnitlige højde hos landets jordejende, stedfaste og 
stedvoxede, agerdyrkende befolkning nu tildags — højere 
er den efter alt at dømme næppe — så troer jeg også, at 
de store stenaldersgraves mandlige befolkning har været 
omtrent de 20 mm. højere. 

I og for sig er der intet unaturligt eller uforståeligt 
deri, at stenaldersgravenes brugere have været af højere 
legemsvæxt; de c. 20 mm. bringe dem op i klassen »høj 
væxt« efter nutids inddelingen; men »kæmper« have de, 
som serieopstillingen også viser, derfor aldeles ikke været 

Den stenalders befolkning, hvis skeletrester vi finde 
i de store, imponerende stenaldersgrave, som har havt 
faste boliger, har dyrket jorden, levet i et engifte familie¬ 
liv og har været i besiddelse af en ikke ringe kultur og 


Digitized by Google 


Original from 

UNIVERSITY OF MICHIGAN 



BIDRAG TIL DANMARKS STENALDERSFOLKS ANTHROPOLOGI. 163 

etisk følelse, mener jeg, må sikkert også betragtes som 
en i økonomisk henseende gunstigt stillet overklasse i da¬ 
tidens samfund. 

Og at legemshøjden i ikke ringe grad er afhængig af 
livskårene, viser for nutidens vedkommende mange, sær¬ 
lig engelske undersøgelser. Roberts (A manual of anthro- 
pometry. London 1878) angiver således for 21 års alde¬ 
ren , at middelhøjden for heldigere stillede samfundsklas¬ 
ser er 1758 mm., for proletarer 1699. Han finder, at 4531 
Englændere mellem 23 og 50 år, hørende til intelligens¬ 
arbejderne, have en gjennemsnitshøjde på 1716 mm., me¬ 
dens 6875 arbejdere af forskjellig art have en middelhøjde 
på 1695. Efter hjemlige undersøgelser (Dr. Søren Hansen: 
Meddel, om Danmarks Anthropol. Bd. 1, pg. 214) have 
3744 studenter, kontorister, bankassistenter og lignende, 
landmænd og maskinister en middelhøjde på 1722 mm., 
medens 4854 arbejdsmænd, smede, tjenere og lignende, 
maskinarbejdere, søfolk, skomagere og skrædere have en 
middelhøjde på 1681 mm. 

En lavere stillet underklasse i stenalderen kjendes ikke; 
dens grave kjendes ikke. 

De få enkeltgrave, hvori ligene efter nyere undersøgel¬ 
ser have været begravede i trækister og af og til uden 
gravgods, ere næppe småkårsfolks grave fra stenalderen; 
og de derfra hidrørende legemshøjder ere ikke mindre 
end gjennemsnitshøjden i det hele. Fra Hellested haves 
L.-Nr. 5, 6, 7 og 8 med legemshøjderne 1670, 1680, 1720 
og 1780. Fra Sebber gravene haves L.-Nr. 399 og 401 
med legemshøjderne 1670 og 1690, hvortil komme de i 
gravene målte skelethøjder 1820, 1650, 1730 og 1800. Fra 
Skarodde haves L.-Nr. 443 med legemshøjden 1890, og 
endelig fra Kassemose L.-Nr. 238 med højden 1630. Gjen¬ 
nemsnitshøjden for disse 12 bliver 1725; eller, hvis de 4 
ikke beregnede udskydes, 1716. 

li* 

De tilstedeværende lemmeknogler og deres mål kunne 
foruden at oplyse om højdevæxten tillige give forskjellige 
andre oplysninger. Særlig lårbenets udvikling giver et be¬ 
greb om legemsbygningens styrke, robusticitet. 

Lårbenets robusticitets index benyttes som et sådant 
udtryk for en mere eller mindre kraftig legemsbygning. 
Anthony og Rivet (Bul. & mem. soc. d’Anthropol. de Paris 
5. serie, B. IX, 314) benytte summen af lårbensmidtens 
diameter antero-posterior og d. transversus X 100 divideret 
med lårbenets længde i naturlig stilling som index robu- 
sticitatis. 

Denne index robusticitatis kan efter de foretagne 
målinger bestemmes for 61 mandlige og 36 kvindelige 
femura, og er for mænd 12,88 (max. 16,9, min. 10, s), for 
kvinder 12,76 (max. 14,7, min. 10, o). Rodriguez angiver (op. 
cit.) index robust, for nutids franske til 12,84 (max. 14,66, 
min. ll,o); hos Cro-Magnonracen finder han 12,8, hos 
franske fra neolithisk tid 12,69; hos Franker 12,66 og hos 
Carolinger 13,22. 

Index pilastricus giver et udtryk for mægtig¬ 
heden, højden af den på lårbenets bagflade gående store 
muskeludspringsryg, linea aspera, og som sådan er den 
nærmest et tegn på muskelstyrken; den fåes ved at divi¬ 
dere lårbensmidtens d. ant. post. X 100 med d. transv. og 
er således næsten altid over 100. Denne index pilastr. kan 
bestemmes for 59 mandlige og 38 kvindelige lårben, og 
er i gjennemsnit for mænd 109,4 (max. 129,o og min. 84,4) 
og for kvinder 106,o (max. 125,o og min. 88,o). Rodriguez 
finder for Cro-Magnon racen 111,7 og for neolithiske lår¬ 
ben 110,o. 

Index platymericus, som giver et udtryk for gra¬ 
den af den øverste lårbensendes sammentrykthed forfra 
bagtil — eller udbredning fra side til anden —, frem¬ 
kommer ved at dividere øverste endes d. ant. post. X 100 

■ 

med d. transv., og bliver således mindre end 100; jo min- 

dre dette indextal er, des mere fladtrykt forfra bagtil er 
benet. Dette indexmål antages at være et udtryk for sæde¬ 
musklernes udvikling, men angives tillige almindelig at 
være et af de bedste kjønsmærker for lårbenets vedkom¬ 
mende, idet en stærk fladtrykthed hyppigst trætfes hos 
kvinder. Rodriguez angiver blandt c. 74 % af de under¬ 
søgte serier at have fundet denne index mindre hos kvin¬ 
der — altså platymerien stærkere udtalt — end hos mænd. 

På 42 mandlige lårben fra de store stenaldersgrave 
finder jeg index platymericus at være i gjennemsnit 76,4 
(max. 94,3, min. 64,i), og på 24 kvindelige lårben er den 

79.1 (max. 91,8, min. 63,o). Cro-Magnonracen giver index 

72.1 og neolithiske lårben 75,i. 

Vore stenalders lårben ere altså mindre platymere end 
de tilsvarende franske; og det viser sig, at platymeriens 
grad hos de store stenalders graves befolkning her til¬ 
lands ikke følger den almindelige kjønsregel. Manouvrier 
(Congrés internat, d’anthropol. Paris 1889) regner platy¬ 
merien for stærkt udtalt, når index er under 65, tydelig 
og udpræget med indices fra 65—75, og ringe fra 75—80; 
og han hævder platymerien som ejendommelig for neo¬ 
lithiske femura. Både hos mænd og kvinder fra den 
danske neolithiske periode er den altså ringe. Af de 42 
indices platymerici hos mænd ere 23 under 75; af de 24 
hos kvinder ere 10 under 75. 54,8 °/o mandlige lårben 

vise med andre ord tydelig platymeri, medens kun 41,7% 
kvindelige vise denne egenskab tydeligt. At dette for 
jættestuefolket ved optællingen fremkomne omvendte for¬ 
hold er rigtigt og vel endog stærkere udtalt, end mine 
tal udvise, derpå tyder den omstændighed, at jeg må til¬ 
stå, at også jeg hidtil har betragtet udtalt platymeri som 
et af de bedre tegn på, at benet havde tilhørt en kvinde, 
og har gjennem årene ved skeletmaterialets bearbejdelse 
dømt derefter. 

Endnu et bidrag kunne lårbenene give til bedømmelsen 

af muskulaturens udvikling, nemlig gjennem de forstærk¬ 
ninger af muskeltilhæftningeme ved lårbenets øverste 
ende, som vi finde i en trochanter tertius og i en crista 
eller fossa hypotrochanterica. Af 65 mandlige lårben vise 
24, eller 37°/o, trochanter III, og 30, eller 46%, crista 
eller fossa hypotrochanterica. Af 44 kvindelige have 10, 
eller 24%, trochant. III og 14, eller 32%, crista eller 
fossa hypotrochant. Prof. C. Furst (Arch. f. Anthropol. 
Bd. XIII) finder på 31 stenalders femura trochant. 111 
10 gange, altså hos 32,2%; på nutids lårben finder han 
trochant. III ved 27%. Houzé(Le troisiéme trochanter osv. 
Bul. soc. d’Anthropol. Bruxelles 1883) finder trochant. III 
sjælden, derimod fossa hypotrochant. næsten konstant på 
Belgiens palæolithiske femura; på neolithiske femura finder 
Houzé trochant. III hos 38%, men sjælden fossa hypo¬ 
trochanterica. 

Alle disse forhold stemme i det hele godt med fun¬ 
dene fra de store stenaldersgrave her tillands, og de vise, 
at disse vore landsmænd fra de store stenaldersgraves tid 
ikke blot have været noget højere end nutidsfolket, men 
at de også have været tilsvarende kraftigt byggede. 

Der findes 49 mandlige og 35 kvindelige skinneben, 
tibiæ, på hvilke længdemål og de fleste andre mål lade 
sig tage. Gjennemsnitslængden for de 49 mandlige tibiæ 
er 389 mm. og for de 35 kvindelige 338. Gjennemsnits- 
størrelsen, som er funden for disse mandlige og kvinde¬ 
lige tibiæ, passer for såvidt godt; den giver med de lige¬ 
ledes efter målene beregnede gjennemsnitsstørrelser for 
mandlige og kvindelige lårben resp. 474 og 416 legems¬ 
højder på 1700 og 1550 mm., og indices tibio femorales 
på resp. 82,o og 81,2. Atter tal som ligge meget nær op 
til de ved direkte optælling fundne. 

Skinnebenets sammentrykthed fra side til side, dets 
platycnemi, har spillet en stor rolle i den præhistoriske 
anthropologi og været hævdet som særlig karakteristisk 

for den tids skinneben; men det har vist sig, at denne 
dannelse findes overalt og gjennem alle tider. Platycne- 
miens grad udtrykkes ved et indextal, som fremkommer 
ved, at skinnebenets diameter d. transv. X 100 divideres 
med d.antero posterior; målene tagne på benets øverste parti 
i højde med det øverste store foramen nutritium på bag¬ 
fladen; jo mindre dette tal for index platycnemicus er, 
des mere udtalt er denne sabelformede sammentrykthed. 
Manouvrier (Sur la platycneniie chez l’homme et chez les 
anthropoides. Mern. soc. d’Anthrop. 2 éme serie, Tome III, 
469) sætter platycnemien som meget stærkt udtalt, når 
index platycnem. er under 55; tydelig mellem 55 og 65, 
ringe mellem 65 og 70; index over 70 viser normal byg¬ 
ning. For 44 mandlige skinneben lader denne index pla- 
tycnem. sig bestemme og er i gjennemsnit 65,1 (max. 75,o, 
min. 50,o). For 33 kvindelige skinneben finder man en 
gjennemsnitsindex på 70,o (max. 83,o, min. 54,s). Det nor¬ 
male er, at denne tibias sammentrykthed er mere udtatl 
og hyppigere hos manden end hos kvinden. Index pla¬ 
tycnem. angiver Rodriguez hos Neanderthal racen til 65,8, 
hos Cro-Magnon racen til 64,6 og hos de megalithiske ty¬ 
per til 65,2. 

Endnu skal kun korteligen omtales overarmsbenet 
(humerus). Af voxne humeri findes der ialt 74 kom¬ 
plette; deraf er der 12 par af højre og venstre sammen¬ 
hørende ben. Af resten ere 31 bestemte som højre og 
29 som venstre; og i det hele ere 44 erkjendte som mand¬ 
lige, 30 som kvindelige. 

Disse sidste, de kvindelige humeri, ere så at sige alle 
udstyrede med påfaldende stærke muskelspor, sær¬ 
lig af m. deltoideus. Gjennemsnitslængden for de 44 
mandlige ben er 334,6 og for de kvindelige ben 301,8. 

Der er 22 hele højre radii (spoleben) og 9 venstre 
samt 30 højre ulnæ (albueben) og 13 venstre, alle kom¬ 
plette. 

Som det fremgåer af serieopstillingen, findes der både 
blandt mænd og kvinder nogle med meget ringe og nogle 
med meget stor legemshøjde. Både små og store ere 
medregnede; men deres fjernelse ændrer ikke noget væ¬ 
sentligt i legemshøjdens middelstørrelse. 

Her skal endnu tilføjes, at der i den store Troldhøj 
jættestue fandtes et clavicula (nøgleben), L.-Nr. 491 bis, 
som må antages at hidrøre fra en dværg; andre dværg¬ 
knogler fandtes der ikke. Benet har normal form og er 
fuldt udviklet, men er kun 92 mm. langt, medens dets 
acromiale og sternale ender ere 24 mm. i den største dia¬ 
meter. Midtens sagitale diameter er 13 og den verticale 
er 9 mm. Længden svarer til den, som clavicula har hos 
et c. 8 års barn; de andre mål svare til den voxnes. 

Barneknoglerne udgjøre som foran berørt rester af 
161 børn fra den spæde alder indtil det 18de år, hvor jeg 
har sat grænsen mellem børn og voxne. 

Der er 12 kranier af børn, som tillade måltagning: 
L.-Nr. 1, 20, 27, 90, 98, 101, 119, 120, 122, 157, 231 og 
572; men desuden er der 22 individer repræsenteret ved 
kraniefragmenter og underkjæber. Resten af individ bestem¬ 
melserne er foretaget efter lemmeknogler, som således også 
have givet det største bidrag til aldersbestemmelserne. 

En enkelt grav, den store, dobbelte Troldhøj jættestue 
(LXXVII), indeholdt 50 børn, medens der kun vare be- 
stemmelige rester af 48—49 voxne, hvortil så kom 6—8 
liter svedne benfragmenter af højst c. 10 individer. Fra 
den ligeledes dobbelte Svinø jættestue var der 16 børn 
og 27 voxne, og i Borreby jættestuen 11 børn og 29 voxne. 
I de øvrige grave ere de bevarede barneskeletdele færre. 
Samler man antallet af mænd, kvinder og børn, som ere 
fremdragne fra de 36 grave, som indeholde alle bame- 
skeletdelene (I, V, VII, X, XVII, XVIII, XX, XXI, XXIII, 
XXIV, XXVI, XXXIV, XXXVIII, XXXIX, XL1I, XLVII, 
XLIX, L, LUI, LIV, LV, LVII, LVIII, LIX, LXI, LXII, 

LXIII, LXIV, LXV, LXVII, LXIX, LXXII, LXXVI, LXXVII, 
LXXIX og LXXX), idet kvinder og voxne regnes sammen, 
fåes der 157 mænd, 165 kvinder og 161 børn under 18 år 
eller 322 voxne og 161 børn. Fra disse grave er der altså 
omtrent lige mange mands-, kvinde- og barneskeletter, et 
forhold som, særlig da det ikke blot er større børn, men 
også ganske små og spæde, som ere højlagte og have 
fået den samme dødskultus som de voxne, viser, hvor 
højt et kulturstandpunkt dette stenaldersfolk i virkelig¬ 
heden har stået på. Og som før fremhævet viser børnenes 
og kvindernes store antal blandt de højlagte, at gravene ere 
slægts- og familiegrave. Den omstændighed, at kvinderne 
høre til den samme typ som mændene, bekræfter også 
dette og forøger tillige sandsynligheden af de slutninger, 
som drages af det hele skeletmateriales mange bygnings¬ 
enkeltheder. 

Barnekranierne ere opførte på den store kranietabel, 
men desuden foreligger der og er benyttet til alders¬ 
bestemmelser dels underkjæber og kranieben, men særlig 
et betydeligt antal lemmeknogler, af hvilke de hele ben, 
det vil sige de, som kun mangle epifyserne, ere opførte 
under de enkelte L.-Nr. med deres mål, der er angivet i 
millimeter uden epifyser, selv hvor disse enkeltvis ere 
tilstede. Den virkelige længde bliver derfor lidt større, 
og de angivne mål lade sig derfor ikke benytte til bereg¬ 
ning af legemshøjden; derimod ret vel til bestemmelse af 
alderen; dog med fremhævelse af, at bestemmelsen kun 
kan betragtes som nogenlunde rigtig inden for 2—4 års 
spillerum, for de lave aldre under et år med 1—3 må¬ 
neders spillerum. For tændernes vedkommende ere alders¬ 
bestemmelserne jo noget sikrere, og 63 af barnealdrene 
ere bestemte ved tænderne; i nogle få tilfælde have tæn¬ 
derne kunnet hjælpe til at fastslå den til alderen svarende 
længde af de epifyseløste knogler. Men ellers ere alders¬ 
længderne for de epifyseløste ben skjønnede ved sammen- 


Digitized by Google 


Original from 

UNIVERSITY OF MICHIGAN 



170 BIDRAG TIL DANMARKS STENALDERSFOLKS ANTHROPOLOGI. 

ligning med de længder af barneknogler, som angives i 
Maschkas, Hofmanns og Limans lærebøgeri retslig medicin. 

Når lårbenets øver s te eller skinnebenets nederste 
epifyse har været fastvoxet, er individet regnet som voxent, 

ø 

mindst 18 år; hvor benene have været af omtrent den 
samme størrelse og udvikling, men med begge epifyser 
afløste, er individet regnet som et 14—17 års barn. Over¬ 
armsbenets forbening følger samme regel som skinne¬ 
benets; og ved forefaldne aldersbestemmelser er der dømt 
derefter. • På hosstående tabel D er opført de vigtigste 
af målene på de epifyseløste knogler, svarende til aldrene. 

Efter alder lade de 161 barnskeletdele sig ordne om¬ 
trent således; tallene i øverste række angive de årsklasser, 
som barneindividerne ere henførte til. 

<Vi2 is /i2 3 - 6 /i» V*-l 2-3 4-6 7-9 10-12 13-17 

11 4 6 8 24 31 25 21 31 

Der falder således barnedødsfald på alle årene. At 
de døde børn her ikke findes fordelte i aldersklasserne, 
som det i nutiden er tilfældet, kan ikke undre, efter hvad 
tidligere er anført. I 1908 falder af børn under 15 år, 
døde her i landet, 9395 på det første år og 3583 på resten 
af årene fra begyndelsen af det 2det år og til slutningen 
af det 14de; det vil sige, at af 12978 under 15 år gamle, 
døde børn falde over 72°/o på det første år. At den gjen- 
nem flere tusinde år virkende forvitringsproces overhovedet 
har levnet så mange af de ganske små og spæde barneben, 
som dog her ere tilstede, må egentlig nærmest virke for¬ 
bavsende. Og at alle de små knogler ere bragte frem til 
undersøgelse, skyldes den omhu, der er udvist ved be¬ 
handlingen af gravenes indhold. 53 af børnene ere under 
4 år, 29 ere under 1 år og 11 ere indtil en måned gamle, 
2 endog nyfødte efter mit skjøn. De mange højlagte små¬ 
børn tyde sammen med det tidligere angående kvinderne 
anførte på, at den befolkning, hvis rester vi finde i de 

store stenaldersgrave, har levet et familieliv; og der er 
forhold, som pege hen på, at de have levet i engifte. 
Musæumsinspektør, Dr. Blinkenberg har i 1906 i et fore¬ 
drag omtalt fund fra de jyske enkeltgrave, som i høj 
grad tyde på et samliv i engifte. Og fra jættestuerne 
særlig foreligger der flere iagttagelser, som tyde på det 
samme. Således meddeler fundberetningen om Tjærebv 
jættestue, at der øverst lå 4 skeletter, 2 voxne og 2 børn 
(L.-Nr. 99, 100, 101 og 103) i naturligt leje, udstrakte; og 
under et lag af flint og fast ler lå derefter de mange 
andre skeletdele. De fire skeletter, der ere opførte under 
ovenstaaende L.-Nr., ere af en voxen c. 30-årig mand og 
en jævnaldrende kvinde samt et barn på 6—7 og et på' 
7—8 år. I Svinø jættestues sydlige kammer lå ved dettes 
østside på et lag af flade sten en gruppe knogler sam¬ 
lede; den indeholdt skeletdele af en mand på 40—.50 år, 
en kvinde, c. 40 år, og et barn på 3 år. I samme jætte¬ 
stues nordkammer lå i en gruppe under den sydlige dæk¬ 
sten en mand, en kvinde og 2 børn på c. 8 og c. 14 år. 
Fra et langdyssekammer ved Gandløse er der fremdraget 
i isoleret leje skeletresterne af en mand på 40—50 år, 
L.-Nr. 347, som senere vil blive nærmere omtalt på grund 
af den trepanation, som kraniet viser, og den arthritis 
deformans, som findes i halshvirvlerne, samt af en kvinde 
på c. 30 år og et barn på 4—6 år. Fra et andet lang¬ 
dyssekammer ved Ølstykke er der ligeledes kommet skelet¬ 
dele af en mand, en kvinde og et 8—10 års barn. Utvivl¬ 
somt vilde flere slige familiegrupper være komne frem, 
hvis skeletdelene af børn stedse vare bievne fremdragne 
og bevarede, og opmærksomheden havde været rettet på 
dette forhold, således som det i de senere år har været 
tilfældet. 

Også for de voxnes vedkommende har jeg gjort forsøg 
på foruden kjønnet at bestemme alderen. De almindelige 
alderskjendetegn for tændernes vedkommende, angående 

deres frembrud og slidet samt den senile atrofi, have været 
benyttede som de vigtigste; men desuden kraniesømmenes 
tilstand og lemmeknoglernes forhold overfor æpifyserne 
for aldrene mellem 18 og 25 år. Angående tandslidet må 
det her fremhæves, at det stærke slid, som stenalders¬ 
folkets tænder ikke blot her men også i alle andre lande 
viser, meget let forleder til at sætte alderen for højt, så¬ 
snart de 30 år ere passerede, et forhold, som giver an¬ 
sættelsen af aldrene over 30 i alle fald den sandsynlighed, 
at de næppe ere skattede for lavt. 

Blandt de 229 mænd, 115 kvinder og 111 voxne er 
alderen bestemt hos de 294, nemlig 186 mænd, 89 kvin¬ 
der og 19 voxne, og ordnede i lOårige klasser, indenfor 
hvilken inddeling aldersbestemmelsen må siges at være 
ret nøjagtig, viser der sig da følgende: 



O 

CO 

00 o 

30—40 

40—50 

50—60 

over 60 

Sum 

Mænd .. 

77 

39 

56 

13 

1 

186 

Kvinder. 

45 

16 

14 

9 

m 

O 

89 

Voxne .. 

13 

» 

5 

1 

> 

19 


135 

55 

75 

23 

6 

294 


18) 

9 af de 13 voxne, døde i alderen 2 ø|—30, ere bestemte 

til en alder af 18—25 år efter tænderne. Her er atter 
som foran anført et af de flere forhold, som tyde på, at 
de voxne ere at henregne til kvinderne. Et forsøg på for 
kvindernes vedkommende at dele aldersklassen 20—30 år 
i 2, 20—25 og 25—30, viser, at af de 45 i alderen 20—30 
år døde ere 31 døde i alderen 20—25; for mænds ved¬ 
kommende er forholdet det, at af de 77 døde mellem 20 
og 30 år ere 37 døde mellem 20 og 25. 

Omregning til pro mille af foranstående tal giver: 



20—30 

30—40 

40—50 

50—60 

over 60 

Sum 

Mænd.... 

414 

210 

301 

70 

5 

1000 

KvinHpr ^ _ _ 

Voxne...J 

537 

148 

176 

93 

46 

1000 

Det viser sig, at af de omtrent 300 i alderen mellem 
20 og 60 år døde mænd og kvinder træffes det største an¬ 
tal under alderen 20—30 år og derefter ved 40—50 år. 
Af de to kjøn har kvindekjønnet det relativt største antal 
døde i 20—30 års klassen, aldeles svarende til, hvad nu¬ 
tiden (1908) viser, og stående i forhold til de første føds¬ 
ler; til gjengjæld er antallet af døde kvinder fra 30 indtil 
de 50 år i stenalderen betydeligt ringere end mændenes; 
nu er kvindedødeligheden først ringere efter de 50 år. 
Når alderen over 60 år lades ude af betragtning på grund 
af det ringe antal, og antallet af døde £ og $ i hver af 
de opstillede aldersklasser udregnes som procent af samt¬ 
lige de døde og sammenstilles med de tilsvarende tal 
fra nutiden, fåes: 



20-30 

30-40 

40-50 

50-60 

Sum 

Mænd og 





• 

Kvinder 

135 

55 

75 

23 

288. Absolute tal 

Stenalder 

46,9 

19,1 

26,0 

8,o 

100,o. °/o af samtlige 288 

Mænd og 






Kvinder 

1934 

1872 

2240 

3155 

9201. Absolute tal 

Nutid 1908 

21,1 

20,8 

24,8 

34,8 

100. # /o af de 9201 døde i 1908 


i aldrene mellem 20og 60. 


Selv om antallet af aldersbestemte døde fra de store 
stenaldersgrave er så ringe, at de mange omtalte tilfældig¬ 
heder nødvendigvis må gjøre, at de slutninger, som drages 
af ovenstående opstillinger må siges at være en del usikre, 
når der gåes i enkeltheder, så fremgåer dog ret sikkert af 
disse tal, at indenfor dødsaldrene fra 20 til 60 falder i 
stenalderen det største antal dødsfald i klassen 20—30, og 
dér atter de fleste på kvindekjønnet. At derefter alders¬ 
gruppen 40—50 huser de fleste, og tandslidet borger dog 
vist for, at der snarere sættes for få end for mange i 
denne gruppe under aldersbestemmelsesarbejdet, kan dog 
vistnok også betragtes som et ret pålideligt og bekræftende 

udtryk for, at døden indtrådte tidligere end nu i gjen- 
nemsnit. 

Når man for de 288 i lOårs aldersgrupper fordelte 
sætter 25, 35 o. s. v. som middeldødsalder, lader sig jo let 
beregne det samlede antal af levede år og det gjennem- 
snitlige antal af levede år for hver enkelt. Alle de 288, 
døde mellem 20 og 60 år, have tilsammen levet omtrent 
9940 år; hver af de mellem 20 og 60 år døde have da 
levet i gjennemsnit 34,6 år. 

Foretages de samme udregninger for de 9201, her i 
landet i året 1908 i aldre mellem 20 og 60 år døde, få 
vi det samlede antal levede år til 408195 år, eller for 
hver et antal af levede år i gjennemsnit på 44,4. 

For de her omhandlede 288 voxne individer fra de 
store stenaldersgrave, hvis dødsalder er bestemt til at være 
liggende mellem 20 og 60 år, har det gjennemsnitlige 
antal levede år for hver da været omtrent 10 mindre 
end for dem, som her i landet i nutiden ere døde i en 
alder mellem årene 20 og 60. 

Det må særlig fremhæves, at det ovenfor beregnede 
antal levede år 34,6 for de mellem 20 og 60 års alderen 
døde stenaldersfolk og det tilsvarende antal levede år 
for nutids folk, døde mellem 20 og 60 års alderen, at 
disse tal ikke ere udtryk for middellevetiden da og nu. 
Middellevetiden er den tid, som et individ af en bestemt 
alder har tilbage at leve i, og er selvfølgelig forskjellig 
efter individets alder. I almindelighed tænker man vel 
kun på det nyfødte barns middellevetid. For det nyfødte 
barn er denne her i landet nu (1901—1905) 52,9 år for 
drenge og 56,2 for piger. Tidligere har middellevetiden 
været betydelig lavere for den nyfødte; i tiden 1860—69 
var den 43,6 år. De få dødsaldre for spæde børn give 
som anført aldeles ingen oplysning i den henseende, men 
af de ovenfor anførte tal, angivende de levede år for 

de mellem 20 og 60 års alderen døde, kan der dog vistnok 
også sluttes, at den nyfødtes middellevetid har været be¬ 
tydeligt lavere end nu; og det så meget sikrere som det 
den gang som nu utvivlsomt har været den store børne- 
dødelighed i det første leveår, som øvede en dominerende 
indflydelse på dette forhold. 

Årsagerne til denne fordeling af dødsaldrene indenfor 
20—60 års klasserne for stenalders folkets vedkommende 
oplyser materialet ikke noget om. Der kan kun noteres 
det faktum, at efter de foreliggende aldersbestemmelser 
viser det sig, at af de 288 mellem aldrene 20 og 60 døde 
stenalders folk ere de 92 °/o faldne som dødens bytte 
mellem 20 og 50 år gamle, medens i nutiden, ceteris pa¬ 
ribus, kun knapt 66°/o ere hjemfaldne til døden mellem 
20 og 50 års aldrene. Aldrene over 60 år har jeg ikke 
regnet med, fordi antallet er så ringe; men egentlig gjæl- 
der det samme klassen 50—60. Det kan efter alt, hvad 
der foreligger, næppe antages, at de gamle i slægterne 
ikke skulde have fået tildelt den samme dødskultus som 
kvinder og børn. Skulde dette ringe antal døde i alderen 
over 60 år give en antydning af, et svagt udtryk for den 
rige høst, som døden har gjort før 50 årene og særlig 
mellem 20 og 30 årene? Alt i alt er det dog nok til, at 
man kan sige, at levetiden i stenalderen har været be¬ 
tydeligt kortere end nu. 

Kunne fundene fra de store stenaldersgrave end ikke 
give oplysninger om årsagen til den store dødelighed — 
der kan jo gisnes på smitsoternes bekjendte store bytte 
blandt primitive nutids folkeslag — så oplyser skelet-mate¬ 
rialet dog om forskjellige sygelige tilstande, der ere ganske 
identiske med vor tids. Der findes spor af en række byg¬ 
ningsanomalier og sygdomme, som have mærket 
knoglerne, og selv om de fleste af disse ikke kunne have 
forvoldt de pågjældende individers død, så give disse 
sygelige tilstande os dog et begreb om, at de samme mere 

eller mindre plagsomme lidelser have forbitret livet i sten¬ 
alderen som nu. 

\ 

Tandcaries, denne nutidens mest udbredte, for børn 
som for voxne lige pinlige lidelse, der, selv om den i og 
for sig ikke er farlig, dog gjennem tændernes destruktion 
øver en ikke ringe indflydelse på ernæringstilstand og 
helbred i det hele, denne lidelse have stenaldersfolkene i 
påfaldende grad været forskånede for. 

Hos 162 mandlige individer findes der mere eller min¬ 
dre fuldstændige tandsæt; hos 23 findes der caries i en 
eller højst et par tænder, yderst sjældent i flere; altså 
hos 14 , 2 %. Der er 90 kvindelige individer med mere 
eller mindre fuldstændige tandsæt; hos 12 af disse findes 
der caries eller hos 13,8%. 

Endelig er der 53 børn med mere eller mindre fuld¬ 
stændige tandsæt; af disse børn ere 38 over 4 år. Der er 
kun et barn på c. 14 år, som har tandcaries. Caries er i 
den fortløbende nummerfortegnelse opført i en egen rubrik, 
hvor 4- betyder caries tilstede, -*- ingen caries. Fra de 
fleste andre lande foreligger der almindelige udtalelser om, 
at tandcaries i stenalderen var »meget sjældent. Magitot 
(Recherches sur la carie dentaire, 1868) finder 1— 1 , 2 % 
af tænderne i franske cavernekranier carierede. Garrigou 
(Etudes des alluvions et des cavernes å ossements) finder 
omtrent samme hyppighed, 1,6% for neolithiske tænder 
(Pyrenæerne). Broca fremhæver, at en række halvvilde 
stammer i nutiden ingen caries har. Ved ægyptiske mu¬ 
mier finder han hos c. 30% caries. Grækerne og Romerne 
lede øjensynlig meget af tandpine. 

Af nutidens kjøbenhavnske skolebørn have fra 91,ø til 
93,i% carierede tænder (tandlæge C. Thorlakson og prof. 
H. Westergaard: Tidsskrift for Sundhedspleje Bd. 6). 

For voxnes vedkommende er hyppigheden i nutiden 
næppe synderlig mindre. Der kjendes af let forståelige 
grunde kun nogle undersøgelser af soldater, de største fra 

Aarb. f. nord. Oldk. og Hist. 1911. 12 

Tyskland. Luhrser (Deutsche Monatschr. f. Zahnheil XVII, 
249) oplyser, at af 1871 soldater af tysk herkomst havde 
92,4 °/o tandcaries og 72,i % af 615 polske. Efter Røse 
(samme tidsskrift XXII, 302) havde af 11874 rekrutter 94,i°/o 
tandcaries. Landarbejdere, gartnere og fiskere viste 90 , 2 %, 
slagtere 95,7 % og bagere og konditore 98—100%. 

Fra Sverrig meddeles, at af 188 rekrutter fra Dalarne 
viste 61,4 % tandcaries. 

Raceforskjel foruden levemåden og renlighed synes at 
spille en rolle som begunstigende moment. Efter franske 
sessionsstatistiker blev der i forladebøssernes tid på grund 
af carierede fortænder kasseret 1,9 % Normanner fra Nord- 
frankrig, 0,6 % Ligurer fra Sydfrankrig og 0,18 % Kelter fra 
Mellemfrankrig. Hvad grunden er til, at de store stengraves 
befolkning har været så langt sjældnere hjemsøgt af tand¬ 
caries, end nutidsbefolkningen er, oplyser materialet selv¬ 
følgelig intet om. Man kan gisne om en mere tarvelig 
levemådes og måske om en mere udelukkende animalsk 
fødes heldigere indflydelse. Der er antydning af, at tand¬ 
caries findes hyppigere i somme grave end i andre, altså 
vel hyppigere i visse familier. Fra Troldhøj jættestue er 
der blandt 37 tandsæt 2 med caries. Fra Svinø jættestue 
er af 13 tandsæt ingen med caries; fra Tjæreby og Man- 
demarke af 11 tandsæt et med caries. Fra Borreby jætte¬ 
stue er der af 31 tandsæt 5, og fra Bidstrup jættestue af 
19 tandsæt 4 med caries; fra Budsene jættestue af 10 tand¬ 
sæt 2 og fra gravpladsen ved Sebber af 8 tandsæt 4 med 
caries. Den første gruppe viser i gjennemsnit 5,6% caries, 
den sidste 22,o%. 

Af bygningsanomalier er der truffet følgende: 

Gjennembrudt fossa olecrani findes på 4 af det 
hele antal nederste humerusledender, som er tilstede, et 
antal, som betydelig overstiger de 74 hele humeri (s. 167). 
Denne forekomst, højst 4 %, er ikke meget. Den gjennem- 
brudte fossa olecrani blev i 1865 af Broca fremhævet som 

ejendommelig for neolithiske humeri særlig af Orrouygrup- 
pen. Topinard (Elements d’Anthropologie, Paris 1885) an¬ 
fører følgende angående hyppigheden af denne anomali: 


66 humeri 

fra hulen L’homme Mort 

viste 10,e % 

338 — 

- dolmens (Lozére) 

- 10,6 »/o 

30 — ' 

- dolmens (Quiberon) 

- 12,i % 

156 — 

huler i Paris’ omegn 

- 21,8% 

30 — 

- engelske long barrows 

0,o % 

218 — 

- nutids Parisere 

4,i % 

52 — 

- Europæere i Nordamerika 

3,6 % 


Mærkeligt er det, at de danske stenalders humeri vise 
denne anomali så meget sjældnere end franske stenalders¬ 
ben. Vore stenalders armben ligne i den henseende nu¬ 
tidens. 

En åben sutura frontalis mediana, som normalt 
er forsvunden med slutningen af det andet år, findes hos 
4 voxne individer, L.-Nr. 99 <?, 163$, 172 $ og 268 $. 
Denne såkaldte metopisme indtræder med forskjellig hyp¬ 
pighed hos de forskjellige racer. På 49 kranier af Austral- 
negere fandt Fowler ingen med åben pandesøm; på 209 
afrikanske negerkranier viste 1,8% og på 10,000 kranier 
fra Paris’ katakomber viste 9,48 % åben pandesøm; af 
169 kranier af Englændere havde 9,66%, og af 2535 kra¬ 
nier fra Baiern havde 7,8 åben pandesøm. Topinard hæv¬ 
der (op. cit. pg. 793), at denne anomali er hyppigst hos de 
højere stående racer, blandt hvilke særlig de med brachy- 
cephale hoveder ere disponerede. 

De 4 tilfælde af åben pandesøm blandt de danske 
stenaldershoveder, blandt hvilke den ene åbne pandesøm 
er ukomplet, idet sømmen pletvis har forbenede broer, ud- 
gjøre næppe 3 % af det samlede antal; de 2 af hovederne 
ere brachycephale. 

En antydning af issekam — af falsk scaphoce- 
phali — findes på ikke så få af kranierne. Virkelig og 

12 * 

udtalt scaphocephali, hidrørende fra en meget tidlig — 
efter nogles mening endog i fosterlivet — sket tillukning 
af sutura sagitalis, findes ikke. Ikke engang nogen be¬ 
tydelig fremtrædende kjøldannelse findes der i de tilfælde, 
hvor sutura sagitalis er udslettet, som det dog synes, ikke 
meget tidlig’ere end normalt. Hvad jeg har givet navnet 
af en antydning af issekam, beståer i en svag, dog tyde¬ 
lig synlig kjøl eller flad kamformet ophøjning med sutura 
sagitalis hen ad midten (se afbildning af L.-Nr. 168 og 
169 Årb. 1906, pg. 290 og 286). I de fleste tilfælde er sut. 
sagitalis ikke udslettet. Grunden til, at jeg har fremhævet 
denne antydning af en issekam, er den, at denne dan¬ 
nelse findes så mærkelig hyppigt på hovederne fra Bor- 
reby jættestuen. Med åben søm Ondes den på L.-Nr. 168, 
170,171, 174 og 177, alle fra Borreby jættestue, og desuden 
på L.-Nr. 198 fra Borre jættestue på Møn. Med helt eller 
delvis lukket sutura sagitalis findes den hos L.-Nr. 169, 178 
og 184 fra Borreby jættestue samt på L.-Nr. 302 fra Budsene 
jættestue på Møn. Altså 8 af Borrebyhovederne have denne 
antydning af en issekam; og af de 6 hoveder hørende til 
den foran omtalte Borrebytyp have de 4 issekam. 

En ringe rygradsskjævhed — scoliosis sacrp-lum- 
balis — findes hos L.-Nr. 276 fra Græse stenkiste, en 

ung, c. 20-årig kvinde. Scoliosen har convexiteten mod 

\ 

højre med toppunktet mellem 1ste sacral- og 5te lumbal- 
hvirvel og er kun af meget ringe grad; den ved scoliosen 
bevirkede skjævhed med forskydning opad og bagtil af 
venstre bækkenhælvt udgjør næppe mere end 5 mm. Den 
unge stenalderskvinde, som var gravlagt med et halsbånd 
af perlemodersperler, skårne af en ferskvandsmusling — en 
unioart — samt hængesmykker af skifer, har ikke haltet; 
skjævheden var udjævnet ved, at det venstre lårben er 
4 mm. længere i naturlig stilling end det højre. 

Abnormt tandanlæg findes hos 2 voxne, c. 30 år 
gamle, idet der ikke er nogen visdomstand anlagt i kjæ- 

ben. Det ene af disse individer har rachitisk krummede 
skinneben. 

Abnorm tandstilling er truffen nogle få gange; 
særlig skal fremhæves, at hos L.-Nr. 469 en visdomstand 
i underkjæben er brudt frem, liggende horizontalt i kjæ- 
bens indre væg med kronen fortil. 

Endeligt skal atter her mindes om det foran omtalte 
dværgclavicula fra Troldhøj jættestuen. 

Sygelige processer i knoglerne samt spor efter 
læsioner foreligger der et ikke ringe antal af. 

Rachitisk krummede lår- og skinneben findes hos 
6 individer, L.-Nr. 138 Næs jættestue (rachit. femura); 181 
Borreby jættestue (rachit. tibia); 378 Hjortegårdene jætte¬ 
stue (rachit. tibiæ); 309, 312 og 313 fra Budsene jættestue. 
Alle de tre sidste have begge femura og tilhørende tibiæ 
stærkt rachitisk krummede. 

Chronisk vansirende leddegigt — arthritis de- 
formans — findes i påfaldende mange tilfælde: 

1) Arthritis deformans i tåleddene findes hos 2 fra 
Troldhøj jættestue, L.-Nr. 540 bis og 563 bis, samt hos et 
individ fra Udsholt gravkiste, L.-Nr. 564. 

2) Arthritis deformans i hofteledet — malum coxæ 
senile — findes hos L.-Nr. 487 fra Troldhøj jættestue, en 
gammel kvinde over 60 år. Højre og venstre femur samt 
begge ossa coxæ ere tilstede. Lårbenshovederne ere langs 
forreste og nederste rand af det bruskklædte parti besatte 
med en frit fremstående 10 mm. høj bræmme i en længde 
af 80mm., bestående af en sammenhængende osteophyt- 
kam, der som et ujævnt, knudret lag strækker sig 3— 
4 mm. ind på overfladen af ledhovedet. Denne osteophyt- 
kam har i det hele en noget varierende bredde, som på 
højre lårbenshoved nåer 13 min., på venstre et enkelt sted 
endog 17 mm. Tilhæftningsstedet for ligamentum teres 
danner en c. 1 mm. høj knude, hvorfra en indtil 15 mm. 
bred, knudret bræmme strækker sig nedad, bagtil gående 

over i randosteophytbræmmen. Begge de to tilpassende 
acetabuli vise lignende rand- og bundosteophyter, men af 
mindre højde. 

3) Arthrit. deform, af hvirvellegemerne forekommer 
dels som spondylitis ossificans anchylopoietica, dels som 
simplex; denne lidelse findes hos 5 forskjellige individer 
fra Troldhøj jættestue og optræder der i begge former: 

3a) Spondylitis ossificans anchylopoietica hos L.-Nr. 
563 bis, Troldhøj jættestue, hvor 4de, 5te og 6te hals¬ 
hvirvel ere sammenvoxede, som loddede sammen med c. 
1 mmf. tykke belægninger af benmasse mellem leddene; 
5te og 6te hvirvel ere således loddede sammen både for 
hvirvellegemernes og sideleddenes vedkommende, samt for 
en del også for processus transversi vedkommende; 5te 
og 4de halshvirvel have kun sideleddene sammenloddede. 
Andre osteophytære excrescenser findes ikke. Baade 4de 
og 6te halshvirvel vise recente brud af legemernes flader, 
hvor der muligvis har været partielle sammenlodninger 
med tilstødende hvifvler. 

3 b) Spondylitis ossificans simplex, L.-Nr. 491 bis, Trold¬ 
høj jættestue; en kolosal (mandlig?) lændehvirvel har langs 
hvirvellegemets øverste rand til venstre en indtil 10 mm. 
høj, udstående osteophytkam; langs højre side er kammen 
lavere, kun 5 mm. høj. 

3c) Spondylitis ossific. simpl., L.-Nr. 540 bis, Troldhøj 
jættestue; en stor mandlig lændehvirvel har langs legemets 
øverste rand til begge sider en 10—12 mm. høj osteophytkam. 

3d) Spondylit. ossific. simpl., L.-Nr. 540 bis bis, Trold¬ 
høj jættestue; en lændehvirvel har langs legemets nederste 
rand en til begge sider 8—9 mm. høj osteophytrand (3 b, 
3 c og 3d høre efter fundforholdene og udviklingen til 3 
forskjellige indvider). 

3e) Spondylit. ossif. simpl., L. Nr. 563 bis bis, Troldhøj 
jættestue: en lænde- og ryghvirvel af samme individ, begge 
med osteophytkamme både langs øverste og nederste rande. 

# 

3f) Spondylit. ossif. anchylopoietica findes også hos 

L.-Nr. 347 fra Gandløse dvssekammer. Her har lidelsen 

* 

sit sæde i 2den, 3die og 4de halshvirvel. De 3 hvirvel- 
legemer ere sammenloddede ved en forbening af interver- 
tebralskiverne. Side¬ 
leddene mellem 2den 
og 3die og 3die og 4de 
på venstre side og ale¬ 
ne mellem 2den og 3die 
på højre side ere an- 
chyloserede, idet led¬ 
dene ere omstøbte med 
en tyk,svam- 

pet osteophvtdannel- 
se. Den samme 40— 

50-årige mand har i 
venstre pandeegn en 
helet trepanation (Af- 
bildn. 1). 

3 g) Spondylit. os¬ 
sif. simpl., L.-Nr. 282, 

Grimstrup gravkiste, 
har alle 5 lændehvirv- 
ler, men i særlig grad 
de 3 nederste, besatte 
med indtil 12 mm. høje, udstående osteophytbræmmer 
langs de øverste rande af hvirvellegemerne (Afbildn. 2). 

3 h) Spondylit. ossif. simpl., L.-Nr. 290 bis, Gjerlev grav¬ 
kiste. En stor, mandlig lændehvirvel har torn- og tvær¬ 
tappene besatte med osteophytdannelser; det meste af le¬ 
gemet mangler. 

3i) Spondylit. ossif. simpl., L.-Nr. 415 bis, Horslunde 
jættestue, viser en stor, mandlig lændehvirvel, som langs 
begge corpusrandene har stærke osteophytdannelser. 

Påfaldende er denne hyppige forekomst af leddegigt 

I 

og særlig da dens hyppighed blandt skeletdelene fra 
Troldhøj jættestue. Af de højst 50—60 i denne jættestue 
fundne voxne individer have de 8 arthritis deformans. 
Denne sygdom, som, særlig når den optræder i de små 
led, finger-, tå-, hånd- og albueled, fra tidligere tider har 

været betragtet som en 
fattigmandssygdom og 
som værende hyppigere 
hos kvinder end hos 
mænd, er jo den dag i 
dag endnu ret hyppig. 
Sjældnere er sygdom¬ 
mens tilstedeværelse i 
de store kropled, men 
skal der være hyppigst 
hos mænd. Fugtige bo¬ 
liger, kulde, dårlig er¬ 
næring og al anden nød 
har fået skyld for at 
fremkalde denne plag¬ 
somme lidelse, der jo 
også har været ret al¬ 
mindelig i stenalderen. 
Ejendommeligt er det, 
at denne arthritis deformans i rygradens led, som egent¬ 
lig først i de sidste 10—12 år er bleven mere almindelig 
kjendt hos nutidens mennesker, her i stenalderen viser 
sig så påfaldende hyppigt. Dårlig ernæring og nød kan 
næppe overfor de store stenaldersgraves mennesker have 
spillet nogen nævneværdig disponerende rolle. Deres bo¬ 
liger kjender man her tillands kun lidet eller intet til. 

For Troldhøj stuens vedkommende fristes man i høj 
grad til at gjenoptage den tidligere af engelske og franske 
læger med stor bestemthed hævdede arvelighed; særligt 
skulde dette dog gjælde lidelsen i de små led. 



Fig. 2. 

« 

Myositis ossificans, en optræden af bendannelser 
i musklerne, særlig i deres tilhæftning og udspringet, vi¬ 
ser sig hos L.-Nr. 288, Grimstrup gravkiste, hvor forbe¬ 
ningen viser sig i den stær¬ 
ke, dybe læggemuskels (mus- 
eulus soleus) udspring fra 
skinnebenet som en benkam 
på 16 mm. højde og 14 mm. 
bredde, der følger linea po- 
ptlitæa. Denne lidelse synes 
at skyldes vold — nutildags 
f. ex. overkjørsel eller bajo¬ 
netstød for overarmsmusk¬ 
lernes vedkommende— men 
synes desuden at forudsætte 
en ejendommelig disposition 
(Af bildn. 3). 

Fungusduræ matris, 
en stilket svulst, udgående 
fra den tykke hjernehinde 
og gjennemborende hjerne¬ 
skallen, forekommer der spor 
af på 2 kraniefragmenter. 

L.-Nr. 372, Greve gravkiste, 
en c. 25-årig mand, har på 
det højre isseben 20 mm. 
bag sutura coronalis og 10 mm. fra sut. sagitalis et aflangt 
20X10 mm. stort hul, hvis rande ere skarpe imod og gå 
i flugt med benets ydre flade; på indersiden viser randen 
en c. 5 mm. bred, skrånende randflade, som har en noget 
ujævn og usureret overflade. 

L.-Nr. 452, Frederiksgave 11 gravkiste, en c. 30-årig 
mand(?) har på det venstre isseben omtrent på stedet for 
tuber en depression af benets yderflade, cirkelrund af 
form, som har i midten et hul på 8 X 10 mm., hvis rand 

er bugtet, men ellers med glat overflade; der findes rundt 
om i randen, særlig fortil, revner og furer, som på den 
indvendige flades lamina vitrea træde tydeligere frem. Fu¬ 
rerne ere bredest ved randen, hvor de nå en bredde af 
indtil 0,e mm.; randene ere fint bugtede, men glatte. Lidt 
borte fra hullets rand nå revnerne ikke gjennem benet, 
men strække sig på lamina vitrea videre ud med ud¬ 
seende som de, almindelige karfurer. Depressionen på 
yderfladen gåer jævnt over i benets normale overflade. 
Gjennem det deprimerede parti, hvis største dybde er c. 
2—2,6 mm., gåer der særlig omkring hullets forreste rand 
små foramina emissaria med indtil 1 mm. diameter. 

Inderfladens lamina vitrea viser ikke noget spor af 
denne depression, der alene er fremkommen ved en tryk¬ 
fortynding af den ydre skal og diploemassen. At der 
også her foreligger spor af en fungus duræ matris’s ind¬ 
virkning på benet, kan der ingen tvivl være om. Da 
stykket i sin tid kom frem, var prof. anatomiæ Ipsen af 
samme mening. 

Et gjennembrud gjennem eminenta arcuata fra 
ørelabyrinten, sandsynligvis hidrørende fra en betændelse 
i det indre øre, findes hos L.-Nr. 440, et 15—16-årigt barn 
fra Gundsølille jættestue. Perforationen danner et knap 
ærtestort hul med jævne, afrundede rande. 

De sygelige abnormiteter, som foreligge, bære i hoved¬ 
sagen vidnesbyrd om, at de to constitutionelle sygdomme, 
som også hovedsagelig angribe knoglesystemet, nemlig ra- 
chitis (engelsk syge) og leddegigt, ikke have været helt 
sjældne i stenalderen. 

Begge disse sygdomme stå i et vist forhold til ernæ¬ 
ringen, efter den almindelige antagelse hovedsagelig til en 
uheldig sammensat føde og muligen fugtighed. 

Læsioner af kraniet: 

Trepanation findes der uomtvistelige spor af på 

3 kranier, 2 fra jættestuer og 1 fra et langdysse- 

t 

kammer. 

1) Det bekjendte kranium fra Næs jættestue, L.-Nr. 
134, afbildet i S. Muller, Vor Oldtid, pg. 155, hidrører fra 
en <?, c. 40 år; det viser i isseregionen lidt over mod 
venstre side og nående c. 10 mm. ind på os frontis, en 
oval artificiel åbning på teca, c. 55 mm. lang og 44 mm. 
bred. Randene ere overalt glatte, ebumiserede, skrånende 
udefra indad mod lamina interna, som danner den jævnt 
afrundede rand. Åbningens rande viser, at læsionen var 
helet, længe før manden døde. Der er ikke noget spor 
af, hvad der har givet anledning til trepanationen. Hvor¬ 
ledes operationen er foretagen, viser hullets rande heller 
ikke; der er ikke i omkredsen spor af læsion af benet 
ved operationsinstrumentets udgliden f. ex. En fissur, der 
fra randen løber bagtil, er postmortel, den viser ikke 
mindste reaktion eller spor til heling. Den jævne, ind 
mod lamina interna skrånende randflade kunde måske 
nærmest tyde på, at den af Broca antydede skrabning 
har været anvendt. 

2) Et andet tilfælde af trepanation med heldigt forløb 
foreligger fra det ene kammer af en dobbelt jættestue, 
Grydhøj, Rise sogn, Ærø, L.-Nr. 453. Kun pandebenet, 
hvor læsionens spor findes, er tilstede og er afbildet i 
Årb. II. Række 1889, PI. III a. Pandebenets mål ere: D. 
Frontal, min. 102, max. 125, Nasion-Bregma 128; det kraf¬ 
tige glabellarparti med jævnt kraftige supercilier tyde nær¬ 
mest på, at benet hidrører fra en mand. 20 mm. over 
sutura naso-frontalis, lidt mere til venstre end til højre, 
findes en næsten cirkelrund depression i benet, af hvilken 
de 13 mm. ligge til højre, de 27 mm. til venstre for pande¬ 
benets midtlinie. Den cirkelrunde rand på de intacte 
partier af pandebenet er jævnt afrundet, og fra den gåer 
der bagtil, o: indad mod kraniehulrummet, en tragtformet 
krave af noget uregelret form, bestående af en ujævn ben- 

masse, og i bunden omsluttende en omtrent vandret lig¬ 
gende plade af uregelmæssig firkantet form med de største 
sider til venstre og højre, den mindste nedad. Den tragt¬ 
formede krave har en bredde til højre på c. 7 mm. og gåer 
der mest stejlt bagtil; til venstre og opad er bredden om¬ 
trent den samme, men fladerne ligge der mindre stejlt. 
Nedad mod supraorbitalranden er den cirkulære rand brudt 
af 2 furer, som fra en fælles begyndelse gjennem den 
circulære rand og den nedadgående, tragtformige krave 
spalter sig i 2. En, den længst til venstre, gåer skråt 
udad og ned igjennem venstre margo supraorbitalis og 
det inderste af øjenhulens loft; denne revne gåer helt 
igjennem benet og sees indvendigt på lamina vitrea lige¬ 
ledes i hele længden, idet dog her spalten er afdelt ved 
tværbroer. 

Den anden fure gåer omtrent lige nedad, ned i sutura 
naso-frontalis. Den venstre spalte og den højre fure be¬ 
grænse et opad spidst, prominent, svullent benparti. Den 
bundplade, som den tragtformige krave, der udgåer fra 
trepanationens circulære rand, gåer over i, har en c. 20 mm. 
lang side mod højre, og er der ved en skarp fure af¬ 
grænset fra den højre del af kraven; fra denne skarpe 
fures nederste ende fortsættes furen skråt nedad og til 
venstre og støder sammen med de foran omtalte 2 supra- 
orbitalfurers samlede begyndelse; dette sammenstød sker 
i et lille trekantet hul, som har spidsen rettet opad. Hele 
denne fure, som begrænser bundpladens højre side og 
nederste, smalleste side, tegner sig tydeligt på benets ind¬ 
vendige lamina vitrea som en i tilsvarende retning løbende 
dyb fure. Fra den højre grænsefures øverste parti, der 
også ender i et lille, uregelmæssigt hul, gåer i en svag 
bue over mod venstre en noget utydeligere, c. 13 mm. lang 
grænsefure mod den tragtformige krave. Noget stærkere 
er den fure, som i en længde af 23 mm. begrænser bund¬ 
pladens venstre side mod den tragtformige krave; denne 

grænsefure gåer lidt skråt over mod højre og ender i det 
lille trekantede huls spids, hvorfra nedad den dybe orbi- 
talspalte udgåer og den højre fure§ skråt løbende parti 
ender; dette skråt løbende parti begrænser skarpt i en ud¬ 
strækning af 8 mm. bundpladen nedad. Selve bundpladen 
har en lidt ujævn, fint nubret overflade, men ligner ellers 
pandebenets ydre flade. På den indvendige flade af be¬ 
net, på lamina vitrea, sees og navnlig føles der, svarende 
til den circulære trepanations rand, en circulær fremrag- 
ning overalt dækket af lamina vitrea; og fra den nederste 
rand af denne fremragning sees udgående den før omtalte 
med benbroer forsynede spalte, der svarer til den dybe 
supraorbitalspalte, som er skildret set forfra. I denne 
circulære begrænsning tegner sig som en 1—2 mm. frem¬ 
springende, pladeformet ophøjning den forfra skildrede 
bundplade, hvis højre side (forfra) omtrent her falder 
sammen med den følelige circulære fremragning på lam. 
vitrea; også den nederste og den venstre begrænsning af 
bundpladen er tydelig og fremstående. På denne plades 
venstre (forfra) parti er der gjennem hele længden et af¬ 
brudt stykke af crista interna ossis frontis. 

Jeg skulde ikke have ofret så mange ord på beskri¬ 
velsen af denne trepanation — thi at en sådan foreligger, 
kan der ingen tvivl være om — hvis ikke tilfældet efter 
mit skjøn frembød den særlige interesse, at det, som er 
tilbage, tydeligt viser den læsion, som har bevirket tre¬ 
panationens udførelse, og tillige viser dens resultat. 
Denne stenalders Ærøbo har utvivlsomt fået et hugsår, 
som har kløvet pandebenet igjennem den øverste øjen- 
hulerand, lidt til venstre for næsen, men tillige har be¬ 
skadiget pandebenet stærkt længere oppe ved en gren- 
fractur af benet, som har udskilt det brudstykke, der nu 
findes ragende c. 1—2 mm. ind i hjernekassens hulrum, 
samt vistnok flere brudstykker, som ere fjernede. Ben¬ 
randen er så ved en operation glattet rundagtigt af, og 

såret må antages at være blevet dækket med hnd og 
bevaret benhinde ialtfald for den venstre halvdels ved¬ 
kommende. Læsionen gjennem venstre supraorbitalrand 
og øjenhnleloft har man ladet skøtte sig selv. Og trods 
den ikke ubetydelige depression er den sårede kommen 
sig og har sikkert levet længere tid efter læsionen. 

I det andet kammer i samme høj fandtes der et 
pande- og isseben med en lignende betydelig huglæsion, 
som heller ikke havde dræbt manden; her var der ikke 
foretaget trepanation. Tilfældet vil nedenfor blive nævnt. 

3) Et trepaneret kranie, ret vel bevaret, hidrører fra et 
langdyssekammer ved Gandløse, L.-Nr. 347. Operatonen 
er udført på en c. 50 år med et stort, velformet hoved 
af Cro-Magnon typ. I venstre regio fronto-temporalis 
findes der en helet læsion af kraniet, der præsenterer sig 
som en opad og bagtil i sidepartiet af venstre pandeben 
fortløbende oval depression, 65 mm. lang og 50 mm. i den 
korte diameter. Fortil og mod midtlinien samt opad og 
bagtil er ovalen begrænset af en tydelig udtalt, dyb, bue¬ 
formet fure afsluttende det intakte ben, hvis jævnt af¬ 
rundede, glatte og blanke rand gåer ned i furen. Furen 
begynder nedad i linea semicircularis 25 mm. over sutura 
frontozygomatica og gåér bueformet opad og bagtil, kryd¬ 
sende sutura coronalis, og bøjende tilbage gåer den nedad, 
lidt mindre skarpt, men dog tydeligt over på nederste, 
forreste hjørne af issebenet og fortsætter sig atter fremad, 
ikke nående sqvama ossis temporis og ala magna, i for¬ 
til concav bue hen mod begyndelsen. I dette nederste, 
forreste stykke er furen ikke så kjendelig; 3 recente (op¬ 
tagelses-) brud af den tynde, dækkende benskal gribe for¬ 
styrrende ind i bestemmelsen af furens forløb i den ne- 
derste, forreste halve strækning; det midterste, recente brud 
har dog lige bag sin rand den omtalte fure tydelig. Det 
af den ovale fure omgrændsede parti af kraniet beståer 
af en tynd benplade, der særlig bagtil og nedad er trykket 


Digitized by Google 


Original from 

UNIVERSITY OF MICHIGAN 



BIDRAG TIL DANMARKS STENALDERSFOLKS ANTHROPOLOGI. 191 


indad i forhold til kraniets normale runding. Kun fortil 
ved den skarpe forreste buelinies nederste rand er det 
indesluttede parti noget prominent. Depressionen er, hvor 
den er mest fremtrædende, c. 5 mm. dyb. Overfladen af 
det deprimerede parti er som den øvrige del af kraniet 
sæde for den samme tætgrenede corrosion af overfladen 
og ffembyder ingen særlige forhøjninger. Den indvendige 
flade er, så vidt det kan sees, beklædt med lamina vitrea, 
og man kan på den gjennem et af brudhullerne tydeligt se ' 
og føle ydersidens fure som en svag, begrænset fremrag- 
ning, hvis forreste, nederste parti c. 25 mm. over sut. fronto- 
zygomatica springer stærkt frem i cavum cranii som en 
nedad og fortil rettet kam på 2—3 mm. højde og af c. 
10 mm. længde. Det hele må sikkert antages at være en 
fractur af kraniet med depression, som har været gjen- 
stand for en partiel trepanation med afglatning og jæv¬ 
ning af brudranden fortil og opad samt af c. halvdelen af 
den bageste rand, og desuden med fjernelse af den øverste 
bageste del af det eller de deprimerede fragmina; hud og 
benhinde må antages bevaret således, at der har kunnet 
finde nydannelse sted af den tynde, dækkende benflade. 
Manden har levet længe efter operationen. 

At trepanationen hos mændene fra Grydhøj og Gandløse 
langdysse er en ren kirurgisk operation, kan der næppe 
være nogen tvivl om; og det samme kan vel også antages 
som det naturligste for Næs-hovedet. Den forhistoriske 
trepanation har jo været debatteret, siden Pruniéres i 1873 
på congressen i Lyon fremlagde sin »rondelle de Lyon«, 

funden i en dolmen ved Lozére Og liggende inde i et 

# 

kranium, som iøvrigt viste et artificielt trepanationshul, 
hvortil dog ikke denne »rondelle de Lyon« passede; dette 
spørgsmål har gjennem en lang årrække fremkaldt et 
stort antal undersøgelser og publikationer fra en mængde 
anthropologer og archæologer i forskjellige lande. Det 
vilde føre for vidt at komme ind på endog blot ganske 

kort at give en fremstilling af de divergerende meninger 
og citere den literatur, som denne sag har frembragt. Og 
det så meget mere som Dr. Søren Hansen i Årb. 1889, 
177 tf., har anført det vigtigste. Der foreligger nu sikre 
fund, som konstatere den kirurgiske trepanations udførelse 
i stenalderen, først og fremmest foretaget for at søge at 
yde hjælp ved brud på hjerneskallen, men muligvis også 
i anden kurativ (nervøse lidelser) eller overtroisk hensigt; 
men der foreligger også flere trepanationer, som næppe 
kunne tydes anderledes end som indgreb foretagne i en 
eller anden hensigt på det døde hoved. Fra Sverrig, Ita¬ 
lien, Portugal og særlig fra Frankrig har man ikke få 
trepanerede stenalderskranier. De to af de her omhand¬ 
lede ere gamle kjendinge — foruden disse findes der fra 
tidligere tid et trepaneret bronzealders- og et jernalders- 
hoved; det tredie her omtalte, den gigtsvage stenalders¬ 
mands trepanerede hoved fra Gandløse langdysse, har ikke 
tidligere været bemærket eller omtalt (Afbildn. 4). 

Der findes desuden to utvivlsomme brud af hjerne¬ 
skallen, hvor der ikke er forsøgt nogen hjælp ved tre¬ 
panation. Det ene tilfælde er det foran kort nævnte fra 
Grydhøj jættestuens andet kammer, L.-Nr. 454. Tilstede 
er kun pandebenet (det mangler lidt på siderne) tillige 
med de forreste partier af begge isseben. Lidt til venstre 
for midtlinien findes på os frontis en 50 mm. lang, dyb 
grube, som med sit bredeste parti på 12 mm. nåer lige 
hen over sut. coronalis. Nedad mod orbitalranden ender 
gruben tilspidset. Bunden er ujævn småknudret og ran¬ 
dene lidt bugtede. Den højre rand er særlig op mod 

9 

furens brede ende skarpere end den venstre, og den 
samme skarpere ombøjning ned mod grubens bund viser 
højre rand helt ned til spidsen om end noget svagere 
udtalt. Der sees ingen Assurer ud fra gruben. På den 
indvendige flade sees og føles tydeligt en fremstående, 
pæreformet prominens, lidt bredere end forfladens grube, 

men ellers med samme længde, løftende sig fra venstre 
mod højre (forfra regnet), hvor randen rager lidt frem, 
svarende til den dybe fure forpå. Denne prominerende 
plade er dækket med naturlig lamina vitrea; dens be- 



Fig. 4. 

grænsning til højre (forfra) dannes af en tydelig, 50 mm. 
lang, abnorm fure, som fra midten hen til'den bageste 
ende er noget dyb, dog ikke gående igjennem skallen, og 
har flere forbenede tværbroer. Den forreste halvdel viser 
sig som en fladere fure med en række små huller ind i 
benmassen. Bagtil er den indvendige prominens også 
begrænset af en tydelig fure. Til venstre (forfra) er pro- 
minensens grænse svagt markeret ved fladens retnings¬ 
forandring, idet der er en svag stigning over mod furen 
til højre (forfra). Her foreligger utvivlsomt en helet hug- 
fractur med en svag depression af et parti af pandebenet. 
Læsionen er helet fuldstændigt, uden at der har været 
foretaget noget kunstindgreb, således som på det tidligere 
omtalte trepanerede hoved fra samme højs andet jættestue¬ 
kammer. Et mærkeligt sammentræf med disse to kranie¬ 
læsioner i hver sin stengrav i samme høj. Skulde der 

Aarb. f. nord. Oldk. og Hist. 1911. ]3 

være nogen forbindelse mellem dem? De hidtil omtalte 
4 1 kranielæsioner, med eller uden operation, ere alle for¬ 
løbne uden at medføre døden. 

Fra Pilegård stenkiste, L.-Nr. 264 <?, foreligger der en 
kraniekalot, som op gjennem venstre side af os frontis 
viser en fissur, der har fuldstændig reaktionsløse rande; 
den yderste rand er trykket lidt ind i cavum cranii. 
Fissuren ender indvendig på lamina vitrea opad i en to¬ 
grenet, finere fissur, som kun gåer gjennem lamina vitrea, 
og som omslutter en lille kegle af lamina vitrea. Nedad 
nåer fissuren til c. 20 mm. over venstre orbitalrand. Men 
her har et recent optagningsbrud forstyrret det videre 
forløb. Dette nederste, recente brud i venstre orbitalrand 
er utvivlsomt. Derved afskjæres desværre erkjendelsen 
af, hvorledes fissuren længere ned har formet sig, og der 
lades en tvivl tilbage, om der virkelig foreligger en læsion 
af hjerneskallen i levende live eller en postmortel tryk¬ 
revne. Dog nærer jeg ingen tvivl om, at der her fore¬ 
ligger en virkelig fractur pådraget i levende live, og 
det støtter jeg på den på lamina vitrea ved fissurens ter¬ 
minale ende værende afsprængningskegle. Dette fænomen 
fremhævede professor anatoiniæ F. Th. Schmidt som et 
tegn på den levende lamina vitreas elasticitet til forskjel 
fra den dødes; en sådan kegle opståer på den levende la¬ 
mina vitrea ved fissurens øverste ende, når den spaltende 
kraft ikke har været stærk nok til at give brud helt 
igjennem, men vel en bøjning af den elastiske lamina 
vitrea. 

Til disse læsioner af hovedet må endnu vel regnes 2 til¬ 
fælde af brud af næsebenene: L.-Nr. 201 Skovgård, <?, 
c. 60 år, har en fractur helet med deviation indad mod 
næsehulen af den nederste V* af ossa nasi. L.-Nr. 186 Bor- 
reby, £, 30—40 år, viser omtrent på midten af næsebe¬ 
nene et helet brud, hvorved næsen er bleven lidt skjæv 
over mod venstre. 

At der måtte findes en del spor af brækkede lemme¬ 
knogler, kunde man næsten forudsige som sikkert. L.-Nr. 
382 fra Gundestrup jættestue, c. 30-årig d', har en med 
callus svulst helet fractur af højre lårben — brudstedet er 
mellem midterste og nederste trediedel — der har været 
pådraget næppe ret lang tid (nogle måneder) før døden. 

Helet brud af spolebenet (radius) har L.-Nr. 470, ? 
c. 60 år, Troldhøj jættestue; benet er meget uheldigt sam- 
menvoxet i vinkelstilling. L.-Nr. 540 bis fra samme jætte¬ 
stue har en lignende fractur af radius, helet med forskyd¬ 
ning. 

Brud af albuebenet (ulna) har L.-Nr. 282, Grim- 
strup stenkiste, c. 60-årig tf, og L.-Nr. 563 bis, Troldhøj 
jættestue; ret heldigt helede begge to. 

Brud af nøglebenet (clavicula), som er meget uhel¬ 
digt helet i vinkelstilling, har L.-Nr. 540 bis, Troldhøj. 
Brud af et ribben viser L.-Nr. 540 bis, Troldhøj jætte- 

4 

stue. Det er ret påfaldende med de mange lemmebrud, 
som findes fra Troldhøj jættestue, ikke færre end 5. Som 
foran fremhævet vare sporene af arthritis deformans også 
rigelig repræsenterede i samme jættestue. 

Til slutning skal endnu kun anføres, at der selvfølge¬ 
lig også findes spor af mindre indgribende læsioner, frem¬ 
kaldte ved stød eller slag. 

Der findes således mindre, begrænsede exostoser 
(bensvulster), som vistnok ere følge af subperiostale blød¬ 
ninger, på pandebenet hos L.-Nr. 178, Borreby jættestue, 
og L.-Nr. 165 fra samme jættestue, samt hos L.-Nr. 232 
fra stenkisten Holbæk ladegård. 

Lignende (subperiostale?) exostoser på skinnebenets for¬ 
til og indad vendte flade findes hos L.-Nr. 407 <^, Ølstykke 
langdysse, og L.-Nr. 259 (^, Pilegårdens stenkiste. 

' Af de ikke så ganske få lidelser, som her ere konsta¬ 
terede, have kun kraniefracturen hos manden fra Pilegård 
gravkiste og den perforerende ørebvld hos barnet fraGundsø- 

13* 

lille jættestue kunnet bevirke døden; samtlige de andre 
påviste beskadigelser have sikkert ikke været dødsårsagen. 

Grunden til den tidlige død og særlig grunden til, at 
så mange af disse 288 alderbestemte ere faldne som dø¬ 
dens ofre mellem 20 og 30 års alderen, nemlig 46,9 % 
mod 21,i »/o i nutiden, og under samme forhold, kan der 
intet oplyses om. Voldsomme dødsårsager have, som det 
fremgåer af det foreliggende materiale, næppe havt nogen 
afgjørende betydning. Selvfølgelig have enkeltmands stri¬ 
digheder og måske staminekrige, da som senere, hersket; 
og at de store stengraves mænd have slået hovedskallen i 
stykker på hinanden, foreligger der jo flere beviser for; 
men heller ikke derigjennem kan den særlig store høst, 
som døden her har gjort i de unge år, forklares. For 
kvindernes vedkommende har jo sikkert i stenalderen som 
nu den første fødsel forøget dødeligheden i de unge år; 
men selv dette forudsat, bliver der endda et meget for 
stort antal tilbage. Der ståer da tilbage som forklaring 
kun den antagelse, at smitsoterne da — som nu for de 
uciviliserede folkeslags vedkommende — har voldt den 
store dødelighed. 

Det er jo udelukkende gravene, som have lært os, at 
stenaldersfolket var en højstammet race af kraftig legems¬ 
bygning, indeholdende de fra så at sige hele det øvrige 
Europa — og videre ud endog — kjendte langskallede 
og kortskallede typer, således at den første er i afgjort 
overtal; men det er også hovedsagelig gravene, som have 
belært os om disse folks kunstfærdige og dygtige bearbej¬ 
delse af det materiale, som stod til deres rådighed til frem¬ 
stilling af redskaber og våben, stenen og leret. Det er og¬ 
så gravene, som sikkert have sagt os, at de store stenal¬ 
dersgraves mennesker levede af agerbrug og kvægavl, at de 
spiste vore almindelige tamme maddyr og også de endnu 
almindelig nydte tisk og vildt. At stenaldersmenneskene 
ikke indskrænkede sig til at nyde den hvede, de avlede, 

alene i hel, om end vel nok i kogt tilstand, men at de 
også malede den, have vore hjemlige stenaldersgrave kun 
rent undtagelsesvis og ikke absolut sikkert direkte belært 
os om. Det er egentlig mærkeligt, at de store jættestuer, 
der gjemme som det gravgods, der er givet de døde slægt¬ 
ninge med — til det andet liv? — smykker, våben og 
særlig i stor fylde det daglige livs redskaber, ikke 
også have overleveret os de kværnstene, hvormed kornet 
kunde males, således som det ofte er tilfældet f. ex. i tyske 
stenaldersgrave. 

Efter meddelelse af hr. musæumsassistent cand. mag. 
Kjær fandtes der på gulvet i den jyske jættestue ved 
Hagebro en kværnsten, som tydelig var at se på det lys¬ 
billede, som fremvistes i oldskriftselskabets møde S1 /i 1911; 
men at stenen var indkommen som gravgods turde hr. Kjær 
ikke bestemt hævde. Direktør V. Dreyer har ifølge skrift¬ 
lig meddelelse til mig under en indfalden sidesten i det 
store gravkammer med gang på Alstrup mark i Jyl¬ 
land ligeledes fundet på kammerets bund en gruttesten. 
Men ellers er der, så vidt jeg har kunnet erfare, ikke i 
nogen af de undersøgte jættestuer og andre stenalders¬ 
grave, som have afgivet det behandlede skeletmateriale, 
fundet nogen kværnsten under forhold, som utvivlsomt 
tillod at antage dem for at være gravgods. Og dog fore¬ 
ligger der utvivlsomme fund, som vise, at dette redskab 
gåer tilbage til de store stengraves tid, selv om det ikke 
er fundet som gravgods i selve graven. Men deraf følger 
da også, at stenaldersfolket sikkert har nydt hveden i ma¬ 
let tilstand, kogt som grød eller muligen bagt i tynde kager; 
ti det kan vel ikke antages, at de have kjendt til at få 
deigen hævet. Har måske kornets maling her på Sjælland 
og Øerne været trællearbejde? 

Som tidligere fremhævet mener jeg af den omstændig¬ 
hed, at mænd, kvinder og børn ere højlagte i samme 
familiegrav, at kunne drage den slutning, at stenalders- 

folket har levet et familieliv; endog et liv i engifte er der 
meget, der taler for. At man yder de spæde og små børn 
den samme dødskultus som de voxne, tyder desuden på 
en etisk forældrefølelse, som man kunde være tilbøjelig 
til ikke at tiltro denne fjerne tids beboere af vort land. 

Men bele den omhu, der vises de døde, bygningen af 
disse virkelig storstilede, pompøse stengrave, som selv vor 
tid må beundre, og som synes byggede for en evighed, 
tyder sikkert på en religiøs livsanskuelse, som kun kan 
bunde i forestillingerne om et fortsat liv efter døden, et liv, 
som gåer udover et liv i mindet hos de efterlevende; derpå 
tyder også utvivlsomt det medgivne gravgods og det med¬ 
givne mundforråd. Hvorom de til grund for denne døds¬ 
kultus liggende forestillinger dreje sig, lader der sig selv¬ 
følgelig ikke engang noget ane. Men det ligger dog nær 
at tænke på den tilbedelse af lares, af de afdøde, som kan 
påvises hos Romerne og Grækerne, kort hos alle de folke¬ 
stammer, som sammenfattes under benævnelsen Arier, så 
langt tilbage endog, som man har skriftlige beretninger 
fra den indiske Vedakultur, og som synes at gå ud på at 
indrette graven som den dødes bolig og der yde den døde 
til bestemte tider gjentagne ofringer og tilbedelser for at 
opnå hans velvilje og skaffe ham ro i graven. Undladelsen 
af denne dyrkelse gjør den afdøde hjemløs, vildfarende og 
ondsindet, således som Fustel de Coulanges i sin »La cité 
antique« o. s. v., Paris 1895, med overbevisende lærdom 
fremstiller denne dødskultus’ oprindelse hos Grækerne og 
Romerne samt skildrer denne familietilbedelse og tro som 
basis for den hele samfundsudvikling. 

Man kunde fristes til f. ex. i den store jættestues orien¬ 
tering og bygning at se en antydning af den senere — 
bronzealderens — soldyrkelse. Selve kammeret er med sin 
længdeaxe så at sige altid orienteret i N.—S. og kun gan¬ 
gen i Øst vendt mod den opgående sol. Men de skeletter, 
som i jættestuerne ere fundne i en så komplet tilstand, 

at deres orientering har kunnet bestemmes, vise, at denne 
er ganske uden orden: snart vendes hovedet i vest, snart 
i øst, snart i syd og snart i nord. Oftest ligge skeletterne 
udstrakt på ryggen; men i flere jættestuer synes de for¬ 
trinsvis at være anbragte med ryggen støttet op mod side¬ 
stenene i siddende stilling. I gangen ligge skeletterne snart 
med hovedet ind mod kammeret, altså i vest, snart med ho- 
vedet udad mod øst. I gangen til Nørregård jættestue XLIX 
var L.-Nr. 265 utvivlsomt anbragt med ryggen op ad en 
sidesten i den sydlige side, altså med hovedet mod nord. 
I gangen til det nordlige kammer i Troldhøj jættestue var 
L.-Nr. 492 øjensynlig anbragt stærkt sammenbøjet i den 
forud omtrent fyldte, kun 1 m. brede og 1 m. høje gang, 
således at lårbenene lå på tværs fra den ene side af gan¬ 
gen til den anden og kroppen var bøjet hen over dem 
med hovedet i syd (og ansigtet vistnok vendt mod vest). 
Der spores kort sagt ingen orden i lejringen inden for 
jættestuen; ikke således som det synes at være reglen i 
de senere sjællandske gravkister, hvor hovedet for det meste 
ligger i vest, altså med ansigtet vendt mod øst, mod den 
opgående sol. Disse kisters gravlægning skal nedenfor lidt 
nærmere berøres. Angående hovedgravformen—jættestuen 
selv — skal endnu kun anføres, at orienteringen med gan¬ 
gen i øst og stuen i nord-syd ikke er uden undtagelser, 
om de end ere få. Hvor f. ex. terrainforholdene vanskelig- 
gjøre, at gangen sendes ud i øst, er den iagttaget gående 
i nord, ligesom også selve stuens orientering langtfra er 
så ensartet og nøjagtig, som en rituel ordning skulde sy¬ 
nes at måtte medføre det. 

Hvad den antagne ærbødighed for og dyrkning af de 
afdøde angåer, da vise alle de undersøgte jættestuer, som 
have været i brug i længere tid, at den, hvad tiden angåer, 
ikke har været fortsat ubegrænset, næppe længere end 
gjennem et par generationer. 

Det er nemlig fælles for alle beretninger om under- 

søgelser af jættestuer, at det fremhæves, at kun de øverste 
skeletter lå i naturligt leje; længere nede i kulturlaget lå 
skeletdelene i den største uorden, øjensynligen skudt til 
side for det meste uden nogen pietet, af og til dog som 
det synes omhyggelig stillede til side, hvad der f. ex. var 
tilfældet med L.-Nr. 486, Troldhøj jættestue, hvor samtlige 
de lange lemmeknogler vare stillede op på enderne ind i 
et indhug mellem 2 af den sydlige gangs sidestene. Ofte 
træffes i gjennem lang tid brugte jættestuer slige lag af % 
uordenligt liggende knogler afgrænsede fra hinanden ved 
sammenhængende lag af flade sten; der er truffet 2—4 
sådanne skillende brolægninger. 

I alle jættestuerne træffer man en større eller mindre 
mængde svedne, sortbrændte ben. Såvel hele kranier som 
fragmenter af sådanne findes svedne enten alene på den 
udvendige flade eller på begge flader, altså i brudt til¬ 
stand, og det samme gjælder lemme- og kropknogler, 
både rørknoglerne og de spongiøse ben. Disse svedne 
knogler ligge blandede ind imellem de til siden skudte, 
ikke svedne. Ingen af dem har været på ligbålet; de ad¬ 
skille sig tydelig fra ligbrandsknogler derved, at de have 
bevaret deres naturlige form og ikke vise de for ligbrands- 
ben ejendommelige forvridninger og revner på langs og 
tværs. Man finder således svedne benfragmenter, som 
større stykker af lårben, med aldeles normal form. 

De svedne ben i jættestuerne have da dels i fragmen¬ 
teret tilstand, dels også som hele ben, men stedse efter 
at de organiske bestanddele have været bortrådnede, været 
udsatte for ildens påvirkning. De spongiøse og de mindre 
rørknogler have i almindelighed ikke forandret sig ud¬ 
over svidningen og kraniefragmenterne heller ikke. De store 
rørknogler derimod, lårben og skinneben samt over- og 
underarmsben ere, når ildpåvirkningen har truffet diafysen 
(skaftet), for det meste sprængte i stykker, men ikke for¬ 
vredne; de udsprængte stykker ligne, bortset fra den sort- 

svedne farve, på det mest slående kjøkkenmøddingernes 
marvspaltede ben og af de svedne afspaltninger kan sam¬ 
les større partier af lår- og skinneben, således at formen 
er naturlig. 

Brændingsforsøg med jættestue knogler i tør tilstand 
og imprægnerede med vand, gelatine og fedt i omtrent 
naturligt mængdeforhold have ret nøjagtigt — sværtningen 
skortede det noget på — i hovedsagen kunnet bekræfte, 
hvad der måtte antages sket. Det skal fremhæves, at der 
som bekjendt ikke så sjældent i jættestuerne, særlig i 
gangen og øverst i stuens fyld, er fundet henlagt på en 
flad sten, i jorden eller i urner, med eller uden grav¬ 
gods fra bronzealderen, ligbrændte ben, et tegn iblandt 
flere på, at bronzealdersfolket, som begravede deres døde 
i stenaldersfolkets gravhøje, vistnok har nedstammet fra 
det sidste. Ejendommelig for slige ligbålsben er ikke blot 
deres forvredne form men også deres stærkt fragmenterede 
tilstand. 

Den ild, som jættestuernes svedne ben bære spor af, 
har efterladt sig andre spor, nemlig aske og kulstykker 
og i nogle stuer tillige enkelte eller flere rødbrændte bål¬ 
pletter, hvor grunden har været lerjord. 

Hensigten med disse jættestuebål give selve fundene 
selvfølgelig ingen oplysning om. Man kan gisne om et 
offerbål for den afdøde eller om et luftrensningsbål og be¬ 
lysning for de efterlevende, som skulde højlægge den døde. 
Der findes sikre tegn til, at det samme ligbål har været 
tændt i de små dyssegrave: dette synes mig at lede til, 
at man snarest må antage, at ilden har været antændt 
som et led i højlægningens kultus. Hygieiniske hensyn — 
frygt for den fordærvede luft — have jættestuefolkene, hvor 
højt kultiverede de end må skattes, dog næppe vidst at 
tage. Atter her kunde man fristes til at tænke på de 
ariske folkeslags gravmåltider eller offermåltider, som selve 
gravene ofte vare indrettede på. 

Gravkisterne, som ere de store stengraves sidste repræ¬ 
sentanter, vise for det meste en forskjel i orienteringen, 
efter som det gælder øerne eller Jylland. På Sjælland ere 
de for det meste orienterede i øst-vest med en adgangs¬ 
åbning fra øst, i Jylland mest i nord-syd med adgangs¬ 
åbning mod syd. Det første sted ligge de gravlagte hyp¬ 
pig med hovedet i kistens vestende, altså vendt med 
ansigtet mod øst; i Jylland har det ikke sikkert kunnet 
afgjøres, mod hvilken ende af kisten hovedet for det meste 
vender; dog er det i alle fald et par gange gjort sandsyn¬ 
ligt, at hovedet vendte mod syd. 

Men ligenes orientering er langt fra konstant, heller ikke 
på Sjælland. De større stenkister have været benyttede til 
flere gravlægninger, og så træffer man atter den fra jætte¬ 
stuerne kjendte uordentlige lejring af gravens ældste bebo¬ 
ere. I Bispebjerg kisten — Årb. 1892, 204 — lå 6 skelet¬ 
ter i udstrakt rygleje, de 2 sidst gravlagte jævnsides med 
hovederne i kistens sydøstlige ende; et tredie på tværs i 
kisten med hovedet i vest og et fjerde med hovedet i ki¬ 
stens nordvestlige del, de 2 sidste lige under de 2 første; 
der lå endnu 2 skeletter dybere nede i den sydøstlige ende. 
Rester af mindst 5 skeletter vare skubbede hen i kistens 
nordvestlige ende. 

I Grimstrup gravkiste lå det sidst gravlagte skelet med 
hovedet mod vest, de andre mindst 7 skeletter lå uordent¬ 
ligt skudte til side. Selv hvor kun en enkelt gravlægning 
er sket, viser der sig ingen streng lejringsorden, således 
som i Brydhøj, hvor der fandtes 3 gravkister, hvoraf de 
to lå i fortsættelse af hinanden med fælleds endesten; 
her lå et skelet med hovedet i vestenden og et med 
hovedet i østenden; i den tredie kiste lå et skelet med 
hovedet i vestenden. Nu ligger det nær at betragte grav¬ 
kisten som jættestuens gang, den del af jættestuen, som 
sidst er bleven benyttet til gravlægning og således ligger 
gravkistetidens folk nærmest. Skulde heri ikke ligge en 

naturlig forklaring af den omstændighed, at de sjællandske 
gravkister have adgangen fra østenden, hvormed også na¬ 
turlig følger, at den gravlagte kommer til at ligge med 
hovedet i vestenden. I den dobbelte gravkiste i Brydhøj 
måtte derfor også — da endestenen er fælles, den ene 
af kisterne få adgangen fra vest og. den gravlagte komme 
til at ligge med hovedet i østenden. Det kunde derfor 
synes rimeligt i den vanlige orientering af liget med an¬ 
sigtet mod øst, mod den opgående sol, ikke at se noget 
af kultus påbudt, men langt snarere deri at se en følge 
af kistens overlevering fra jættestuen med dens i øst ud¬ 
løbende gang. 

Da stenkisten ikke er tilgængelig, giver dette forhold 
også forklaringen af den omstændighed, at man der, så 
vidt jeg har kunnet bringe i erfaring, ikke har fundet de 
spor af bål, som jættestuerne så hyppig, og i den enkelte 
stue ofte gjentaget, bærer spor af. Kistens ringere dimen¬ 
sioner har umuliggjort bålet, og det hvad enten man vil 
se i det en offer- eller en rensningsild. 

Anderledes synes det at forholde sig med de jydske 
enkeltgrave, som desværre ikke have bevaret et eneste kra¬ 
nium eller andet ben. At dømme efter de kvindegrave, hvis 
halssmykker ere bevarede, have de gravlagte næsten uden 
undtagelse havt hovedet i gravens østende. Mændenes smukt 
formede stridsøxer af sten ligge alle i gravens vestlige del, 
og c. 400 mm. derfra ligger bæltestedets flækkekniv; øxen 
har da ligget ved højre skulder, og afstanden derfra til 
bæltestedet passer ret godt; den gravlagte har havt hovedet 
i vest; kvinderne lå på venstre, mændene på højre side, 
begge med ansigtet mod syd (dr. Blinkenberg). For de 
jydske grave er dette så gjennemgående, at det må have 
sin betydning. Skulde det være den begyndende soldyr¬ 
kelse, som bronzealderen snart efter lader til syne mere 
umiddelbart? 

De store stengrave lærer os ikke alene at kjende en 

vis meget betydelig fysisk, men også i ikke få tilfælde en 
kunstnerisk evne og bygningsteknisk dygtighed. Man har 
øje for velproportionerede og formskjønne'bygninger; man 
se blot den række smukke stenbygninger, som S. Mullers 
»Vor Oldtid« eller A. P. Madsens smukke raderinger i »Grav¬ 
høje og Gravfund fra Stenalderen i Danmark« frembyde. 

Men også i redskaberne, særlig i formningen af ler¬ 
karrene vise de store stengraves folk en skjønhedssans, 
som det vel er værd at lægge mærke til. »Vor Oldtid« 
indeholder pag. 139 en samling af lerkar, som i form så¬ 
vel som i ornamentering, hvad skjønhed angåer, nok kan 
tage det op med langt senere tiders keramiske frembrin¬ 
gelser. Og så huske man de simple midler, hvormed her 
er virket; ingen drejeskive har været benyttet. 

Hvem vil kunne frakjende de jydske parallelthugne flint¬ 
blade eller de mønske og sjællandske dolkblade formskjøn- 
hed, ikke at tale om den beundringsværdige evne til at be¬ 
handle flinten med næsten usvigelig sikkerhed i det til¬ 
sigtede hug. Og det samme gjælder om de mangeformede, 
fint og skjønt forarbejdede stridsøxer, som de jydske enkelt¬ 
grave have skjænket os. 

Hvad de meddelelser have at betyde, som stenalders¬ 
folket har nedlagt i de mange større og mindre grupper 
af skålformede fordybninger, der findes på fritliggende 
stene og på dyssernes overliggere som også i selve dysser¬ 
nes og i jættestuernes indre, vide vi ikke; at de må have 
en eller anden betydning, kan ikke betvivles, ligesålidt 
som at de høre til de store stengraves tid. De skålformede 
fordybninger, som i hundredvis findes på kammerets vægge 
i den bekjendte dysse ved Landerslev i Horns herred, må¬ 
ske også de, der findes på en sidesten i gangen til den 
store jættestue ved Nøbølle på Møn, ligesom de på yder- 
fladen af dysser og fritliggende sten, kan en vidtgående tviv¬ 
ler måske erklære for ikke hjemmehørende i stenalderen. 
Men bortset fra enkelte tidligere, mindre vel oplyste, men 

dog ret sikre fund, har stenkisten ved Bispebjerg mølle 
bragt et aldeles sikkert bevis for, at disse gådefulde tegn 
nå op i stenalderen. Den siden den sidste stenalders grav¬ 
lægning fra dolktiden fuldstændig urørte stenkiste var dæk¬ 
ket af 5 store sten; en af disse havde på den mod grav- 
rummet vendende flade 40 skålformede fordybninger. At 
vi her stå overfor en meddelelsesform kan vel ikke be- 
tvivles. Om man nogensinde vil vinde forståelsen af, hvad 
disse skåle skulle sige, er vel nok tvivlsomt. 

Endelig skal endnu fremhæves den intelligens og be¬ 
hændighed, som trepanationen er så slående vidnesbyrd om. 

Gravene have da lært os ikke så lidt om stenaldersfol¬ 
ket, om deres bygning og raceforhold, om deres behandling 
af de døde, om den etiske følelse og den religiøse fore¬ 
stilling, hvortil man deraf med føje kan slutte, om deres 
familieliv, deres ernæring, deres kunstfærdighed og læge- 
kyndighed, deres lidelser i levende live og tidlige død. 
Men hvorledes de levende boede, have gravene ikke lært 
os. Det synes mig ganske unaturligt at antage, at de 
stenaldersmennesker, som have bygget disse store og til 
vor tid bevarede stenbygninger til deres døde — Troldhøj 
jættestue er 13 m. lang, 2,8 m. bred og 2,a m. høj — at de 
skulde have boet i disse 3 højst 4 m. i diameter værende 
runde, halvt undeijordiske fletværk s hytter, som man har 
antaget for at være deres boliger. Amegruben og affalds¬ 
gruben, som vel i de fleste tilfælde have røbet »hyttens« 
tilværelse, lade næppe så megen plads tilbage af den 
7—12 m* store gulvflade, at 4—5 mennesker kunne stuves 
sammen der. Det er venteligt, at fremtiden på dette om¬ 
råde vil bringe mere rimelige fund frem. 

ALTERSTOLPER FRA JYDSKE LANDSBYKIRKER. 

BIDRAG TIL KIRKEUDSTYRETS OG TØMMERHÅNDVÆRKETS 

HISTORIE I MIDDELALDEREN. 

Af CHR. AXEL JENSEN. 

I Nationalmuseet bevares nu fire sæt ejendommelige, ind¬ 
byrdes beslægtede tømmerkonstruktioner fra fire jydske 
landsbykirker. 1892 modtog museet som gave de to stolper 
' fra Velling kirke i Hind herred, der tidligere har været om¬ 
talte her i Årbøgerne (1895, s. 392 1 ). Derefter fulgte i året 
1903 to lignende stolper med to tilhørende tværplanker fra 
Trans kirke i Vandfuld herred. 1904 erhværvedes endnu to 
stolper samt brudstykker af tværplanker fra Flade kirke på 
Mors, og 1908 hentedes to stolper fra Stauning kirke i Bøl- 
ling herred*. 

Når de fire tømmersæt kaldes alterstolper, be- 
rettiges dette navn allerede ved deres seneste brug. 
Vellingstolperne vides at have stået bag kirkens store renæs- 
sancealterlavle, og de tre senere fremdragne tømmersæt hav¬ 
de alle deres plads mellem alterbordet og korets østvæg og 
tjente ligeledes som støtter for altertavler fra renæssance¬ 
tiden. Flade-tavlen er af tidlig lutheransk type, formet om¬ 
trent som de sent-gotiske alterskabe, selv om den er bleven 
oppudset med barokke vinger og et helt moderne midt- 
billed; Trans-tavlen er af yngre protestantisk type, vistnok 

1 Museumsnr. D 2718. 

2 Museets henvendelser har i alle tre tilfælde mødt den største vel¬ 
vilje både hos de kirkelige autoriteter og hos kirketiendeejerne. Trans- 
tømmeret protokolnr. D 5436. Fladetømmeret D 5828. Stauningstolperne 
1) 6817. 

Ira 1655Stauningtavlen stammer fra begyndelsen af 1600- 
erne. Men det kan ikke være tvivl underkastet, at denne 
deres anvendelse ikke er den oprindelige; thi den gjorde 





Fig. 1. Trans. Målestok 1:20. 

mange af træværkets konstruktive enkeltheder 
betydningsløse og skjulte belt dets udsmyk¬ 
ning. Hertil kommer, at tømmerstykkerne alle¬ 
rede ved første øjekast synes langt ældre, og N 
uden sammenligningsmateriale kunde muse¬ 
umsdirektør Henry Petersen opstille Velling- \ • 

stolperne »blandt Minderne fra vor tidligste 
Middelalder«. Men dengang var det umuligt 
at give spørgsmålet om søjlernes ælde og op¬ 
rindelige brug noget afgørende svar, og først 
de senere fund kaster mere lys over gåden, så 
at disse fortidsminder lader sig nøjere tidsfæste 
og tydeligere forklare. 

For at nå til et resultat er det imidlertid 
foreløbig nødvendigt at se bort fra alle hypoteser og blot at 
betragte det bevarede træværk, en undersøgelse, der nød- 

1 Oluf Nielsen: Skodborg og Vandfuld Herreder, s. 518. 

vendigvis må blive indgående og omstændelig, fordi alle lire 
tømmersæt kun er brudstykker af større helheder. 

Det nyttede materiale er for alle 
stykkernes vedkommende egetræ, 
og intetsteds findes spor af oprin¬ 
delig farvegivning. 

Transtømmeret 1 er forholds¬ 
vis bedst bevaret og derfor mest 
oplysende (fig. 1-4). De te stolper er 
nu c. 255 cm. høje; men deres ne- 
derste ender er bortrådnede,således 
at taphullerne forneden nu er ufuld¬ 
stændige ; på stolpernes sidste plads 
i kirken var de stukket ned i jorden 
under korgulvet; de hvilede ikke 
på syldsten, og der sporedes under 
dem et lag af hensmuldret træ. I 
gennemsnit måler stolperne 23 X 
19 cm. Deres nedre del og hele 
den ene smalside er glat, men på 
den øvre del er de tre andre sider 
udstyrede med profiler, rundstave 
vexlende med tagformede led, dog 
således, at der mellem de større 
led er indskudt mindre, ryggede 
overgangsled. Profileringen er i 
det hele uregelmæssig, de tagfor- 
mede led har en meget forskellig 
størrelse, og enkelte af dem er 
karnisagtigt formede. I konstruk¬ 
tion svarer de to stolper nøje til 
Fig. 2. Trans. hinanden. De talrige taphuller er 


1 Dettes arkæologiske værdi er, såvidt mig bekendt, først set af byg¬ 
ningsinspektør Vilh. Petersen, Odense, der besøgte Trans kirke 1895 og 
derefter strax meddelte museet sin iagttagelse. 

alle gjorte på samme måde, først udborede og derefter tilhug¬ 
gede, og de er fordelte i samme antal på hver af stolperne. 
Den ene bredside (tig. 1) har fire taphuller, af hvilke de tre, 
der sidder omtrent i stolpefladens midtlinje, sikkert er oprin¬ 
delige ; i det øverste og det nederste af disse har der ligget 
fornaglede planker, mens det midterste ikke har noget spor 
af nagle; det fjerde, der er langt grovere indhugget end de 
andre, sidder nærmere randen, nøjes med et lille skråt nagle¬ 
hul og stammer uden tvivl fra en senere omdannelse. 1 de 
profilerede smalsider (fig. 2) findes et mindre, skråt opadrettet 
taphul, og stolpernes hoveder er gennembrudt af to store 
taphuller, som går tværs igennem træet fra den ene smal¬ 


side til den anden. 

De to tværplan¬ 
ker er 5 til 7 cm. 
tykke, 27 cm. høje 
og 190 cm. lange; 
deres ene ende, der 
er bestemt til ind- 



Fig. 3. Trans. 1:40. 


tapning, er fuldstændig bevaret, den anden er råt af hug¬ 
get. Men længden har næppe været meget større end nu; 
trods forhugningerne er der bevaret nok til at vise, at den 
ejendommelige buerække, hvori den øverste planke er ud¬ 
tunget, ikke har rummet mere end fire bueslag; derimod 
lader det sig ikke sikkert afgøre, om de afhuggede enders 
glatte flader har gjort tjeneste som tapper. Mellem buefød¬ 
derne er der indboret småhuller, som trods flere unøjagtig¬ 
heder svarer til lignende huller i den nedre plankes over¬ 
kant, og hvori der sikkert har siddet småsøjler. Plankernes 
forsider er smykkede med enkle profiler og med mærkelige, 
af små kvartcylindre sammensatte bånd, og langs bueran¬ 
dene findes fordybede riller. Bagsiderne derimod er tarve¬ 
ligere udstyrede; kun ved den af huggede ende af den nedre 
planke ses konturerne af et næsten ødelagt, oprindelig op- 

Aarb. f. nord. Oldk. og Hist. 1911. 24 

højet bånd, som nedefra slynger sig op mod plankens over¬ 
kant (fig. 3). 

Dengang tømmeret blev hentet fra kirken til museet, var 
plankerne og den ene stolpe forbundne, således som billedet 
fig. 2 viser, og tapperne var fornaglede med to svære træ- 
nagler. De afhuggede plankeender var stukket ind i den 
anden stolpe uden fornagling, selve stolperne var klemt 
inde mellem alterbordspanelet og korets østvæg, de glatte 
smalsider vendte henholdsvis mod nord og syd, og synlig 
var i virkeligheden kun det nederste parti af de stolpesider, 
der var vendte mod vest. Måske for ikke at falde for meget 
i øjnene var deres profileringer derfor råt afglattede, og tvær¬ 
stykkernes prydelser, der var vendt mod øst, var så godt 
skjulte, at de først opdagedes, da den ene af stolperne var 
fjærnet fra sin plads. 

Selv om alle gallerisøjlerne er forsvundne, og selv om et 
træstykke, der har forbundet stolpens skråt opadrettede tap¬ 
hul med et skråt nedadrettet taphul i den nederste plankes 
underside, ligeledes er gået tabt, er det dog givet, at de be¬ 
varede plankeender fra første færd er beregnede for den 
stolpe, hvori de lå ved nedtageisen. Her passer de fuldstæn¬ 
digt, og i den anden stolpe kan de ikke tænkes anbragte, 
fordi dennes øverste taphul ikke har haft een, men to nag¬ 
ler, og fordi de er for svære til overhovedet at kunne føres 
ind i dennes taphuller. Plankernes rigest smykkede sider 
kommer således til at vise samme vej som de mange tap¬ 
huller på stolpens bredside, og da de to stolper er ganske 
symmetriske og derfor sikkert har korresponderet med hin¬ 
anden (ikke blot de oprindelige taphuller, men også det se¬ 
nere indhuggede par stemmer nøje overens), må tømmeret 
have hørt til en opstilling, hvis dekoration især pegede indad. 
Denne slutning stadfæstes ved en anden, hidtil uomtalt en¬ 
kelthed. På den øverste af de bevarede planker er nemlig 
den bageste overkant af det lille stykke, der rager udenfor 
stolpens glatte smalside, afskrånet, og i skråfladen er ind- 

boret et lille naglehul, ligesom der nær den af huggede 
plankeende, netop på det sted, hvor buerækken standser, 
findes rester af et ganske lignende, skråtstillet naglehul. 
Desuden er begge stolpehovederne i overensstemmelse her¬ 
med stærkest afskrånede på de bredsider, der ikke har tap¬ 
huller. Alt tilhobe kan kun forklares ved, at opstillingen 
oprindeligt har båret et spinkelt saddeltag, hvis mønning 



har været parallel med tværplankerne, og man må i den 
anden stolpe tænke sig et buegalleri svarende til det be¬ 
varede (sml. fig. 4). 

Videre er det rimeligt, at stolpernes glatte smalsider har 
været skjulte, f. ex. fordi de har været stillede op ad en væg, 
og ind under taget kan man hverken være kommen mellem 
de bevarede stolper, hvor tre-fire forsvarlige tværplanker har 
spærret passagen, eller under buegallerierne, hvor de lange 
skråbånd vilde være til stor gene. Man må have passeret 
den fjerde side, der må nødvendigvis have været fire stol¬ 
per, og hele opstillingen kan ikke have sluttet sig til en byg¬ 
ning, men kan kun have dannet en selvstændig, ejendomme- 

14* 

lig tømmergalge, som væsentlig har været beregnet til at ses 
indefra og fra den nu forsvundne, forreste del. 

Vellingstolperne 1 (tig. 5) er meget mere beslægtede 
med Transtømmeret; de er lidt højere (270 cm.) og lidt 
sværere (21X29 cm.), men de er profilerede på omtrent 
samme måde, og de er gennembrudte af lignende taphuller, 
på smalsiden øverst to, som går gennem hele stolpen, og 
hvori der har været fornaglet tværstykker, som i konstruk¬ 
tiv henseende har svaret til plankerne fra Trans, længere 
nede et mindre, blindt og ikke fornaglet taphul, hvori der 
nu sidder en nyere fyrreklods, og på bredsiderne forneden 
to større taphuller, hvori der har været fornaglet ret svære 
planker. I mange småting er der den nøjeste overensstem¬ 
melse; man genfinder på begge stolpepar en så karakteri¬ 
stisk enkelthed som den glatte glideflade under det nederste 
af de gennemløbende taphuller, og begge steder ses denne 
detalje kun på den ene af de bevarede stolper. Men der er 
også mange små forskelligheder. Taphullernes indbyrdes 
afstand er ret varierende, et par steder har der i Velling¬ 
stolperne været inddrevet nagler, som ikke slutter sig til 
taphuller, alle fire stolpesider er profilerede, profilernes 
rundstave er bredere og fladere, og fra Trans kender vi ikke 
de korte eller længere midtbånd, der hist og her afbryder 
de vandrette led. Endelig er Vellingstolpernes nederste del 
ikke ganske glat, men på den af bredsiderne, som ikke er 
gennembrudt af taphuller, findes på hjørnerne små, skarpt- 
snoede rundstave, dog således, at den mest ødelagte stolpe 
kun synes at have denne prydelse på det ene hjørne, mens 
den bedre bevarede har to. Man kunde fristes til at anse 
disse rundstavsmykkede sider som forsider, men sandsyn¬ 
ligere er det, at Vellingstolperne ikke blot har hørt til en 

1 Afbildede i Ældre nordisk Architektur, IV Saml., I Række, Blad 13. 
(Tegning af V. Koch). Det i Arb. for nord. Oldk. 1895 publ. billed er ikke 
korrekt. — Om enkelthederne med hensyn til stolpernes anbringelse bag 
altertavlen findes ingen sikre oplysninger. 

lignende tømmergalge som træværket fra Trans, men også 
har indtaget samme plads i opstillingen. De rundstav- 



Fig. 5. Velling. 1:20. 


smykkede sider vil da blive ydersiderne, hvad der stemmer 
med, at stolpehovederne netop på disse er stærkere afskrå- 

nede, og at profilerne på de sider, som i så fald vil blive bag¬ 
sider, standser noget højere oppe end på de tre andre sider. 

Stauning-stolperne (fig. 6) repræsenterer en ny og 
afvigende form. De er kun omtr. 250 cm. høje; tykkelsen 
er 18 X 12 cm. I hvert stolpehoved findes et åbent taphul, 
som aldrig har været fornaglet, men hvis planke må have 
været fastholdt af et skråstykke, der nedadtil har været fast¬ 
sømmet til stolpen i en svalehaleformet forbindelse. Noget 
under stolpehovedet er der gennem tømmeret drevet to nag¬ 
ler, som viser sig på smalsiderne. I de samme bredsider, 
hvori svalehalefordybningerne findes, er der noget under 
midten boret og udstukket huller til et vandret liggende 
brædt, der synes at have forenet de to stolper, og til dettes 
underside må der have sluttet sig et andet, lodretstående, 
omtr. 37 cm. højt brædt, som har været indstukket i noter 
og fornaglet med to eller tre nagler. Endelig spores der for¬ 
neden fordybninger til pålagte, ikke fornaglede planker, der 
har sluttet sig til de samme bredsider som de øvre plankers 
skråbånd. At de også har peget i samme retning, derpå ty¬ 
der konturerne af et svalehale-udhug, som skimtes på en af 
de modsatte bredsider, og hvori der har siddet et nedad¬ 
gående skråstykke, som nødvendigvis må have sluttet sig 
til fodplankerne. På den anden stolpe er dette parti så øde¬ 
lagt, at end ikke udhuggets bundflade er bevaret, men der 
kan næppe være tvivl om, at forbindelsesleddet også har 
været tilstede her. 

I dekorativ henseende er Stauningstolperne ganske selv¬ 
stændige overfor de to førstnævnte sæt. Deres mest ejen¬ 
dommelige karaktertræk er den indsnævrere »stolpemidie«, 
hvor tømmeret er tilhugget således, at der dannes en kort 
cylinder, som har sine cirkelskiver i tømmerets bredsider; 
på taphulsiderne træder skiverandene frem foran de nær¬ 
mest omgivende stolpeflader; på de andre sider ligger hele 
stolpefladen i samme flugt. Men til gengæld findes der her 
en anden dekoration, nemlig indridsede linjer, der på den 

ene stolpe danner en sexoddet cirkelstjerne, mens den anden 
nøjes med et enkelt cirkelslag. Også andetsteds på tømme- 



Kig. 6. Stauning. 1:20. 

ret findes lignende, svagt fordybede streger. En stump af 
et cirkelslag ovenover en af svalehalerne kunde næsten se 
ud, som det var et mislykket forarbejde til en påtænkt og 

atter opgivet profilering. Men langs yderlinjerne findes hist 
og her dobbeltlinjer, der har en umiskendelig dekorativ ka¬ 
rakter. De fremtræder tydeligt nok 
under cirkelstjernen, og på den an¬ 
den stolpe forekommer de over cy¬ 
linderens cirkelslag samt på begge 
smalsider. Fordelingen synes mær¬ 
kelig uregelmæssig, men der må 
rigtignok tilføjes, at stolpernes nu¬ 
værende tilstand i allerhøjeste grad 
gør det vanskeligt at følge de simple 
prj'delser. De nederste halvdele er 
frygteligt mishandlede, da de var 
klemt inde i udhug mellem korvæggen og stenalter¬ 
bordet og derfor både forhuggede og forrådnede, og 
de øverste halvdele er ganske vist friske i træet, men 
to af smalsiderne er dog bievne afglattede. Muligvis 
er dette gjort i ret gammel tid; det kunde hænge 
sammen med, at stolperne efter brandspor at døm- 
me har været udsat for ild, og det kan i al fald ikke 
forklares ud fra deres sidste placering i kirken, da 
de stod med bredsiderne i øst og vest, således at 
cirkelstjernestolpen var den nordligste, og således 
at taphulsiderne vendte indad mod væggen. 

Denne ordning er mindst lige så urimelig som 
den, vi så i Trans kirke. Atter her må stolperne 
have hørt til en større helhed, og trods den særegne 
dekoration, trods alle konstruktive ejendommelig¬ 
heder taler meget for, at helheden har lignet de 
andre sæt. Stiller man de to taphulsider mod hin¬ 
anden, således som tegningen viser, vil det let ses, 
at overensstemmelsen med Transtømmeret ikke er 
ringe. Og et lille, hidtil uomtalt træk knytter Stau- 
ningstolperne særligt nøje sammen med de andre stolpepar. 
Skønt de, midjen fraregnet, har været glatte, er hovederne 

her dog formede på samme måde som i Trans og i Velling, 
inderpartiet fladt, yderpartiet afskrånet. Med andre ord, 


også disse stolper synes at have været 
de bageste i en tømmergalge, som har 
båret et let saddeltag. 

Træværket fra Flade kirke (fig. 
7*8) er i virkeligheden langt mere afvigen¬ 
de. Stolperne har omtrent samme højde 
som dem fra Stauning, men de er spink- 
lere (14 X 14 cm.). Forbindelsesleddene 
er færre og udsmykningen grovere. På 
begge stolperne ses omtrent midtvejs på 

m 

den ene side en fordybning til påbladede 
svalehaler af en forbindelsesplanke; på 
de modstående sider findes noget højere 
oppe et langt taphul uden fornagling, 
men med nedad og indad skrånende 
bund, og langs de samme siders hjørner 
er udskåret grove tovsnoninger. Foroven 
ender stolperne i en tap, hvorpå der ved 
nedtageisen var fornaglet to tvær plan ker, 
18 cm. høje, 8 cm. brede og nu c. 75 cm. 
lange. Nær foran taphullet er de afsavede, 
og de bageste endeflader er ret stærkt for¬ 
rådnede. På den ene af deres underkan¬ 
ter er udskåret tovsnoninger af lignende 
art som på stolperne, men tættere eller 
endogså dobbeltsnoede, og de samme 
plankesiders overkant er afskrånet, dog 
således, at skråkanten tæt ved den bort- 
rådnede endeflade afbrydes ved et ret¬ 
vinklet fremspring, hvori der, i det mind¬ 
ste i den ene af plankerne, findes et lille, 
lodretstillet naglehul. 



Fig. 8. Flade. 


Tømmerværket var i kirken opstillet således, at de ud- 

skårne stolpesider vendte mod vest og dækkedes af alter¬ 
tavlens bagklædning, mens svalehaleindsnittene var for¬ 
bundne med et nyere fyrretræsbrædt. Tværstykkerne pe¬ 
gede mod øst, støttede sig på korets østvæg og vendte de 
dekorerede sider imod hinanden. Er denne forbindelse mel¬ 
lem stolper og planker oprindelig, viser den, at de sidstes 
udsmykning har vendt indad ganske ligesom i Trans, idet 
højre og venstre stolpe lader sig bestemme ved svalehale¬ 
snittenes form. Også dekorationen på forsiderne viser, at 
stolperne har været opstillede symmetrisk, således som teg¬ 
ningen viser; da der ikke kan have været gang imellem 
dem, og da der i forsidens taphuller må have siddet et skråt 
opadrettet træstykke, ses det, at Fladetømmeret, der ved 
første øjekast ser så fremmedartet ud, kan have hørt til en 
lignende opstilling som de andre sæt, og at det i så fald også 
her er den bageste del af tømmergalgen, der er bevaret 1 2 . 

Så langt har det været muligt at nå udelukkende ved en 
nøje undersøgelse af selve træværket, for at komme videre 
frem er det nu nødvendigt at opsøge beslægtede former og 
at skaffe et sammen ligningsstof til veje. 

Lettest lykkes dette for ornamenternes vedkommende. 
En sammenstilling af buer og rundstave (skiver) som på 
Transplankerne er karakteristisk for den senere romanske 
stil og træffes hverken før eller senere. Motivet findes så 
hyppigt i nordisk stenarkitektur, at man kan følge dets ty¬ 
pologiske udvikling. Arkitekt V. Koch har i indledningen 
til »Sallinglands Kirker« (andet bind) fremdraget en række 
exempler, og flere andre kan nævnes*. En halvcirkelbue 
med tre rundstave, den simpleste form, er således repræsen¬ 
teret ved Virring kirkes korbue 3 , og ganske samme form 
har de små arkadebuer på apsis i Hammer kirke ved Vor- 

1 En anden mulighed er nævnt s. 231. 

2 Her forbigås dog rundbuer, som kun er smykkede med en en¬ 
kelt skive. 

8 Årbøger 1895. s. 233. 

dingborg. Kløverbuen sammen med rundstave træffes på 
en tympanon i Pedersborg kirke samt i fruerstuedøren på 
Glimminge, hvis overligger må stamme fra en ældre byg¬ 
ning 1 , en lignende sammensat bue (to stigende rundbuer og 

f 

en spidsbue) findes i Roskilde domkirke på den mur ud mod 
Oluf Mortensens våbenhus, der lukker for buen ud til det 
planlagte nordre sideskib *, og rigere sammensatte former, 
med mange små bueslag, er almindelige i gullandske kirke¬ 
portaler, f. ex. i Visby Helligåndskirke, i Othem, Øja og 
Nordlunda 3 . Fra Norge kan nævnes prydværket over et 
vindue i Stiklestad kirke 4 . Også udført i træ træffes motivet 
et par gange, dels på en lille gullandsk kirkepengetavle, der 
nu bevares i Nationalmuseet i Stokholm 6 , dels på klokke¬ 
tårnet ved Nørrebrarup kirke i Angel, der siges at være byg¬ 
get i 13—14de århundrede 6 . Intet af de nordiske stykker er 
dog dateret på år, og vil man finde en nøje tidsfæstet træ¬ 
bue af lignende art, må man søge helt ned til Schlesien, 
hvor en portalbue på den 1315 byggede Lubbom kirke har 
samme form som de yngre gullandske kirkedøre 7 . 

Da motivet således i vor romanske stenarkitektur træffes 
i simplere former og mere udviklet i tidligt gotiske arbejder, 
må Transtømmeret efter al rimelighed høre hjem¬ 
me engang i det 13de århundrede, selv om man må 
regne med den mulighed, at Vestjylland dengang, ligesom 
senere, fastholdt gammeldags former med stor sej hed 8 . 

1 Ældre nordisk Arkitektur. Saml. III, Række II, Bl. 7. — Løffler: 
Stiftslandsbykirker. PI. 8. 

* Storcks Opmål, af Roskilde Domkirke. PI. XXII. 

8 Ambrosiani: Medeltida kyrklig byggnadskonst i Sverige, s. 52. 

4 Harry Fett: Norges Kirker i Middelalderen, s. 63. 

6 Zeitschrift f. christl. Kunst XI, s. 143. 

8 Haupt: Bau- und Kunstdenkmåler der Provinz Schleswig-Holstein 
II, s. 249. 

7 Dietrichson: De norske Stavkirker, s. 135. — Rudolf Wesser: Der 
Holzbau (1903), s. 29. 

8 Beslægtede prydelser forekommer desuden i svenske romanske tag¬ 
værker (Otto Janse: Om forna takkonstruktioner i nogra Østgotakyrkor, 

Denne datering modsiges ikke af andre detaljer. Det 
svungne ornament på den nedre Transplankes yderside kan 
tænkes suppleret i lighed med de tidligt middelalderlige 
dyreslyng, der findes på korets tagrem i Kumlaby kirke 1 . 
Stolpernes profiler har deres sidestykker i anden romansk 
kunst; lignende led, omend i enklere former, forekommer 
på adskillige fodstykker af romanske døbefonte (f. ex. fonten 
i Ballerup ved København), og yderligere er en vexlen 
mellem tagformede og rundede led meget almindelig i vand¬ 
rette bånd på vore romanske teglstensbygninger. Disse vel¬ 
kendte bygningsled leder også tanken hen på Transplan¬ 
kernes vandrette led med afrundede tænder, hvortil der 
virkelig findes paralleller på enkelte andre sentromanske 
træskulpturer 2 . Hvad tovsnoninger angår, forekommer de 
som bekendt i stort tal på romansk stenskulptur og på 
vore kobberdrevne antemensaler, og selv de skarpe sno¬ 
ninger, der er så almindelige i den senere middelalders 
snedkerarbejder, træffes i romansk tid; udførte i træ fore¬ 
kommer de således allerede på gesimsbjælkerne fra Vrig- 
stad kirke i Sverige, der stammer fra 1100’erne, samt på 
reliefrækken fra Nørre-Haksted 3 . Noget lignende gælder 
Stauningstolpernes cirkelstjerne, et motiv, der hyppigt fore¬ 
kommer i den senere middelalder, og som kan være van¬ 
skeligt at tidsfæste, da det hører sammen med det evigt 
levende karvesnit. Men til gengæld minder stolpernes hoved- 

Svensk Fornminnesforenings Tidskrift XI. s. 313). ja, selv i gammeldan¬ 
ske kirker i Skåne (velvillig meddelelse fra arkitekt Th. Wåhlin, Lund; 
sml. Årbøger 1905, s. 118 f.). En Qærnere lighed viser buerne over relief¬ 
rækken i Nørre-Haksted (Årbøger 1901. Ivar Hertzsprung: Et Par sønder- 
jydske Træskærerarbejder). 

1 Ældre svensk Architectur 1909. Hefte I. 

* Krucifixgruppe i Højer kirke, Sønderjylland. — Korstavle i S. Maria 
zur Hohe i Soest (Bau- und Kunstdenkmåler von Westfalen. Kreis. Soest. 
S. 121 og tavle 84). 

8 I Årbøger 1901, s. 8, har Hertzsprung nævnt en række exempler på 
motivets forekomst. Sml. også det romanske lektorium i Kinn (H. Fett: 
Norges Kirker i Middelalderen, s. 27). 

form om talrige romanske småsøjler, der har cylinderskiver 
midt på skaftet; således kan de jævnføres med den ganske 
vist langt mere kultiverede træsøjle i Bjerning kirke ved Ha¬ 
derslev 1 , og endnu nærmere er deres slægtskab med pila- 
strene på et alterkrucifix fra Øster Tørslev kirke ved Randers, 
der iøvrigt i sine hovedformer minder om de kobberdrevne 
alteropsatser fra romansk tid. 

Allerede af de nævnte exempler vil det fremgå, at vi her¬ 
hjemme af tømmerværk fra den ældre middelalder kun har 
lidet tilbage. 1 det nuværende Danmark kan ikke nævnes 
stort andet end plankevæggen i Gåsetårnet på Vordingborg 2 3 
samt enkelte, romanske tagværker uden ornamentering. Der¬ 
imod er der bevaret ikke så få træskulpturer, og på grænsen 
mellem snedker- og tømmerhåndværk står de umalede ege¬ 
træsflager, der danner skelettet i vore mærkelige, kobber¬ 
drevne alterprydelser fra den ældre middelalder 8 .1 snitværk 
og i konstruktion minder disse om alterstolperne, og træets 
overflade har samme karakter, mens de malede træfigurer 
ofte er bedre bevarede. Hist og her, især på de lodrette flader, 
hvor fugtigheden hurtigt kunde løbe bort, er træet endnu 
meget glat og jævnt; men på andre steder er de blødere dele 
smuldrede bort, så at egetræets hårde spejl giver overfladen 
en ru og ujævn karakter. Det ligger derfor nær at antage, 
at alterstolperne alle dage har været anbragte inde i kirke¬ 
bygningerne, og i så fald er der kun en plads, hvor de kan 
tænkes opstillede, nemlig i koret omkring alterets stenbord, 
som i fattigere kirker, hvor man ikke havde råd til at be¬ 
koste alterprydelser af metal, selv kunde være smykket med 
egetræsantemensaler eller andre egetræsprydelser 4 * * . 


1 Haupt: Bau- und Kunstdenkmåler Schleswig-Holsteins I, s. 344. 

* Årbøger 1899, s. 146. 

3 Jvfr. Bernhard Olsen: Tidsskrift for Kunstindustri 1898, s. 140. 

4 Foruden Øster-Tørslev krucifixet kan nævnes alterbordsforsiderne i 

Bjergby (Vendsyssel) og Borgbjerg (ved Holstebro). Jvfr. Bau- und Kunst¬ 

denkmåler von Westfalen. Kreis Soest, s. 129. 

I reglen er sådanne stykker udskårne eller primitivt sned¬ 
krede, og man vil her måske tvivlende spørge, om det virke¬ 
lig er muligt, at man har villet bruge grovt tømmerværk til 
pryd for alteret. Derfor er det heldigt, at der foruden de fire, 
hidtil nævnte sæt er fundet endnu et par stolper, som tilhører 
en nogen anden type, og hvis forklaring er langt mindre om¬ 
tvistelig (fig. 9). 

De stammer fra Ves ter-Ny kirke i Skads herred (Ribe 
amt). Indtil 1904 stod de upåagtede og uforståede bag kir¬ 
kens store, fra 1637 stammende altertavle, men da der så 
skulde skaffes plads for en ny servante, blev de fjærnede og 
lagte ud på kirkegården, hvor de vilde være gåede til grunde, 
hvis de ikke var blevet fundne af Nationalmuseets udsending. 
De blev nu erhvervede for museet *, og skønt de allerede 
havde lidt en del ved en vinters ophold i fri luft, er dog alt 
væsentligt bevaret. 

To stolper, 230 cm. høje (de nedre ender er forrådnede), 
forbindes ved en 142 cm. lang tværbjælke, hvis tapper har 
været fornaglede. Selve stolperne er over tværbjælken spir¬ 
formede; de ender i svære knopper eller rettere tærninger 
med afskrånede hjørner, og lidt under disse har de en slags 
kraver, firkantede, flade træskiver, hvis kanter er prydede 
med dobbelt rundstav. Forneden, hvor stolperne har deres 
fulde tykkelse, er de yderste forkanter afskrånede, og over¬ 
gangen fra skråkanten til spiret formidles ved en lille, skarp, 
nedadvendt.tunge; indadtil er tømmeret fuldkantet, når und¬ 
tages, at der nærmest under tværbjælken findes en fals, som 
svarer til en lignende fals i dennes underkant, og som viser, 
at der her må have været anbragt et lodret stillet brædt. 
Af taphuller findes der endnu et par, indstemmede i bag¬ 
siden noget under tværbjælken og bestemte til fornagling af 
tømmer af omtrent samme dimensioner som denne. Med de 
foregående stolpesæt for øje kunde man da tænke sig, at de 

1 Atter her mødte Nationalmuseet den største imødekommenhed hos 
de kirkelige autoriteter. — Inventarnr. D 5927. 

havde været de forreste stolper i en tømmeropstilling. Men 
dette er dog lidet sandsynligt, og langt rimeligere bliver det 
at forklare det nu forsvundne brædt som et superfrontale, 
der har hævet sig over alterbordets bagkant og har været 



smykket med malerier eller snitværk. Trods forrådning og 
forhugninger spores der også midt i tværbjælkens overside 
rester af et lille borehul, hvori der kan have siddet et opret¬ 
stående træstykke, og tænker man sig her anbragt et krucifix, 
bliver ligheden med de metaldrevne, romanske superfron- 

taler og med krucifixet i Øster-Tørslev ikke ringe 1 . Særligt 
slående er overensstemmelserne mellem Vester* Ny kirkestol* 
perne og Broddetorpantemensalet i det svenske National¬ 
museum, hvis metalklædte superfrontale flankeres af to spir, 
som ganske vist er meget korte, men som ender i terninger 
helt svarende til de jydske stolpers 2 . Det er da klart, at vi her 
står overfor en virkelig alterprydelse, hvis spirformer henfører 
den til 1200’erne eller senest til begyndelsen af 1300’erne 3 , 
og som således på forhånd støtter et forsøg på at forklare de 
fire andre sæt som hørende til alterets udstyr 4 . 

Det er bekendt, at den ældre kristne kirke yndede at an¬ 
bringe et ciborium (sædvanligt forklaret af xificogiov, bæger, 
hylster) over hovedalteret, et tag, hvilende på fire søjler, der 
stod for hver sit hjørne af mensa 6 . Man har sikkert villet 
skytte og smykke det allerhelligste ved at rejse et tempel i 
templet, som på en gang kunde dække og fremhæve alter¬ 
bordet og tillige ved sin lighed med antikke gravbygninger 
minde om, at alteret, hvori der jo nedlagdes relikvier, var 
helgenmartyrernes hvilested. Sandsynligvis kan ciborierne 
endda direkte afledes fra den bygning, der stod over Kristi 
grav i Jerusalem, og ligheden med det syriske ord kebora, 
grav, er slående 6 . Stundom har man nyttet søjlebygningen 

1 1 så tilfælde må det tømmer, der har siddet i bagsiderne, have tjent 
som afstivning mod østvæggen (sml. s. 231). 

* B. Sahlin: Altarprydnaden från Broddetorps kyrka. Svenska Forn- 
minnesfOreningens Tidskrift VIII, s. 24 f. 

8 Gotiske spir er regelmæssigt langt finere, men beslægtede tømmer¬ 
former kan dog nævnes (hus i Marburg 1320, C. Schåfer: Die Holzarchi- 
tectur Deutschlands, 1889). 

4 Efter velvillig meddelelse fra amanuensis Sune Ambrosiani, Stock¬ 
holm , findes et noget beslægtet spir i Museum fur vaterlånd. Alterth. i 
Hannover, og som alterspir kan måske også en udskåren, tidliggotisk 
stolpe i Doberan have tjent (Schlie: Denkmåler Meklenburg-Schwerins. 
III, s. 623). 

6 Sml. foruden almindelige liturgiske og kirkearkæologiske håndbøger 
Laib & Schwarz: Studien uber die Geschichte des christl. Altars (Stutt- 
gart 1857) samt A. Schmid: Der christl. Altar (Regensburg 1871). 

6 Sml. J. L. Heiberg: Den hellige Grav. Tilskueren 1910, s. 31. 

på anden måde, idet man under taget har ophængt pyxis, 
hostiegemmet med det indviede brød 1 2 * , og i det mindste i 
-occidenten har man ofte mellem søjlerne anbragt tæpper, 
tetravela, der droges til side under messetjenesten*. Der 
nævnes i 5—7de århundrede ciborier både af træ, sten, malm 
og sølv, og fra tiden efter 800 kendes talrige, fuldstændigt 
bevarede stenciborier i Italien, hvor typen aldrig helt er gået 
af brug. Norden for Alperne var ciborierne almindelige på 
Karolingertiden s . Således påbød Karl den store 789, at der 
over altrene skulde anbringes et tag og tavleværk. Alkuin 
klager i begyndelsen af følgende århundrede over, at han på 
flere steder havde fundet altre uden tag, tilsnavsede af fugle 
og hunde 4 * , og fra tiden henimod 900 har vi en nøjere be¬ 
skrivelse af £t sådant ciborium, som bisp Gebhard af Kon- 
stanz opstillede i Petershausen. Det bestod af fire egetræs¬ 
søjler, udsnittede som vinranker og beklædte med sølv; de 
bar fire metalbeslåede buer og ei stort, fladt, ligeledes metal- 
beslået tag, smykket med billeder af de fire evangelister; over 
en åbning i taget var anbragt en firkantet kasse med fire 
drejede, forgyldte træsøjler, og det hele kronedes af et billed 
af det guds lam 6 . 

Endnu i 12te og delvis i 13de århundrede holdt brugen 
af ciborier sig. De nævnes således i Clunys klosterordning 
og af Bernhard af Clairvaux 6 , og Honorius fra Autun om¬ 
taler dem som »propitiatorier«, der anbringes over alteret 7 . 

1 Sml. særligt Felix Raible: Der Tabernakel einst und jetzt. (Freiburg 
1908), s. 162 f. 

2 Holtzinger: Altchristl. Architektur (1889), s. 133 f. 

8 Schlosser: Schriftquellen zur Geschichte der karolingischen Kunst. 
Quellenschriften ffir Kunstgeschichte. Neue Folge IV. (Registeret). Sml. 
også Rohault de Fleury: La messe. I. Planche IV ff. 

4 Schmid: Altar, s. 14. 

6 Schlosser: Quellenbuch zur Kunstgeschichte des abendi. Mittelalters 
(Quellenschriften f. Kunstgeschichte. Neue Folge. VII) s. 232. 

8 Ducange: Gloss. Lat. (artiklerne ciborium og reclinatorium). 

7 Migne, Patr. Lat., bind 172, s. 587. 

Aarb. f. nord. Oldk. og Hist. 1911. 15 

I årene efter 1174 opstilledes i Canterbury-katedralen ikke 
mindre end tre ciborier 1 , og endnu så sent som ved 1270 
skildrede en tysk digter Graltemplets altere i linjer, der viser, 
at datidens mennesker, når de i fantasien vilde udmale sig 
et pragtfuldt udstyret alter, ikke blot tænkte på helgenskrin, 
tavler og kostbare billeder, men også på et ciborium med ge¬ 
sims og grønt fløjl, der svævede over alteret for at beskytte 
det mod støv, og sikkert også på mekanismer med svævende 
hostiegemmer*: 


Aller zierde wunder trugen die altære 
uf jegllchem besunder kefse 8 , taveln, bilde kostebære 
stunden und dazu ein rich ziborie 

gesimset uber houbet vil manigem liimelkind ze ricber 

glorie. 


Samit, der grune gebete, 
ob ie dem alter swebete, 


gesniten uber ringen 

fur den stoup, und swenne der 

priester singen 


wélt, so wart ein borte aldå gezucket 

ein tube 4 einn engel bråhte der kora uz dem gewelbe 

herab geflucket. 


Dog var det 13de århundrede en overgangstid, hvori for¬ 
merne mødtes og kæmpede om herredømmet. Det ses bl. a. 
hos Durandus (f 1296), der i sit værk Rationale divinorum 
officiorum både omtaler altere, hvor præsten står med an¬ 
sigtet mod menigheden, og altere med tavler og billeder 6 . 
Oplysende for forholdene er en række tyske bestemmelser 
fra århundredets slutning. Synoden i Munster 1279 og Koln 
1280 fastslog, at der i det mindste skulde udspændes en hvid 
lærredshimmel over alteret for at beskytte det mod nedfal¬ 
dende smuds 6 , og i Luttich fornyede man 1287 ældre be- 

1 Schlosser: Quellenbuch, s. 262. 

* Den yngre Titurel, af Albrecht von Scharfenberg. Sml. Schlosser: 
Quellenbuch, s. 302. 

8 Relikvieskrin. 

4 Due. 

6 Sauer: Symbolik des Kirchengebåudes. Freiburg 1902, s. 155 f. 

6 Laib und Schwarz: Studien, s. 58. — Otte: Handbuch (5 Aufl.)I,s.l40. 

stemmelser, hvorefter alteret skulde lukkes for siderne, men 
ikke fortil, med gardiner 1 2 . Disse exempler tyder på, at ci- 
borietypen nu var i fuld opløsning. Stundom reduceredes 
den enten til baldakiner eller, som det var skik i Frankrig, 
til fritstående søjler og gardiner uden tag. Stundom anbragte 
man ciboriet bag alteret som dække over et relikvieskrin, og 
det synes da, som det er voxet sammen med det lave, ro¬ 
manske superfrontale til en virkelig altertavle *. Den stigende 
helgendyrkelse og de nye former for nadvercelebrationen 
hånd i hånd med lysten til at se billeder på alteret gav da 
ciborierne dødsstødet, og i løbet af 14—15de århundrede blev 
de gotiske altertavler så godt som eneherskende. 

Altertavlens sejr, der var fuldstændigst i Nordeuropa, kan 
forklare, at der netop i landene norden for Alperne er bevaret 
yderst lidt af ciborielignende alterudstyr. Når der ses bort 
fra billedlige fremstillinger, kendes der i Frankrig og Tysk¬ 
land kun enkelte stenciborier, alle, selv et af de ældste, der 
findes i en korsarm i Hainersleben og viser typiske over¬ 
gangsformer mellem romansk og gotisk stil, stående over 
sidealtere 3 . Det er derfor forståeligt, at de exempler, der kan 
hentes her fra Skandinavien, kun er få og spredte. I Sverige 
har Hildebrand påvist rester af et muret hjørnealter i Drot¬ 
tens kirke i Visby, der vel har haft pyramidetag, men ellers 
i hovedtrækkene minder om Hamersleben-ciboriet 4 , og som 
en art ciborium kan man vistnok også forklare de mærke¬ 
lige egetræsstolper fra Husaby kirke, der for nogle år siden 
er komne til Statens historiske museum, og som forhåbent¬ 
lig snart vil blive publicerede af finderen, doktor Ekhoff. I 

1 Muller und Mothes: Archåologisches Wdrterbuch, s. 39. 

2 Sml. f. ex. Munzenberger: Zur Kenntniss und Wurdigung der mittel- 
alt. Altåre Deutschlands I, s. 34 f. Viollet le Duc: Dictionaire de l’architec- 
ture II. Autel. 

8 Enlart: Manuel d’archéologie franfaise. I. s. 740. — Otte: Handbuch 
I, s. 138 f. — Beschreib. Darstell. der Bau- und Kunstdenkmåler der Pro- 
vinz Sachsen XIV, s. 131. 

4 Hildebrand: Sveriges Medeltid III, s. 265. 

15* 

Norge står der endnu et velbevaret, tømret ciborium over et 
sidealter i Hopperstad stavkirke, anbragt i skibets nordøstre 
hjørne og hvilende dels på selve kirkesøjleme, dels på frit¬ 
stående stolper; under taget findes en spidsbuet tøndehvæl¬ 
ving med malerier, og forsiden er smykket med skårne or¬ 
namenter i rig overgangsstil 1 2 3 . Også andetsteds i Norge spores 
lignende anlæg, således ifølge cand. Fr. B. Wallems endnu 
upublicerede iagttagelser i Urnæs stavkirke og i Kinservik 
kirke*, og foruden disse interessante exempler, som i høj 
grad fortjener at offentliggøres, har min norske kollega, hvem 
det her må være mig tilladt at bringe min tak for kyndig og 
altid redebon hjælp, henvist til et par skrevne kilder. Den 
islandske biskopsaga nævner, at bisp Audun på Holar lod 
gøre kirkens højalter af sten, alle de trin, som ses dér i 
kirken, og piller i koret og lod male huen »ok færa innar 
hufuna å håaltarit« 8 , og i biskop Jens Nielssøns visitatsbog 
omtales, at der 1595 i en bohuslensk kirke fandtes to helgen- 
altere med et gammelt»skruff« (himmel, baldakin) over hvert 4 . 

1 Danmark har man indtil den seneste tid ikke påvist 
nogen uomtvistelig levning af ciborier. Men de vægfaste por¬ 
taler over korsarmenes altere i Lunds og Ribes domkirker 
er dog, og vistnok med rette, forklarede som en art simplifi¬ 
cerede ciborier 5 6 * , og yderligere kan nævnes hostieduen fra 

1 Dietrichson: De norske Stavkirker, s. 265, hvor denne opstilling be¬ 
stemmes som rest af et lektorium, medens H. Fett (Norges Kirker i Mid¬ 
delalderen, s. 42) med rette kalder den et ciboriealter. Sml. også Norsk 
ill. Kon versa tionslexikon I (1906), artikel alter. - 

2 Jvfr. Bergens Museums Årsberetning, 1889, nr. 2, s. 21. I Bergens 
Museum findes en med malerier smykket træhimmel fra Årdal kirke; den 
har vistnok været ophængt i korets tag over højalteret. Enlart (Manuel 
d’archéologie II, s. 743) kalder den urigtigt et ciborium. 

3 Biskopsaga I, s. 830 (jvfr. 890: færa innar håaltarit i hufuna ok penta 
hana innan). 

4 Jens Nielssøns Visitatsbøger s. 151 og 502. Muligt kan udtrykket 

gælde en baldakingesims af sengotisk form. 

6 Helms: Ribe Domkirke s. 33. — Rydbeck i Studier tilldgnade Oscar 

* »Montelius 1903, s. 53 f. 

* t * to ^ _ to to 

St. Knuds kirke i Odense, der nu opbevares mellem National¬ 
museets Limoges-emaljer, og som har hængt over alleret 
enten i et ciborietag eller i en krumstavformet opstander af 
fransk type. Både i Lund og Ribe er der også andre antyd¬ 
ninger af ciborier. Når der i fortegnelsen over Ribe domkir¬ 
kes inventar 1312 nævnes »iiij partes vestis albe pro pilariis 
deauratis detegendis«, kan det tænkes, at de forgyldte søjler, 
til hvis dække de fire hvide tøjstykker var bestemt, har hørt 
til et ciborium 1 * . Endnu sikrere synes det vidnesbyrd, som 
Lunde-mønterne fra 1100-tallet giver, og som doct.Fr. Becket 
først har fremdraget’. På en mønt fra Knud Magnussen, 
slået ganske få år efter højalterets indvielse 1145, ser man et 
alter, nederst bordet, derpå et par »stolper«, hvorimellem et 
superfrontale og en dobbeltbue hvilende på en lille søjle. 
»Stolperne« bærer et tag, og de flankeres af to rundbuede 
fløje, der synes at have jernbeslag. En ganske lignende frem¬ 
stilling findes endnu på en mønt fra Valdemar 1, blot er su- 
perfrontalet og småbuerne her erstattede af et kors 3 . Skønt 
møntbillederne er så små og skematiske, føler man sig fristet 
til at formode, at opbygningen har været af træ og metal. I 
Roskildes Liber daticus omtales det, at Svend Estridsens og 
dronning Margretes sjælemesser holdtes »celeberrime cum 
IX lectionum vigiliis, quibus et misse, quam dicat unus ca- 
nonicus aperto ciborio, intersint una cum scolaribus chora- 
libus omnes beneficiati in ecclesia Roskildensi tune presen¬ 
tes«, og om Roskildebispen Oluf (1301—20) berettes, at han 
lod gøre højalterets ciborium 4 . Uden videre kan de to sidste 
kildesteder ikke forklares som søjleciborier; thi glosen be¬ 
tyder i middelalderlig latin også pyxis, den lille hostieæske, 
og tabernakel, det vægfaste eller spirformede skab, hvor nad- 


1 Ribe Oldemoder, s. 116. 

3 A ar bøger for nordisk Oldkynd. og Hist. 1908, s. 128. 

3 P. Hauberg: Danmarks Møntvæsen 1146—1241, tavle I, Knud V nr. 1 
og tavle II, nr. 1. 

4 Scriptores Rer. Dan. III, s. 267 og VII, s. 160. 

vermidlerne gemtes, og vore mindesmærker viser, at man 
herhjemme allerede i den ældre middelalder har kendt begge 
disse former 1 * 3 . 

Det vilde her føre for vidt at drøfte disse indviklede 
spørgsmål nøjere, og i det hele gør den fremstilling, der i det 
foregående er givet af ciboriernes udvikling, ikke fordring på 
fuldstændighed. Den skal ikke udrede alle gåder, men blot 
tjene som grundlag for forklaringen af de fire tømmersæt. I 
så henseende er det indsamlede stof sikkert tilstrækkeligt. 
Finder man i fire jydske landsbykirker, der alle er byggede 
af granit i romansk stil, fire tømmersæt, som rimeligvis alle 
dage har stået inde i kirken, som har båret et tag så spinkelt, 
at det aldrig har kunnet modstå en vestenstorm, og som har 
været opstillede med den ene side op mod en væg, ligger det 
snublende nær at bestemme dem som ciborier. 

Og forsøger man en sådan rekonstruktion, kan flere 
ejendommeligheder ved tømmerværket forklares 
. i sammenhæng med kirkernes korbygninger*. Min¬ 
dre oplysende er herde enkelt fundne stolpepar fraVelling og 
Stauning; i den sidstnævnte kirke synes alterbordet, der er 
muret klods op ad østvæggen, endda at stamme fra renæs¬ 
sancetiden. Det er i Trans og i Flade, at hypotesen skal stå 
sin prøve. 

I Trans måler koret fra nord til syd 500 og fra øst til 
vest 580 cm. Korbuen er omdannet, vinduerne mod nord og 
syd er nye, men mod øst findes endnu et romansk vindue. 
Alterbordet er bygget af granit med en plade af jernalsty kker 
og har et lille, tomt relikviegemme; på forsidens hvidtelag 
har der med røde streger været malet murfuger. Bordets 

1 Sml. Haupt: Bau-& Kunstdenkmåler der Provinz Schleswig-Holstein 

III, s. 105 (Tabernakel). Billeder: I, s. 399 og II, s. 70, 326. 

3 Det bemærkes, at loftsbjælkerne i de pågældende kor er fornyede 
eller ændrede. Ældst er den buede tagstol i Velling (Årbøger 1887, s, 92 og 
1890, s. 378 f.). hvor dog en moderne træbeklædning forhindrer en under¬ 
søgelse af bjælkernes undersider. I Stauning er koret forlænget, måske 
allerede i senromansk tid. 

bredde er 110, dets længde 150 og dets nuværende højde 
110 cm, og det står kun 30 cm fra østvæggen. De bageste 
stolper må derfor tænkes anbragte tæt op ad kormuren, 
hvorved deres glatte bagsider får sin ganske naturlige for¬ 
klaring. Af de forsvundne tværplanker, der har forbundet 
øststolperne, vil de to blive skjulte bag alterbordet, medens 
den tredje kommer tilsyne mellem bordpladen og vinduet og 
således kan have tjent som et superfrontale. Det ijerde og 
nyere par taphuller bliver forståeligt, når man antager, at 
der engang er foretaget en forandring med dette vigtige led i 
alterets udsmykning. Den indbyrdes afstand af godt halvan¬ 
den meter, som de bevarede stolper får ved at opstilles hver 
på sin side af alterbordet, passer godt til galleriplankernes 
oprindelige længde; ciboriets plan bliver omtrent kvadratisk. 
Og tænker man sig over hele opstillingen lagt et tagværk 
med flader af den givne skråning og med gavle i øst og vest, 
vil dette tag kunne nå op over østvinduets rundbue. 

I Flade er koret 495 cm bredt og 620 cm højt. Det har 
et velbevaret østvindue, og det romanske granitalterbord, 
hvis monolitplade endnu rummer et sandstensdækket se- 
pulchrum med rester af en blyæske, rødt silketøj og helgen¬ 
ben, står omtrent 70 cm fra østvæggen. Tænker man sig 
stolperne opstillede på begge sider af alterbordet udfor dets 
bageste hjørner, vil det forstås, at tværplankerne fra stolpe¬ 
hovederne har kunnet fortsætte sig ikke blot mod vest, men 
også mod øst; de bevarede stykker har netop tjent til at støtte 
stolperne mod østvæggen*. 

I begge tilfælde stadfæstes således de foreslåede rekon¬ 
struktioners sandsynlighed, og med de vundne resultater for 

1 Den mulighed er ikke udelukket, at der i Flade aldrig har stået 
stolper foran alterbordet, og at det øverste rammeværk alene har været 
støttet af skråbånd. Kirkearkæologen, Pater J. Braun, med hvem jeg har 
haft lejlighed til at diskutere nogle af disse teorier, har velvilligst hen¬ 
ledet min opmærksomhed på, at der existerer franske renæssancealtere 
med lignende, kun af to stolper støttede baldakiner (Bulletin monumental 
XVIII, s. 80). 

øje får det nogen beviskraft, at det anseligste stolpepar hører 
hjemme i Velling, den største og rigeste af kirkerne. Ganske 
vist må det indrømmes, at mange enkeltheder endnu er 
dunkle; vi kender intet nøjere til tagformerne, og det kan 
ikke sikkert siges, om træværket nogetsteds har været be- 
hængt med gardiner. Men den lange kæde af beviser og for¬ 
modninger kan dog knyttes sammen, uden at der mangler 
noget afgørende led. Det re tømmersæt kan bestemmes 
som tømrede ciborier af en hidtil ukendt type, det 
fjerde har utvivlsomt haft en lignende bestem¬ 
melse, og alle kan de da med rette kaldes alterstol¬ 
per, også når man tænker på deres ældste brug. 

Til en drøftelse af, hvor udbredt typen har været her¬ 
hjemme, er tiden endnu ikke inde. Selv om det er indlysende, 
at den slags tømmerværk lettest er blevet bevaret i det træ¬ 
fattige Vestjylland, selv om mangfoldige danske landsby¬ 
kirker aldrig har haft himmel, over alteret, fordi en sådan 
ordning vilde være unyttig i småkirker med apsis og kor¬ 
hvælving, og fordi den mange steder ikke vilde kunne for¬ 
liges med østvæggens romanske kalkmalerier, kan man håbe, 
at nye fund vil øge vort kendskab til de mærkelige tømmer¬ 
konstruktioner. Men i alle tilfælde yder det hidtil fremdragne 
os værdifulde oplysninger om middelalderens tømmerhånd¬ 
værk. På mange måder minder træværkets sammenføjninger 
om vore købstadshuse og, ikke mindst, om vore bønder¬ 
gårde, så at det kommer til at vise, at bindingsværket her¬ 
hjemme når længere tilbage i tiden, end det hidtil alminde¬ 
ligt har været formodet. Og er den fremsatte forklaring af 
deres kirkelige brug rigtig, giver stolperne desuden meget vig¬ 
tige bidrag til forståelsen af altertypernes udvikling. Da er 
de, trods deres tarvelige og jævne udstyr, en mærkelig for¬ 
øgelse til Danmarks rige skat af romanske alterprydelser 1 . 

1 Visse hovedpunkter af ovenstående er meddelt som foredrag 1 oid- 
skriftselskabet 15 /i* 1903, men afhandlingen er i de forløbne år stærkt om¬ 
arbejdet og udvidet. 

BEBYGGELSENS FORHOLD TIL STED OG NATUR. 


S tudiet af Mindesmærker og Fund i deres Forhold til Sted 
og Natur, man kunde kalde det: den topographiske 
Archæologi eller: Forskningen af Oldtidsstederne, fører ind 
til hidtil ukjendte Sider af Livet i de svundne Tider. Des¬ 
uden skaffer det en fastere Grund og synlige Omgivelser for 
det, som kan optegnes om Forfædrene ved Hjælp af Mu- . 
seernes Oldsager. Bringe disse sidste ofte Oldtiden frem for 
Øiet med en mærkelig Friskhed, saa viser der sig paa Old¬ 
tidsstederne andet med samme Tydelighed. 

Denne særlige Art af Undersøgelser paabegyndtes for 
nogle Aar siden over en Strækning i Midtjylland, fra øst for 
Viborg indtil Vesterhavet 1 ; men skulde der derefter fortsæt¬ 
tes, maatte det helst blive i en Landsdel, der byder ganske 
afvigende Forhold. Fortsat at behandle det ensartede eller 
lignende kan ikke føre fremad; men med Haab om Frem¬ 
gang vender man sig til det, som adskiller sig fra det 
kjendte. Saaledes valgtes Vendsyssels Øland i Modsætning 
til Midtjyllands Indland, en Strækning ud mod Kattegats 
Kyst i Stedet for til Vesterstranden, vel med Flader om 
Bakkeøer ligesom hist, men afleirede i Havet, ikke af Smel¬ 
tevandet fra Isen. Kan der hertil senere føies et Omraade 
sydligere paa Halvøen og en tilsvarende Strækning paa vore 
Øer, da vil der være gjort et dybt Indblik i, hvorledes Old- 

1 Vei og Bygd i Sten- og Bronzealderen, i Aarb. for nord. Oid- 
kynd. 1904. 

Aarb. f. nord. Oldk. og Hist. 1911. 16 

folket stillede sig til Naturforholdene i de forskjellige Lands- 
dele og under disses særlige Beliggenhed. 

Ved Vendsyssel var der det heldige Forhold, at dette 
Omraade nylig var blevet bereist for Nationalmuseet. I de 
fra Museets udmærkede Medarbeidere Hans Kjær og Thomas 
Thomsen foreliggende Beretninger haves der saa fuldstændige 
og paalidelige Oplysninger baade om det endnu bevarede 
og om det forsvundne, som overhovedet kunne tilveiebringes 
under en rimelig Tidsanvendelse. Et Spørgsmaal bliver det 
dog herved om, hvad der saaledes nu kan erfares, virkelig 
svarer til, hvad der oprindelig var af Mindesmærker i disse 
Egne, om ikke saameget er gaaet tabt, at Stoffet er for ufuld¬ 
stændigt til at kunne benyttes. Sikkert nok er Ødelæggelsen 
meget fremtrædende i Vendsyssel, og noget maa vel antages 
at være forsvundet baade fra Jordens Overflade og af Be¬ 
folkningens Minde. Begge Steder bevares dog Sporene langt 
ud over, hvad der skulde anses for muligt; Nationalmuseets 
Fundprotokoller, der strække sig over hundrede Aar, tillade 
ofte at prøve dette Forhold. Ved at arbeide med, hvad der 
endnu foreligger, faaer man ikke den samme Følelse af 
Utryghed paa Grund af Mangelfuldheden, som møder f. Ex. 
ved de fleste sjællandske Egne; tværtimod findes det at, selv 
om kun et Faatal af Mindesmærker endnu er velbevaret, 
kan det sporløst forsvundne ikke være betydeligt. 

Et andet Forhold, som maatte indbyde til et Studium af 
Vendsyssel, var det, at Statsgeolog A. Jessens Arbeide over 
denne Landsdel gav en fængslende Fremstilling af Natur¬ 
forholdene og en samlet Tydning, hvorpaa Archæologen 
kunde bygge 1 . At dette har været af stor Betydning, er for- 
staaeligt, naar det dreiede sig om Menneskets Forhold til 
Land og Natur. Den Taknemlighedsgjæld, der saaledes hvi¬ 
ler paa det her forelagte Arbeide, er forøget ved, at Stats¬ 
geologen har villet medvirke ved det Kort, der til Slutning 


1 Danmarks geologiske Undersøgelse, 1. Række, Nr. 3. 

er opstillet i Nationalmuseet. Dette er det første udførlige 
geologisk-archæologiske Kort, som endnu er fremstillet. 

Hertil kom, at der i Vendsyssel Museum i Hjørring ikke 
blot var samlet et betydeligt Stof til Kundskab om Oldtiden 
i disse Egne, men at der ogsaa herfra gjennem en lang Aar- 
række er udgaaet en Virksomhed, der har været af stor Be¬ 
tydning for Bevaringen og Studiet af Oldtidsminderne. Ju- 
stitsraad Lønborg Friis , som var den førende ved Museets 
Stiftelse i 1889, har siden da som dets energiske og kund¬ 
skabsrige Leder indlagt sig betydelige Fortjenester ikke blot 
af sin Bys Samlinger, men ogsaa af de videre Opgaver, der 
henhøre under Nationalmuseet. Meget skylder dette Skrift 
saaledes ogsaa til denne Side. 

Arbeidet har maattet begrænses, navnlig fordi Udbyttet 
skulde fremstilles paa et Kort, der ikke maatte være større 
end, at det kunde overskues, og som tillige kunde opstilles 
i Nationalmuseet, hvor det nu er anbragt. Saaledes har det 
nøiere Studium ikke strakt sig ud over en Stribe tværs over 
Vendsyssel, fra Kattegat, hvor den naaer fra Frederikshavn 
i Nord 4 Mil sydpaa til Søraa og med en Længde af 6—7 
Mil vestpaa, saaledes at den nordligst gaaer ud til Vester¬ 
havet. Dette er hele Midtpartiet af Vendsyssel, med de i 
Oldtiden vigtigste Strækninger, svarende til Generalstabens 
Maalebordsblade: E 29-32—L 29-32, hvilke ere benyttede til 
Fremstilling af Kortene. Paa denne c. 26 □ Mil store Land¬ 
strækning er der kortlagt noget over 3000 Punkter til Angi¬ 
velse af Mindesmærker, baade bevarede og forsvundne, og 
af vigtigere Oldsagfund; en Del andre har ikke kunnet kort¬ 
lægges, idet Stedet ikke er nøie kjendt. Der er anvendt 15 
forskjellige Tegn til Adskillelse af Mindernes Arter og deres 
Tid, saaledes at Kortet skulde kunne benyttes uden videre 
Forklaring. Men vanskeligere staaer det for dette Skrift, i 
hvilket Ord maa erstatte det store Kort. Til Gjengjæld har 
der imidlertid kunnet indføres Enkeltheder andetstedsfra 
til Oplysning om Punkter, som ikke traadte tilstrækkelig 

16 * 

tydelig frem ved det fra Vendsyssel foreliggende. Kun paa 
meget faa Steder, hvor det var ganske nødvendigt, er der 
dog saaledes gaaet udenfor Vendsyssel. Det er om denne 
Landsdel, at det her dreier sig, ikke om hele vort Lands 
Forhistorie. 

Fremstillingen falder i tre Afsnit: I. Bebyggelsens For¬ 
hold til Sted og Natur — II. Sten- og Bronzealderens Min¬ 
desmærker og Fund — III. Jernalderens Kulturhistorie og 
Fund. Tilsammen skulde dette give en Oversigt over, hvad 
der for Tiden kan vides om Vendsyssels Oldtid, hvis enkelte 
Afsnit ere ligesaa tiltrækkende som selve denne vor nordligste 
Landsdel med det høitbakkede Indre, de udstrakte Flader 
og omgiven af de store Have. Vel er Oldtidens Skov som 
oftest forsvunden fra Bakkerne, vel breder Lyngen sig ikke 
mere over Sletterne, og mangt et Mindesmærke er nu jæv¬ 
net; men af Oldtidens Forhold er dog saameget bevaret, at 
den iagttagende Vandringsmand i dette herlige Land endnu 
ofte kan finde dem tydelig frem. 

1. Gravhøjenes Fordeling og Beliggenhed. Det midterste Skovland. 

Det er ikke let at faa noget ud af Høienes Beliggenhed 
og Fordeling over Landet. Umiddelbart og ved første Syn 
viser der sig intet, naar der da søges noget beviseligt eller 
dog vel begrundet. Færdes man ude mellem Høiene, bliver 
Opmærksomheden fængslet af det enkelte Punkt, hvor 
Mindehøien blev efterladt i Oldtiden; det næste følger, man 
vandrer over de bestandig vexlende Scener for Oldtidens 
Liv, sammensatte af Bakker og Flader, af udstrakte Lav¬ 
ninger og snævre Slugter, dette omskiftende Landskab, der 
er saa tiltrækkende, hvad enten det er optaget af Marker 
eller klædt med Skov og Lyng. Høigrupper dukke frem og 
svinde; der møder Mellemrum, og Høiene vise sig igjen, snart 
enkeltvis, snart i større Antal. Nu føler man sig i den for¬ 
dum tæt befolkede Egn, nu paa sjælden betraadte Steder. 
Men nogen Regel og Orden finder man ikke; Grunden til 

Fordelingen eller til Høienes Beliggenhed, snart høit paa 
Bakkefladen, snart lavt paa Sletten, bliver ikke umiddelbart 
indlysende. Nogen almindelig Veiledning til Forstaaelsen af 
de forskjellige Situationer er hidtil ikke fremkommen; der 
findes om disse Forhold kun, hvad der udtaltes i Afhand¬ 
lingen om »Vei og Bygd«. Men dette dreiede sig om en an¬ 
den Del af Halvøen, hvor Landskabet er formet og sammen¬ 
sat paa anden Maade end i Vendsyssel, ligesom det, hørende 
til det jydske Indland, har havt andre Vilkaar end den af¬ 
grænsede Vendsyssel-Ø. Denne maa behandles for sig og 
meget indgaaende, om det skal haabes, at der kan samles 
Iagttagelser og dannes Sammenstillinger, hvoraf noget kan 
udledes. Herpaa er det, at det kommer an: i al denne Mang¬ 
foldighed at fremfinde netop de Forhold, der kunne oplyse 
noget, og da at tilrettelægge dem til virkelig bindende Slut¬ 
ninger. Er det sket, da stiller det hele sig som ganske let og 
selvfølgeligt. 

Et sikkert Udgangspunkt byder det Indre af Vendsyssel. 
Der er her et stortOmraade, over hvilket Gravhøiene mangle, 
omfattende mod Nord en Del af Lendum og det tilstødende 
Ugilt Sogn, derefter sydpaa Dele af Torslev og Taars Sogne 
og sydligst en stor Part af Jerslev Sogn. Her har man i 
Oldtiden kunnet drage 2 Mil i Nord—Syd og halvanden Mil 
i Øst—Vest uden at træffe Boliger eller de ved dem liggende 
Gravhøie. Efter en Afbrydelse syd for Paihede Skov, hvor 
Høiene i en smal Stribe bryde igjennem fra det bebyggede 
Land paa begge Sider, følger en halvanden Mil lang Stræk¬ 
ning over og om Stagsted Skov, Allerup Bakker og længst 
mod Syd Storskoven, der for største Delen er uden Grav¬ 
høie. Hele dette Omraade over Midten af Vendsyssel hører 
til den høieste Del af Landet. Gjennemgaaende frembyder 
det en stærk Afvexling mellem toppede Banker og vaade 
Lavninger. Jævne Steder findes vel ogsaa, men ikke af 
større Omfang eller i Sammenhæng; det skal nedenfor vises, 
at der til Bebyggelse navnlig valgtes større, jævnt bølgende 

Strækninger. Endnu er dette Omraade for største Delen 
ikke let tilgjængeligt; kun faa Veie føre herind. Bakkerne ere 
ofte meget stenede; ikke lidet er uopdyrket, og her ligge 
endnu store Skove, Børglum Kloster Skov, Paihede og Stag¬ 
sted Skov og sydligst Storskoven. Det vides historisk, at disse 
Skove tidligere strakte sig langt videre om*. Ogsaa i Mid¬ 
delalderen maa disse Egne i det væsentlige have været ube¬ 
boede, idet her ikke findes Kirker eller gamle Landsbyer og 
Storgaarde. Anderledes har det heller ikke været i den se¬ 
nere Oldtid: Grave og Fund fra Jernalderen ere hidtil ikke 
fremkomne her. Naar da ogsaa Gravene fra Høiperioden, 
fra Sten- og Bronzealderen, mangle, da maa det være, fordi 
der her var sammenhængende Skovstrækninger, der dan¬ 
nede en Hindring for Bebyggelsen. 

Baade langs Øst- og Vestsiden ser man, hvorledes den 
bugtende Grænse for Høiomraadet gjennemgaaende løber just, 
hvor det jævnt høinede Land mødes med det høittoppede. 
Ved Midten, syd for Paihede Skov, hvor, som alt nævnt, 
Høiene naa tværs igjennem, skyder det jævnere Land sig 
ind fra begge Sider. En smal Gjennemgang afmærket ved 
Høie danner Forbindelsen; der var sikkert her en Hovedvei 
mellem Vest- og Østlandet, som det ogsaa er Tilfældet i 
vore Dage. Oftere gaa imidlertid Høiene op over Affaldet 
fra Høilandet eller ind over dets Yderrand. I Ugill Sogn har 
Bebyggelsen endog strakt sig kileformet ind over et stærkt 
bakket Parti. Sønden om Storskoven ligge Høiene talrig op 
over de yderste Bakker, og snart indenfor i selve Skoven, 
paa det allerhøieste Parti i Vendsyssel, ligge nogle Høie. 

Overfladens bakkede Form og Skoven have da ikke dan¬ 
net en absolut Hindring; den lod sig overvinde. Men man 
holdt sig væsentlig til Yderkanterne, idet der ikke, som det 
er meget fremtrædende i det omliggende Land (jvfr. Af¬ 
snit 2), førte Aabninger ind, dannede af store Lavninger og 

1 E. Dalgas, i Hedeselskabets Tidsskrift 1884, S. 3. Hans Kjær, i 
Naturhist. Forenings Vidensk. Meddelelser 1907. S. 149. 

Aadale. Da disse Indgange manglede, maatte man i Sten- 
og Bronzealderen, under den fortsatte Fremrykning fra Ky¬ 
sterne ind til Midten, gjøre Holdt foran Vendsyssels vanskelig 
overvindelige Midtparti. Denne Standsning har, som an¬ 
ført, virket ned gjennem Tiden, og endnu i vore Dage er 
disse Egnes Oldtidspræg ikke ganske udslettet. 

Tilsvarende, store Skovstrækninger, der vare ubeboede i 
Høiperioden, vilde kunne eftervises i alle Landsdele. De ere 
tidligere fundne paa de i »Vei og Bygd« studerede Stræk¬ 
ninger i Midtjylland. Paa et senere nøie beset Omraade er 
der fra Skovby syd for Haderslev til op mod Kolding Fjord 
truffet et saadant Skovland, hvorover Bebyggelsen i Sten- 
og Bronzealderen ikke bredte sig. Den sammenhængende 
Skov, ind igjennem hvilken Naturen ikke har lagt Veie ved 
Aadale og aabne Lavninger, var i hine Tider en Hindring 
for Bebyggelsen. Man boede omkring Skoven og i dens Ud¬ 
kanter, men trængte ugjærne dybere ind. 

2. Det bebyggede Bakkeland, de glaciale Dannelser. 

Udenom det ubeboede Indre er Landet belagt med Grav- 
høie, saalangt Bakkerne strække sig i Sammenhæng og til¬ 
lige, hvor de ligge isoleret. En stærk Modsætning hertil 
danne de egentlige Flader, der atter ligge udenfor Bakkerne 
eller strække sig ind imellem og om dem; de ere høifattige 
eller mangle ganske Gravhøie. Med Anvendelse af de geo¬ 
logiske Betegnelser vil dette hedde: Høiene findes henover 
de ældre glaciale Dannelser, men mangle paa senglacial og 
postglacial Grund. Denne Modsætning, der træder tydelig 
frem paa det i Nationalmuseet opstillede archæologiske 
Kort, hvorpaa Vendsyssels kyndige Undersøger, Statsgeo¬ 
log A. Jessen , ved forskjellige Farvetoner har angivet de æl¬ 
dre og yngre Dannelser, stiller et lige tiltrækkende og van¬ 
skeligt Problem, der nærmere skal undersøges længere frem¬ 
me. Her nævnes det kun til Oplysning om Udstrækningen 
af det almindelig beboede Land: dets Grænse falder næsten 


Digitized by Google 


Original from 

UNIVERSITY OF MICHIGAN 



2. DET 


BAKKELAND. 


240 



overalt, hvor det ganske flade Land begynder ved Foden at 
Bakkerne. 

De ældre glaciale Dannelser frembyde store Forskellig¬ 
heder med Hensyn til Form, Høide og Omfang; men upaa- 
virket heraf findes Høiene overalt. En stor Bakkeø omfatter 
— opregnet nordfra — Sognene Flade, Gjerum, Skjærum, 
Understed, Karup, Hørby og Torslev. I en Bredde af over 
1 Mil og en Længde af mere end 2 Mil var der her en sam- 



Fig.i. 

Strækning af Gjerum Sogn sydvest for Kirken, gjennemskaaren af Hovedveien til Frede¬ 
rikshavn. Vi 5 *mo, efter Generalstabens Maalebordskort. 10 Fods Kurver. 


menhængende, tæt Bebyggelse. Paa 1 □ Mil har der været c. 
350 Gravhøie. Et Udsnit af Gjerum Sogn Fig. 1 viser, hvor 
tæt de ligge, paa dette Punkt hen over en Høiflade mellem 
Lavninger mod Nord og Syd. Saaledes er gjennemgaaende 
hele dette Omraade: meget høit Land med mere eller min¬ 
dre jævnt bølgeformet Overflade, men stærkt gj en nem krydset 
af dybtliggende, vidtforgrenede Vandløb og smalle Lavnin¬ 
ger. Dette Parti var ikke blot den tættest bebyggede Del af 
Vendsyssel, men saa stor en Strækning med saa talrige 
Gravhøie findes vanskelig ellers i vort Land. Den udstrakte, 
høitliggende Jord med bølgeformet Overflade maa da have 
budt særlig gode Betingelser for Bebyggelsen. Lignende For¬ 
hold frembyder den store Bakkeø sydpaa i Ålbæk Sogn; mere 

afvexlende høinede ere derimod Agersted Bakker og Egnen 
sønden om Storskoven; Gravhøiene forekomme overalt i 
omtrent samme Mængde. Over Vestlandet, hvor Jorden 
gjennemgaaende er lavere og fladere, ligge Høiene derimod 
mere spredt, i talrig Gruppe kun, hvor der undtagelsesvis 
viser sig høiere Banker. Helt vestpaa følge Høiene paa den 
glaciale Grund, og selv ud paa smaa Bakkeøer, som Ilbjerge 
sydøst for Hjørring og Børglum Kloster Banken, der ere om¬ 
givne af udstrakte Flader. 

Men i dette gjennemgaaende vel bebyggede Bakkeland 
er der Partier uden Gravhøie, sjældnere af større Omfang, 
som mellem Løgtved og Hytten i Albæk Sogn med en Læng¬ 
de af 1 /s Mil, eller som det yderste af Bakkedraget mellem 
Bangsbo Aa og Kattegat, syd for Frederikshavn; mindre der¬ 
imod overalt paa det hele Omraade. Gravhøiene ligge spredt, 
som dannende et uregelmæssig forgrenet Næt om aabne 
Partier. Intet i selve Terrainets Form eller Art kan forklare 
denne Fordeling. Det synes, at der maa have været noget, som 
bestandig holdt Bebyggelsen borte fra de større eller mindre 

4 

Stykker og gjorde, at Gravhøiene ordnede sig udenom dem. 
Man kunde tænke, at det var den dyrkede Jord, som blev 
ladt aaben; men det er altfor store Arealer, omkring hvilke 
Gravhøienes bugtende, snart sammenhængende, snart af¬ 
brudte Belter og Linier strække sig; nedenfor skal det ses, 
at det kun var Smaastykker, der behøvedes ved Boligen 
(Afsnit 3, 5). Naar det nu vides, at det høie Midtparti af 
Vendsyssel var Skov, og at ogsaa de yderste og høieste Bak¬ 
ker vare skovklædte, som dette længere fremme skal vises, da 
kan det med Sikkerhed antages, at Skoven oprindelig ogsaa 
bredte sig over hele det mellemliggende, bebyggede Bakke¬ 
land. Men var dette saa, da maa det have været Skov, som 
fyldte de mange aabentliggende Felter mellem Gravhøiene. 
Der var her et stort Skovland gjennemkrydset af Bebyggelsen. 

Men at man har kunnet saaledes trænge igjennem over¬ 
alt, viser, at Skoven har været stærkt spredt og mangfoldig 

delt, ellers vilde man som andetsteds være standset ved 
Yderkanten. Landet var jo imidlertid her, som det alt er 
nævnt, paa det stærkeste gjennemskaaret af forgrenede Vand¬ 
løb og bugtende Slugter; som Veie førle de helt ind og om¬ 
kring i de mange adskilte Skovpartier. Desuden var der 
udenfra, langs de bugtende og indskaarne Rande af Skov¬ 
strækningen, den letteste Adgang, i Østlandet over de store 
Flader, vestpaa fra de Lavninger, der vidt og bredt strakte 



Fig. 2. 

Strækning af Hellevad Sogn, tilhøire Skinderhede, tilvenstre Allerup Bys Jorder. V15.000 

efter Generalstabens Maalebordskort. 10 Fods Kurver. 


sig ind mellem de Aase og Rygge, der egnede sig til Bosæt¬ 
telse. Befolkningens Udbredelse har været begunstiget ved, 
at der var et stort System af naturlige Aabninger og Ad¬ 
gange ind og omkring i det ikke sammenhængende Skovland. 

Der er dog Afbrydelser i Bebyggelsen, der kunne ses at 
have havt en anden Aarsag end Skovbevoxningen. NaarGrav¬ 
højene mangle paa en vis Form af Jordflade, da maa det 
ligge i denne, at Stedet ikke blev bebygget; dette gjælder de 
ganske flade Strækninger, ingenlunde fugtige eller vandrige, 
tværtimod endog høitliggende. 

Et godt Exempel herpaa giver Fig. 2. To meget flade 
Strækninger i Hellevad Sogn, tilhøire paa Kortet Skinder¬ 
hede, den anden tilvenstre bredende sig syd for Byen Alle¬ 
rup, begge uden Høie, ere skilte ved en Aas, paa hvilken 

der ligger Høie i Række, og andre findes rundt omkring paa 
de omgivende Bakker. Man bar undveget Fladen og holdt 
sig til Bakkerne. Navnlig vestpaa, hvor Landet gjennem- 
gaaende er meget jævnt, ses det tydelig, at fuldstændig flad 
Jord ikke indbød til Bebyggelse; den store Skrolles Hede i 
Børglum Sogn er uden Høie ligesom flade Strækninger i 
Vraa, Em og Stenum Sogne og andetsteds selv paa høiere 
liggende, glacial Grund. Det var Jordens Fladbed, som gjorde, 
at den ikke blev bebygget — hvad der laa til Grund herfor, 
skal nedenfor undersøges — men ikke det, at der var Skov. 
Om der iøvrigt var Skov, maa idetmindste være tvivlsomt, 
idet mange af disse flade Strækninger have meget ringe 
Sandbund og'en Del endnu henligger som Hede. Vi komme 
nedenfor tilbage til dette Punkt. 


3. Gravhøte ved Bakkebrynet og paa Helderne. 


Vender man sig fra denne almindelige Udsigt over Be- 
byggelsen paa Bakkelandet til den nærmere Undersøgelse 


af Gravhøienes Beliggenhed, 
da vriser en Situation som den 
i Fig. 3 gjengivne, at der vir¬ 
kelig er noget at iagttage og 
forklare. Fra den lave, fuld¬ 
stændigjævne Flade, der dan¬ 
ner Kattegats Kystland i Al¬ 
bæk Sogn reiser den her frem¬ 
stillede Banke sig saa høit og 
steilt mod Øst og navnlig mod 
Syd, som dette sjælden træf- 



r»* q 

fesi vort Land. Paa den i ævne *>’ * 

Albæk Bakkeknuden sydø#t fof . KJrken 

Overflade, men yderst, netop ViStOoo» efter Generalstabens Maalebordskort. 


indenfor den første Skraa- 


10 Fods Kurver. 


ning, ligger en Række Høie, ingen paa Fladen indenfor, men 
nogle til modsat Side, hvor Faldet atter begynder. At Grav- 
høiene ligge saaledes yderst ved Bakkebrynet, er et gjennem- 

gaaende Træk, men sædvanlig mindre iøinefaldende end her 
ved Albæk-Knuden. Denne virker som et tydeligt Paradigma, 
fordi Naturen her er saa regulært tilskaaren, med lige og 
steile Skraaninger og med en glat Flade foroven. Sjælden ere 
Trækkene saaledes i Orden; de løbe over i hinanden og an¬ 
dre ere indblandede. Men den, som færdes paa Steder, hvor 
der er stærkere Bakkefald, vil dog oftest se, at Høien ligger 
yderst ved den første Skraaning, hvorefter andre kunne 

følge indenfor paa den næste Høi- 
ning eller ligge nedenfor paa en 
lavere Afsats. Dette ikke blot, 
hvor de jævne Partier ere store, 
men ogsaa hvor de have et gan¬ 
ske ringe Omfang. Til Exempel 
kan tjene den i Fig. 4 gjengivne, 
meget høieBakkeknude ved Lang- 
tved ud mod Kattegat strax nord¬ 
vest for Sæby. Høiene slutte sig 
her til ganske smaa Flader, der 
ligge i Terrasser over hinanden. 
Om Høiene helt nede ad Bakke- 
skraaningen mod Vest skal tales 
nedenfor i Afsnit 7. 

Det kunde antages, at Anlæget ved Bakkebrynet var be¬ 
regnet paa at give Mindehøien en saa iøinefaldende Plads 
som muligt. Dog bliver den saaledes slet ikke synlig nær ved 
Foden af Bakken, men først i længere Afstand, hvorfra den 
ogsaa vilde ses, om den laa noget fjærnere fra Bakkeranden. 
Ogsaa andet taler imod, at dette skulde have været det raa- 
dende. Langt snarere maa der tænkes paa, at, da Boligen 
laa ved Gravhøien, kan den frie Beliggenhed med den vide 
Udsigt fra det Sted, hvor man levede, have været bestem¬ 
mende ved Valget af Pladsen. Det er umiskjendeligt, at man 
yndede den frie og høie Beliggenhed. Saa at sige alle de 
høie Punkter paa hele det her omhandlede Omraade ere af- 



Fig. 4. 

En Del af Gedbjerg eller Langtved 
Bakker i Volstrup Sogn. Vio,ooo, efter 
Generalstabens Maalebordskort. 

5 Fods Kurver. 

mærkede med Gravhøie. Det er en sjælden Nydelse af vide, 
herlige Udsigter, der venter den, som besøger Gravhøiene paa 
Vendsyssels Østland: fra Kigud i Gjerum Sogn, vest for Fre¬ 
derikshavn, lige vidt til alle Sider over Land og Hav — fra 
Langtved Bakker, som nys nævntes, baade ud om Katte¬ 
gat og ind over det lave Land — fra Høiderne om Karup 
Kirke over Volstrup Fladen — fra Hørby Bakkeknude over 
det indre Høiland, — fra Udsigtshøien ved Knøsen i Dron¬ 
ninglund Storskov vidt imod Syd — og paa Vestlandet: fra 
Galgehøiene syd forTolstrup i Dronninglund Sogn, Ilbjerge 
i Taars Sogn, Holtknøse i Hallund Sogn og fra saamange 
andre Høider baade i de bakkede og de i det hele flade Dele 
af Vendsyssel. Det kan i Almindelighed siges, at der ikke er 
nogen betydelig Høide i en overhovedet beboet Egn, som 
ikke frembyder Gravhøie. Heri ligger Beviset for, at Følel¬ 
sen for det store i Naturen havde en Hovedindflydelse paa 
Valget af Bopladsen. Og hvorfor ikke? Naar det vide Ud¬ 
syn tiltaler Nutidsmennesket saa stærkt, har det vel ogsaa 
havt Betydning for Oldtidens Folk, der sikkert stode i et 
nærmere Forhold til Naturen. Langvejsfra synlige have 
Høiderne øvet deres Tiltrækning og ere bievne bebyggede 
før de lavere liggende Steder. 

Det kunde dog menes, at det ikke var Skjønhedssand- 
sen, der herved var det virkende, men at Høiden blev valgt, 
fordi den paa forskjellig Maade gav Midler til et Forsvar: 
det høiere Standpunkt byder Fordele i en Nærkamp, det vide 
Udsyn tillader at iagttage Fjenden paa Afstand. Overveiet 
ude paa Stedet tilfredsstiller denne Forklaring dog ikke. Vel 
kunne isolerede Bakker paa visse Steder være vanskelige at 
bestige; men sædvanlig byde de dog andetsteds lette Adgange; 
de sammenhængende Bakkedrag staa ret steilt til den ene 
Side, men løbe jævnt ud i andre Retninger. Fjenden har sik¬ 
kert ikke dengang havt for Skik at nærme sig just fra den 
Side, hvorfra Adgangen var vanskeligst, og hvorfra han kunde 
iagttages paa Afstand. Fra den ældste Middelalder vides det 

jo godt, hvorledes de Høider skulde være, som egnede sig til 
Forsvar, nemlig srnaa og overalt steilt afl'aldende; men Høi¬ 
der af denne Art er det ikke, der træffes kronede med Grav- 
høie. Overhovedet findes der ingen Antydning af, at Befolk¬ 
ningen i den Tid, da Gravhøiene reistes, havde Øie eller Brug 
for den Støtte, som Naturforholdene kunne give et Forsvar; 
det kan synes mærkeligt, men sikkert er det dog, at der al¬ 
drig ved Valget af Boplads er tænkt paa Beskyttelse ved 
Sump, Vandløb eller Høider. Heller ikke paa anden Maade 
har man indrettet sig paa et Forsvar af Bostedet; intet Jord¬ 
værk, en Vold eller en Grav, er saaledes beliggende i Forhold 
til Sten- og Bronzealderens Gravhøie, at de kunne ses at høre 
sammen og at være samtidige. Først fra Vikingetiden kjen- 
des dette. I de ældre Tider skulde der antages at have her¬ 
sket idel Fred, om det ikke var saa, at intet Afsnit af Old¬ 
tiden har givet os i Arv saamange Vaaben som Bronzealde¬ 
ren. Men selve disse Vaaben have jo en Mangel, der ligesom 
Manglen af Forsvarsværker viser, at Datidens Kamp og For¬ 
svar havde sin egen Maade. Alle disse Sværd og Dolke ere 
godt egnede til at give et Stik, men mangle enhver Indret¬ 
ning til at afbøde det: der kjendtes intet andet Forsvarsmid¬ 
del end det at støde Modstanderen ned, før man selv var 
ramt. 

Det siges ofte, at Gravhøiene lagdes paa Høiderne i Kraft 
af religiøse Forestillinger; men hvilke disse skulde have væ¬ 
ret, angives ikke. I Virkeligheden er dette kun en af disse 
hurtige Forklaringer, som fremkom i Forskningens Barn¬ 
dom, da de mest iøinefaldende Forhold først bemærkedes 
og hurtig forklaredes, uden at det undersøgtes, hvorvidt dette 
virkelig stemmede med det hele foreliggende Sammenhæng. 
Paa en Tid, da en Gruppe af Gravhøie betragtedes som Minde 
om et Slag, da Runddysser vare Altre og Langdysser Ting- 
steder, faldt det naturligt at antage, at de Døde bleve førte 
bort fra Bopladsen til mulig fjærne Høider for her at stædes 
til Hvile nærmere ved Himlen og Solen. Maaden hvorpaa 

saadanne Tydninger af Forholdene fjærnes, er jo at samle 
og sammenstille flere, helst alle sammenhørende Fakta, idet 
den første, let fundne Forklaring da vil vise sig ikke at strække 
til, saaledes at der maa findes noget andet, der virkelig ræk¬ 
ker over alle de sammenhørende Forhold. 

I den her omhandlede Sag vil det være tilstrækkeligt at 
eftervise, at Gravhøiene ikke blot ligge paa de høieste eller 
dog paa fremragende Punkter, men ogsaa paa ganske ringe 
Høininger. Det kan i al Almindelighed siges, at Gravhøiene 
ligge paa de Steder, der efter Egnens Forhold ere de høieste, 
men saaledes ogsaa paa Pladser, der kun hæve sig ubetydelig. 
At dette skulde staa i noget Forhold til religiøse Forestillin¬ 
ger, kan ikke antages. Det kunde jo baade ved den ringe og 
ved den større Høide være, som alt udtalt med Hensyn til 
Beliggenheden ved det høie Bakkebryn, at man vilde bo frit 
og med saa vidt Udsyn, som det efter Forholdene var muligt. 
Saaledes er det jo ogsaa nutildags med Lyststedet og Slottet; 
ved Husmandshuset og Avlsgaarden er det derimod prakti¬ 
ske Hensyn, som raade. Og det var sikkert ogsaa i Oldtiden 
et eller andet praktisk Hensyn eller et almindelig kulturelt 
Forhold, der gjorde sig gjældende, naar man bestandig tyede 
til det høiest mulige Sted. Af en nærmere Betragtning vil 
det fremgaa, hvad der varKjærnen i Datidens Princip for An¬ 
bringelsen af Boligen og af de ved den liggende Gravhøie. 

Det i Fig. 5 gjengivne Udsnit af Hellevad Sogn egner sig 
til Undersøgelse, idet der er en fremtrædende Forskjel mel¬ 
lem høidækkede og høitomme Partier. Her maa der kunne 
ses noget om Grunden til denne Fordeling. Foroven danne 
Høiene en sammenhængende Række eller Stribe; tydelig 
skyldes dette Naturforholdene, idet der her løber en Høining, 
eller rettere: her findes der et Affald mod den sydfor lig¬ 
gende Flade. Høiene ligge strax ovenfor Skraaningen, eller 
som det foran blev sagt om de større Høider: langs Bakke- 
brynet. Men en egentlig Bakke findes alene tilvenstre, og det 
af ringe Høide, idet den kun reiser sig 40 Fod over Fladen 


Digitized by Google 


Original from 

UNIVERSITY OF MICHIGAN 



248 


3. BAKKEBRYNET OG HØIDERNE. 


mod Syd. Tilhøire tindes en Skraaning, der har en Høide 
af en halv Snes Fod; ovenfor løber Fladen jævnt ud mod 
Nord. Terrainet er fladt syd for Høirækken; det henligger 
endnu som ubrudt Hede. I Midten, hvor det hæver sig 



Fig. 5. 

Strækning af Hellevad Sogn, østligst ved Grænsen til Dron¬ 
ninglund Sogn. Vifttooo. efter Generalstabens Maalebords- 


lidt, findes 4 Høie; 
atter syd paa ses 
en enkelt Gravhøi 
paa et lidt hævet 
Sted; en enkelt 
Høi ligger ogsaa 
ude tilhøire umid¬ 
delbart ved Skraa- 
ningen ned til den 
smalle Lavning. 
Hvor Fladen hæ¬ 
ver sig nogle Fod, 
ligger en Langhøi. 
Atter lige Flade, 
og man kommer 
til en Hække Høie 
langs et Affald paa 
en Snes Fod til en 
stor Flade, hvor 
der ingen Høie fin¬ 
des. 


kort, 5 Fods Kurver. 


Paa dette Parti 


ligge ingen Høider, der ere af den Art, at de kunne tænkes 
opsøgte i Kraft af religiøse Forestillinger. Og dog ere Høi- 
derne jo opsøgte, ogsaa de ganske ubetydelige, og man har 
holdt sig nær til Skraaningerne, men samtidig undgaaet 
Fladerne. Det her gjennemgaaede Parti maa sammenholdes 
med det foran i Afsnit 2 gjengivne fra Skinderhede og Al- 
lerup, og det vil da vistnok siges, at disse og iøvrigt mange 
andre lignende Partier paa det tydeligste vise, at Fladerne 
bleve undgaaede og Høiderne benyttede, fra de næsten umær- 

kelige til de betydeligste. Dette er det, som maa fastholdes. 
Der maa have været noget ved Fladerne, som skræmmede 
hort, og noget ved Høiderne, som tiltrak, men baade naar 
Høiden var stor, og naar den var saa ubetydelig, at der ikke 
kan være tænkt paa Udsigt og fri Beliggenhed. Men herfor 
ses der ikke at kunne være anden Forklaring end den, at 
Vand og Fugtighed hindrede Benyttelsen af Fladerne, og at 
Tørhed og Afløb gav Høiderne Tiltrækning. 

Det maa have været almindelig vedtaget, at Boligen og der¬ 
med Gravhøien skulde anbringes under dette Hensyn; lige- 
saa fastslaaet var det, at man for at beskytte sig mod Fug¬ 
tighed skulde søge saa vidt muligt høit op, som det nu er, 
at Huset skal have en Stensokkel og Kjælder, og som det i 
mange Bjergegne er, at Husene skulle ligge paa Toppe og 
Fremspring op ad Bjergsiden og ikke lavt, skjøndt der ikke 
er noget, der forbyder dette. At en vis Sky for den flade Jord 
var et fæstnet Træk i Bronzealderens Kulturliv, er vel for- 
staaeligt i vort.Klima, hvor Regnskyl, staaende Vand ved 
For- og Efteraarstid og kolde Taager over Fladen, medens 
Bakketoppen ligger klar og fri, spille saa stor en Rolle. 

For denne Faktor har man nødvendig Brug til Forkla¬ 
ring af Gravhøienes Beliggenhed; men at den overalt skulde 
træde lige tydelig frem, kan ikke ventes. Personlige og sted¬ 
lige Livsforhold have bevirket, at almindelig Skik og Brug 
ikke blev fulgt, og Forbindelsesveiene fra Bygd til Bygd foran¬ 
ledigede, at man afveg fra Reglen. Paa lignende Maade be¬ 
virkede Sandsen for det store i Naturen, at man ikke blot 
søgte saa høit op, som Hensyn til Væde og Fugtighed kræ¬ 
vede det, men endog paa de allerhøieste Punkter, som dette 
foran er vist. Desuden er det kun, hvor der findes en be¬ 
stemt Modsætning mellem flad og bakket Jord, at Grav- 
høiene tydelig vise, hvad der var en foretrukken og yndet 
Boligplads, ligesom det ogsaa kun er der, at Naturforholdene 
bringe saadan Orden og Række i Gravhøiene, som det ses 
paa det i Fig. 3 gjengivne Kort. Hvor der er jævnt bølgende 

Aarb. f. nord. Oldk. og Hist. 1911. 27 

Jord, saaledes at der hverken kan findes Bakker eller Fla¬ 
der, ligge Gravhøiene uden noget let bemærkeligt Forhold 
til Terrainet; men ogsaa der vil dog et nærmere Eftersyn 
vise, at fortrinsvis de høiere Steder ere benyttede. 

4. Skov og Opdyrkning. 

Det kunde synes betænkeligt at antage, som det foran 
blev fremsat, at de ydre Dele af Vendsyssels Høiland, der 
nu ere saa skovfattige, i Oldtiden vare et stort Skovland. Vel 
angaves det, at Bebyggelsen kun viser, at der var spredt og 
aaben Skov; men ikke med Urette kunde det betvivles, at 
der overhovedet var Skov paa de høie Punkter, hvor Grav¬ 
høiene ligge, især ud imod Havet, hvor Vinden kan virke 
saaledes, at det næppe er muligt at holde sig opreist imod 
den. I saa Henseende er det af Betydning, at Fortids-Skoven 
kan paavises endog paa det allerhøieste Punkt i Bakkedraget 
sydvest for Frederikshavn, 390 Fod over Havet og kun V* 
Mils Vei fra Kattegat. Paa dette Sted, i Gjerum Sogn, der 
paa Generalstabens Kort kaldes Kigud, ligger der Gravhøie, 
og omkring og umiddelbart ved Foden af en af dem ses 
adskillige Rod vælter (se ndfr. Fig. 11); med dette Ord beteg¬ 
nes de Høininger, der efterlades af det store omblæste Træ, 
hvis Rødder have revet Jord og Sten med sig, saaledes at 
der er dannet en lille, aflang Høining, langs hvilken der On¬ 
des en tilsvarende Sænkning 1 . Over og mellem tre store 
Bakkeknuder vest for dette Punkt, indtil en Afstand af Vs 
Mil gjennem den nordligste Del af Gjerum og ind i Aasted 
Sogn, ses Rodvælterne overalt og i meget stort Antal, mest 
ned ad Skraaningen til begge Sider, men dog ogsaa en Del 
paa de øverste Flader; der findes næppe andetsteds et saa 
stærkt Vidnesbyrd om Stormens Ødelæggelse af Skoven; 
efterat den var falden, er Lyngen vandret ind. Paa alle de 

tre Banker ligger der enkelte Gravhøie enten ved Randen af 

™ —— - 

1 Se herom Hans Kjær, i Naturhist. Forenings videnskabelige Med¬ 
delelser 1907, S. 149. 

den store, jævne Bakkeflade eller paa Høininger længere 
inde. Som det ses her, har det vistnok været overalt: man 
fæstede Bo paa skovklædte Bakker. Overhovedet kan det 
med Sikkerhed antages, at i vort Klima har ingen tættere 
Bebyggelse i den fjærnere Oldtid kunnet fremkomme paa et 
Sted, hvor der ikke var Skov i umiddelbar Nærhed; dette 
var en nødvendig Livsbetingelse baade for Mennesker og for 
Husdyrene. Ligesaa tydelig ses Skoven paa Albæk Bakke- 
knude, der foran er omtalt, Fig. 3. Strax indenfor Høirækken 
ved Bakkebrynet mod Syd ligge Rodvælter tæt over en stor 
Strækning. Det har megen Lighed med en udstrakt Kirke- 
gaard; men det er Gravtuer over Skoven, som faldt her, den 
Skov, langs hvis Yderrand man i Oldtiden boede og byg¬ 
gede Gravhøie. 

At Alt er saa tydeligt her ligesom paa den omtalte Stræk¬ 
ning i Gjerum Sogn, ligger i, at Lyngen endnu ikke har 
veget Pladsen for Agerbruget. Siden Skoven faldt, har Jor¬ 
den ikke været rørt. Men paa den midterste af de tre om¬ 
talte Banker, ved Skjellet mellem Gjerum og Aasted Sogn, 
er der Vidnesbyrd om en fordums Opdyrkning, idet der 
findes mange, smaa Stendynger. Fladen er overordentlig 
stenrig; lyngdækket, som Alt er, kan man vanskelig uden 
en Afgravning fastslaa, hvilken Rolle Stenbunkerne spille; 
men at der er gjort noget for at rense Jorden, er sikkert 
nok. Det hele samler sig naturlig til et fuldstændigt Old¬ 
tidsbillede r den første Opdyrkning og Gravhøiene paa den 
jævne, høie Bakkeflade, hvorfra Træerne mest bleve fjær- 
nede; kun faa stode tilbage, der have efterladt de Rod vælter, 
som vi endnu se, medens de ere talrige ned ad Bakkeskraa- 
ningen. Man skulde besøge denne herlige Strækning fra 
Kigud med et Rundskue over Hav og Land, som det sjæl¬ 
den findes, og vestpaa over Lyngbakkerne, inden det er for 
silde; Opdyrkningen begynder at strække sin stærke og flit¬ 
tige Haand ind derover. Her findes allerede Markstriber 
ledsagede af Sten diger paa en Meters Bredde. 

17* 

Men har man virkelig i Oldtiden givet sig i Lag med at 
oprense saa stenet en Grund, da der dog var megen stenfri 
at tage, og er virkelig allerede dengang den Opsamling af 
Stenene begyndt, hvormed man endnu er ivrig beskjæftiget 
i vor Tid? Der blev ganske vist drevet Kornavl allerede i 
Stenalderen; men et ordnet Agerbrug med Tilberedning af 
Jorden er noget andet. Der skal herpaa ikke svares med at 
minde om, at Stenbesaaningen over store Dele af vort Land 
oprindelig var saa tæt, som det nu er vanskeligt at forestille 
sig, efterat der er opsamlet gjennem flere Aartusinder, og at 
det saaledes til en Begyndelse maa have været etuundgaaeligt 
og almindeligt Arbeide at rense Jorden for Sten, for der blev 
saaet. Derimod skal der fremføres Beviser, der synes at være 
afgjørende, idet der, rigtignok kun i meget stenrige Egne, end¬ 
nu den Dag idag findes Pladser, hvor Stenbunkerne ligge i 
Mængde, som de samledes langt tilbage i Oldtiden. 

Til de allerede tidligere kjendte Steder af denne Art 1 slut¬ 
ter sig en Plads paa Huslodden Matr. Nr. 2 d af Hjortsballe, 
Tem Sogn, syd for Silkeborg 2 . Henover en meget høitlig- 

4 

gende Bakkeflade nordlig for det bekjendte Høidepunkt 
»Hjortsballe Baunehøi« findes talrige smaa og lave Høininger, 
hvis Sammensætning det er let at bestemme, idet Stenene 
overalt træde frem gjennem det tynde Plantedække. Der 
tælles, snart nærved snart ret langt fra hverandre, 60—70 af 
disse Stendynger; men mange ere fjærnede paa tilstødende 
Jordstykker, der nylig ere indtagne til Dyrkning, og adskil¬ 
lige har man splittet for at finde, hvad de maatte indeholde. 
Der vides dog ikke at være truffet andet end itubrudte Ler¬ 
kar, men dette paa flere Steder. Dyngerne ere runde eller 
aflange, 3—6 M. store; Høiden er fra 0,50 M. eller noget 
mindre til høist 1 M. Stenene ere haand- eller hovedstore, 
sjældnere saa store, at en Mand knap kan løfte dem; de 
ligge mellem hverandre uden Orden, gjennemgaaende dog 


1 Vor Oldtid. S. 412. 2 Nr. C 14149. 

de større ved Yderkanten og i Hunden, med mindre ovenpaa. 
Sten ligger paa Sten, og der er meget lidt Jord i Mellemrum¬ 
mene. Sex af disse Dynger ere paa det omhyggeligste under¬ 
søgte; i de fire fandtes Oldsager, men udelukkende Lerkar- 
skaar, der laa spredt mellem Stenene baade ved Midten og 
udefter, saavel foroven som ved Bunden. 

Fig. 6 viser en c. 4 M. bred og 1 M. høi Dynge, efterat 
det sparsomme Lyngdække var fjærnet, gjennem hvilket 



Fig. 


mange af Stenene stak frem. De ses at ligge som det oven¬ 
for angaves at være Reglen: Omkredsen er ikke nøiaglig 
formet. Midt inde ved Bunden laa flere meget svære Sten 
omkring en stor, jordfast Sten — et Træk, der er truttet i 
andre Dynger af denne Art 1 , og som det er værd at lægge 
Mærke til. Ogsaa nutildags samler man ofte Stenbunkerne 
paa Marken om en jordfast Sten, som det er vanskeligt at 
føre bort. De store Sten lægges i en Runding saa bred, som 
man nu mener, at Dyngen skal være, og derefter kastes de 
mindre indover. Det skjønnes ikke rettere end, at Stenenes 

1 Sehested, Archæologiske Undersøgelser, S. 117: »Disse »Roser« 
ses ofte sammenhobede paa Steder, hvor der i Forveien laa en eller 
flere anseelige, jordfaste Stene; man synes at have valgt netop saa- 
danne Pladser.« 

Fordeling i de her omhandlede Dynger er ganske forstaaelig. 

« 

Rundt omkring i den under Fig. 6 gjengivne Stensamling, fra 
Top til Bund og fra Midte til Udkant, laa mange Lerkarskaar 
spredt mellem Stenene, ofte flere sammen og paa ganske til¬ 
fældig Vis, snart Skaarenes Udside mod hinanden, snart Ud¬ 
side mod Indside. To Randskaar, der laa 1,50 M. fra hin¬ 
anden, passede sammen. 

Der er arbeidet meget med Sammensætning af disse 
Skaar; men det er kun lykkedes at fremstille nogle større 
Stykker af mindst 10 Kar, ingen nogenlunde fuldstændig 
Rand eller Bund og ingen sammenhængende Side. Det kan 
saaledes med Sikkerhed siges, at der ikke har været noget 
fuldstændigt Kar i denne Stendynge. Det samme er Tilfæl¬ 
det med de tre andre undersøgte Dynger, hvor der var færre 
Skaar; det mindste Antal var 60. 

Tilstedeværelsen af de mange Skaar i disse Rydnings¬ 
bunker er vel noget paafaldende, men næppe uforstaaelig. 
Samlebunken drager til sig, Irrød der skal kastes bort; og- 
saa nutildags ses ituslaaede Flasker og Lerkar paa saadatine 
Steder. De øvrige anførte Enkeltheder stemme godt med 
Tydningen af disse Stenhobe som Rydningsbunker; nogen 
anden Forklaring af dem er det ikke muligt at finde. Paa 
samme Lyngflade, til begge Sider af Dyrkningspladsen, ligge 
3 Gravhøie, saa nær, at det kan antages, at alle disse Old¬ 
tidsminder høre sammen. For dog at give Fremtiden Mu¬ 
lighed for at fornye Undersøgelsen, dersom Tvivl skulde 
opkomme, om der er set rigtig i denne Sag, og for tillige 
dog paa et enkelt Sted at bevare et synligt Minde fra Lan¬ 
dets første Opdyrkning, er der fredlyst 14 sammenliggende 
Stenhøie i denne Gruppe. 

Ogsaa andetsteds i Tern Sogn findes der eller har der 
været tilsvarende Forhold; men en Undersøgelse er kun fore¬ 
tagen i en anden Egn, umiddelbart ved den tidligere flere 
Gange omtalte Høirække 1 , der strakte sig fra Havredals 

1 Aarb. f. nord. Oldkynd. 1904, S. 17. 

Plantage op imod Dollerup. Stedet hører til Matr. Nr. 5 a af 
Dollerup. I et Hedestykke saaes 16 smaa Stenhøie; men 
flere havde der været paa den omliggende, nu opdyrkede 
Jord. Størrelsen var som ved Hjortsballe. Fire af Dyngerne 
undersøgtes 1 ; een af dem indeholdt ingen Oldsager, og i en 
anden fandtes kun et enkelt Lerkarskaar; spredt imellem 
Stenene optoges derimod i to af Høiene en hel Del smaa 
Skaar. Blandt 64 Skaar fra den ene Dynge synes der at være 
Stykker af to Kar, medens 69 fra den anden have hørt til 3 
Kar; men af dem alle findes kun mindre Partier, og meget 
lidt har kunnet sammensættes. Indholdet er da ganske som 
ved Hjortsballe, og Lerkarrene ere af samme Art, vistnok 
ogsaa fra samme Tid. Imidlertid lade Karrene sig ikke tid¬ 
sætte, da Formen ikke kan ses og bestemmende Enkelt¬ 
heder mangle. Egentlig kan det med Sikkerhed kun angives, 
at de ikke hidrøre fra den romerske Tid og Folkevandrings¬ 
tiden; af mat brunlig Farve og med tynd, afglattet Mundings¬ 
rand skulde de snarest henføres til den førromerske Tid. 

Der kan i Vendsyssel nævnes andre Minder om Oldti¬ 
dens Agerbrug, de oftere omtalte, men ikke nærmere under¬ 
søgte Dyrkningsstykker, der ere omsluttede af lave Jord¬ 
kamme 2 . Af saadanne findes der Rester under Børglum 
Sogn op imod Grænsen til Nymark i Em Sogn, i Heden 
snart øst for Tolstrup Kirke og ved Krogholm i Vreilev Sogn, 
tæt op til Skjellet mod Serridslev Sogn. Alle Steder findes 
der Gravhøie umiddelbart ved. Der er flad, sandet Jord, og 
nogen Lynghede er endnu bevaret. Men skjøndt Egnens 
Folk kjende og paavise disse Pladser, er der meget lidt at 
se; Agerinddelingen træder kun svagt frem, og Nutidens Op¬ 
dyrkning har grebet forstyrrende ind. For at faa en tydelig 
Forestilling om de gamle Agre maa der søges noget længere 
bort, til Øster Han Herred; men her findes de paa Rødland- 
hede i Lerup Sogn, nær Gaarden Paarup, baade over saa 

1 Nr. A 19790. * Vor Oldtid, S. 413. Samlinger til jydsk Historie 

og Topografi. 1. Hække, 2, S. 199; 9. S. 25. 

stor en Strækning og i saa udpræget Form, 
nu ikke træffes andetsteds i Jylland. Paa 
ikke at forekomme. 


som de vistnok 
Øerne vides de 


Den hele Strækning, hvorover Agrene vise sig, kan an« 

slaaes til c. 200 Tdr. Land, der optages af tre lave, jævne 
Bakker adskilte ved smalle Lavninger. Agrene findes øverst 
paa Fladen og nedad de svagt hældende Skraaninger, men 
ikke i Lavningerne. Nogle Gravhøie ligge spredt omkring 
paa Bakkerne. Fig. 7 viser et hen ved 250 □ M. stort Stykke, 
hvor Agrene ere mindst og de omgivende Jordkamme høiest, 
saaledes at Eiendommelighederne her træde stærkest frem. 
Den sikre Opmaaling var kun mulig, fordi en Hedebrand 
havde lagt Jordfladen fuldstændig blot; hvor Lyngen staaer 
nogenlunde frodig, træder Formen altid kun meget usikkert 
frem. Det gjengivne Parti hører til et større Stykke, der er 
fredlyst paa Landbrugsministeriets Foranstaltning; den hele 
Strækning er nemlig Statsplantage. Omgivet af Skov vil 
saaledes dog noget af disse mærkelige Anlæg henligge til Iagt¬ 
tagelse i kommende Tider, naar de ellers ville være for¬ 
svundne omkring i Landet. 

At disse Dannelser ere Agre, er efter alle Forhold uden¬ 
for Tvivl. Naar dé formodningsvis have været betegnede som 
»Porsehaver« 1 , kan dette sikkert afvises alene af den Grund, 
at Porsen kræver fugtig Grund, medens de omhandlede Agre 
stedse ligge paa tør Hede. Snarere kunde der tvivles, om de 
gaa tilbage til Oldtiden. Herfor taler dog bestemt, at de ikke 
have nogen nærmere Forbindelse med Bebyggelsen fra hi¬ 
storisk Tid, hvorimod de stedse forekomme i de i Oldtiden 
beboede Egne, og navnlig staa de ofte i nærmeste Forhold til 
Gravhøie*. Hertil kommer Anlægets hele Egenhed, som træ¬ 
der tydelig frem paa Rødlandhede. 


1 Samlinger til jydsk Historie og Topografi, 1. Kække, 9, S. 25. 

* Nogle tidligere ikke kjendte Pladser skulle anføres. Tæt øst for 
6 fredlyste Høie paa Matr. Nr. la af Lundtang, Lunde S., Vester Horne 
Hrd., ses i Heden en halv Snes Felter af en tidligere større Dyrknings- 
plads. De ere meget smaa; Jordkammene hæve sig c. 0,30 M. og ere 
høiest i Hjørnerne. Under Økjær Mosebrug ved Sparkjær, Fjends Hrd., 
spores Oldtidsagrene over en Strækning af c. 500 M., der dog næsten 
helt er indtagen til Pløieland. En stor Samling findes ved Høirækken 
Mølgaard-Kolkur, Fjends Hrd., hvorom se Aarb. 1904, S. 17. 

Agrene ere firkantede, oftest aflange og ligge da i forskjel- 
lig Retning, saaledes at de støde sammen mere eller mindre 
vinkelret; hvor de løbe nedad en Skraaning, kunne de dog 
afsluttes paa anden Maade, i en Bue, der slutter sig til Jord- 
fladens Form. Størrelsen er meget vexlende; en af de mindste 
maaler 30 X 40 M., medens de største kunne anslaaes til en 
Længde og Bredde af 150 M. De mindste Agre, som ere viste 
i Fig. 7, kunne betegnes som fladt udhulede Felter, der ere 
lavest i Midten og skraane jævnt op mod de omgivende Jord¬ 
kamme. Eiendommeligt er det, at Hjørnerne, hvor flere Volde 
støde sammen, løfte sig kjendelig toppet op over Længden 
af Volden; Høideforskjellen mellem Agerens Bund i Mid¬ 
ten og det toppede Hjørne kan være hen ved 1,50 M. Kam¬ 
mens Længde er meget lavere, og Bredden er det med det 
jævne Fald ikke muligt at angive — der kunde siges 3—4 M. 
Om disse Jordkamme ere at opfatte som udjævnede Volde 
eller Diger, er meget tvivlsomt. Dette ikke saameget, fordi de 
skraane saa bredt og jævnt ud i Agerens Bund; dette kunde 
være fremkommet i Tidens Løb. Heller ikke kan der vel 
lægges særlig Vægt paa, at der i det Indre ikke ses de Tavl og 
den flammede Tegning, som kjendes saa godt fra Grav- 
høiene, hvor de vise, at Fylden bestaaer af Lyngtorv eller af 
portionsvis tilbaaren Jord. I et Par Gjennemskjæringer, som 
foretoges paa Rødlandhede, fandtes derimod kun graa, blan¬ 
det Jord, der svntes at maatte hidrøre fra den tilstødende« 

" «» ♦ 7 

dyrkede Flade. Men andre Forhold tyde bestemt paa, at 
Høiningerne ikke ere Diger. Nogle af de yderst liggende 
Agre ere ikke afsluttede af en Vold, men løbe jævnt ud til en 
naturlig Fold eller Skraaning; ogsaa ses den yderste Ager at 
være uddybet som de øvrige, men ovenfor den opadstigende 
Skraaning er der ingen Vold; Jordfladen løber jævnt ud. 
Ogsaa andre Forhold ved Overfladen tyde paa, at Ageren er 
bleven udhulet ved langvarig Bearbeidelse med Plov og Jord¬ 
rive, at Kammene ere de Linier, hvorved Redskabet stand¬ 
sede, og at Høiningerne for en Del ere fremkomne ved, at det 

stadig førte nogen Jord med sig. Høiningerne skulde da være 
»Agerrener«, de Striber, som efterlodes mellem de forskjel- 
lige Dyrkningsstykker. At Oldtiden skulde have havt vold- 
hegnede Marker, vilde da ogsaa være paafaldende, naar der 
ikke er bevaret noget Hegn om Huset eller nogen Jordhøi- 
ning til Støtte eller Underlag for Væggene. De toppede Hjør¬ 
ner, hvor flere Kamme støde sammen, danne det mest eien- 
dommelige Træk; de kunne vel forklares ved, at Markred¬ 
skabet har slæbt Jord sammen fra flere Kanter til dette fæl¬ 
les Punkt. Men i hvert Fald synes de fremtrædende Hjør¬ 
ner at maatte berolige den Tvivl, som naturlig reiser sig 
ved Betragtningen af disse Dannelser, der ere saa svage i 
Formen, om det hele ikke har været pløiet og harvet i se¬ 
nere Tider, hvorved oprindelige Jorddiger kunne være ud- 
jævnede til de brede, lave Kamme. Var dette foregaaet, kunde 
Hjørnerne ikke løfte sig saa stærkt. Det maa sikkert anta¬ 
ges, at det hele henligger i oprindelig Siand, kun med de 
Forandringer, som Regn, Vind og Lyngvæxt have fremkaldt. 

5. Bopladsen og Bebyggelsens Art. 

Vil man fra Gravhøienes Beliggenhed hente Oplysning 
om Bopladsen og Bebyggelsens Art, da maa man ikke vende 
sig til Steder, hvor Naturen er jævn, ensformel og uden 
Afgrænsninger; her vil der sædvanlig være lidet at se. Er 
der derimod Modsætninger, og er der afstukket Grænser, vil 
det komme frem, hvorledes Mennesket har stillet sig for- 
skjellig hertil; ogsaa maa der være mange Gravhøie paa et 
saadant Sted, forat det skal være tydelig udtrykt, hvad Men¬ 
nesket har villet. 

Kortet Fig.8 viser den høie Bakkeknude ved Hørby Kirke, 
for største Delen med ret steile Fald mod omgivende Sænk¬ 
ninger. Mod Syd flyder Sæby Aa; mod Vest ligger en Ind- 
skjæring; mod Øst strækker sig en dyb Slugt ind, og snart 
efter begynder den store Flade, der naaer ud til Kattegat ved 
og syd for Sæby. Nordpaa fortsætte Høiderne sig, kun en 

Del lavere. Bakkeknuden er saaledes en afsluttet Helhed; 
de talrige Gravhøie paa dens Overflade maa høre sammen 
og hidrøre fra en lille, afsluttet Kreds af Menneskeæder havde 
denne Grund for sig. Kommer man sydfra over »Hørby Bro«, 
ses to Gravhøie lavt ved Foden af Skraaningen; der findes 

ikke andre Høie paa saa- 
dan Plads eller nedad 
Skraaningerne. EfterFor- 
holdene andetsteds — 
hvorom nærmere i Af¬ 
snit 7 — maa det antages, 
at disse Høie laa ved 
Veien, der førte ned fra 
Bakkefladen og overAaen 
til de nærmeste Banker 
mod Syd, hvor der var 
en anden Bebyggelse, der 
har efterladt mange Grav¬ 
høie; efter denne Linie 
8 gaaer der endnu Vei, og 

Bakkeknuden sydøst for Horby Kirke. l /is o<jo, efter den llRT tidligere gBBet 
Generalstabens Maalebordskort. 10 Fods Kurver. UlTliddølbsrt Vød dø tO 

Høie; det vise gamle, forladte Veifurer, der føre forbi dem op ad 
Skraaningen. Strax ovenfor den harder ligget flere nu sløifede 
Høie og andre i lige Række ind over den jævne Flade indtil 
det Sted, hvor de store og for største Delen velbevarede Høie 
begynde. Tilvenstre, ved Yderkanten afen lille særskilt Flade, 
ligge to store Høie og mange følge østefter. Flere af dem 
ligge tæt ud til det bratte Fald mod Slugten, hvor de ikke 
kunne være anbragte i den Hensigt, at de skulde ses vidt 
om. De ere trængte ud saa yderlig for ikke at tage Plads fra 
Fladen. Ogsaa de andre Høie ligge mere eller mindre uden¬ 
om den lige Jord, henimod Skraaninger, men alle saaledes, 
at der er jævn Grund omkring eller ved dem. Denne lige og 
jævne Jord maa have havt sin Betydning. Her maa Boli- 

gerne have ligget — hvor ellers? og Mark og Bedrift — hvor 
ellers? Folkene ville ikke have havt Jord og Kvæg hinsides 
Lavning og Slugt, naar de selv boede deroppe. Der kan ikke 
angives nogen Grund, hvorfor de skulde have havt Bolig 
nede og indrettet Gravene paa Høiden. Herved maa der især 
lægges Vægt paa, at der ikke er en fælles Gravplads. Høiene 
ligge enkeltvis eller et Par sammen spredt over en ret stor 
Strækning; der er nu Plads heroppe til flere Gaarde og ad¬ 
skillige Huse. Der kan ikke være anden Grund til, at Høi¬ 
ene lagdes saaledes spredt, end den, at man boede spredt. 
Den enkelte Høi eller flere nær sammenliggende maa have 
hørt til eet Bosted. Saaledes synes Gravhøiene at oplyse om, 
hvorledes en Samling Familier efterhaanden reiste Bolig ud¬ 
over den høie Bakkeflade med milevidt Udsyn til alle Sider, 
med flad Jord til Dyrkning, med Skov ned ad Skraaninger 
og i Slugten og med Vei mod Syd til nærmeste Naboer. 

Kortet Fig. 9 viser et lille Parti af Gjerum Sogn ved Græn¬ 
sen til Aasted Sogn; Veien fra Frederikshavn til Aasted, 
løber mellem de sydligste Høie i Øst-Vest. Største Delen er 
endnu Lyng, og Resten er opdyrket i ret ny Tid; der har ikke 
været flere Gravhøie end de, som endnu ere velbevarede, 
eller hvis Plads er meget kjendelig. Bakkerne skyde frem 
nordfra og falde ret steilt eller i Terrasser mod et lavere, jævnt 
Parti imod Syd. Adskilt ved et høitomt Bælte til alle Sider 
ligger her en Del Gravhøie. Den største af disse Høie ligger 
øverst paa Bakken; ganske tæt ved findes Tomterne af to 
andre. Disse tre ligge ved Sydranden af en temmelig stor, 
jævn Flade. Mod Syd er der et noget lavere, fladt Stykke; 
her findes Resterne af en Høi. Yderst mod Syd, ved Affaldet 
fra den samme Flade, ligger en fredlyst Høi. Skilt fra de fo- 
regaaende ved et jævnt Stykke ligge østpaa to Høie nær 
sammen og sydlig for dem er en tredie, alle ret yderlig mod 
Bakkeskraaningen. Betydelig lavere ligger mod Øst en Høi 
paa en Pynt mod en kjendelig Sænkning; bagved Høien er 
der et fladt Stykke. Hinsides Sænkningen, yderst ved en 

steil Skraaning, ligger en enkelt Høi; indover er der en større 
Flade. Sønden for Hovedgruppen ligge to Høie tæt sam¬ 
men, betydelig lavere end Høiene norden for; der er flad Jord 
omkring dem, navnlig mod Nord. Længst imod Syd paa en 
lavere Udløber fra Bakkedraget ses endnu en Høi; der er 
jævn Grund omkring den. Denne Samling Høie, der er af 
ganske almindelig Art, viser de samme Træk som Hørbv- 

_ Gruppen. Høiene ere ikke 

%flgjj samlede paa en Grav¬ 
plads, men spredte med 
klækkelig Afstand indbyr¬ 
des; hvor de ligge, er der 
Plads til Bolig og jævn 
Grund til Bedrift; oftest 
ligge de i Udkanten af 
denne Grund. Der kan 
ikke udpeges nogen anden 
Plads, hvorpaa Boligerne 
snarere skulde have ligget 
Fig. 9 . end der, hvor Høiene fin- 

Jiøigruppe i GJerum Sogn, nær Skjellet til Aasted deS. Stedet d* lløitliggen- 
og ved Hovedveien Frederikshavn-Aasted. Vio.ooo, , - • A I1A • r\ 

efter Generalstabens Maalebordsblad. 5 Fods ClØ, 1116Q ^ 1Q UuSlgt. L/Ct 

Kurver synes at kunne kjendes, 

hvorledes Bostederne fulgte af Gravhøiene føiedes til eet for 
eet, efterhaanden som Slægten tiltog. I det væsentlige gjen- 
findes dette paa mange andre Steder, hvor der som foran 
sagt er Betingelser for at se noget; men iøvrigt former det 
sig forskjelligt efter Terrainforholdene. Den foran i Afsnit 3 
afbildede Langtved-Knude giver et Exempel paa, at der kan 
være meget lidt Grund ved Høiene; ved Albæk-Bosættelsen 
er der derimod en stor Flade (anf. St.). 

6. De senglaciale Flader. 

Ret paatrængende reiser Spørgsmaalet om Bebyggelsens 
Forhold til den jævne Jordflade sig fra det her behandlede 

Omraade som Helhed. Thi omkring Vendsyssels store Bakke¬ 
land og om de derfra udløbende eller løsrevne Høidedrag bre¬ 
de sig milevidt de lavere Strækninger, der ret egentlig kunne 
benævnes Flader, og i det hele og store ere Gravhøiene for¬ 
delte efter denne Modsætning mellem Høiderne — med den 
geologiske Betegnelse: de ældre glaciale Dannelser, og Fla¬ 
derne, der ere senglaciale. Høiene holde sig væsentlig til 
Bakkerne og undvige Fladen. 

Naar der er Undtagelser fra dette Forhold, naar der findes 
Gravhøie paa senglacial Grund og da saamange, at der saa 
at sige virkelig er noget at tale om, saamange, at de formaa 
at oplyse noget, da ses det tydelig, at Hovedreglen ikke er 
brudt; i Virkeligheden ligge disse Gravhøie paa Høider, vel 
kun lave, men ragende op over de fuldstændig flade Stræk¬ 
ninger, eller de ligge langs Affald mod lavere Grund, ganske 
i Overensstemmelse med Anbringelsen af Høiene ved Bakke- 
brynet. Ret ofte ligger der paa senglacial Grund ved eller 
om Foden af høie Bakker enkelte eller nogle Høie, der lige¬ 
som ere skredne ned paa lavere Grund eller flydte ud fra 
Høiden: men de ligge her oftest paa ret høi Grund i Forhold 
til den nedenfor følgende Flade, paa Udløbere og nedre Af¬ 
satser, der danne en Overgang til den flade Jord. Til Exem- 
pel kunne 9 Høie tjene, der vest for Agersted Knuden ligge hen 
over to lavt udløbende Rygge, der ere senglaciale. Saaledes 
ogsaa med en mærkelig, nedenfor nærmere omtalt Stribe 
Høie, der strækker sig fra Albæk Bakker til Rønbro snart 
sydvest for Sæbygaard; de følge nøie en Barre 1 , der danner 
en stor Bue udenom den indre, lavere og høitomme Volstrup- 
Flade mod Vest, medens der ogsaa mod Øst, ud imod Havet, 
ligger en kjendelig lavere Flade uden Gravhøie. Atter læn¬ 
gere mod Øst ligger der en Række Høie ved og nord for 
Lyngsaa og nord forVorsaa; de følge Overkanten afen Skraa- 
ning, en fordums Kystlinie, udenfor hvilken der senere er 


1 Omtalt af A. Jessen anf. St. S. 203. 

dannet lavere, fladt Land. Alle disse Beliggenheder paa sen¬ 
glacial Grund ere ganske overensstemmende med Forhol¬ 
dene i det glaciale Høiland. Om en Række Veihøie og en 
Gruppe Havnehøie paa dette Terrain skal der tales længere 
fremme, Afsnit 7. 

Men ogsaa borte fra Høininger og Skraaninger ligger der 

i 

undtagelsesvis Gravhøie ude paa den jævneste Flade. For 
at vise, om hvor lidt det i Virkeligheden her dreier sig, og 
hvorledes det skal bedømmes, maa der noget omstændeli¬ 
gere gjøres Rede for disse Gravhøie paa Fladerne, der gjøre 
Brud paa Reglen om, atGravhøiene undvige saadantTerrain. 

Den nordvestlige Del af det her omhandlede Areal ind¬ 
tages af en Flade, der med en Bredde af omkring 1 Mil stræk¬ 
ker sig 3 Mil ind i Landet, indtil Ugilt mod Øst; det er det 
sydligste Parti af den store Hjørring Flade. Jævnt spredt 
over disse tre Kvadratmil er der c. 30 Punkter, hvor der en¬ 
keltvis ligger eller har ligget en Gravhøi eller en Høining, der 
med større eller mindre Sikkerhed maa bestemmes som en 
Høirest. Næsten overalt er nemlig Høien nu enten fuldstændig 
sløifet eller dog stærkt udjævnet. De stedlige Meddelelser 
efterlade ikke sjælden Tvivl om, at Høiene vare dannede af 
Menneskehaand. Overalt har Høiden kun været ringe, hvad 
der allerede kan sluttes deraf, at Markarbeidet har kunnet 
saa fuldstændig faa Bugt med Høiene. Kun 3 have endnu en 
Høide af 1,50 M. 1 en af Høiene angives der at være fundet 
en Flintøxe; tre andre siges at have indeholdt et Lerkar med 
brændte Ben, med eller uden omgivende Sten, altsaa fra 
Bronze- eller Jernalderen. 

Foruden disse ganske spredt liggende Høie er der over 
en begrænset Strækning vestpaa i Børglum Kloster Sogn 17 
Høie, disse atter mest enkeltvis liggende, dog to Steder 3—4 
mere samlede. Ogsaa her er der dog kun Tomter af Høie, 
eller de ere fuldstændig sløifede, og for nogles Vedkommende 
kan der være Tvivl, om de ikke vare Naturdannelser. Kun 1 

af dem hæver sig endnu 1 M. I en anden siges der at være 
fundet Bronzesager. 

Endelig er der nordligst, i Sønder Harridslev Sogn, en Sam¬ 
ling af 7 Høie, hvoraf de 6 ligge i en dobbelt Række, som 
Bronzealderens Gravhøie ofte ligge; men ogsaa disse ere lave 
og udjævnede, to dog hævende sig til 1,50 M. 1 en af disse 
Høie er der ved Nationalmuseets Undersøgelse fundet en 
Grav med charakteristiske Sager, et Sværd og to Knapper til 
Bæreremmen fra Bronzealderens 4. Afsnit l . Foruden dette 
efter Forholdene vigtige Fund foreligger der fra St. Lyngby 
Sogn en noget yngre Bronzedolk 2 , fremgravet i Mosejord. 
En Øxe fra den ældre Stenalder haves fra Jelstrup Sogn, og 
onkelte Flintredskaber fra den yngre Stenalder vides fundne 
hist og her. 

Syd for den omtalte Strækning brede lignende, flade Par¬ 
tier sig fra Vesterhavet dybt ind i Landet, idet de ligesom 
Fjorde forgrene sig i del høiere Land eller ganske omslutte 
Bakkeøer. Over en Bredde i Nord—Syd af c. 3 Mil strække 
disse Arme sig ligesaa dybt ind i Landet som den store Flade 
cordpaa; deres samlede Areal kan ligeledes anslaaes til c. 3 
Kvadratmil. 

Til Oversigt over, hvad dette Terrain frembyder af Old¬ 
tidsminder, deles det fra Nord til Syd i 3 Striber, hver paa 
omtrent een Mils Bredde. Paa den vestligste Stribe, der 
gaaer indtil øst for Stenum, har der paa Fladerne ligget 7 nu 
udjævnede eller fuldstændig sløifede Høie, enkelte af dem 
mulig naturlige Høininger; de have alle været meget lave. 
Jernalderens Minder træde ret stærkt frem. Nær syd for 
Vrensted, ved Løbakke Huse og et Stykke østpaa er der truf¬ 
fet flere Jernalders Grave liggende paa den første Høining 
ved Randen af store, lave Mose- og Hedestrækninger, Bosted¬ 
hede og Kongsenge. Nogle af disse Grave have ligget i lave 
Høie, og endnu er der her bevaret 3 lignende Høie, der hæve 

1 Nr. B 8379. * Nr. B 8727. 

Aarb. f. nord. Oldk. og Hist. 1911. Jg 

sig indtil 1 M., og som sikkert ere fra samme Tid. Vistnok 
hidrører idetmindste en Del af de ganske lave Høie paa Fla¬ 
derne her vestpaa fra Jernalderen. Men her findes ogsaa Ef¬ 
terladenskaber af høiere Ælde. Affaldslag eller et lille Antal 
Flintredskaber fra den yngre Stenalder kjendes fra 4 Steder, 
og paa en af disse Pladser, paa den første Høining fra de 
lave Vitmose Enge, har der ogsaa været Sager fra den ældre 
Stenalder. I en Mose er der opgravet en Øxe fra samme Tid. 
Om den store Vildmose, der ligger sydligst paa dette Terrain, 
skal tales nedenfor, i Afsnit 17. 

Paa den næste Stribe med c. 1 Mils Bredde, mellem Li¬ 
nier i Nord—Syd over Tolstrup mod Vest og over Øster- 
Brønderslev i Øst, er der paa de senglaciale Flader paavist 
ialt 14 Høie, to af dem dog tvivlsomme og de fleste af de øv¬ 
rige ganske lave og udjævnede, ikke 1 M. høie. 1 en af dem 
siges der at være fundet et Lerkar med brændte Ben omsat 
med flade Sten, altsaa fra yngre Bronzealder. To noget større 
Høie ved Tolstrup, 1,50 og 2 M. høie, og 3 ganske lave i 
Vester Brønderslev Sogn ere undersøgte af Museet, men uden 
at der sikkert paavistes Grave. Den eneste Høi af anden 
Charakter, der overhovedet kjendes paa senglacial Grund i 
Vestlandet, er »Eskildshøi« i Øster Brønderslev Sogn, der er 
3 M. høi og 26 M. bred. 

Hvad Stenalderen angaaer, vides der om Fund af Sten¬ 
redskaber enkeltvis paa flere Steder; Affald fra Tilhugning er 
truffet paa to Punkter, og i Serridslev Sogn er der fremdraget 
to større, samlede Nedlægninger af Stenalders Sager. Alle disse 
Fund ere fremkomne i eller umiddelbart ved Mose. Jern¬ 
alderen vedrørende er at nævne et stort Boplads- og Grav¬ 
fund fra Kraghede i Øster Brønderslev Sogn og flere Fund 
af lignende Art fra andre Steder (Afsnit 17). 

. Over den tredie, 1 Mil brede Stribe østpaa ind i Lan¬ 
det, med bestandig smallere Flader mellem de bakkede Par¬ 
tier, indtil de sluttelig ophøre foran det store Høidedrag i 
Midtvendsyssel, er der paavist en halv Snes spred tliggende, 

lave og udjævnede Høie af samme Art som de foran omtalte. 
Fra Stenalderen hidrører et stort Ravfund, opgravet 1910 i 
en Mose under Hvilshøigaard, Øster Brønderslev Sogn. Fra 
Jernalderen er der adskillige Fund, der maa opfattes som 
hidrørende fra Bosættelser, paa en Strækning, der østpaa fort¬ 
sætter den Flade, hvorpaa Kraghede Fundet fremgravedes. 

Dette er Alt, hvad der haves af Mindesmærker efterladte 
paa de vestlige flade Strækninger af Vendsyssel indenfor det 
her behandlede Omraade. Sikkert nok fremgaaer det heraf, 
at dette Terrain var tilgængeligt overalt og ogsaa beboeligt, 
men beboet kun paa ganske faa Steder. Efterladenskaber 
fra Stenalderen findes vel; men med Sikkerhed er der ikke 
paavist en eneste Grav fra denne Tid. Enkelte Grave fra Bron¬ 
zealderen ere trufne, men dækkede af ganske lave Høie, in¬ 
gen Langhøi og ikke nogen af de Høigrupper, der ses overalt 
i de virkelig bebyggede Egne. Først fra Jernalderen kjendes 
der et ikke ringe Antal Grave, rigelig udstyrede efter Tidens 
Skik, og der haves Bopladsfund, mellem hvilke et enkelt be¬ 
tydeligt. Det kan da vel siges, at først i Aarhundrederne før 
Chr. F. bleve disse Strækninger nogenlunde bebyggede. 

Vender man sig dernæst østpaa til de flade Strækninger 
af senglacial Oprindelse, der brede sig fra Kattegat ind i Lan¬ 
det, snart kun smalt, men ved Sæby strækkende sig over 
1 Mil, fra Vorsaa over 2 Mil ind i Landet, da er Forholdet 
her i det store som imod Vest: ude paa den egentlige Flade 
findes kun ganske faa og spredtliggende Gravhøie; om de 
høiere liggende er strax ovenfor talt. Saaledes har der paa 
den store Flade omkring Vorgaard, der breder sig over mere 
end 1 □ Mil, gjennemskaaren af Vor Aa med dens talrige 
Tilløb, ikke kunnet findes mere end en halv Snes Høie, eller 
rettere Steder, hvor der siges at have været Høie; thi største 
Delen af dem har allerede for indtil 50 Aar siden været ud- 
jævnet til en lille Rest. Kun 3 ere endnu indtil 2 M. høie. 
Intet angiver, at disse Høie skulde gaa tilbage til Sten- eller 
Bronzealderen. Et meget betegnende Parti findes ogsaa nord- 

18 * 

ligst, en Lavning, der med en Længde af 1 /i Mil og en Bredde 
af indtil Vs Mil strækker sig sydpaa gjennem Aasted Sogn til 
ind i Gjerum Sogn, overalt omgiven af høie Bakker 1 . Dal¬ 
bunden er en jævn, senglacial Flade, men ingenlunde lavt¬ 
liggende, idet den gjennemgaaende er 40—50 M. over Havet. 
Her findes ikke en eneste Høi, medens Bakkerne rundt om¬ 
kring have endog talrige Gravhøie, og hvor en Bakkearm eet¬ 
steds strækker sig frit ud i den lavere Flade, der vise ogsaa 
Gravhøiene sig paa den. Modsætningen mellem Benyttelsen 
af Fladen og af Bakken er her meget iøinefaldende. Dog 
ikke mindre, hvor det som ved Agersted mod Syd omvendt 
er Bakkerne, der ere omgivne af Fladen. 

Fra dette nærmere Eftersyn vende vi tilbage til detSpørgs- 
maal, som blev stillet i Begyndelsen af dette Afsnit: hvorfor 
Bebyggelsen i Sten- og Bronzealderen holdt sig væsentlig 

borte fra de senglaciale Flader. Et tilsvarende Spørgsmaal 

/ . 

fremførtes ovenfor med Hensyn til de mindre omfattende 
flade Partier indenfor det glaciale Høiland. De anførte En¬ 
keltheder have vist, at ogsaa selve Sagen er den samme her 

f 

som der. Svaret maa da lyde som ovenfor: det var Vand og 
Fugtighedsforhold, som holdt Bebyggelsen borte. Beviset 
herfor maa ligesom ovenfor hentes fra det Forhold, at saa- 
snart der er en Høining, selv en ganske ringe, eller en Skraa- 
ning, der giver Afløb for Vandet, saa findes Høiene der. 
Ovenfor er det set, at hverken Hensyn til Forsvaret eller 
religiøse Forestillinger kunne have været det afgjørende; her 
kan det tilføies, at heller ikke Jordbunden eller Vindforhold 
have været de virkende Faktorer; thi paa den ganske lave 
Høining eller ved den ringe Skraaning er Jordbund og Vind 
ikke anderledes end paa den tilgrænsende Flade. 

Men der maa spørges videre om, hvorledes de ubeboede 
Flader vare dækkede, om med Skov eller med Lyng, og 
Svaret herpaa vil vise, at der endnu er et vigtigt Træk at 

1 Omtalt af A. Jessen, anf. St. S. 201. 

indføie i Undersøgelsen af Bebyggelsesforholdene. Det skul¬ 
de vel synes at være haabløst for Archæologen at give sig 
ilag med et Spørgsmaal, der benhører under Naturforsk¬ 
ningen, og tilmed af den Art, at selv den kyndigste Fagmand 
maaske vilde være betænkelig ved at fælde en afgjørende 
Dom. Selvfølgelig er det dog ikke naturvidenskabelige Veie, 
som her skulle betrædes; Archæologen maa udelukkende 
holde sig til sit eget Stof. Men benyttes det blot, saa rigt og 
sikkert som det er givet, da ligger Sagen ogsaa bestemt og 
klart for Dagen. Den er afgjort ved en Slutning fra det hele 
Sagsammenhæng, der kun har den Feil, at den vil findes 
altfor simpel og selvfølgelig. 

Som de store Flader syd for Sæby gribe 1 til 2 Mil dybt 
ind i Landet, vilde de skovdækkede have spærret Adgangen 
til de bagved liggende Høidedrag, der ere dækkede med Grav- 
høie. Bebyggede rundt omkring Fladerne og helt ned til 
deres Rand er det tydeligt, at der maa have været Adgang 
til dem over Fladerne. De store Bakkeøer ved Albæk og 
Agersted, der ligge omgivne af Flader, vilde ikke være bievne 
bebyggede, om Veien til dem skulde gaa gjennem de slut¬ 
tede Skove, løinefaldende er det især ved den ganske lille 
Bakkeknude »Ilbjerge«, der er helt omsluttet af Hjørring- 
fladen, at den lille Bosættelse paa den, der har efterladt 15 
Høie, ikke vilde være foregaaet dybt inde i den store Skov¬ 
strækning. Det er foran set, at det indre, midterste Vend¬ 
syssel dannede et ubeboet Skovland. Havde der ogsaa været 
Skov paa Fladerne, saa skulde Bebyggelsen paa den mær¬ 
keligste Maade have bredt sig netop mellem Midtskoven og 
Randskoven paa Fladerne. Ganske smalt skulde den paa 
nogle Steder og navnlig i Taars Sogn have knebet sig igjen- 
nem den ydre og den indre Skov. Hele Situationen, med 
det bebyggede Høiland omgivet af de høitomme Flader, si¬ 
ger paa det tydeligste, at der maa have været let og aaben 
Adgang over Fladerne. Det samme vise de nedenfor om¬ 
handlede Veilinier over Sæby—Volstrup Fladen; baade ifølge 

Sagens Natur og efter, hvad der i »Vei og Bygd« er paavist 
om saadanne Veie, maa de have ført over aabent Terrain. 
Det skjønnes ikke rettere end, at de anførte archæologiske 
Forhold tale afgjørende: der kan ikke have været sammen¬ 
hængende Skov paa Fladerne, muligvis stærkt spredt og aa¬ 
ben, men snarest Lyng. Saaledes vistnok ogsaa ved mange 
af de i Oldtiden ubebyggede smaa Flader i det indre Høi¬ 
land, som foran ere omtalte, og hvor Navne som Skrolles¬ 
hede og Skinderhede vise, at det ialfald ned imod vor Tid 
var saaledes. Den foran i Fig. 5 fremstillede Situation kan 
ikke ret vel forstaaes ved at antage, at den aabne Plads mel¬ 
lem Høilinierne var fyldt af Skov. 

7. Velforbindelser. Havnepladser. 

Snart nordenfor Try i Torslev Sogn gaaer en Kjørevei 
tværs over Høiden i Øst—Vest fra Raaholt til Ormholt 
Mølle. Lige syd for det Sted, hvor Veien fra den dybe Ind- 
sænkning mod Øst kommer op i Bakken, er der gamle, dybt 
nedskaarne Hulveie i Skraaningen, og paa hver Side af dem 
ligge to Gravhøie. Andre Høie følge efter hen over Bakke- 
fladen indtil Skraaningen mod Vest ned til Ormholt Mølle, 
og strax hinsides Vandløbet ses paany en Række gamle, 
dybe Veispor, der ere overvoxede med Egetræer. Baade 

mod Øst og mod Vest peger denne Linie mellem Raaholt 

% 

og Ormholt Mølle videre frem til nære Høigrupper. Dette 
er et af de Punkter, hvor Gravhøiene og forladte Hulveie 
mødes paa en saadan Maade, at der ikke er Tvivl om, at 
den Færdsel, som endnu gaaer her, er begyndt allerede i 
Oldtiden. Men dersom Forhold af denne Art ikke andet¬ 
steds vare sete paa mange Steder og paa tydeligere Maade, 
saaledes som dette er fremsat i»Vei og Bygd«, vilde man ikke 
fæste Opmærksomheden ved det her omtalte Punkt eller 
skjænke Paavisningen nogen Tillid. Saaledes staaer det og¬ 
saa med de fleste andre Punkter paa det her behandlede 
Omraade, hvor Oldtidens Veiforbindelser kunne spores. Der 

kunde anføres mange Steder; men de bevisende Enkeltheder 
ere for faa til, at andre ville tillægge dem Betydning end 
netop de, som ganske specielt have beskjæftiget sig med at 
undersøge saadanne Enkeltheder og veie deres Værdi som 
Mærker for Veiforbindelser. Saaledes ligger der strax syd 
for Rønnebjerg Bro en Gravhøi tæt nede ved den Lavning, 
hvorigjennem Ugerby Aa flyder; paa Bankerne til begge Si¬ 
der er der store Samlinger af Gravhøie. Beliggenheden umid¬ 
delbart ved Engdraget afviger ganske fra Reglen; den oprin¬ 
delige Rønnebjerg Bro-Overgang maa have været her. Paa 
samme Maade ligger der en Høi urimelig lavt ved Hellevad 
strax nord for den Lavning, hvorover den nuværende Vei 
fører sydpaa forbi Kirken; der maa ogsaa i Oldtiden have 
gaaet en Vei paa dette Sted. Ved Gulvad Bro i Torslev Sogn 
har der paa Sydsiden ligget fire Høie i Række hen over Bak- 
kefladen pegende hen til gamle Veiindskjæringer i Skraanin- 
gen ned til den smalle Overgang over Bækkeløbet; de fort¬ 
sættes paa Nordsiden i andre gamle Veispor, og strax efter 
vise Gravhøiene sig. Af noget anden Art ere de foran anførte 
Exempler (Langtved, Fig. 4 og Hørby, Fig. 8) paa, at der, naar 
en Høiflade var beboet, oftere findes en enkelt eller nogle faa 
Gravhøie ned ad Skraaningen eller ved dens Fod, hvad der 
formentlig angiver, at Veien fra Bopladsen ovenfor førte ned 
her forbi. Forskjellige Situationer af lignende Art, men langt 
rigere udstyrede, ere omtalte i »Vei og Bygd«, hvor det paa¬ 
vistes, at visse Naturhindringer eller Naturbegunstigelser 
vare den nødvendige Betingelse for, at Gravhøiene kom til 
at afmærke Veilinierne tydelig. I Vendsyssel vare Naturfor¬ 
holdene ikke de samme som i Midtjylland, og navnlig maa 
det gjøre en stor Forskjel, at der i det havomsluttede Vend¬ 
syssel kun var korte Veistykker mellem Bygderne, men i det 
Indre af Jylland langtførende Veie, hvortil et større Antal 
Mennesker søgte hen. Veiene kom saaledes ikke nordpaa 
til at spille en saa stor Rolle, og Bosættelsen med de til den 

hørende Gravhøje kom ikke til at samle sig ved Knudepunk' 
ter og til Veirækker mellem dem. 

Der er egentlig kun een Strækning, hvor der ses Høiræk- 
ker, der træde ligesaa tydelig frem som de i »Vei og Bygd« 
omtalte, og at de findes netop paa dette Punkt, er fuldt for- 
staaeligt. Der var paa Albæk-Bakkerne udimod Kattegat en 
stor Bosættelse, som dette foran er omtalt, Fig. 3, og bagved 
mod Vest laa hele det tæt beboede Høiland. Henved 2 Mil 
nordfor laa de ogsaa foran nævnte Langtved Bakker, Fig. 4 r 
med talrige Gravhøie og med det bebyggede Bakkeland in¬ 
denfor. Imellem disse to Punkter strakte sig den store, ube¬ 
byggede Sæby-Volstrup Flade. Der maatte naturlig frem¬ 
komme en Vei herover, idet Forbindelsen mellem det nord¬ 
lige og sydlige Omraade ellers maatte være gaaet i en stor 
Bue ind over det besværlige Bakkeland vesten om den ud¬ 
strakte Flade. Der var fremdeles en af Naturen dannet Vei 
mellem Albæk og Langtved Bosættelserne, nemlig den noget 
høiere Barre, som ovenfor er omtalt (Afsnit 6), og langs hen 
ad den ligger der en Række af henved halvhundrede Grav¬ 
høie førende lige hen til gamle Veinedskjæringer ved Rønbro,, 
hvor man maatte over Sæby Aa. At dette var en beboet Vei- 
linie, er ganske tydeligt. Kortere og derfor bedre egnet til at 
gjengives her er Veistykket Fig. 10. Udgaaende fra den høie- 
ste og tættest beboede Del af Albæk-Knuden var det en Side¬ 
vej til det alt omtalte, længere Veistykke. Den begynder ved 
Foden af Bakkerne og fører frem over ganske flad Jord r 
gaaende just indenfor Indsænkninger tilhøire eller førende 
over deres allerinderste, tørre Del. Dette Veistykke, dannet 
paa et Sted, hvor Naturforhold og Menneskeliv maatte frem¬ 
kalde det, svarer ganske til de i »Vei og Bygd« beskrevne 
Linier. 

De samme Faktorer have foranlediget, atGravhøiene kom 
til at afmærke en Vei paa det høist ejendommelige Sted ved 
Kigud, som foran er omtalt, Afsnit 4. Dybe Slugter med steile 
Sider skyde sig langvejsfra, baade fra Nord og fra Syd, ind 

i det høie Land og efterlade mellem sig kun en smal Hals. 
Men over den maatte man ofte drage frem og tilbage; thi 
vestfor laa den tætbefolkede Egn om Flade og udenfor Kat¬ 
tegats Kyst, og østfor bredte sig hele Bygden om Gjerum 
og det øvrige beboede Bakkeland. Dette maa have været et 
vigtigt Veipunkt, som det er endnu. Den nye Vei er her truk¬ 
ken lige tværs over Slugten; en ældre Vei var skaaren igjen- 
nem strax nordfor; de ses begge paa Kortet Fig. 11. Men i 


i 


Fig. 10. 

Albæk Sogn: Høirrekke over Fladen udgaaende fra Bakkedraget. Vis ooo efter General¬ 
stabens Ifaalebordskort. 10 Fods Kurver. 

Bronzealderen maa Veien have bugtet sig langs den Række 
store Gravhøie, som ligger her, omtrent efter den paa Kortet 
afsatte Linie. Veien har gaaet noget op og ned, men ikke 
mere end, at der kan kjøres her, som det ses af nye Hjul¬ 
spor. Ved de fleste af Høiene er der et større Stykke jævn 
Grund; kun eet Sted — hvor de to Høie ligge umiddelbart 
sammen — er der ikke stort mere end Veibredde mellem 
Høifoden og Skraaningen mod Øst, og den nærmest følgende 
Høi mod Nord er bleven lagt helt ud til den bratte og dybe 
Skraaning, saaledes at Høiens Side gaaer i Eet med den. 
Dette er et godt Exempel paa, hvorledes Natursnævringen 
gav Anledning til, at Gravhøiene lagdes saaledes, at vi kunne 
se, at der gik Vei her. 

Spørgsmaalet om Veiforbindelser fører til at undersøge, 

om noget kan siges om Veiene over Havet. Hertil synes den 
her omhandlede Del af Vendsyssel at være henvist, idet For¬ 
bindelserne ikke kunne have gaaet sydpaa over de meget lavt¬ 
liggende og for største Delen ubeboede Strækninger i Kjær 
og Hvetbo Herreder. Men at der var faste Forbindelser ud¬ 
adtil, det viser det meget Bronze og Guld, som foreligger i 
Fundene'. Har der imidlertid været Skibsfart, da maa den 

være udgaaet fra Punkter, hvor bebyg¬ 
get Høiland gaaer nær ud til Havet, og 
dette er kun Tilfældet ved netop det her 
behandlede Omraade, fra Frederiks¬ 
havn og c. 3 Mil sydpaa. Udgangspunk¬ 
terne for Skibsfarten maa søges her. 
Nu findes der paa denne Strækning 3 
Steder, som oftere ere nævnte oven¬ 
for, hvor der ses at have været større 
Bosættelser, nemlig nordligst ved Flade, 
i Midten ved Langtved og sydligst ved 
Albæk, alle tre Steder paa høie Banker 
et lille Stykke indenfor Havkysten. 
Men alle disse Punkter ere tillige udsty¬ 
rede med en god Havn, idet der findes en Aamunding, der 
endnu er seilbar, og som maa have været fuldt tilstrækkelig 
for Bronzealderens Skibe. Forholdet mellem det ualminde¬ 
lig store Antal Gravhøie og den nære Aamunding er et saa- 
dant, at det er ganske tydeligt, at de høre sammen. Men paa 
en egen Maade styrkes denne Opfattelse, naar det ses, at der og- 
saa i senere Tider har været Havnebosættelser paa de samme 
Steder. Ved Foden af Flade Høiland ligger den middelalder¬ 
lige Gaard Bangsbo ved det brede Aaløb; under Langtved 
Bakker ligger Sæbygaard ved Aaen, og udfor Albæk-Knuden 
laa det gamle Rugtved ved den brede Voraa 1 , der endnu er 
Havn for Fiskerne. At de tre Gaarde ere byggede paa disse 
Steder i Middelalderen, fordi Aamundingen var en brugelig 

1 Se herom A. P. Gaardboe, Fortidsminder fra Vendsyssel, S. 102. 



Fig.ll. 

Partiet ved Kigud, østligst i 
GJerum Sogn og nord for Fre- 
derikshavns-Veien. ! /io uouo, ef¬ 
ter Generalstabens Maalebords- 
kort. 5 Fods Kurver. 

Havn, er ikke tvivlsomt; men næsten altfor træffende er det, 
at man i Middelalderen paa alle tre Steder er rykket et Stykke 
nærmere mod Havet end Oldtidsbosættelsen. Endnu et 

N 

Stykke længere, helt ud til Havkysten, er den moderne By 
flyttet, som paa de tre Punkter bærer Traditionerne fra Old¬ 
tiden, nemlig Frederikshavn, Sæby og Vorsaa. 

I dette tydelige og vel udstyrede Sammenhæng kan man 
ikke undlade at indføie endnu et Led, der næsten synes at 
maatte behøves, for at Alt skal være fuldstændigt. Medens Bo¬ 
sættelserne paa Flade og Langtved Bakker ere omtrent en 
Fjerdingvei fjærnede fra Havet, saa langt som det er forstaae- 
figt, at man i Oldtiden vilde bo fra Stranden for ikke at over¬ 
raskes af Ufred fra Havet, maa Albæk Høiden synes at være 
lovlig langt inde i Landet, nemlig 1 /t Mil. Det maa have væ¬ 
ret en ret besværlig Afstand mellem Havn og Boplads. Men 
en Gruppe af tildels store Gravhøie, ialt 17, der ligge tæt sam¬ 
men paa Række parallelt med Kysten og fordelte paa begge 
Sider af Aaen strax syd for den nuværende Vorsaa By, vi¬ 
ser da ogsaa, at der er fremkommet en Havneplads, der har 
bødet paa den lange Afstand. Man maa betænke sig paa at 
fremføre Enkeltheder, der give et saa nøie Indblik i Forhol¬ 
dene i Bronzealderen. Men denne Gruppe af Høie ligger saa 
ganske eiendommelig, og Forholdet til de andre Led, som 
underligge Forklaringen, er saa fast, at man næppe kan tvivle 
om, at det er rigtigt. Hvad Tidsbestemmelsen angaaer, saa 
haves der Bronzealders Fund baade fra Høiene ved Havne¬ 
pladsen og paa Albæk-Bakkerne. 

STEN- OG BRONZEALDERENS MINDESMÆRKER OG FUND. 

8. Den ældre Stenalder. 

I Vendsyssel er der ikke truffet nogen af de store Affaldsdyn¬ 
ger fra den ældre Stenalder, med Skaldyr fra Stranden og 
andet Maaltidsaffald, der strax syd for Limfjorden træde saa 
stærkt frem. Ved en nærmere Betragtning har dette dog intet 
paafaldende, og det kan næppe ventes, at Fund af denne Art 
skulle komme frem. Den ældre Stenalder var Tiden for Lan¬ 
dets sidste Sænkning; i Vendsyssel laa Havkysten dengang 
indenfor og høiere end den nuværende Kystlinie. Men føl¬ 
ger man paa Kortet den gamle Kyst, som den er angivet af 
A. Jessen 1 , da ses det, at den gjennemgaaende ikke har kun¬ 
net byde de Betingelser, som krævedes, forat Stenalderens 

♦ 

Folk kunde gjøre de længere fortsatte Ophold, hvorunder 
de store Affaldsdynger dannedes. Som det vides fra de 
mange Steder, hvor disse Ophobninger ere trufne, søgtes 
der en nogenlunde læet og lukket Plads ved Fjord eller Vig, 
hvor Skoven har kunnet reise sig umiddelbart eller dog nær 
bagved. Det er alt foran fremsat, at Skov i den fjæmere 
Oldtid var Betingelsen for et fast Ophold (Afsnit 4). Men i 
Vendsyssel naaede det skovklædte Høiland kun paa mindre 
Strækninger ud til Kysten, og oftest reiste Bakkerne sig her 
steilt umiddelbart fra Havet uden indskaarne Fjorde. Paa 
store Strækninger laa de skovløse Flader med en større eller 
mindre Bredde mellem Kysten og Skoven i det Indre. Om 
Fladernes Skovløshed er foran talt; det kunde næsten siges 
at være et nyt Bevis paa, at de ikke bare Skov, at der ikke 
findes større Affaldsdynger ved Sænkningstidens Kyster. 

Kun paa eet Sted, snart syd for det her behandlede Om- 
raade, vides der at have været et Affaldslag med Skaldyr, 

1 Anf. St. S. 260 og de tilhørende Kort. 

fra hvis Omkreds der haves nogle faa Skivespaltere 1 ; det er 
ved Hylholt i Dronninglund Sogn, ved en Skraaning ned 
mod Gjeraa, en Mils Vei fra dens Udløb i Kattegat. Laget 
har dog kun været af ringe Omfang og Tykkelse; det er nu 
ganske Ijæmet. Høiden over Havet angives til c. 7 M. Imidler¬ 
tid viser dette og enkelte andre Fund, at den ældre Stenalders 
Folk ikke blot har streifet, men ogsaa opholdt sig ved Ky¬ 
sterne. Paa Østsiden er der ved Favrholt i Albæk Sogn ved 
Randen af et Tørvelag, der danner Bunden i en Indskjæring, 
fundet en enkelt Skivespalter, adskillige ældre Stenalders 
Øxer samt Flintaffald, Alt liggende paa Sandbunden under 
c. 30 Cm.Tørv; Høiden over Havet er 10—11 M.* Fremdeles 
er der i Møllerimmerne, mellem Vorsaa og Lyngsaa, optaget 
nogle Skivespaltere og andre samtidige Øxer 3 . Mod Nord 
er der snart østlig for Ugerby By og Aa ved Opbrydning af 
Sten fremkommet en Del Flintsager fra ældre og yngre Sten¬ 
alder under den jævne Flade, der ligger 14—15 M. over Ha¬ 
vet ; Pladsen er nu stærkt forstyrret. 

Ogsaa vestpaa er der truffet et Fund af samme blandede 
Art, i Vrensted Sogn, yderst paa det høiere Land nord for 
Vitmose Enge; ret mange Flintsager ere ved Markarbeide 
fremkomne her over en større Flade; Høiden over Havet 
er 12—13 M. 4 

Alle de nævnte Punkter skjønnes efter Forholdene at 
maatte have været ganske nær ved Datidens Kyst. De slutte 
sig ogsaa ret nøie til den geologisk afsatte Kystlinie: ved det 
nordligste Punkt er Høiden over Havet omtrent dobbelt saa 
stor som ved det sydligste. Til at søge ogsaa fra archæo- 
logisk Side nærmere at bestemme Høiden over Nutidens 
Kyst forslaa de faa og usikre Fund ikke. Endnu foreligger 
en Del enkeltvis fremkomne Hjortetaksøxer, Skivespaltere 
og andre Flintøxer fra den ældre Stenalder, saavidt vides 
alle fra den gamle Kyststrækning. Til det Indre kunde den 

■ ■ ■ mM » 

1 Nr. A 16490. 2 Nr. A 25142. * Nr. A 18361. 

4 Begge de sidste Fund opbevares i Vendsyssel Museum. 

ældste Befolkning ikke drages, da Vendsyssel ganske mang¬ 
ler større Søer, der vare det eneste, som bragte disse Jægere 
og Fiskere til at tage fast Ophold i det Indre af vore Egne. 

9. Den yngre Stenalder. De første Dysser. 

De ældste Dysser, liggende snart i en rund, snart i en af¬ 
lang, vel oprindelig altid stenomsat Høi og derefter beteg¬ 
nede som Rund- eller Langdysser — disse gode Betegnelser 
fra vor Archæologis Barndom — ere en udpræget, fuldt 
fæstnet og meget sammensat Form, der forudsætter Øvelse 
og Erfaring i det store Stenarbeide. Mindesmærker af rin¬ 
gere eller mere ubehjælpsom Art, der kunde henføres til en 
ældre Tid, gjennem hvilken man arbeidede sig frem til fuldt 
at magte det store Værk, kjendes ikke. Men saaledes kan 
det ikke være andet end, at nye Folk, der vare vante til at 
bygge disse Grave, ere komne til Landet efter den ældre Sten¬ 
alders Fiskere og Jægere. De nyankomne vare Kvægavlere 
og havde Kjendskab til Agerbrug; i Lerkarrene fra deres 
Grave findes de ældste Kornaftryk, som hidtil ere paaviste. 
Baade Gravbygningerne, de eiendommelige Lerkar og de tynd- 
nakkede Øxer, som fremkomme i disse Grave, have nøie Til¬ 
knytning vestpaa over de sydlige Nordsølande. At den æld¬ 
ste Dyssetid saaledes danner et Vendepunkt i vort Lands 
Befolknings- og Kulturhistorie, giver de herhenhørende Min¬ 
desmærker og Fund fra Vendsyssel en egen Betydning. 

Dette have de ogsaa af anden Grund, fordi nemlig den 
ældste Dyssetid hidtil har staaet noget usikkert, idet det var 
vanskeligt at skille de ældste Grave fra de nærmest yngre. Der 
var ikke den samme Bevægelighed i den store, høitidelige 
Stenbygning som i de smaa Redskaber til daglig Brug; ved 
disse kunde man adskille ældre og yngre Trin i Udviklingen, 
som man ikke kunde faa sikkert Øie paa ved hine. Man 
maatte have Fundene frem fra de ældste Grave for saale¬ 
des at faa dem tidbestemte; men de forøgedes kun meget 
langsomt. Efterhaanden kunde der dog tages fastere paa 

Sagen 1 , og nu kan den fæstnes: der kan ved Hjælp af Fun¬ 
dene bestemt peges paa de første Dysser, der reistes i vort 
Land, og deres Forskjelle fra de yngre kunne paavises. I 
Vendsyssel har man dog som andetsteds ihærdig ødelagt, 
hvad der fandtes af denne Art; thi Stenene 4 ere store og gode, 
og der er ikke som i de yngre, større Gravkamre tiere end, 
at man snart kan faa Bugt med dem. Desto større Betyd¬ 
ning have de Smuler, som end¬ 
nu kunne indsamles. 

Et af de første af disse F und, 
hvorom der overhovedet ha¬ 
ves Kundskab, fremkom 1852 
i Gjeruni Sogn, bestaaende af 
en Del Ravsmykker af de æld¬ 
ste, store Former, deriblandt 
det her afbildede, charakteri- 
stiske Stykke, Fig. 1. Om Gra- 

, , ’ , Fig. 1. V«. Nr. 12326. 

ven berettedes kun, at det var 

et Stenkammer, hvis Sider foroven nærmede sig indtil 2 Fod; 
det havde een Dæksten, 4 Alen lang. Høien, der omgav dette 
Kammer, findes endnu, paa Matr. Nr. 7 af Bol, lige syd for 
Gaarden af dette Navn; men den er stærkt forstyrret ved 
Gravninger, og de store Sten fra Kammeret og den omgi¬ 
vende Kreds ligge uordenlig omkring. Med det Kjendskab, 
som nu haves til Stengravene, kan det dog med Sikkerhed 
siges, at dette var en Dysse af ældste Art, som Formen i det 
følgende skal nærmere bestemmes. 

Der har paa dette Sted ved Bol umiddelbart sammen og 
paa Række fra Vest til Øst været 4 anselige Gravminder. 
Længst mod Vest en oprindelig c. 120 M. lang, 16—17 M. 
bred og 2,50 M. høi Langhøi, nu delvis sløifet og iøvrigt for¬ 
styrret, overpløiet og beplantet. Omtrent midt i Høien var 
der et Kammer, hvorfra intet haves. Nærmest den følger en 
næsten fuldstændig sløifet Rundhøi, derefter den førstomtalte 

1 Se »Vor Oldtid« og Nordiske Fortidsminder, I, S. 156. 

Høi med Resterne af Dyssen, og sluttelig, længst mod Øst, 
en nu udgravet og ganske forstyrret Høi. I denne fremkom 
ligeledes i 1852 »en Stengrav med Retning Nord—Syd, bre¬ 
dere end Dyssekamret, med .3 Dækstene og indeholdende 2 
Flintdolke« — altsaa tydelig en Gravkiste af den længere 



Kig. 2. 


fremme omtalte Art; ovenfor i samme Høi optoges i søndret 
Stand et indsendt Kvindeudstyr fra den ældre Bronzealder. 
Som denne Række Høie nu ligger, er den et Minde ikke om 
Stedets Æt i Sten- og Bronzealderen, men om skaanselløs 
Ødelæggelse. 

Af en anden Dysse af den ældste Art er mere bevaret, om¬ 
end den kun er en Ruin. Den ligger paa Matr. Nr. 29 b af 
Dronninglund, i Sogn og Herred af samme Navn. En lav 
Rundhøi, 16 M. bred, omgiver Kamret, der har Retning Nord- 
nordøst—Sydsydvest; 4 svære Sten ere bevarede af Fod- 

kredsen. Den aflangt firkantede Grav er vist i Fig. 2, optagen 
fra Nordnordøst; Aabningen vender mod Syd. Forrest i Bil¬ 
ledet ses en Endesten, tilvenstre to Sten i Langsiden, tilhøire 
een af de tilsvarende Sten — den anden mangler. Bagest i 
Billedet ligger den afvæltede Dæksten og derunder den ind¬ 
faldne sydlige Endesten. Længden ind¬ 
vendig kan angives til 1,40 M., Bred¬ 
den til 0,80 M. og Dybden til samme 
Maaj; men en Del Jord fylder det In¬ 
dre. Fig. 3 viser en Plan af denne 
Grav, maalt ved Jordlinien. Efter 50 
Aars Forløb lod det sig konstatere, at 
et flaskeformet Lerkar 1 — en af de cha- 
rakteristiske Former fra den ældste 
Dyssetid —, som i 1859 indsendtes til 
Museet, er optaget i denne Grav 2 . 

Man maa gaa ud over de for denne 
Undersøgelse dragne Grænser for at 
finde videre Oplysning om Dysser, der 
efter deres Indhold kunne sikkert hen¬ 
føres til den ældste Tid. Paa Matr. Nr. 

12 a af Skjærum, i Skjærum Sogn, 

Horns Herred, laa en fra gammel Tid noget forstyrret Dysse; 
der var i hver Langside to Sten, der stode i Forlængelse af 
hinanden, saaledes at de dannede en lige Linie; Graven 
havde Retning omtrent Nord—Syd; for Nordenden stod en 
Sten, Aabningen var i Syd. Rummets indvendige Bredde var 
c. 1,50 M., Længden c. 3 M. Ved tilfældig Gravning fandtes 
her en Del Ravperler af ældste Form 8 , deriblandt navnlig 
som »Ordningc 251. Sydpaa, i Hammer Sogn, Kjær Herred, 
Matr. Nr. 13b, undersøgtes i 1889 for Nationalmuseet en til¬ 
svarende Grav, hvis Dæksten var bortført. Den laa i en 
mægtig Langdysse, 44 M. lang, 11 M. bred og med en Høide 

1 Ordning af Danmarks Oldsager, Stenalderen 230. * Nr. 18452. 

• Nr. A 15845. 

Aarb. f. nord. Oldk. og Hist. 1911. iq 



Fig. 3. 

Maalene angive Høiden over 
Gravens Bund, 

af c. 2,50 M. Det aflangt firkantede Gravrum, hvis Retning 
var Nordøst—Sydvest, dannedes af 6 lige høie Sten, 2 i hver 
Langside, 1 for Enderne; Længden indvendig var over 3 M., 
Bredden knap l 1 /? M. og Dybden 1,30 M. Ved Bunden fand¬ 
tes to tyndnakkede Flintøxer og nogle Ravperler af de ejen¬ 
dommelige gamle Former, derimellem det i »Ordning« under 
252 afbildede Stykke 1 . 

Men ogsaa disse vendsysselske Dysser ere nu ødelagte. 
Vil man have et tydeligere Billede af Gravene fra den Tid, da 
den storstenede Byggekunst først indførtes, hvis Reisning og 
Fald vi derefter kunne følge Skridt for Skridt indtil den yn¬ 
gre Bronzealder, maa man vende sig til andre Landsdele. 
Overalt er det dog sjældent at træffe disse Mindesmærker 
uforstyrrede. For nogle Aar siden* kjendtes der fra hele Lan¬ 
det kun 14 Fund, der tidbestemte Dysser, om hvilke der 
havdes mere eller mindre gode Oplysninger. Siden da er 
der ved Nationalmuseets Undersøgelser bragt nogle Fund 
for Dagen af tyndnakkede Øxer, Ravsmykker og Lerkar fra 
den ældste Tid; men om Gravene end kunde erkjendes at 
være af tilsvarende, gammel Form, vare de dog overalt for¬ 
styrrede i ældre eller ny Tid 3 . Kun eet Sted har forholdet 
været saa heldigt, at baade Dyssen og dens Indhold var be¬ 
varet, skjøndt ogsaa her mærket af et Indgreb, foretaget al¬ 
lerede i Bronzealderen. 

Man var ved Afgravningen af en Høi paa Femhøigaar- 
dens Mark ved Vig By i Odsherred naaet ind til et Stenkam¬ 
mer, som ved Nationalmuseets Undersøgelse blev videre af¬ 
dækket, som det ses i Fig. 4. Det var en Dysse af den her 
omhandlede Art, med to meget svære Sten i Langsiderne og 
een for hver Ende, dannende et aflangt firkantet Rum, ind¬ 
vendig ved Bunden 1,65 M. langt og 0,85 M. bredt, men for¬ 
oven kun 1,50 M. langt og 0,50 bredt, idet Stenene hældede 
indad; derover en tyk Dæksten, der maalte 2 X 1,70 M. 

1 Nr. A 9595. 2 Nord. Fortidsminder I, S. 156. ■ Nr. A 13407, 

16641, 22554. 

Gravens Længderetning var Nordøst—Sydvest; Billedet viser 
den nordøstre Ende. Som det bedre ses af Planen Fig. 5, 
laa Dækket skjævt over Bærestenene og saaledes ikke paa 
oprindelig Plads; tillige hældede den søndre Endesten, som 
det ogsaa ses af Planen, skraat udefter. Aarsagen til denne 
Uorden fandtes strax ved Undersøgelsen af Gravrummet, idet 



Fig. 4. 


der saaes foroven at være foretaget en Efterbegravelse; der 
var Knogler af et enkelt Individ og ved dem et fyldigt Grav¬ 
udstyr fra Bronzealderens 4.—5. Tidsgruppe. Man har den¬ 
gang paany villet benytte det gamle, anselige Gravsted, og 
man har da forsøgt at flytte Dækstenen til Side; dette er 
dog ikke lykkedes, og i Stedet for er den sydlige Endesten 
bleven rokket fra saameget, at der var Plads til at anbringe 
den Døde. Stenen blev ikke paany bragt i rette Stilling, men 
Hullet blev omhyggelig udfyldt med mindre Sten, som dette 
nu fandtes ved Museets Undersøgelse. Noget Slægtsforhold 
kan der ikke have været mellem den senest og de tidligere 

19 * 

gravlagte, idet halvandet Aartusinde har adskilt dem. Som 
det saa ofte er set, har man villet drage Fordel af den æld¬ 
gamle, storstenede Grav, om hvis oprindelige Eiermænd et¬ 
hvert Minde var svundet 1 . Dog ere de ikke bievne forstyr¬ 
rede i deres Hvile; under Bronzealders Graven var der, 0,40 
M. tykt, et Lag Sten af 10—20 Cms. Størrelse og under dem 

g el Lag løs Jord; først derunder kom 
Gravlaget fra Stenalderen, begyn¬ 
dende 0,90—1 M. under Sidestene¬ 
nes Overkant. Paa et Bunddække 
af Sten, Flintskjærver og Grus i en 
Tykkelse af 20 Cm. fandtes Knog¬ 
lerester af 4 Voxne, 1 Ung og 1 Barn 
liggende spredt over hele Graven paa 
, kryds og tværs ganske uden Sam¬ 
ling og Orden, som dette saa godt 
kjendes fra Stenalderens Grave, der 
gjentagende bleve benyttede. Ved 
Knoglerne laa to store Lerflasker af 
velbekjendt Form fra den ældste 
Dyssetid 2 . Billedet Fig. 6 viser Graven med det afdækkede 
Bundlag. Af Dækstenen, som af Hensyn til Undersøgelsen 
havde maattet flyttes til Side, ses kun et Stykke tilhøire i Fi¬ 
guren. Forrest ligger den udvæltede Endesten, som den 
fandtes. I Bunden af Graven ses Lerkarrene liggende omtrent 
ved Midten og ved Sidestenen tilhøire. Ved Afgravningen af 
Jordhøien var der fremkommet meget store Randsten, der 
dannede en Kreds omkring Dyssen; en betydelig Stenmasse 
strakte sig fra dem ind omkring Kamret, til alle Sider dannende 
en fast Beskyttelse for Bærestenene, medens Dækstenen hæve¬ 
de sig frit op. Saaledes laa Gravmindet, indtil det i Bronzeal¬ 
deren paany blev taget i Brug; det blev da tillige omdannet og 
udvidet efter Tidens Skik: en stor Jordhøi, 20 M. bred og 



Fig. 5. 

Maalene ahgive Høiden over Gra¬ 
vens Bund. 


1 Carl Neergaard i Aarbøger f. nord. Oldkynd. 1910, S. 309. 

2 Nr. A 25358. »Ordning* 229. 

3,50 M. høi, blev dækket over det Hele. Det var den bekvem¬ 
me Fyld fra denne Høi, let brugelig til at lielde i en Mergel¬ 
grav, som fristede til at angribe Mindesmærket; men i dette 



Fig. 6. 


Tilfælde førte Ødelæggelsen til, at et vigtigt Fund blev frem¬ 
draget, og at Dyssen fuldt istandsat blev fredlyst. 

Billedet Fig. 7 af en tilsvarende Dysse i Ry Sogn, Tyrsting 
Herred, er sendt Nationalmuseet som Gave tilligemed toØxer, 
der fandtes ved Gravens Bund; de ses liggende ovenpaa den 
største Sidesten. Forrest ses den lavere Endesten mod Syd- 

sydøst, hvorover der var Adgang til Graven.' Den ene Lang¬ 
side dannes af en enkelt Sten, den anden af to mindre. Dæk¬ 
stenen fandtes ikke, da Graven for nogle Aar siden aabnedes 
af stedlige, interesserede Mænd. Øxerne ere af den tyndnak- 



• _ 

kede Form og bestemme saaledes Graven som henhørende 
til den ældste Dvssetid l . 

Som disse have de ældste Dysser været overalt i Landet, 
paa Sjælland, i Vendsyssel og ogsaa i Søndeijylland. Museet 
i Haderslev har et af de her ofte nævnte, flaskeformede Ler¬ 
kar 2 fra et tilsvarende Kammer i en endnu bevaret Lang¬ 
dysse i Vedsted Sogn, Haderslev Øster Amt. Det charakte- 
ristiske ved disse ældste Grave, der træffes ganske ensartede 
i Rund- og Langdysser, er følgende. Gravrummet er, sam¬ 
menlignet med de yngre Dysser, særlig smalt, langt og dybt, 
og Langsiderne, der ere satte af een eller to Sten til hver 
Side, danne en lige Linie og ikke som ved de yngre Dysser 

1 Nr. A 20709. 2 Ordning 230. 

en Linie, der ved Midten er brudt under en stump Vinkel. 
Den sydlige Endesten kan være lavere end de andre, saale- 
des at der er en Aabning under Dækstenen, stor nok til, at 
en Mand kan krybe derigjennem, og bestemt til at benyttes 
ved gjentagen Gravlæggelse, eller begge Endestenene ere lige 
høie, idet den sydlige Sten er bleven taget fra, naar Kamret 
paany skulde benyttes. 

Det synes nu at være af Betydning, at der fra Vendsyssel 
foreligger forholdsvis meget fra de ældste Dyssers Tid. For¬ 
uden de foran omtalte 4 Fund kan der nævnes flere andre, 
for hvilke der ikke haves nærmere Oplysninger om de Grave, 
hvorfra de ere optagne. Museet i Hjørring har et Fund fra 
Sønderhede i Astrup Sogn, Vennebjerg Herred, og et andet 
fra Aldershvile i Torslev Sogn; Nationalmuseet eier et Fund 
fra Flade Sogn og et andet fra Gjerum Sogn l , alle indehol¬ 
dende een eller flere tyndnakkede Øxer og de med dem sam¬ 
tidige Ravsmykker. Dette er tilsammen meget i Sammenlig¬ 
ning med, hvad der haves fra andre Landsdele. Sikkert viser 
dette Forhold, at de indvandrede Dyssebyggere paa deres 
Vei vestfra og langs Havkysten, før de bredte sig videre over 
Landet, have havt blivende Ophold i den nordligste Del af 
Jylland, hvor de ogsaa længere kunne have fastholdt den 
gamle Bygningsform. 


10. De yngre Dysser. 

De yngre Dysser, hvori Gravgodset er af senere Art, ere 
rummeligere Kamre, men fremdeles kun med een eller høist 
to Dæksten. De ere oftest bredere end de ældre og derfor 
forholdsvis korte; Langsiderne ere i Reglen brudte under en 
Vinkel for saaledes at give en større Bredde, og foran Aab- 
ningen staa sædvanlig to lavere Sten, der danne en kort 
Gang. Man sammenligne Fig. 8 og 9 med de foran med¬ 
delte Afbildninger. Men atter paa dette Punkt maa det des¬ 
værre siges, at Ødelæggelsen i Vendsyssel er gaaet videre, end 

1 Nr. A 26372 og A 1383. 

det skulde tænkes muligt. Paa vort Omraade er kun een 
eneste af disse Dysser uskadt; kun 7 andre ere endnu saa- 
ledes, at de dog kunne omtales; for ingen af dem ved man 
noget om, hvad de have indeholdt af Oldsager. De skulle 
dog nævnes enkeltvis, idet de give Bidrag til den Helhed, 

som her forelægges. 

1. Det eneste velbevarede Kammer 
ligger paa Matr. Nr. 39 af Vanggaarde 
i Gjerum Sogn, omsluttet af en Jord- 
høi, der er 18 M. bred og 3 M. høi. Der 
er, som det vil ses af Planen Fig. 8, to 
Bæresten i hver Langside, een Ende¬ 
sten og udfor Aabningen to lavere 
Gangsten. Længderetningen er Nord— 
Syd, Indgangen mod Syd. Bredden 
ved Midten er 1,40 M., Høiden 0,90 M. 
Dækstenen er delvis skjult i Jordhøien. 
Dette Mindesmærke er fredlyst. 

2. Ligeledes i Gjerum Sogn, ved 
Kirkehus, Matr. Nr. 17 b, findes en me¬ 
get forstyrret Stengrav af samme Form, 
Fig. 9, omsluttet af en Høi, der hæver 
sig 1,60 M., med et Tværmaal af 15 M.; 

ved dens Fod ses enkelte svære Randsten. Graven har øst¬ 
vestlig Længderetning. I hver af Langsiderne findes to Sten, 
een af dem dog indvæltet, og en Endesten mod Vest, me¬ 
dens Aabningen er mod Øst. Bredden ved Midten er som 
ved den foregaaende Dysse. Kun den ene af Gangstenene 
er bevaret. 

3. I samme Sogn, paa Matr. Nr. 42 af Veien, findes Rester 
af et Kammer med to Sten i hver Langside, Længden 2,30 
M., Bredden 1,40 M., Høiden 0,90 M. Dækstenen og een Si¬ 
desten mangle. Høien er omsat med 18 store Randsten. 

4. 1 det vestpaa tilstødende Skjærum Sogn ligger under 
Eget Hovedgaard et lignende, nu fredlyst Kammer i en kun 



Fig. 8. 


Maalene angive Høiden over 
Gravens Bund. 

8,50M.bred Jordhøi,0,75 M.høi. Længderetningen er Nord— 
Syd, Aabningen i Syd; een Endesten mod Nord, 2 Bæresten 
til hver Side og mod Syd en lodret staaende, tynd Stenflage 
af Gravens halve Høide. Den indvendige Høide er mindst 
1 M.; Dækstenen mangler. Det er muligt, at baade dette og 
det foregaaende Mindesmærke ere ældre Dysser. 

5. I det sydpaa med de to nævnte Sogne sammenstø¬ 
dende Hørby Sogn, paa Matr. Nr. 1 e af 
Hørbylund, findes et tilsvarende Kam¬ 
mer i en ganske ødelagt Høi. Dækstenen 
mangler. Længderetningen er Nord— 

Syd, i hver af Langsiderne to Sten og 0 
een for den nordre Ende, medens der 
mod Syd findes en Tærskelsten, 0,80 M. 
bred og høi. Indvendig har Kamret havt 
en Høide af 1,80 M.; Længden er 2,50 - 
M., Bredden ved Midten 1,75 M. og no¬ 
get ringere ved Enderne. Udfor Aabnin¬ 
gen staa to Gangsten — Alt følgelig i 
Hovedsagen svarende til, hvad der ses i % 

• C* 

Planen Fig. 9. Flere store Randsten staa 
omkring Høien, indtil 1,75 M. høie. 

6. Af samme Form synes et nu sam¬ 
menskredet og noget forstyrret Kammer at være paa Matr. 
Nr. 1A af Haven i Hørby Sogn. Længderetningen er Øst— 
Vest, 2 Sten i hver Langside, een for Enderne; Gravens ind¬ 
vendige Længde er 2 M. Dækstenen er bevaret, 2,40 X 1,90 M. 
bred og 0,90 M. tyk, med flad Underside. Et Par store Rand¬ 
sten ses ved Høifoden. Graven er fredlyst. 

7. I samme Sogn findes endnu en tilsvarende, men væ¬ 
sentlig ødelagt Stengrav, paa Matr. Nr. 4 af Sognets »Vest¬ 
lige Del«. Længderetningen er Nord—Syd, den indvendige 
Længde 2,70 M. En af Randstenene om Høien er 1,50 M. høi 
og 1,70 M. bred. 

8. Endelig kan i det vestpaa tilstødende Torslev Sogn 



Fig. 9. 

Maalene angive Høiden o vef 
Gravens Bund. 

nævnes et Kammer paa Matr. Nr. 6*7 af Ørslev. Det er dog 
meget forstyrret. Retningen er Nord—Syd; i begge Langsi¬ 
der har der været 2 Sten og 1 for Nordenden. Den indvendige 
Længde er 2,40 M. 

I de samme Sogne, som her ere nævnte, og andetsteds i 
den østlige Halvdel af Omraadet har der fremdeles været 
adskillige Stenalders Grave, hvoraf Rester for en Del endnu 
lindes; men for ingen af dem kan Formen nøiere bestemmes. 
Vender man sig til Vestsiden, saa foreligge atter Meddelelser 
om flere Stengrave, men ligeledes uden at det kan siges, at 
de vare just af den her omhandlede Art; de, som der i saa 
Henseende nærmest kunde tænkes paa, laa østligst, i Jerslev 
og Taars Sogne i Børglum Herred. De 8 her anførte Dysser 
ligge i sammenstødende Sogne mod Øst; ogsaa de foran om¬ 
talte, ældre Dysser ligge østpaa. Det synes da, at den yngre 
Stenalders Folk have havt deres første Sæde her, og da 
navnlig mod Nordøst i Gjerum og de tilstødende Sogne, for 
senere at brede sig vestpaa. 

Mellem de 8 anførte Stengrave har man egentlig kun 
Nr. 1, 2 og 5 at holde sig til for at se, hvorledes de yngre 
Dysser saa ud i denne Landsdel; ved dem findes de bestem¬ 
mende Træk: den større Bredde ved Midten og de to Sten 
foran Indgangen. Men ingen af de prægtige Dysser har kun¬ 
net nævnes, der ere saa godt kjendte fra Sjælland og fra Øst¬ 
siden af Jylland, ligeledes med een Dæksten, to Gangsten 
foran Aabningen og fem Bæresten, men disse sammenstillede 
saaledes, at de i Forbindelse med Indgangsaabningen danne 
en mere eller mindre regelmæssig Sexkant. Disse de mest 
tiltrækkende af Stenalderens Mindesmærker findes imidler¬ 
tid ogsaa i Vendsyssel; af denne Art er den fredlyste Dysse 
nord for Tornby Kirke, Vennebjerg Herred, kun at een af 
Bæreslenene er flyttet noget fra Plads, saaledes at Formen 
ikke er let kjendelig. Dysser med denne sexkantede Grund¬ 
plan have dog været yderlig sjældne i Vendsyssel. Det sy¬ 
nes, at man her har holdt sig til den ældre Form med de 

svagt brudte Langsider, jvfr. Fig. 9, medens man andetsteds 
har ført Formen videre og har trukket Langsiderne mere ud 
i Vinkel, saaledes at den polygone Form fremkom. Ogsaa 
ved de endnu yngre Jættestuer vil det nedenfor ses, at de 
ere særdeles sjældne i Vendsyssel. 

11. De øldre og yngre Qravklster. 

I Vendsyssel forekommer ogsaa den særlige Form af Sten- 
grave, der kan benævnes: Gravkister med Forrum eller 
Gang. Selve Kamret er som de foran omtalte, yngre Dysser 
bygget af meget store og svære Sten; ligeledes er det aflangt 
firkantet, sædvanlig med Længderetning Nord—Syd; men i 
Forlængelse af Kamret udgaaer mod Syd en kort og bred 
Gang, endog næsten af samme Bredde som Kamret, fra hvil¬ 
ket den er adskilt ved reiste Sten, saaledes at der dannes et 
Forrum til Graven. I Modsætning til Dysserne have disse 
Kister og ogsaa de strax nedenfor omtalte, yngste Gravkister 
oprindelig været helt jorddækkede, og den lave Høining over 
dem var ikke omsat med Sten. 

Skjøndt mangelfuldt skildre flere ældre Beretninger tyde¬ 
lig denne Art Grave, som yderligere tidfæstes af de indsendte 
Fund. I 1856 aabnedes ved Linderup i Østerbrønderslev 
Sogn et stenbygget Gravkammer, hvis indvendige Længde 
bestemtes til 3,75 M. i Nord—Syd, medens Bredden var 2,35 
M. og den indvendige Høide 1,25 M.; udfor den sydlige Ende 
fandtes en 1,25 M. lang Gang med en Bredde af 1 M. Tre 
meget store Sten dækkede Gravrummet. Nær Bunden fand¬ 
tes nogle Dolkblade uden Greb, to Pilespidser 1 , et Skifer- 
hænge* og en Lerkop 3 . Vestpaa ved Tømmerby i Tolstrup 
Sogn blev der i 1878 ved Pløining over en Høining truffet en 
lignende Gravkiste. Der var to store Overliggere, 1,25 M. 
paa hver Led. Kamret maalte 2,50 M. i Østsydøst—Vestnord¬ 
vest med en Bredde af 1,25 M. og en Dybde af mindst 1 M. 

1 Ordning, 179. * Ordning, 205. * Nr. 15801. Jvfr. Nord. Fortids¬ 

minder, I, S. 155. 

For den østre Ende var der lukket med tynde Sten, og her 
udgik en 1,90 M. lang Gang, 1 M. bred. Fundet bestod af 
Ravperler af yngre Form og en tresidet PilespidsL En tredie 
lignende Grav, lige syd for Paihede Skov, blev i 1874 ryddet 
for at skaffe Materiale til en Kostald. Kamret havde Retning 
Nord—Syd med en Længde af 2,50 M. og en Bredde af 1,25 
M.; Høiden var 1,80 M. Der var een meget stor Overligger, 
en større og en mindre Bæresten til hver Side, en Endesten 
mod Nord, men mod Syd et Lukke bestaaende af en skraat- 
stillet Sten, der var betydelig lavere end Sidestenene. Ud 
herfor var der en Gang med tre Sten til den ene og to til den 
anden Side. Fundet bestod af Dolkblade uden Fæste og en 
Pilespids *. 

Ved den betydeligere Størrelse skille disse Kamre sig fra 
de foran omtalte Dysser af yngre Art og minde om Jætte¬ 
stuerne, som de ogsaa ligne ved at have en Gang; men paa 
den anden Side er det klart, at disse Gravkister ingen For¬ 
bindelse have med de store Stuer, ved hvilke der fra Kam¬ 
rets Midte vinkelret udgaaer en Gang (jvfr. Afsnit 12), hvor¬ 
imod de i Grundformen tydelig slutte sig til de yngre Dysser: 
Anordningen med de to Sten foran Indgangen er bleven ud¬ 
viklet til en bred Gang eller et Forrum. Disse større Grav¬ 
kister maa betegne Fortsættelsen af den ældre Byggemaade; 
ogsaa angiver Gravgodset bestemt den yngre Tid. Billeder 
eller Opmaalinger foreligge naturligvis ikke fra de i ældre 
Tid af usagkyndige aabnede Grave i Vendsyssel; men flere 
lignende i det nordlige Jylland ere undersøgte i de senere 
Aar, og Alt, hvad der er bedre kjendt, foreligger afbildet og 
beskrevet 8 . 

Atter en yngre Udvikling er Gravkisten uden Forrum eller 
Gang: Skillevæggen indskrænkedes eller bortfaldt, og For¬ 
rummet sluttede sig umiddelbart til Kamret, saaledes at Gra¬ 
ven blev eet langt og bredt, men nu lavere Runi, sædvanlig 

1 Nr. A 3160. * Ordning. 179. Nr. A 1868. * Nord. Fortidsminder, 

I. S. 155 flg. Hans Kjær i Aarh. f. nord. Oldkynd. 1910. 

sat af mindre svære, navnlig tyndere Sten. Længderetningen 
blev som Regel Øst—Vest, og fra Østenden var der Adgang 
til Graven. En saadan Gravkiste, som 1904 blev undersøgt 
ved Torsholm i Dronninglund Sogn, er nylig bleven afbildet 



Fig. 10. 


og udførlig beskreven i Forbindelse med, hvad der kjendes 
af lignende Anlæg 1 . For Vendsyssels Vedkommende hører 
endnu herhen den foran, Afsnit 9, omtalte Grav ved Bol i Gje- 
rum Sogn; den indeholdt to Flintdolke af yngre Form, den 
ene af dem udmærket smuk, med firkantet Greb 2 . I 1911 
undersøgtes den i Fig. 10 fremstillede Grav ved Tøttenborg i 
Flade Sogn. Den var dækket af en lav, stenfyldt HøL 

1 Se de sidst anf. Steder. - Mus. Nr. 12342. 

Længden i Øst—Vest var 3,70 M., Bredden c. 1 M.; Aabnin- 
gen var i Øst. Lidt indenfor var der, som det ses i Billedet, 
to lave Tærskelsten, der minde om Skillerummet i de ældre 
Gravkister. Oprindelig maa denne lange Grav have havt 3 
Dæksten; men kun to fandtes paa Plads; den tredie maa 
engang i Fortiden være fjærnet, og i Forbindelse hermed 
staaer det sikkert, at der intet Gravudstyr fandtes. 

Disse ere de yngste af Stenalderens Fællesgrave, bestemte 
til gjentagen Gravlæggelse. Men allerede i de ældre Gravki¬ 
sters Tid begyndte den nye Gravskik at vise sig her nordpaa, 
med Enkeltgrave, der ikke vare bestemte til atter at aabnes, 
den Anordning, som blev eneraadende hele Oldtiden igjen- 
nem, og som sydover paa Halvøen gaaer tilbage til en langt 
ældre Tid. Ved Hjelmsted i Serridslev Sogn undersøgtes i 
1896 en saadan Grav. 1 Midten og ved Bunden af en Høi 
fandtes en Stendynge, 3,75 M. lang i Øst—Vest, 2,35 M. bred; 
den har dækket over en Trækiste med en enkelt Gravlæg¬ 
gelse. Udstyret bestod af to Flintdolke uden Fæste, af ældre 
Form 1 . Om andre tilsvarende Fund haves kun usikre Be¬ 
retninger. 

Som denne sidste Grav have flere af Gravkisterne ligget 
helt vestpaa i Vendsyssel, medens Dysserne hørte hjemme 
østpaa. Dette synes at sige, at Bebyggelsen nedad i Tiden 
bredte sig videre vestover. 

12. Jættestuerne. 

Af Stenalderens største Gravminder, de velbekjendte Jæt¬ 
testuer med et aflangt, høit Kammer og en dertil vinkelret 
førende, smal og lav Gang, kan der paa vort Omraade kun 
anføres to. Den 5 M. høie, fredlyste Rundhøi, »Blakshøi«, 
nær Kirken i Gjerum Sogn, dækker en Stue, der med sin 
Længde af 8 M. maa henregnes til de meget store og sjælden 
forekommende, se Fig. 11. I rette Forhold hertil staaer Bred¬ 
den ved Midten, over 2 M. Naar Stuen trækker sig stærkt 

1 Fundet er omtalt i Nord. Fortidsminder, I, S. 137. 

sammen mod begge Ender, er det, fordi man ikke som mange 
andre Steder har kunnet eller villet skaffe tilstrækkelig man¬ 
ge lige lange Dæksten; men det ringere Materiale er skjøn- 
somt benyttet, idet Planen er symmetrisk tilhøire og tilven- 
stre for Indgangen. Høiden er derimod noget kneben for en 



Kig. 11. 


Maalene angive Høiden over Stuens Bund. 

Stue af denne Størrelse; man kan ikke staa opreist i den. 
løvrigt er Bygningen ganske efter Reglerne. Som sædvanlig 
ligger der en Sten over de to Hjørner ved Indgangen, og atter 
paa den hviler den midterste Dæksten; saaledes holdtes de 
to Hjørnesten fast, som ellers vilde være noget svagt anbragte. 
Disse og andre Enkeltheder ville ses af Fig. 11. I Gangen 
staaer nu kun eet Par Sten; et længere Stykke udenfor er 
borttaget. Ved Udgravningen fandtes kun faa og tarvelige 
Sager af den for Jættestuerne sædvanlige Art, nemlig 3 korte 

Øxer og Meisler, alle tyknakkede 1 . Den anden Stue, i Vol- 
strup Sogn, under Øxenhede, Matr. Nr. 6 c, er nu stærkt for¬ 
styrret. Jordhøien er c. 4 M. høi og omsat med Randsten. 
Stuen har været 7 M. lang med en Bredde af 2—2,50 M. og 
havde 4 Dæksten. Gangen vendte mod Øst og var 4 M. lang. 

Det er jo muligt, at Jættestuer ligge skjulte i nogle af 
de store Høie i Vendsyssel 2 . At andre ere ganske fjærnede, 
er derimod ikke sandsynligt, idet de store Stuer ikke let øde¬ 
lægges; først sent forsvinde de sporløst, og Mindet om dem 
holder sig længst. Heller ikke har det noget paafaldende, 
at Vendsyssel kun har havt ganske faa Mindesmærker af 
denne Art; ogsaa paa andre større Omraader af vort Land 
er Forholdet saaledes. At Tanken om at reise store Stuer af 
denne Form er indkommen udefra, er andetsteds udviklet 3 . 
Det ses, at den store Gravform har fundet Indgang overalt i 
Landet, langs Jyllands Vestkyst — sydligst paa Øen Sild — 
og langs Østkysten, i det Indre af Slesvig og af Nørrejylland; 
men de Steder, hvor Jættestuerne findes, ere oftest skilte ved 
store Afstande. Kun paa Sjælland og omliggende Øer er 
denne Gravform bleven mere almindelig. I hvert Fald paa 
de andre Omraader kunne Jættestuerne ikke betegne et nyt 
Afsnit af Stenalderen, i hvilket der ikke opførtes andre Grave. 
Naar Vendsyssel kun har havt nogle enkelte'Jættestuer, da 
maa der samtidig være bygget andre Stengrave, sandsynligvis 
de yngste, største Dysser eller Gravkisterne med Forrum og 
Gang, som paa anden Maade, ved en videre Udvikling af den 
ældre Bygningsform, tilfredsstillede Kravet om store Kamre. 

1 Nr. A 5479. 2 Da Gravkisterne ligesom Jættestuerne have flere 

jævnsides liggende Dæksten, finder der let en Forvexling Sted. Saale¬ 
des er den fredlyste Stenaldersgrav ved Horae Kirke, Vennebjerg Her¬ 
red, der har Interesse ved, at den er det yderste Mindesmærke mod 
Nordvest, nær den jydske Vestkysts Hjørne, ikke en Jættestue men en 
Gravkiste. Den er forstyrret i den ene Ende; men i oprindeligt Leie 
ses endnu 3 jævnsides liggende Dæksten over en Grav, der er forsæn¬ 
ket under Jordfladen. 8 Verdenskulturen, II, S. 49. Om Jættestuerne 
fremdeles: Vor Oldtid, S. 86 og Nord. Fortidsminder, I, S. 159. 

13. Langdyaser og Langhale. 

Det blev foran set, at Langdysserne, disse aflange, lave 
Jordhøie omsatte med store Sten, gaa tilbage til den første 
Tid, da Stengrave overhovedet byggedes her i Landet, idet 
Kammeret og de Sager, det indeholder, kunne være af æld¬ 
ste Art. Men paa den anden Side er der en uløselig Forbin¬ 
delse mellem Langdysserne og Bronzealderens Langhøie, 
ved hvilke Jordhøiningen er Hovedsagen, medens Bandste¬ 
nene ere mindre eller ganske mangle. Der er øiensynlig en 
historisk Overgang mellem disse Minder, idet det gamle Høi- 
anlæg bevaredes ud overden Tid, da man tumlede med de store 
Stenblokke. Ogsaa paa anden Maade ere disse Mindesmær¬ 
ker fra ,de to Tidsaldre nøie sammenknyttede. Randstenene 
ere nemlig ofte saa dybt skjulte i Jordhøien, at der ikke kan 
dømmes om deres Størrelse, og hertil kommer, at den me¬ 
gen Ødelæggelse, navnlig Bortførelsen af de ved Høifoden 
let tilgængelige Sten ofte har omdannet Langdyssen til Lang- 
høi. Begge Klasser maa derfor behandles under Eet. 

Kun nogle faa af de c. 80 Mindesmærker, hvorom det 
dreier sig, kunne med Sikkerhed henføres til Stenalderen, og 
kun et eneste af disse er endnu i velbevaret Stand. Begyn¬ 
dende fra Øst kan der anføres en nu væsentlig ødelagt Lang¬ 
dysse i Understed Sogns sydvestlige Del, endnu for faa Aar 
siden 25 M. lang, 12 M. bred, omsat ved Høifoden med store 
Sten og med et Kammer i Midten. Af en Langdysse nord¬ 
ligst i Skjæve Sogn, nær Gaarden Vrengmose, er dog mere 
bevaret. Med Retning Øst—Vest er den 17 M. lang, 7 M. 
bred og Jordhøien 1 M. høi, om hvilken endnu staa20 store 
Randsten; der har været omtrent det dobbelte Antal. I Midten 
findes et forstyrret Gravkammer med Retning Nord—Syd. 
Selve Kammerets Form er bestemmeligt ved to iøvrigt stærkt 
medtagne Langdysser i Hørby Sogn. Den ene snart nord for 
Hørbylund har en Længde i Øst—Vest af 28 M., med en 
Bredde af 12 M.; Høien hæver sig 2 M. Kammeret, med 

Aarb. f. nord. Oldk. og Hist. 1911. 20 

Længderetning Nord—Syd, har to Sten i hver Langside; 
Længden er 2 M., Bredden ved Midten 1 M. Store Randsten 
vise sig i Høiens Sider. Den anden, i Sognets nordvestlige 
Hjørne, ved Folierbakke, har en Længde i Øst—Vest af 19 M. 
med en Bredde af 10 M.; Høien naaer 2,30 M., og Randste¬ 
nene ere indtil 1,20 M. høie. Kammeret har havt Retning 
Nord—Syd, med 2 Sten i hver Langside, 1 mod Nord og en 
Tærskelsten mod Syd. 

Fundet er ikke bevaret fra nogen af disse Langdysser r 
og fra Vendsyssel i det hele kun det ene foran omtalte (Af¬ 
snit 9). Dog er idetmindste eet Fund endnu i Behold og 
sikkert hengjemt til kommende Tider, idet det hviler i det 
mægtige Anlæg, som vises af Billedet Fig. 12, fredlyst i 1911. 
Det ligger i Gjerum Sogn nær den foran omtalte Jættestue 
»Blakshøi«. Paa svagt skraanende Grund strækker Høien 
sig 68 M. omtrent i Øst—Vest; begge Ender ere noget forstyr¬ 
rede ved Gravning, og Randstenene ere her fjærnede. Jord- 
høien hæver sig 2,50—3 M., med en Bredde af 16—17 M.; 
men Randstenene staa noget indenfor dens Yderkant, med en 
indbyrdes Afstand mellem de to Rækker af kun 7,50 M. Paa 
Nordsiden ses endnu 23 opreiste og 8 skraat liggende Sten. 
Sydsiden har 21 staaende og 5 omfaldne Sten. De ere mest 
store, nogle af dem, som ere gravede frem, indtil 1,50 M. 
høie. Omtrent en Snes Randsten maa være fjærnede fra Si¬ 
derne. Flere Steder har der været gravet ind i Høien for at 
finde Kamrene; men disse skjule sig endnu under den lyng¬ 
klædte Jordryg. Henimod Østenden er der i Overdelen blot¬ 
tet en lille, aflang Kiste, der senere er indrettet i den fuldt 
dannede Høi; i den ene Side er der endnu bevaret 2 Sten og 
1 ligeoverfor. 

Fra hvilken Del af den yngre Stenalder de nævnte Min¬ 
desmærker hidrøre, skal ikke afgjøres; utvivlsomt gaa dog 
Anlæg af denne Art saa langt ned i Tiden, som den storste- 
nede Bygningsmaade strakte sig, altsaa idetmindste til de 
yngre Dyssers og Jættestuernes Tid. Yngre, vel fra Slutningen 

af Stenalderen og fra den tidlige 
Bronzealder, er derimod vistnok en 
Del Høie af tilsvarende Art, der en¬ 
ten ikke have Randsten om Fo¬ 
den, eller dog kun mindre, og som 
tillige naa en saa at sige urimelig 
stor Længde, hvad man synes kun 
at kunne være kommen til ved 
gjennem lang Tid bestandig at over¬ 
byde, hvad der forud var gjort; en 
saadan Fremadskriden i Ydelse og 
derefter atter Aftagen ses paa mange 
Punkter i Oldtiden. Desuden ligge 
saadanne Langhøie, som de rette¬ 
lig maa kaldes til Forskjel fra de 
ældre, stenprydede Anlæg, ogsaa 
vestpaa, hvor Mindesmærker fra 
den tidligere Del af den yngre Sten¬ 
alder, efter hvad der foran blev 
fremsat, ikke synes at forekomme. 
Den allerstørste af disse mærkelige 
Langhøie ligger paa Holte Mark i 
Serridslev Sogn langs med Veien 
til Em, men kun uskadt over nogle 
Strækninger, iøvrigt afgravet eller 
forstyrret paa forskjellig Maade. 
Sikkert paaviselig er Langhøien 
over 163 M., men dertil angives 23 
M. at være sløifet ved den ene En¬ 
de. Høiens Bredde er 11 M., dens 
Høide 2,25 M. Der skal have væ¬ 
ret Randsten, og ved Midten siges 
der at have ligget en stensat Grav. 
I Børglum Herred, altsaa vestpaa, 
lindes der iøvrigt i Vester og Øster 

Brønderslev, Jerslev og Serridslev Sogne 7 mest haardt med¬ 
tagne Langhøie, der have en Længde af 40—60 M., i Vraa 
Sogn en større paa 80 M., samt i disse Egne endnu 3 paa 
noget over 30 M. 1 Horns Herred tindes ved Bol i Gjerum 
Sogn en 120 M. lang Høi, 16 M. bred og 2,50 M. høi; et sten¬ 
sat Kammer er nu fjærnet og Høien beplantet. For Dron¬ 
ninglund Herreds Vedkommende maa nævnes 3 Langhøie i 
Torslev Sogn, de to over 90 M., den tredie over 120 M. lang; 
de ere alle meget ødelagte. Fremdeles i Dronninglund Sogn 
to endnu smukke og fredlyste Langhøie paa 80 og 90 M., 
nemlig »Lange Deis« nordvest for Torup, ved Foden af Stor¬ 
skovens Bakker, og »Pvldbørdysse« sydvest for GI. Kirkeby 
og tæt ved »Galgehøiene«. Af mindre Langhøie, aftagende 
til en Længde af 30 M., findes i dette Herred 24, foruden flere 
nu ganske sløifede. Men ogsaa kortere Langhøie forekomme 
ofte, indtil 15 M., saaledes i Dronninglund Sogn 7 og 8 i 
Gjerum Sogn. Alle disse smaa Langhøie, hvoraf ingen har 
større Bandsten, ere afgjort fra Bronzealderen; saaledes og¬ 
saa flere af de større, der have Randsten paa c. 0,50 M. Om 
nogle af dem vides det bestemt, at de have indeholdt Grave 
fra Bronzealderen. I en Langhøi i Børglum Sogn er der fun¬ 
det et Bronzesværd; fra en Høi i Hellevad Sogn foreligger en 
Paalstav 1 . I en Langhøi ved Svennum, Jerslev Sogn, der 

« 

undersøgtes for Nationalmuseet, fandtes to ældre Bronzeal¬ 
ders-Grave ; Høien var 45 M. lang, 14 M. bred og 2,50 M. høi*. 

Langhøiene danne et eiendommeligt Træk i Vendsyssels 
Archæologi. De findes vel ofte i det nordligere Jylland, 
saaledes navnlig i Thy, undertiden ogsaa af betydelig Stør¬ 
relse. Men saa talrige som i Vendsyssel ere de ellers ikke, 
og den længste, som kjendes, er vistnok den foran nævnte i 
Serridslev Sogn. Paa den anden Side er Ødelæggelsen intet¬ 
steds bleven saa grundig gjennemført som her. Ved Lang¬ 
høiene er dermed lidt et stort Tab, idet de sammen med 

1 Nr. B 8284. * Jvfr. Engelhardt i Aarb. f. nord. Oldkynd. 1877: 

Langhøie fra Oldtiden. 

Langdysserne have den store Betydning, at de danne en uaf¬ 
brudt Kjæde fra den tidligste Del af den yngre Stenalder til 
langt ned i Brorizealderen, visende Gravformen omdannet, 
udviklet til det yderste og altid aftagende indtil Forsvinden. 

14. Stenalderens Fund. Kulturforhold. 

Efterat have gjennemgaaet alle Stenalderens Grave paa 
vort Omraade fra de ældste til de yngste finde vi, at ingen 
af de Hovedformer mangler, som kjendes andetstedsfra. Ud¬ 
viklingen er i det hele forløben som ellers i Landet. Men ved 
Siden heraf findes Eiendommeligheder, som det dog ikke er 
vanskeligt at forstaa. Naar Langdysserne paa Sjælland kun 
undtagelsesvis ere af samme Snit, men oftest endel afvigende 

c 

— naar Langhøiene saa at sige mangle pa# Øerne — naar 
ikke de ældste, men vel de yngste Gravkister have deres til¬ 
svarende paa Sjælland — naar den første Dyssetid træder 
forholdsvis stærkt frem i Vendsyssel, da kommer alt dette 
af, at det østlige Danmark var bagefter i Udviklingen. I dette 

I 

Tidsrum beroede den fremadskridende Bevægelse paa Ind¬ 
flydelser fra Vesteuropa: Vendsyssel maatte paa Grund af 
sin Beliggenhed være foran. 

Men dermed skal ikke være sagt, at Vendsyssel i Stenal¬ 
deren var foran i Kultur eller, at der her naaedes et Høide¬ 
punkt. Overskues, hvad der nu findes af Mindesmærker, 
bliver det klart, at Landet i Sammenligning med Sjælland 
har særdeles lidt, der kan henregnes til det fremragende. 
Det anvendte Stenmateriale tyder ikke paa, at man satte sig 
de største Opgaver. Dette Indtryk formindskes ikke ved at 
medtage i Overveielsen, at saameget er gaaet tabt. Der maatte 
dog som andetsteds være Rester af de betydelige Mindes¬ 
mærker; just de mægtigste Stengrave blive sidst angrebne; 
havde Mængden været stor, maatte mere være bevaret. Det 
skjønnes saaledes ikke, at Vendsyssel i Stenalderen var et af 
de Omraader, hvor de største Arbeider i betydeligt Antal 

bleve planlagte og gjennemførte som Følge af, at Befolknin¬ 
gen var særlig talrig eller mægtig og stod høit i Kultur. 

Et lignende Indtryk give Fundene fra Stenalderen. Alle 
de forskjellige ældre og yngre Hovedformer fra Stenalderen 
paa Øerne kjendes ogsaa fra Vendsyssel, og Forskellighe¬ 
derne ere kun smaa, som for Ex. den, at de tyndnakkede 
Øxer oftest ere bredere end de sjællandske. Stensagerne ere 
godt forarbeidede, deres Størrelse ikke ringe og Antallet ret 
betydeligt. Mange Forarbeider af forskjellig Art melde om 
den hjemlige Tilvirkning af Redskaber og Vaaben. Derom op¬ 
lyser ogsaa den meget store og smukke Samling af Stenal¬ 
ders Slibesten, som ses i Vendsyssel Museum; tilsvarende 

* 

Rækker findes ikke andetsteds. Paa samme Maade eier Mu¬ 
seet Kværnstene fra Stenalderen i stort Antal og af mest ud¬ 
præget Form 1 . Men ogsaa Taphulsten til Dørstolpen fra 
Bronze- og Jernalderen* findes her i større Mængde end no¬ 
get andet Sted; der opbevares i Museet c. 40 Stykker. Fra 
en enkelt Huslod ved Hvedeboren i Taars Sogn er der til- 
veiebragt en mærkelig Samling af mere end halvhundrede 
Slibesten, Kværnsten og Taphulsten foruden Oldsager fra 
forskjellige Tidsrum; et tilsvarende Fund foreligger ellers 
ikke. Men disse værdifulde Indsamlinger tale nærmest om 
Museumsbestyrelsens Energi og Forstaaelse af Sagernes Be¬ 
tydning. De ændre ikke det almindelige Indtryk, som Fun¬ 
dene give, al Vendsyssel i det hele ikke indtog en særlig frem¬ 
trædende Stilling i Løbet af Stenalderen: der foreligger her¬ 
fra meget lidt, der kan henregnes til det første og ypperste, 
som haves. Det vilde blive vidtløftigt at føre Bevis herfor; 
men skulde der kræves Tal og Maal, saa naaer, saavidt vi¬ 
des, det længste Spyd- eller Dolkblad fra Vendsyssel 36 l /*Cm., 
fra det øvrige Jylland 44 1 /* Cm., fra Falster 42 1 /*, fra Born¬ 
holm 44 3 . De tyndnakkede Øxer, der ofte forekomme som 

1 Ordning 215. Det vil andetsteds i større Sammenhæng blive vist, 
at disse udhulede Sten vare Kværnsten. 2 Aarb. f. nord. Oldkynd. 1907, 
S. 156. 8 Anf. St. 1896, S. 380. 

samlet Nedlægning udenfor Gravene, foreligge fra Vendsys¬ 
sel i mange Fund, men ikke i stort Antal eller af fortrinlig 
Art. Det bedste af disse Fund, fra en Mose ved Borup i Taars 
Sogn, tæller 4 Stykker, det største af dem paa 32 Cm. 1 Men 
fra andre Landsdele haves Fund paa indtil 10 Stykker, og 
Længden naaer46 8 /*Cm. Grunden til, at Flintarbeidet i Vend¬ 
syssel ikke naaedeHøidepunktet, er sikkert den, at Flinten ikke 
var saa rigelig og god som i de Egne af Landet, hvor flintfø¬ 
rende Kridtlag gaa tæt op til Overfladen, og Mangelen af det 
bedste Raamateriale kan have trykket Udviklingen i det hele. 

Paa nogle Punkter viser der sig dog Forhold af modsat 
Art. En fremtrædende Plads indtage Ravfundene, hvad der 
naturligvis beroer paa Nærheden af den vestjydske Ravkyst. 
Det største Antal Ravperler, som hidtil er fundet sammen, 
over 4500, fremkom 1907 ved Tørveskjæring i en Mose ved 
Gaarden Silkeborg i Torslev Sogn*. De vare nedlagte i et 
Lerkar, der stod 0,50 M. dybt. Hen ved halvandet Hundrede 
ere lange rørformede Perler, c. 4250 af samme Form, men 
ganske korte, hvortil komme c. 100 gjennemborede Ravstyk¬ 
ker væsentlig af naturlig Form, kun afskrabede og glattede. 
Næsten alle disse Stykker ses at være slidte i Endefladerne, 
mange endog meget stærkt, idet de hængende i tunge Ræk¬ 
ker bleve slidte mod hinanden; enkelte ere sønderbrudte i 
Gjennemboringen og forsynede med nyt Hul. Omtrent saa- 
ledes er det ogsaa med de øvrige Fund; det var da ikke 
Salgssager, der bleve nedlagte saaledes, men brugte Smyk¬ 
ker. En noget mindre, men iøvrigt ganske tilsvarende Sam¬ 
ling Ravperler, 3600 Stykker, blev 1910 opgravet i Kjæret 
syd for Hvilshøi By i Øster Brønderslev Sogn. De laa i det 
Fig. 13 afbildede Lerkar med smal Hals og gjennemborede 
Knopper under den runde Bund til Optagelse af Bæresnore; 
Høiden er 39 Cm. 3 Et Fund paa 1500 Perler fremkom 1856 
ved Skjøttrup i Børglum Sogn 4 . Fremdeles blev der 1842 
ved Skibsby i Hjørring Set. Olai Sogn opgravet en Samling 

1 Nr. A 20865. * Nr. A 24052. » Nr. A 26370. 4 Nr. 15453. 

af store og smukt tildannede Ravstykker 1 . Saamange og be¬ 
tydelige Fund kunne ikke anføres for et lignende Omraade. 
Det er store Afstande, som skille de tilsvarende Ravfund, 

-> ' der ere optagne sydpaa 

|5 Østkyst og nordlig paa 

^^l|jjjjjjgL hidrøre fra den ældre 

jd Ep'V/JBB\ følgende Afsnit er intet 

'fe særligt at nævne; fra 

fffm ' "to S *i \ Vendsyssel foreligge 

W(li| 1 ikke Fund, der kunde 

Mm jævnstilles de store Jæt- 

- y ' /* testuefund fra Øerne, el- 

f henhørte Vendsyssel 
ganske til den samme 
Kreds af Stenalderen 
som Øerne. Fra den an- 
(j en Kreds af vor Sten- 
Fi ^ 13, alder, hvis Midtpunkt 

var i det Indre af Jylland 2 , holdt Halvøens nordligste Egne 
sig næsten ganske afsondret; der træffes i Vendsyssel yder¬ 
lig lidt, der henhører under de jydske Enkeltgraves Kultur 
og i hvert Fald intet fra dens ældste Afsnit. 

Først mod Stenalderens Slutning, i GravkisternesTid, ind- 
traadte en Forandring; der synes ligefrem at være foregaaet 
et stærkt Opsving i Flintarbeidet. Paa intet andet Omraade 
ere de samlede Nedlægninger af Flintsave saa almindelige. 


1 Nr. 6852. Et af dem er afbildet i »Ordning< 253. Se fremdeles 
Carl Neergaard, i Aarb. for nord. Oldkynd. 1888. 2 Se herom: I)e jyd¬ 

ske Enkeltgrave fra Stenalderen, i Aarb. f. nord. Oldkynd. 1898. 

Et Antal af 11 Save ere fra Hebelstrup Mose i Hallund 
Sogn, 7 ere fundne under en stor Sten i Tolstrup Sogn, 4 li¬ 
geledes under en stor Sten i Brønderslev Sogn, atter 4 i Flade 
Bys Tørvemose, fremdragne 1837, og 4 i en Mose i Hjørring 
Set. Hans Sogn, 6 ved Holmgaard i Helium Sogn, 3 paa 
Serridslev Mark, Serridslev Sogn, andre 3 i et Kjær ved Lille 
Hedegaard, Vester Brønderslev Sogn. Endnu flere saadanne 
Fund kunde anføres 1 . Blandt andre samlede Nedlægninger 
af een og samme Art Sager skal nævnes det største Fund af 
Spyd- eller Dolkblade, som overhovedet foreligger, med et 
Antal af 46 Stykker. De blottedes ved Tørvegravning i et lille 
Mosehul i Agersted Bakker, hvor de laa ordnede lagvis over 
hverandre 2 . Ogsaa et af de faa store Fund med Stensager 
af forskjellig Art er herfra: i 1834 fandtes ved Vanggaard i 
Gjerum Sogn, under en stor, enkeltliggende Sten, 21 Flint¬ 
save, 4 Dolkblade, 7 Skiveskrabere, samt Affald fra Tilhug¬ 
ningen 3 . Af samme Indhold, dels nyforfærdigede Sager, dels 
Flintaffald, og altsaa fremgaaet af en Forarbeidning paa Ste¬ 
det, er et stort Fund 1894 fra Gjeraa i Dronninglund Sogn, 
snart syd for det her behandlede Omraade. Det bestod af 
30 Spyd- eller Dolkblade, 22 Save, 1 Pilspids og 28 Skra¬ 
bere, Alt liggende tæt samlet og 1 Fod dybt i en lille, fugtig 
Lavning 4 . Alle disse Fund melde dog kun om Flintarbei- 
dets store Omfang, der tyder paa en Opgangstid, men ikke 
om fremragende Kunstfærdighed og Dygtighed i Behandlin¬ 
gen af Flinten. 

Enkeltvis træffes dog Stykker fra samme Tid, der høre til 
de ypperste, som haves. Allerede foran nævnt, Afsnit 12, og 
ogsaa afbildet er en af de skjønneste Flintdolke 5 . Den smuk¬ 
keste tresidede Pilspids, 14 Cm. lang, er funden syd for Sæ¬ 
by 6 og to andre næsten ligesaa lange ved Lyngsaa og i Dron- 

1 Om disse og de i det følgende anførte Fund se Aarb. for nord. Old- 
kynd. 1886, S. 215. Fremdeles Mus.-Nr. 9865 og A 6812. * Nr. A 12108. 

8 Nr. 3220. 4 Nr. A 12523. 6 Nr. 12342. Nord. Fortidsminder, I, PI. 25, 4. 
6 Nr. A 16936. Jvfr. Ordning 176. 

ninglund-Egnen l . Det er jo imidlertid ikke givet, at disse 
sjældne Stykker skyldes vendsysselske Mestre. 

15. Rundhølene. Fredlysningerne. 

De stenbyggede Grave ere for største Delen forsvundne 
i Vendsyssel, Langhøiene Iræffes kun hist og her, Rund- 
høiene ere det, som give Bakkestrøgene dette stærke Præg 
af at høre til en minderig Oldtidsegn. Hovedmængden er fra 
Bronzealderen, dette vides fra Fundene; en Del hidrører dog 
fra Stenalderen, men kun ganske faa fra Jernalderen. Til 
Oplysning om, hvad Rundhøiene nu ere, og hvad de oprin¬ 
delig vare, skal der meddeles en kort Oversigt for nogle 
Sogne, dels paa Østlandet, dels vestpaa, hvor Høiene fore¬ 
komme talrigst, og som ogsaa i anden Retning bedst egne sig 
til Undersøgelse. I Optællingerne ere Høie med Stenalders 
Kamre og de Rundhøie, som vides at hidrøre fra Jernalde¬ 
ren, ikke medtagne. 

I det prægtige Bakkeland snart vest for Frederikshavn 
ligger det lille Gjerum Sogn med dets Høiflader, dybe Slug¬ 
ter og lyngklædte Banker. Der kan her paavises c. 180 Rund¬ 
høie, deraf 100 sløifede eller ganske ødelagte, 50, hvis Midte 
med den først anlagte Grav kan antages at være uforstyrret, 
men kun 30, der i det væsentlige endnu ere i oprindelig 
Stand. Flere have en Høide af 5—6 M. Forskjellige Partier af 
dette Høiomraade have foran været omtalte, Afsnit 2,4,5,7. 

Sydlig herfor reise sig Hørby Sogns Bakker langs det In¬ 
dre af Volstrup- og Vorgaard-Fladerne. Der har her tidligere 
været 180 Rundhøie; 30 af dem ere velbevarede; ligesaa 
mange ere dog endnu saaledes, at deres Midtparti er ufor¬ 
styrret; Resten, 120, er fuldstændig ødelagt. Flere naa en 
Høide af 5—6 M. Foruden Partiet ved Hørby Kirke, hvorom 
foran, Afsnit 5, maa nævnes de tre smukke, skovbevoxede 
Porthøie og den nærliggende Rishøi ved Hovedgaarden Ha¬ 
ven, der alle ere fredlyste; Høiden indtil 3,50 M. 

1 Nr. 12427 og Vendsyssel Museum Nr. 9324. 

I det vestpaa tilstødende Torslev Sogn, der helt hører 
til Høilandet, kan der paavises 186 sløifede eller ganske øde¬ 
lagte Høie. Medtagne, men dog endnu anselige og med ufor¬ 
styrret Midtparti ere 22. Et Antal af 34 kan betegnes som vel¬ 
bevaret, omend flere af dem ere noget angrebne; de ere 
alle fredlyste. Den største Høide er 6 M. Kun om Try er 
der endnu saameget bevaret, at det giver et samlet Indtryk. 

Sydpaa, i Dronninglund Sogn, kan der indenfor det her 
behandlede Omraade paavises c. 240 Rundhøie omkring 
det høie Bakkedrag, som dækkes af Storskoven, nogle af dem 
ogsaa inde i Skoven. Navnlig over Affaldet mod Syd og Vest 
findes Gravhøiene i Mængde. Dels Skoven, dels de endnu 
lyngklædte Strækninger skyldes det sjældne Forhold, at An¬ 
tallet af de velbevarede, de stærkt angrebne og de ganske 
-ødelagte Høie er omtrent lige stort. Ved Tvedergaarde nord¬ 
lig for Skoven findes en talrig Gruppe Høie, for en stor Del 
bevarede og flere af dem fredlyste; Høiden overstiger dog 
ikke 4 M. Tiltrækkende ved BeliggenhedeA inde i Storsko¬ 
ven, paa det høieste Punkt i Vendsyssel, ere »Knøsen« og 5 
omliggende Høie, der alle ere fredlyste. Til de betydeligste 
Høie, som overhovedet kjendes, hører den ene af »Abhøiene« 
mellem Storskoven og GI. Kirkeby og den fredlyste St. Gal- 
gehøi sydvest for denne By, begge 6 1 /* M. høie. Fremtræ¬ 
dende ved sin Beliggenhed, syd for Storskoven, er ogsaa 
»Svollerhøi« (paa Generalstabens Kort: »Kisthøi«), 5 M. høi. 

Vender man sig til Vestlandet, saa findes i Øster og Ve¬ 
ster Brønderslev Sogne et stort Antal Høie, hovedsagelig lig¬ 
gende paa de sammenhængende, flade Høidedrag, der strække 
sig i Nordvest—Sydøst. Af disse ere nu c. 80 sløifede eller 
dog ganske ødelagte; af 20 er endnu saameget bevaret, at de 
fortjente at undersøges, medens 9 dog mere eller mindre be¬ 
skadigede Rundhøie ere fredlyste. Kun faa af samtlige Høie 
have reist sig 4—5 M. 

I det nordpaa følgende Jerslev Sogn ligge over halvandet 
Hundrede Rundhøie paa det østefter stigende og efterhaanden 

stærkt bølgende Terrain ind mod det ubeboede Midtland og 
ved dets Yderrand. Af disse ere 110 sløifede eller ganske ud¬ 
gravede. 37 ere stærkt forstyrrede ved forskjellig Gravning, 
men kunne dog undersøges. Kun 20 ere endnu væsentlig i 
god Stand. Af disse ere 13 fredlyste, derimellem »Storhøi«, 
over 5 M. høi, under Øster Hjulskov og 4 nærliggende Høie. 
Ikke fredlyst er derimod en Gruppe af 7 velbevarede Smaa- 
høie, den største paa 3 M., der ligge smukt i Skoven paa 
Bølbakke under Eiendommen Musted. Sognet har havt 
mange Høie paa 5 M., en enkelt 6 M. høi. 

Taars Sogn længere mod Nord optages for største Delen 
af det indre, i Oldtiden ubeboede Høiland. Kun langs Vest¬ 
siden heraf ligge Gravhøiene og tillige strækkende sig som 
en Kile ind i det ellers ubebyggede Land. Meget betegnende 
synes det at være, at Høiene her ere ret uanselige; overhove¬ 
det findes der i dette Sogn kun ganske enkelte Høie, der 
hæve sig 4—5 M. De allerfleste ere forstyrrede ved Gravning 
efter Oldsager eller Sten. Et Antal af c. 100 er ganske øde¬ 
lagt. Af 36 er der dog bevaret større Dele ved Midten. Et 
Antal af 17 kan betegnes som væsentlig bevaret; men kun 
een af dem er fredlyst. Strax syd for Hambo Bro ligge paa 
en Banke 15 Høie og paa de høie Ilbjerge ude paa Fladen 
(Afsnit 6) en Samling Høie, der trods megen Ødelæggelse 
endnu ere seværdige. 

Det kan jo ikke nægtes, at denne Redegjørelse virker ned- 
slaaende. I hvert af de 7 Sogne er der tilintetgjort omtrent 
hundrede Rundhøie; af ialt 1200 ere 720 ganske ødelagte, 
og 275 ere saa stærkt medtagne, at de ikke kunne ventes be¬ 
varede. Kun 220 ere betegnede som velbevarede, en Del af 
dem dog noget medtagne i det Ydre. En fuldstændig uskadt 
Høi er en sjælden Undtagelse, og en større Gruppe, der giver 
et samlet Indtryk, er det vanskeligt at finde. Dog maa det 
siges, at største Delen af de ganske udjævnede Høie have 
været smaa; det er jo dem, som Ploven lettest faaer Bugt 
med, og som ogsaa mest friste til Søgning efter Oldsager, 

idet Bunden let er naaet. Heller ikke gjør Ødelæggelsen sig 
gjældende i Landskabet i hele sit Omfang. Først nærved ser 
man Beskadigelsen: Halvdelen af Høien mangler; i Toppen 
er der et Hul indtil Bunden; dybe Indsnit skjæmme Siden. 
Det er ikke Agerbruget, der mest har Skyld for denne Øde¬ 
læggelse. Navnlig er det Søgning efter Sten, Kartoffelgruber 
og det, at man fra gammel Tid af saa ofte har villet prøve, 
om der var noget at finde i Høien, skjøndt man bestandig 
ikke har opnaaet stort andet end at efterlade Oldtidens Min- 
dehøi som et Minde om Ødelæggelse. I Høiene findes Kund¬ 
skab om Oldtiden, men ikke Værdisager. Om disse Forhold 
har der allerede tidligere været talt. 

Imidlertid har den her omhandlede Sag en anden og ly¬ 
sere Side. Af de 220 bevarede Rundhøie i de omtalte 7 Sogne 
ere 157 bievne sikrede for Fremtiden ved lovformelig Fred¬ 
lysning. Paa hele det her behandlede Omraade var der ved 
Udgangen af Aaret 1911 fredlyst 342 Mindesmærker fra Old¬ 
tiden og mellem dem det irleste af, hvad der er særlig værdi¬ 
fuldt ved dets Art, Bevaringstilstand, Størrelse og Beliggenhed. 
Over alle disse Fredlysninger følger her en kort Udsigt. 

Dronninglund Herred. 

Albæk Sogn: 24 Rundhøie, deraf 11 fredlyste af Godseier 
P. Scavenius, Vorgaard, og 8 af Gaardeier Jens Nielsen, Faldt. 
Til de første høre de to »Degnehøie« nordøst for Albæk, 4 1 /*M. 
høie, der ogsaa ved deres Beliggenhed høre til de smukkeste 
i Vendsyssel. Da den ene af Høiene truedes af Forstyrrelse, 
kjøbte Godseier Scavenius dem begge og skjænkede dem til 
Fredlysning. 

Dronninglund Sogn: 50 Rundhøie og 8 Langhøie, blandt 
disse en af de bedst bevarede, som nu findes, og 93 M. lang. 
Den er sammen med Store Galgehøi (se ovfr.) og to andre 
Høie, alle beliggende i og ved Tolstrup-Nørgaard Plantage, 
fredlyst af Gaardeier Jørgen M. Nørgaard. Paa flere Gaarde 
er der fredlyst 7 og 8 Høie. 

Hallund Sogn: 13 Rundhøie, mellem hvilke en Gruppe 

af 5 Høie paa den eiendommelige Banke Holtknøse, fred' 
lyste af Proprietær C. J. Wøhlk, og 2 nær syd for liggende, 
der have en Høide af 6 M. 

Hellevad Sogn: 30 Rundhøie. Fire Huseiere have hver 
fredlyst 2 eller 3 Høie. 

Helium Sogn: 2 Langhøie og 13 Rundhøie, blandt disse 
»Dværghøi« ved Sneverholt, henved 6 M. høi. 

Hørby Sogn: 3 Høie med Stengrave, 2 Langhøie, 26 
Rundhøie. 11 Mindesmærker ere fredlyste af Proprietær C. 
M. Undall, Haven. Se videre ovfr. 

Karup Sogn: en Langhøi. 

Skjæve Sogn: En Gravkiste, 17 Rundhøie og 2 Langhøie. 

11 Mindesmærker fredlystes af Skovrider C. A. Mathiesen, 
Topheden, og 9 af Proprietær C. M. Undall, Haven. 

Torslev Sogn: 34 Rundhøie, 2 Langhøie og 4 Jernalders 
Høie. Omkring Try er der fredlyst 18 for største Delen be¬ 
tydelige Høie, der gjøre dette Sted overordentlig tiltrækken¬ 
de; 6 af dem ere fredede af Proprietær L.D. Bruun, Ormholt, 
5 af Huseier Niels Peter Pedersen. En Høi paa 6 1 /« M. ses 
nord for Gulvad Bro, nær vest for Veien til Torslev Kirke. 
De 4 Jernalders Høie ved Gaarden Ris have hørt til en stor 
Gravplads (se Afsnit 18). 

Understed Sogn: 12 Rundhøie, 9 af dem, ved Hestvang, 
fredlyste af Gaardeier Jørgen C. Jørgensen. 

Volstrup Sogn: 7 Rundhøie, deraf 3 hørende til den for¬ 
an Afsnit 3 omtalte Gruppe ved Langtved. 

Horns Herred. 

Gjerum Sogn: 1 Jættestue, 1 Dysse i Høi, 1 Langdysse, 
se ovfr. Afsnit 13,1 Sten kreds, 24 Rundhøie, 1 Langhøi samt 

12 Høie og Stenkredse liggende samlede paa en Gravplads 
fra den senere Jernalder, hvorom se Afsnit 18. 

Skjærum Sogn: 1 Dysse i Høi. og 5 Rundhøie. 

Aasted Sogn: 3 Rundhøie, i den herhen hørende Del af 
Sognet. 

Flade Sogn: 6 Rundhøie og 1 Langhøi, de 6 af disse Høie 
liggende paa Præstegaardens Jord. 

Børglum Herred. 

Øster og Vester Brønderslev Sogne: 1 Langhøi og 9 Rund¬ 
høie, mellem hvilke Eskildshøi ved GI. Burholt, ejendom¬ 
melig beliggende ude paa Fladen (se Afsnit 17). 

i 

Jerslev Sogn: 13 Rundhøie (se nærmere ovfr.). 

Serridslev Sogn. 2 Rundhøie, den ene paa Kirkegaarden. 

Tolstrup Sogn: 5 Rundhøie, derimellem, under Øster 
Hjermitslev, en Høi paa 5 M. 

VreilevSogn: 3,TaarsSogn: 1 og Lyngby Sogn: 1 Rundhøi. 

Naar man ser, hvad der saaledes er bevaret, glemmer man 
at tale om, hvad der er gaaet tabt. Over halvandet hundrede 
Mænd have taget Del i denne Fredlysning, den lille Huseier 
som den største Godseier, uden at have opnaaet noget for 
sig selv udover den gode Følelse, at de for Fremtiden have 
sikret den Oldtidsarv, som var kommen i deres Haand. Me¬ 
get mærkeligt er egentlig dette Forhold og ikke det ringeste 
Vidnesbyrd om vor Tid; i intet andet Land sikres Mindes¬ 
mærkerne paa denne Maade. Tales der end sjælden her¬ 
hjemme derom med den Anerkjendelse, som det rettelig for¬ 
tjener, saa er det ikke undgaaet Opmærksomheden i andre 
Lande, hvor man bestandig søger Lovstvang for at opnaa,. 
hvad der hos os er en frivillig Sag. 1 Vendsyssel er Fred¬ 
lysningen navnlig i den sidste Aarrække rykket stærkt frem¬ 
ad; men rundt om i Landet er der en kjendelig tiltagende 
Følelse af, at der nu ikke mere maa ødelægges. Det er vist 
ikke langt fra, at den haarde Medfart mod Mindesmærkerne 
ganske vil ophøre. Hvad der endnu er bevaret, vil for den aller¬ 
største Del blive føiet til det allerede sikrede, og naar Sagen 
saaledes er ført til Ende, vil der være gjort, hvad muligt er, 
for at bøde paa ældre Tiders Vanrøgt af Mindesmærkerne. 

Vanskeligere vil det maaske være at opnaa Skaansel for 
de talrige, ilde medtagne Høirester, der dog ikke bør for¬ 
svinde uden at være undersøgte; thi dette vil kræve Tid. 

Alene for de ovenfor betragtede 7 Sogne anførtes 275 Rund- 
bøie. Da lignende Forhold træffes i saa at sige alle Egne af 
vort Land, og da der overalt begjæres foretaget Undersøgel¬ 
ser, er Nationalmuseet med dets begrænsede Midler henvist 
til først og fremmest at arbeide for, at ogsaa de medtagne 
Mindesmærker faa Lov til blot foreløbig at ligge i Fred. 
Dette maa kunne finde almindelig Tilslutning. 

16. Bronzealderens Fund. Kulturforhold. 

Samtidig med at der gives en Oversigt over de vigtigere 
Bronzealders Fund, er det værd at undersøge, om deres For¬ 
deling over Landet har noget at sige. Naar Vendsyssels For¬ 
bindelser med det øvrige Land, som foran antaget, udgik 
fra Østkysten, da ligger det nær at efterse, om dette giver 
sig tilkjende i Fundene. Det er jo muligt, at de værdifuldere 
Fund i størst Antal bleve afleirede over Strækningen langs 
Kysten, hvorhen det tilførte Guld og Bronze først kom, og 
hvor Havnepladserne med deres indbyrdes Veiforbindelser 
vise, at der baade var mange Mennesker og Samkvem. Først 
og fremmest indbyder Guldet til Betragtning i de under 
Bronzealderen almindelig anvendte Former, den svære, 
vredne Guldring, der alene bares af Mænd 1 , og Spiralrin¬ 
gene til Finger og Arm, der bares to sammen af Kvinder, 
men kun een af Mænd, medens de tillige, afbrudt i mindre 
Stykker, benyttedes som Betalingsmiddel 2 . 

I Kyststrækningen eller snart indenfor er der fremdraget 
7 Fund med Ringe af disse Arter. 

Nordligst er der paa en til Bangsbo Mølle hørende Mark, 
Flade Sogn, ved Grustagning fundet to Spiralringe paa 3 og 
4 Omgange. Aar 1853. Værdi 86 Kr. Nr. 13609. 

I det indenfor tilstødende Gjerum Sogn er der ved Kou- 
strup syd for Kirken i en Høi optaget to Fingerringe tillige¬ 
med et Kvindeudstyr: Halsring, to Armringe og Dolk, Alt af 
Bronze. Aar 1885. Værdi 60 Kr. Nr. B 3631. 

1 Aarb. f. nord. Oldkynd. 1909, S. 98. * Anf. St. 1886, S. 300. 


Digitized by Google 


Original from 

UNIVERSITY OF MICHIGAN 



16. BRONZEALDERENS FUND. KULTURFORHOLD. 


313 


Atter noget længere inde i Landet fandtes der ved Bude, 
i Aasted Sogn, to af disse Guldringe sammen med en Del • 
Bronzesager, Alt liggende under en meget stor Sten, der skul¬ 
de sænkes paa flad Mark. Aar 1855. Værdi 62 Kr. Nr. 14800. 

Ud imod Kysten, i Understed Sogn, Matr. Nr. 2, er der i 
en Høi optaget en af de vredne Haandledsringe og sammen 
med den et Bronzesværd. Aar 1909. Værdi 74 Kr. Nr. B 
9056. 

Sydpaa og nær Stranden i en Gravhøi paa Gedbjerg nord 
for Sæbygaard, Volstrup Sogn, er der fundet to Fingerringe 

ø* 

dannede af en enkelt Guldtraad, med 4 og 5 Omgange, sam¬ 
men med et Kvindeudstyr, Halsring, Armringe og Bøilenaal 
af Bronze. Aar 1887. Værdi 16 Kr. Nr. B 3794. 

Betydeligere er et Fund fra samme Sogn, mod Syd og 
nær ud mod Stranden, ved Dyrhede Huse. Otte Spiralringe 
fandtes ved at læsse Gjødning af Møddingen, hvorhen de 
vare komne med Fyld fra den nærliggende Tørvemose. Aar 
1855. Værdi 147 Kr. Nr. 14828. 

Længst mod Syd, paa Søraa Mark, Albæk Sogn, er der 
ved Grøftegravning i et lille Mosehul nær Stranden fundet 
en Haandledsring af Guld, som de bares af Krigeren. Aar 
1891. Værdi 95 Kr. Nr. B 5023. 

t 

Der er saaledes i Kyststrækningen fundet Guldringe fra 
Bronzealderen til Værdi 540 Kr. Overfor dette staaer der fra 
de øvrige Dele af Hjørring Amt under det her behandlede 
Omraade kun to Ringfund til Værdi 92 Kr., begge fra Ser- 
ridslev Sogn, hvorfra der nedenfor skal nævnes andre Fund. 
Fra en Høi paa Aa Mark, uvist om Øster- eller Vester-Aa, 
sydvestligst i Sognet, haves to Spiralfingerringe. Aar 1855. 
Værdi 42 Kr. Nr. 14736. Nordfor, paa Matr. Nr. 4 af Kalum, 
er der i en Høi fundet to tilsvarende Ringe samt Kvinde¬ 
smykker af Bronze. Aar 1884. Værdi 50 Kr. Nr. B 3447 l . 
Ved Siden heraf er det tillige af Betydning, at der fra hele 
det øvrige Hjørring Amt kun haves to Spiralringe fra en Høi 

1 Se Aarb. f. nord. Oldkynd. 1886, S. 294. 

Aarb. f. nord. Oldb. og Hist. 1911. 21 

i Saltum Sogn og to Armringe af samme Art fra Asdal Sogn. 
Nr. B 30 og 20875. 

Men det smukke Resultat, som denne Opgjørelse giver 
til Fordel for Opfattelsen af Østkysten som den vigtigste og 
rigeste Strækning, lider et føleligt Knæk, naar vi ikke holde os 
til Hjørring Amt, men medtage Vendsyssels Kjær Herred i 
Aalborg Amt, idet der her i det Indre og nordligst er fore¬ 
kommet et saa værdifuldt Fund, at det fuldstændig foran¬ 
drer Forholdet. Dog maa det siges, at det vistnok er tvivl¬ 
somt, om Opgjørelsens Betydning derved ganske bortfalder, 
idet dette Fund paa en Maade er udenfor al Beregning. Ste¬ 
det, hvor det fremkom, i Aistrup Sogn, er lige ved Østranden 
af St. Vildmose, fjærnt fra det i Bronzealderen beboede Om- 
raade, yderst paa en Tunge fladt og lavt Land, der skyder 
sig ud mellem store Lavninger, til den ene Side Vildmosen, 
til den anden den brede Strækning, hvorigjennem Lindholm 
og Ry Aa flyde; længere mod Sydøst paa denne Flade 
ligge Gaardene GI. Vraa og Sønder Elkjær. I Fyld, som var 
tagen fra en lav, naturlig Høining, »Ravnhøi« kaldet, fandtes 
her i 1900 ved Brændskov paa Tylstrup Hede følgende 
sjældne Sager fra den yngre Bronzealders ældre Afsnit: to 
Spiralarmringe af dobbeltlagt Guldtraad, et Stykke af en 
svær Guldstang — Forarbeide til en Armring, et Bronzekar 
og to store Bøilenaale af Bronze; Guldet har en Værdi af 
335 Kr. Nr. B 7240. 

Fund af denne Art kjendes vel fra andre Dele af Landet, 
men ikke fra Vendsyssel. Bronzealders Guld er ellers ikke 
truffet i Kjær Herred. Hvorledes disse Kostbarheder have 
fundet Vei til det i Oldtiden meget afsides Sted, lige langt 
fra Høigrupperne paa Øster Brønderslev og Hammer Bak¬ 
kerne, unddrager sig enhver Forklaring. 

Hvad de større Bronzefund angaaer, da ses det strax, at 
Antallet er for lille til, at deres Fordeling over Landet skulde 
kunne give nogen nærmere Oplysning vedrørende Bebyggel¬ 
sen. Fra Østkysten foreligge et Hængekar og en Spydspids, 

der fandtes vest for Knudegaarde i Understed Sogn, ved 
Siden af en stor Sten, der blev kløvet (Aar 1854, Nr. 14296), 
og et Fund bestaaende af 9 Segle, en Celt og 2 Støbekager, 
fremkommet 30 Cm. dybt i Udkanten af en Høi i Albæk 
Sogn (Aar 1889, Nr. B 4199). F2t prægtigt, stort Sværd er 
fremdraget ved Tørvegravning, nær sydøst for Lyngsaa By; 
det laa paa Sandbund, dækket af 30 Cm. Tørvejord og der¬ 
over 60 Cm. Flyvesand (Aar 1907, Nr. B 8664). 

FraVestlandet hidrører Bronzeøxen Fig. 14, der hidtil ikke 



Fig. 14. '/4. 


har været afbildet, skjøndt den er et af de største og bedste 
Arbeider, som overhovedet haves fra Bronzealderen. Den er 
massiv og meget svær, øiensvnlig ikke bestemt til praktisk 
Anvendelse. Overfladen er glat afpudset og fuldstændig 
uskadt; en ringe Mangel er det, at det nedadvendende Skaft¬ 
rør er lidt beskadiget ved Randen, hvor det bar grebet ind i 
et Rør eller en afsluttende Ring. Dette mærkelige Stykke er 
fundet ved Tørvegravning i en smal Sænkning, hvor der nu 
er dyrket Jord, syd for Gaarden Grensted østligst i Vester 
Brønderslev Sogn (Aar 1873, Nr. B 967); paa de nærmeste 
Bakker mod Syd ligge mange Gravhøie. Ogsaa i Brønders¬ 
lev Sogn, paa et ikke nærmere betegnet Sted, er der fundet 4 
Bronzesegle, liggende under en stor Sten (Aar 1848, Nr. 9865). 

Fra Vesteraa i Serridslev Sogn, det samme Punkt, som 
nævntes foran under Guldfundene, hidrører et af de længste 
og i det hele ypperste Bronzesværd, som kjendes, og en Øxe 

21 * 

af samme Hovedform som Fig. 14, men betydelig mindre 1 . 
De laa ved Siden af hinanden i Tørvejord, 1 M. dybt (Aar 
1860, Nr. 19175). En stor Høigruppe ligger strax nordfor. 

Fremdeles er der i Jerslev Sogn, paa Abildgaards Jord, 
tæt ved Møllebækken, fundet 4 Spydspidser og en Øxe (Aar 
1910, Nr. B 9348); snart syd for Findestedet ligge Gravhøie. 
En Halsring og to Spiralarmringe fra Slutningen af Bronze¬ 
alderen ere opgravede i en Mose i Vreilev Sogn (Aar 1834, 
Nr. 3159). Allerede udenfor de her dragne Grænser falder et 
Fund af 4 Øxer og 6 Spyd, der ere oppløiede i et Kjær un¬ 
der Bagterp, i Hjørring Set. Hans Sogn (Aar 1909, Nr. B 9036). 

Dette er Alt, hvad der fra vort Omraade haves af betyde¬ 
ligere Bronzefund og enkeltvis optagne, særlig mærkelige 
Sager. Aarstallet er anført baadé for Guld- og Bronzefundene, 
forat det kan ses, hvor sjældne saadanne Fund i Virkelig¬ 
heden ere; det er hundrede Aars Høst, som er fremlagt her, 
det lange Tidsrum, i hvilket der er indsamlet til Nationalmu¬ 
seet. Hvad der fremtidig findes, maa da vogtes vel og sam¬ 
les paa eet Sted, forat der saaledes efterhaanden kan dan¬ 
nes et Hele, der er fuldstændigt nok til at give en egentlig 
Forstaaelse af Vendsyssels Bronzealder. Endnu foreligger 
der for lidt til, at der kan tales med nogen Sikkerhed, om¬ 
end tilstrækkeligt til, at man dog kan danne sig en Opfat¬ 
telse af forskjellige Forhold. Hertil give ogsaa alle de min¬ 
dre Fund deres Bidrag, og da navnlig Gravfundene, der ikke 
her kunne opregnes. Deres Antal er ikke ringe, men intet 
af dem har fremragende Betydning. 

Hvad der foreligger af Bronzealders Fund, staaer ikke i 
rette Forhold til det store Antal Gravhøie. Der synes i Vend¬ 
syssel at have været mange Mennesker, men faa Sager: de 
have ikke eiet meget. Guldfundene tillade en statistisk Op- 
gjørelse af Velstanden i Vendsyssel sammenlignet med an¬ 
dre Egne af Jylland. Det er virkelig et fuldt paalideligt Ma- 

1 Afbildede: A. P. Madsen, Bronzealderen, Suiter, II, PI. 2, Fig. 7 og 
PI. 4, Fig. 3. 

teriale, som haves til denne Be¬ 
regning, idet det hundredaarige 
Tidsrum, gjennem hvilket Dåne- 
fæet er indkommet, udjævner de 
Tilfældigheder, som kunne have 
grebet forstyrrende ind. Naar det 
da ses, at der haves 16 Bronzeal¬ 
ders Fund med Guld fra Hjørring 
Amt. men 46 fra Thisted Amt,saa 
tør det udtales, at Velstanden, ud¬ 
trykt i Mængden af indført, jord- 
fundet Guld, var langt større i 
Vendsyssels Naboegne — iøvrigt 
gjælder dette ogsaa om andre vest- 
jydske Amter og om Viborg Amt. 
Talmæssig udtrykt findes dette 
Forhold ogsaa ad anden Vei. Ved 
Slutningen af Aaret 1890 blev der 
opgjort en systematisk Fortegnel¬ 
se over de videnskabelig bruge¬ 
lige Bronzealders Fund fra hele 
Landet, som opbevaredes i Na¬ 
tionalmuseet 1 . Der fandtes ialt 
710 Fund af de forskjellige Arter; 
men af disse vare kun 24 fra Hjør¬ 
ring Amt. Det vilde være over¬ 
flødigt at føre Fortegnelsen ned 
gjennem de siden da forløbne 20 
Aar, idet Forholdet skjønnes ikke 
at kunne være sønderlig foran¬ 
dret: Vendsyssel var i Bronzeal- 

* 

deren ikke saa rigt, og da vel hel¬ 
ler ikke saa mægtigt og fremra- 

1 Aarb. f. nord.Oldkvnd. 1891: Ord- 
ning af Bronzealderens Fund. 



Fig. 15. Vs. Nr. B 9307. 


Digitized by Google 


Original from 

UNIVERSITY OF MICHIGAN 


y . — 



318 16. BRONZEALDERENS FUND. KULTURFORHOLD. 

gende som flere andre Dele af vort Land. Sin naturlige For¬ 
klaring finder dette vistnok deri, at Eftervirkningerne fra de 
ligeledes noget ringe Tilstande under Stenalderen gjorde sig 
gjældende endnu langt ned i det paafølgende Tidsrum. 

Man kunde maaske antage, at Grunden var Vendsyssels 
afsides Beliggenhed for Importen sydfra; men Thisted Amt 
laa ikke stort nærmere, og herfra havdes der i 1890 63 Fund 
mod 24 fra Hjørring Amt. Afstanden kan heller ikke have 
havt saa meget at sige, da mange Forhold tyde paa, at der 
var en vigtig Skibsfart langs Jyllands Vestkyst 1 , og at denne 
strakte sig videre, omkring Skagen. Der er paa to Steder i 
Raabjerg Sogn, Horns Herred, fremdraget samlede Nedlæg¬ 
ninger af mange, tildels udmærkede Bronzealders Sager* og 
mindre Fund paa flere Steder baade i dette Sogn og i Ska¬ 
gens Sogn; de hidrøre baade fra ældre og yngre Afsnit af 
Perioden. Sagerne opgives at have ligget i Martørven eller i 
Flyvesandet; kun for eet af Fundene haves nøiere Angivelse 
af Stedet, 200 M. fra Stranden. Hverken for de nævnte Sogne 
eller overhovedet for hele den nordligste, flade Del af Vend¬ 
syssel vides der noget om Gravhøie eller Bopladser fra Bron¬ 
zealderen ; Fundene synes alene at kunne forklares som hid¬ 
rørende fra Skibsfart om Skagen. Naturligvis var det Vest- 
jyllands Rav, som var det dragende herved, ligesom dette 
høitskattede Stof jo i det hele spillede en stor Rolle for Bron¬ 
zealderens tidlige Udvikling i Norden. 

Derfor er det vel, at Vendsyssels Bronzealder ikke staaer 
tilbage i Ælde for det øvrige nordiske Omraade. Endog 
nogle af de allerældste Bronzer ere fundne her og selv Styk¬ 
ker, der antages at henhøre til de første fra Syden indførte 
Sager 3 . Af denne Art er ogsaa den i Fig. 15 gjengivne, nylig 
fremkomne Dolk, der vel ikke er fra Vendsyssel, men dog 
fra Hjørring Amt; den er funden i en Høi i Lerup Sogn, 
Øster-Hanherred. Fæstet viser den fine Ornamentik, der er 

1 Anf. St. 1904, S. 62. 2 Anf. St. 1891, S. 220, Fund Nr. 282 og S. 240, 

Fund Nr. 559. 8 Jvfr. anf. St. 1909, S. 14 og S. 16, Fig. 11. 

eiendommelig for de ældste, indførte Bronzer; Klingen er 
meget spinkel, med ophøiet Midtribbe; Forarbeidningen er 
saa fortræffelig som muligt. 

Ogsaa alle de forskjellige Led i Bronzealderens lange Ud¬ 
vikling, som nu kjendes i det enkelte, ere 
repræsenterede i de vendsysselske Fund, 
hvad der vidner om en uafbrudt Forbin¬ 
delse med de øvrige danske Egne. Fig. 16 
viser det bedste i Vendsyssel fundne Vaa- 
ben fra Slutningen af den ældre Bronzeal¬ 
der, Periodens saakaldte »skjønne Tid«. 

Sikkert nok er det et godt Arbeide, som 
gjengiver den elegante Form og Ornamen¬ 
tik, der kjendes fra saamange udmærkede 
Sværd og Dolke 1 ; men det viser dog en 
Del Uregelmæssigheder og en vis Mangel¬ 
fuldhed i Arbeidet og hører ikke til de 
bedste Stykker, der haves af denne Art. 

Dog maa det herved bemærkes, at Over¬ 
fladen er stærkt afslidt ved Brug, medens 
den paa den anden Side, hvad der sjælden er 
Tilfældet, for en stor Del er blank og ufor- 
vitret, som da Dolken nedlagdes i Graven. 

Den er fra en Høi tæt ved Vester Brøn¬ 
derslev Station. 

Oftere er Ligheden mellem de vendsys¬ 
selske og andre Bronzesager saa stor, at 
der skulde antages at være foregaaet en 
Indførsel; forskjellige Enkeltheder tyde paa Forbindelser 
med Fyen*. Men ved flere Stykker er der Eiendommelig- 



Fig. 16. 2 /s. 
Nr. B 7722. 


1 Jfr. anf. St. 1909, S. 90, Fig. 96. 2 Der tænkes herved paa de store 

Bronzeøxer fra Serridslev og Brønderslev, paa Hængekarret fra Gjerum, 
paa en Bælteplade i det ældste Fund fra Raabjerg Sogn, paa Stykker i det 
yngre Fund fra samme Sogn og paa Sværdet fra Lyngsaa, Alt ovenfor 
omtalt. 

heder, der synes at angive en hjemlig vendsysselsk Fabrika¬ 
tion, saaledes f. Ex. det, at det store Bronzearbeide Fig. 14 
ikke er ornamenteret, skjøndt det dog er fuldt færdigt og 
omhyggelig afpudset; heller ikke den anden foran nævnte, 
store Bronzeøxe fra Serridslev er ornamenteret; heri skille 
disse to Stykker sig fra de andre jydske og de fyenske Øxer 
af lignende Form, ligesom det er ganske imod Bronzealde¬ 
rens almindelige Maner ikke at ornamentere saadanne an¬ 
selige Stykker. Kun for den senere Bronzealders Vedkom¬ 
mende haves der egentligt Bevis for vendsysselsk Bronzear¬ 
beide, idet der nemlig er fundet 3 Støbeformer til yngre 
Bronzer, 2 i Aasted og 1 i Skjæve Sogn l . 

Naar der saaledes næppe nok kan skjelnes mellem de 
vendsysselske Bronzer og andre, og naar hertil føies, at der, 
bortset fra Langhøiene, hvorom foran Afsnit 13, heller ikke 
kan paavises Forskjelle i Gravenes Indretning, Gravskikkene 
eller med Hensyn til noget andet, da maa det siges, at Kul¬ 
turen i vor nordligste Landsdel var i det væsentlige som 
ellers paa den nordiske Bronzealders Omraade. Denne Ens¬ 
artethed over hele Norden, fra Meklenborg-Hannover til Sve- 
rige-Norge er af Betydning. Den nordiske Bronzealders Folk 
dannede endnu som i Stenalderen en ensartet Masse med 
fælles Kultur. Der har i Vendsyssel i dette Tidsrum ikke 
siddet en egen Stamme, som ved blot nogenlunde kjendelige 
Træk adskilte sig fra den øvrige Befolkning i Norden. An¬ 
derledes fremstille Forholdene sig i det følgende Tidsafsnit. 
Vi skulle se, at Vendsyssel nu skiller sig ud fra Helheden, 
men kun for efter en vis, begivenhedsrig Periode atter at 
træde tilbage. 

1 Carl Neergaard, i Aarb. f. nord. Oldkynd. 1908, S. 323. 

NOGLE TALMONOGRAMMER FRA 16. OG 
17. AARHUNDREDE OG DERES TYDNING. 

AF MAG. ART. OTTO ANDRUP. 


P aa en Række danske Træskæringer fra 16. og 17. Aar- 
hundrede findes der Talsammenstillinger, som det vil 
være naturligt at læse som Aarstal, og som da ogsaa er bievne 
tydede paa denne Vis; men et nøjere Studium af Genstande¬ 
nes Teknik og Ornamenter vakte stærk Tvivl om, hvorvidt 
disse Aarstal virkelig betød Genstandenes Tilblivelsesaar. 
En præcis Bestemmelse af, hvad disse Cifre skal betyde, 
maa have Interesse. 

Paa en Del andre Arbejder fra samme Tid finder man 
Tal anvendt for Bogstaver paa den Maade, at Bogstavet ud¬ 
trykkes ved dets Nummer i Talrækken, altsaa: 
abcdefghi k 1 mn o p q rs t u 
1 2 3 4 5 6 7 8 9 10 11 12 13 14 15 16 17 18 19 20 
Den almindelige Type af Dronning Anna Katrines Billede 
— den Række Portræter, som gaar tilbage til en Original fra 
c. 1610 af Peter Isacksz, og som findes paa Rosenborg 1 , paa 
Gripsholm og paa Raadhuset i Malmø, — fremstiller Dron¬ 
ningen med et Smykke som et kronet 3 paa Brystet; det er 
uden Tvivl en Hentydning til Kongens Navnetræk, det kro¬ 
nede C. Paa Rosenborg har der fra det 17. Aarhundrede 
været opbevaret et lille Knivskaft af Guld fra 1632 med et 
indprikket, kronet 8 og ligeledes en Guldsaks fra 1636 med 
samme Tal i sort Emaille 2 , endvidere et glaseret Lerkar med 

1 Beskrevet og gengivet i Lund: Danske malede Portræter. Bd. II, S. 
95. 2 P. Brock: Haandkatalog.paa Rosenborg Slot. 1894. S. 19. 

Sølvlaag og Bund, hvori staar Aarstallet 1639 og samme 
Ciffer 1 ; alle Genstandene angives at have tilhørt Kongens 
Søster Hedvig, og Tallet bekræfter dette, da H er det ottende 
Bogstav. Blandt de smukke Emaillearbejder paa samme 

Slot har et Bogbind med ved¬ 
føjede Talmonogram (Fig. 1) 
altid fanget Opmærksomhe¬ 
den. Bindet omslutter Kirsten 
Munks Bønnebog og Cifrene 
er allerede af Dr. Henry Pe¬ 
tersen 2 læste som 10.12.3.4. = 
K(irsten) M(unk) C(hristian) 4, 
Det var ikke blot i Kongefa¬ 
milien, at denne Anvendelse 
af Tal for Bogstaver var bru- 



Fig. i. 


gelig. Paa en Dug eller et Sengetæppe paa Nationalmuseet 
fra 1614 (Inv. Nr. 22017) med Dorte Daas og hendes afdøde 
Mands Anevaabner findes stadig et Ornament Fig. 2 anvendt; 
det indeholder en Allusion til den oprindelige Ejer; thi 4. 4. 
betyder D(orte) D(aa). Ogsaa hos Borgerstanden forekommer 
den Art Monogrammer. En Borger i Nyborg, Ridefoged, 
Raadmand og Tolder Bertel Hansen (t 1652), brugte et Bo¬ 
mærke, som endnu ses paa hans Epitafium fra 1653 i Ny¬ 
borg Kirke, og som har Form af et 2, lagt paa et 8, altsaa 
B(ertel) H(ansen). 

Ovennævnte Eksempler har allerede tidligere 
været kendte, om end ikke samlede og omtalte paa 
Tryk. Men anvendes samme Fremgangsmaade paa 
de i Artiklens Begyndelse omtalte Træskæringers 
Tal, slaar den ikke straks til. Cifrene findes især 
paa en Række Kister, som desuden er smykkede med 2 eller 
4 Vaabner. Et saadant Møbel kaldes ofte baade i Rhin- 
egnene, Nordtyskland og her i Landet foren »Brudekiste« 

1 P. Brock: Historisk Realregister over Rosenborg Samlingens For¬ 
øgelser. 1903. S. 17. * P. Brock: Haandkatalog. S. 19. 

og den gængse Anskuelse er, at det er Brudeparrets Vaabner, 
som er anbragt paa Kisten. Men Tallene kan ikke læses som 
deres Navn, paa hvem Vaabnene peger. Man opgav derfor 
i disse Talsammenstillinger at se Monogrammer, og gik til¬ 
bage til Opfattelsen af dem som Aarstal. 

Det har i et Par Aar været paatænkt at udgive en Mono¬ 
grafi over danske Vaabenkister eller »Brudekisterc, særlig 
over det nationalhistoriske Museums Samling paa Frederiks¬ 
borg. I den Anledning blev der indsamlet Oplysninger om 
andre Kister i privat og offentlig Eje, og det viste sig nu, at 
i en Række Tilfælde, hvor der var Ciffermonogrammer, fand¬ 
tes ikke det farlige 5-Tal, som hovedsagelig havde ledet til 
at tro, at Tallene angav et Aar efter 1500. Endvidere talte 
selve Sammenfletningen af Tallene bestemt imod, at de skulde 
antyde et Aarstal, og Anvendelsen af Tallene paa heraldisk 
Vis, saa at hele Monogrammet ogsaa anbragtes med sit Spejl¬ 
billede, pegede hen paa, at det alligevel var en skjult Form 
for et Monogram. 

I det 16. Aarhundredes Slutning holdt man meget af det 
kuriøse, det letfattelig symbolske. Ægtefolk yndede at give 
et Udtryk for, at de var eet. Frederik den Andens berømte 
FS er i sin Dobbelttydighed: F(redericus) S(ecundus) eller 
F(rederik) og S(ofia), et typisk Eksempel herpaa. Paa en Kiste 
fra 1599 paa Rosenborg 1 ses Christian den Fjerdes Mono¬ 
gram (se Figur 3) gjort paa den Vis, at 4-Tallets øverste 
Skraaarm er forlænget, saa at det kan læses som A, og paa 
4-Tallets lodrette Streg er der sat et K’s Arme til, saa at Mono¬ 
grammet med færrest mulige Streger gengiver C(hristian) 4 
A(nna) K(athrine). Af den Slags Sammenslyngninger findes 
talrige paa Genstande fra 16. og 17. Aarhundrede. Paa An¬ 
vendelsen heraf blandt Adelen behøver man blot at nævne et 
enkelt Eksempel. Paa Nationalmuseet gemmes et Fonte¬ 
klæde fra Gjerum Kirke (Inv. Nr. 13204), som er broderet 
1598 med Enevold Kruses og Else Marsvins fædrene og mø- 

1 P. Brock: Hist. Realregister S. 20. 

drene Aner; som Ornament forekommer et Monogram (se 
Fig. 4), som kun har eet E, og hvor dette E’s Hovedstreg 
danner Begyndelsesstregen baade til et K og et MS, saaledes 



Fig. 3. 


at Monogrammet betyder E(nevold) K(ruse) E(lse) M(ar) S(vin). 

Skal Talsammenstillingerne derfor læses som Navnetræk, 
maa man ikke vente, som paa Kirstine Munks Bønnebog, 
at tinde hvert Bogstav gengivet for sig: Pointen i Monogram¬ 
met er netop det modsatte, at samme Tal helst skal benyttes 
mere end een Gang ved Tydningen; thi ved Overgangen fra 
Bogstaver til Tal fik man i Steden for 24 Tegn kun 10; en 
Lighed i Udtryksmaaden for de to Navne opnaaedes derfor 
lettere. At der, naar Monogrammet er opløst, ikke maa fore¬ 
komme ubenyttede Tal eller Taldele, er en Selvfølge. 

Det har, som ovenfor omtalt, vist sig, at Tal- 
monogrammet ikke kan hentyde til deres Navn, 
hvis Vaabner staar paa Kisten, og som ansaaes 
for dens oprindelige Ejere. Undersøgelsen af 
de danske Vaabenkister har vist, at naar der 
foruden Vaabner findes Aarstal eller Bogstaver, 
er det altid en Datter eller nær Paarørende af 
Vaabnernes Ejer, der hentydes til, og Dateringen viser paa¬ 
gældendes Bryllupsaar eller Aaret før. For at se Sagen fra 
den anden Side, kan man sige, at den unge Pige, naar hun 
blev gift, fik med sig en Brudekiste med Udstyret i; Kisten 

smykkedes med Givernes Vaabner, altsaa som Regel med 
Forældrenes; undertiden, naar disse var døde, finder man i 
Stedet for en Broders og hans Hustrus Vaabner eller Bedste¬ 
forældrenes eller en Onkels og Tantes. Saaledes dateres en 



Fig. 5. 


Række Kister om og bliver en Generation yngre end antaget. 
Ogsaa Arbejdernes Stil bekræfter dette. 

I Talmonogrammer paa Kister maa man derfor vente at 
se Navnetræk for Brudepar, hvoraf Bruden stod i Taknem¬ 
melighedsgæld til dem, hvis Vaabner smykker Kisten. Føl¬ 
gende Eksempler kendes. 

1. I Vestlandske Museum i Bergen findes en stor ud- 
skaaren Kisteforside 1 med Vaabnerne: Munk, Gyldenstjerne, 
Spend og Sparre, der betegnes med henholdsvis I. A. M. F., 
I. A. M. M., I. A. M. F. M. og I. A. M. M. M., desuden findes 
Aarstallet 1597 og et Monogram Fig. 5. Slutningen af Un¬ 
derskrifterne under Vaabnerne er Aneforklaringen F(ædrene), 
M(ødrene), F(ar) M(ødrene) og M(or) M(ødrene). I. A. M. bli¬ 
ver da Navnet, og sammenholdes det med Vaabnerne, bliver 
Ejerinden I(omfru) A(nne) M(unk) til Tranemosegaard, Datter 
af Christen Munk til Taabdrup (død 1579), hvis Moder var 
en Spend, og Dorte Mogensdatter Gyldenstierne (død 1583), 
hvis Moder var en Sparre. Anne Munk ægtede 7. August 
1597 i Roskilde Mogens Ulfeld til Selsø (1569—1616). Mono¬ 
grammet bør derfor opløses som 1.12. 12. 20. A(nne) M(unk) 

1 Vestlandske Musæums Aarbog. 1904. S. 10 f. 

I 

M(ogens) U(lfeld). Disse Tal er netop alt, hvad der findes i 
Monogrammet. 

2. I Gøteborg Museum findes en rødmalet Kiste fra Ve- 
stergøtland A . Slægtsvaabnerne er de Rosenkrantzers og Gyl¬ 
denstjerners. Som Dekoration er et Talmonogram Fig. 6 
anvendt en Mængde Gange: det holdes af een eller to Hav¬ 
fruer og forekommer i flere Rækker anvendt ogsaa som Spejl¬ 
billede, hvilket sidste gør Kisten yngre end 1600. Monogram- 



Fig. 6. 


met har tidligere været læst som 1577, i hvilket Aar dog ingen 
Rosenkrantz, som til Moder havde en Gyldenstjerne, har 
holdt Bryllup. Det eneste Ægtepar, Vaabnerne kan hentyde 
til, er Jakob Rosenkrantz til Arreskov m. m. (1567—1616) og 
Pernille Henriksdatter Gyldenstjerne til Rudbjerggaard.(1576 
—1622). Deres Datter Pernille Rosenkrantz (død 1685) æg¬ 
tede 1632 den senere saa ulykkelige Rigsraad Gunde Rosen¬ 
krantz Holgersen til Vindinge m. m. (1604—75). Navne, som 
er sammensat af to Substantiver, opløses ofte; Rosenkrantz 
kan saaledes skrives Rosen Krantz*; jævnfør ovenfor MS for 
Mar Svin. Monogrammet læses da: 15.17. 10. 7.17.10. Per¬ 
nille) R(osen) K(rantz) og G(unde) R(osen) K(rantz). Denne 

1 Fataburen. 1911. S. 175 f. * For Bistand ved dette Monograms 
Tydning, som for anden Hjælp i de genealogiske Spørgsmaal er Forfatte¬ 
ren Hr. Arkivar Thiset megen Tak skyldig. 


Digitized by Google 


Original from 

UNIVERSITY OF MICHIGAN 



NOGLE TALMONOGRAMMEK FRA 16. OG 17. AARHUNDREDE. 327 

Antagelse, at Kisten har tilhørt Pernille Rosenkrantz, faar 
en yderligere Bekræftelse ved, at den er funden i Vestergøt- 
land, hvorhen Datteren Sophie, der ægtede Kaptain Johan 
du Rées til Husaby, antagelig har ført den. 

3. Paa Maltesholm i Skaane findes et 

Monogram som Fig. 7 paa et stærkt re¬ 
staureret og delvis forfalsket, udskaaret 
Skab, som for nogle Aar siden er købt i 
København. Vaabnerne er de Rosen¬ 
kran tzers og de Vifferters og peger hen 
paaTimme Rosenkrantz til Rydhave (død Fig. 7. 

1592) og Karen KristolTersdatterViffert til Brunbjerg og Lind¬ 
torp (levede endnu i 17.Aarh.). Ægteparrets Datter var den 
ulykkelige Birgitte Rosenkrantz, som 29. Juni 1603 blev hen- 
rettet for begangen Blodskam med sin afdøde Mands Far¬ 
broders Søn Gjord Kaas til Thaarupgaard, der senere ogsaa 
af samme Grund blev henrettet. Birgitte Rosenkrantz havde 
4. November 1593 ægtet Niels Kaas til Starupgaard (død 1597). 
Monogrammet læses da som: 2. 17. 10. 13. 10. B(irgitte) R(o- 
sen) K(rantz) N(iels) K(aas). 

4. Et Monogram, afbildet Fig. 8, holdt af to kronede 
Løver, findes paa en Række Genstande, nemlig en stor Kiste 
i Nationalmuseets anden Afdeling (Inv. Nr. D 1468), en min¬ 
dre Kiste hos Hr. Herredsfuldmægtig 
Bruun i Vejle og et Skrin paa Frederiks¬ 
borg (Inv. Nr. 1144). Desuden findes alle 
tre Steder de Rosensparrers og Rosen- 
krantzers Vaabner. Monogrammet er 
blevet tydet som 1557, da Steen Rosen¬ 
sparre til Skarholt (1523—65) i det Aar 
ægtede Mette Rosenkrantz Olufsdatter 
til Vester Vallø (død 1588), senere Peder 

Oxes Hustru. Hvad Stil angaar staar Kisterne dog andre 
Kister fra c. 1580 nær. Analogt med de tidligere omtalte 
Tilfælde maa vi vente, at Kisterne er lavede til en Datter af 

dette Ægtepar, og 1580 ægtede deres eneste Datter Birgitte 
(død 1583) Rigsraaden Preben Gyldenstierne til Vosborg 
(1548—1616). Monogrammet opløses let i Tallene: 1, 5 og 

7, men saa er den lange Tværstreg fra Mono¬ 
grammets Midtpunkt ikke forklaret; den 
maa sættes i Forbindelse med en Del af Syv¬ 
tallets Overstreg og Nedstreg, saa de tilsam¬ 
men læses som 2. Monogrammet bliver da 
| ""M at læse som 2. 17. 15. 7. B(irgitte) R(osen- 

^ sparre) P(redbjørn) G(yldenstjerne). 

5. 1 Aalborg Museum staar en Kiste med 
udskaaret Rammeværk og malede Fyldin- 



Fig. 9. 


ger. Paa Yderfelterne staar de Munkers og Rantzauers Vaab- 
ner med Underskriften: Olvf Mvnk Drvde Ranzov; i Midter¬ 
feltet staar et Monogram, afbildet Fig. 9, anbragt i et Skjold, 
der holdes af to Engle; derunder Anno 1.5.8.2.. Oluf Munk 
til Palsgaard m. m. og Drude Kaisdatter Rantzau af Quarn- 
beck havde foruden andre Børn en Datter Dorte (død 1641), 
som 1583 ægtede Kristoffer Parsberg til Jernit (1555—1600). 
Monogrammet kan da læses 4. 12. 10. 15. 2. D(orte) M(unk) 
K(ristoffer) P(ars) B(erg). Det kunde maaske synes noget dri¬ 
stigt at læse 5 i Monogrammet; men dels er ellers en Del af 
Trækkene uforklarede, dels viser Femtallet i Aarstallet ne¬ 
denfor samme knækkede Form for 
Nedstregen. 

6. Som sidste Eksempel skal jeg 
nævne en Kistefylding i Nationalmu¬ 
seet med Monogrammet Fig. 10. Det 
er naturligvis læst som 1520, og Mej- 
borg har offentliggjort det som Eksem¬ 
pel paa, hvor tidligt Renaissancen kom Fig. 10. 

her til Landet 1 . Kisten er i sin Helhed set af Professor Høyen; 
nu findes enkelte Dele af den i Privateje i Hjørring, deri¬ 
blandt en Fylding med Quitzowernes og Rudernes Vaabner 



Tidsskrift for Kunstindustri. 1885. S. 67. 

og Betegnelsen F. K. P. R. Magister C. A. Jensen 1 har paa 
Grund af Stykkets Ornamentik og med Henblik paa Vaaben- 
sammenstillingen dateret Kisten til 1590. Dette er utvivlsomt 
rigtigt. Frederik Quitzow til Sandager, Quitzowsholm m. m. 
(død 1624) ægtede 1589 Pernille Ottesdatter Rud (1556—1608); 
de synes ingen voksne Børn at have haft. Kisten er derfor 
vel gjort til en Slægtnings Bryllup. Der var stærkt Familie¬ 
sammenhold i Rudernes Slægt 2 , og det er derfor at vente, at 
det barnløse Ægtepar har taget sig af Hustruens forælderløse 
Søsterbørn, Børnene af Dorte Rud til Løgismose (begravet 
1580) og Anders Banner til Gjessingholm (død 1583). En af 
disse Døtre var opkaldt efter Pernille; det er Pernille Ban¬ 
ner til Tybjerggaard (1578—1655), som 1598 ægtede Eske 
Krafse til Assendrup (død 1627). Monogrammet kan læses 
som 15. 2. 5. 10. P(ernille) B(anner) E(sge) K(rafse). 

I alle ovennævnte Tilfælde viser det sig altsaa, at Tallene 
kan læses som Monogrammer; Kisternes oprindelige Ejer- 
mænd er fundne og Genstandene præcist daterede. Da de 
har været brugte som festlige Gaver og derfor som Regel er 
udførte med stor Omhu og Flid og i rig Udstyrelse, egner de 
sig i særlig Grad som Udgangspunkter for ornamentale og 
tekniske Sammenligninger. Der findes utvivlsomt rundt om 
i Landet flere af den Slags Monogrammer, og Forfatteren af 
denne lille Undersøgelse vil med Tak modtage enhver Med¬ 
delelse herom eller om Vaabenkister. Derimod synes An¬ 
vendelsen af disse Talmonogrammer ikke at have været ud¬ 
bredt til Nabolandene, Sverige og Norge, eller til Hertug¬ 
dømmerne. 

Ovenstaaende Undersøgelse er fremkommen i et Foredrag 
i det Kongelige Oldskriftsselskabs Møde den 14. November 
1911. Der findes yderligere to Genstande med Talmono¬ 
grammer, om det end ikke er paa Træskæringer, og da de 
paa en træffende Maade bekræfter Resultatet af ovenstaaende 

1 »Danmarks Snedkere og Billedskærere c, S. 16, Note og S. 55. * Ve¬ 

del Simonsen: Slægten Bud. S. 135 flg. 

Aarb f. nord. Oldk. og Hist. 1011. 22 

ft 

Undersøgelse, er det formentlig rigtigst at omtale dem her. 
Begge Genstande opbevares i Nationalmuseets anden Afdeling. 

s 

Sammen med andre Sølvsager fandtes der 1880 et lille, 
tommehøjtSølvbæger^Inv.-Nr. D1540), i et Havegærde i Me¬ 
singe paa Fyen. Skatten var nedlagt der under Svenskekrigen 
og Gaarden skal den Gang have været ejet af en Hans Krag, 
hvis Hustru i en Ligprædiken kaldes Johanne Berntsdatter, 

men paa et Epitafium i Mesinge Kirke 
Johanne Hansdatter*. Paa en Drueske af 
Fundet staar H K og I B D. Bægeret bæ¬ 
rer paa Forsiden et Skjold med vedføjede 
Monogram (Fig. 11); rundt derom staar 
Bogstaverne H C K I D. De to Dele, hvoraf 
Mærket bestaar, er, utvivlsomt med Hen¬ 
sigt, gjort hinanden saa lige som muligt. 
Den første Del maa opløses 8. 3.10., sva¬ 
rende til Bogstaverne H. C. K., den anden maaske 9. (18). 4., 
I.? D. Foruden de to omtalte Sølvsager fandtes der en Del 
Sølvtøj med forskellige Navnetræk, saa Monogrammet kan 
referere til andre Personer end Hans Krag. 

Den anden Genstand med Talmonogram er en Del af et 
Guldarmbaand (Inv.-Nr. D 39), fundet 1867 i Taastrup By, 
Jydstrup Sogn, hvor den gamle Vej mellem Roskilde og Ring¬ 
sted gik. Laasen har været prydet med Emaille, der nu 
næsten helt er afsprunget, og paa Hovedstykket staar Slæg¬ 
terne Myltings og von Dedens Vaabner, hvilket peger hen 
paa Henrik Jespersen (Mylting) til Holmegaard paa Lange¬ 
land (død før 1643) og hans Hustru Dorte (v. Deden), Ejler 
Petersens Datter (død før 1613). Paa Bagsiden staar indgra¬ 
veret Begyndelsesbogstaverne til to Sentenser. Paa Laasens 
mindre Del findes de tre Monogrammer, som her er gengivne 
(Fig. 12), og derunder staar med formentlig yngre Skrift A.N.D. 

1 J. Olrik: Drikkehorn og Sølvtøj. 1909. S. 135 f. 1 Ifølge velvillig 
Meddelelse fra Hr. Hofjægermester Schøller til Margaard. Samlinger til 
Fyens Historie og Topographie Bd. IV. S. 63. 

Af Monogrammerne er det i Midten det ældste; det er i 
Modsætning til de to andre udført med stor Sikkerhed og i 
faste Træk. Saafremt Familien havde kaldt sig selv Mylting, 
vilde det ligge nær at læse dets Tal (1. 2.8.) som 8.12. H(en- 
rik) M(ylting); men man ved ikke, at Slægten selv nogen¬ 
sinde har brugt det Navn. 

Monogrammet længst til Venstre viser en udvidet Form 


M 

L3 


Fig. 12. 

af Midtermonogrammet, idet et 1 og et 3 er sat til, saa Tal¬ 
lene 1. 1. 2. 3. 8. findes der. Til Højre staar der et Bogstav¬ 
monogram, som kun kan læses som H. L. M. N. lagt over 
hverandre; men de hertil svarende Tal 8.11.12.13. kan net¬ 
op sammenstilles af Taltegnene i det udvidede Monogram 
til Venstre. Dersom Midtermonogrammet nu indeholder 
Tallene for de Bogstaver, som genfindes i Monogrammet til 
Højre, kan det kun blive 12. 8. M. H. Man tør da maaske 
antage, at en Dame M. H. oprindelig har ejet Smykket og 
ladet det mærke med Midtermonogrammet, men derpaa 
efter sit Bryllup med en Mand, hvis Forbogstaver var 11.13. 
L. N. eller maaske N. L., har sat sit eget og Mandens Mono¬ 
gram, saavel udtrykt i Tal som i Bogstaver, ved Siden af 
det oprindelige Navnetræk. Har denne Ejerinde været den 
samme som den, til hvem Smykket med dets emaillerede 
Vaabner oprindelig blev lavet, maa det antagelig — Slægten 
Myltings Genealogi foreligger ikke fuldtud oplyst — være 
ovennævnte Henrik Jespersens Datter Magdalene Henriks- 
datter; hun ægtede en Ætling af en fransk Familie Norman 
de la Navité, hvoraf nogle Generationer levede her i Landet, 

22 * 

uden at Samtiden dog rigtig fik fat paa Navnet. Man træffer 
• * • 
det i de mest forvredne Former, og helt udelukket er det 

ikke, at Hustruen har ment at sætte sin Mand Peder Nor- 
man de la Navités Navn paa Smykket med Bogstaverne 
N(orman) L(anavité). Dog er det jo i denne Sammenhæng 
det mindst vigtige, hvem Monogrammet peger hen paa. Det 
væsentlige ved Stykket er, at det giver et Monogram udtrykt 
baade ved Tal og ved Bogstaver og derved fører det afgø¬ 
rende Bevis for, at det var Skik i Christian den Fjerdes Tid 
her i Landet at anvende Monogrammer af Tal for Mono¬ 
grammer af Bogstaver, saaledes at Bogstaverne udtryktes 
ved deres Nummer i Bogstavrækken 1 . . 

1 Tegningerne er udførte efter Naturen eller efter Fotografi af Hr. 
Claudi Hansen. 

